
PRAEFATIO 


Lvcretiani  carminis  qui  exstant  codices  ab  uno  exem¬ 
plari  deducti  sunt  omnes,  quod  demonstravit  Carolus 
Lachmann  quarto  aut  quinto  saeculo  scriptum  fuisse  et  in 
regno  Francico  servatum.  Huius  exemplaris,  quod  iam 
pridem  est  amissum,  tria,  quoad  scimus,  scripta  sunt  apo- 
grapha,  quorum  duo  inter  ceteros  Isaaci  Vossii  libros  adepta 
est  Vniversitatis  Leidensis  bibliotheca.  Codex  alter  saeculo 
nono  scriptus,  qui  unde  a  Vossio  comparatus  sit  non  satis 
constat.  Oblongus  nominatus  est :  alter  saeculo  decimo 
scriptus  Quadrati  nomen  accepit :  hunc  antequam  Vossii 
in  manus  venit,  in  usum  Lambini  editionem  suam 
parantis  aliqua  ex  parte  excusserat  Turnebus.  Horum 
duorum  codicum  testimonio,  quamvis  neglegentius  scripti 
sint  et  permulta  contineant  errata,  nititur  praecipue  textus 
Lucretianus.  Codici  Quadrato  simillimae  exstant  Hauniae 
octo  schedae  quae  prius  Gottorpii  servatae  fuerunt,  Vindo¬ 
bonae  decem. 

Tertium  codicum  genus,  numero  maximum  sed  auctori¬ 
tate  his  multo  inferius,  ex  Italia  ortum  est.  Eiusdem 
archetypi  apographum  saeculo  quinto  decimo  possedit 
Poggius  Florentinus.  Huius  antequam  perditum  est  unum 


PRAEFATIO 


scripsit  apographum  Nicolaus  Nicoli  in  bibliotheca  Lau- 
rentiana  adhuc  servatum,  alia  nonnulla  Itali  alii :  exsistunt 
Florentiae  octo  exemplaria,  sex  Romae  in  bibliotheca 
Vaticana,  unum  apud  Monacenses,  quod  nonnullis  in  locis 
ceteris  videtur  praestare,  in  Anglicis  nostris  bibliothecis  non 
minus  septem.  Sed  haec  omnia,  si  Nicolianum  exceperis,  non 
multi  sunt  aestimanda  cum  et  mendosa  sint  et  neglegentius 
vel  ex  mera  coniectura  emendata  :  codex  Nicolianus  accura¬ 
tius  procul  dubio  scriptus  saepe  Poggianum  fideliter  videtur 
repraesentare. 

Cum  codicum  Leidensium  excellentiam  primus  demon- 
strasset  Lachmann,  hunc  ita  secuti  sunt  ceteri  Lucretiani 
carminis  editores  ut  illis  codicibus  maior  usque  adtribua- 
tur  fides.  Quare  debet  hodie  si  quis  carmen  edere  voluit 
illos  quam  maxime  sequi,  Italorum  et  editorum  quam 
rarissime  proferre  auctoritatem.  In  hac  igitur  editione 
paranda  quoties  Leidensium  testimonium  probavi,  inferiorum 
codicum  lectiones  et  virorum  doctorum  coniecturas  non 
commemoravi.  Quoties  obelisco  dignum  locum  iudicavi, 
et  codicum  scripturas  et  editorum  coniecturas  in  notis 
addidi.  Quoties  autem  correctiones  in  textum  recepi,  et 
praelatae  lectionis  auctoritatem  notavi  et  Leidensium 
repudiatam  scripturam  adieci,  siquidem  aut  ipsa  intelligi 
potest  aut  alias  textus  emendationes  suppeditavit.  Mera 
errata  quae  simili  modo  omnes  correxerunt  saepe  praeter¬ 
misi,  sed  ubi  solita  codicum  menda  exhibere  videbantur 
cuiusque  errati  generis  dignissima  ferme  notatione  exempla 
animadverti. 

Lacunis,  seclusionibus,  uncinis,  versuum  traiectionibus 
rarius  fortasse  quam  ceteri  editores  idcirco  usus  sum,  quod 
et  huiusmodi  remediis  saepe  violatum  potius  fuisse  textum 

quam  emendatum  iudicem  et  optimorum  codicum  fidem 
legentibus  praestare  maluerim  quam  poema  instaurare  quale 
ipse  scilicet  scripserit  poeta  vel  potius  quale  scripturus 
fuisse  videatur,  si  perfecisset  et  perpolivisset.  In  his 
rebus  admirabile,  ut  mihi  videtur,  exemplar  nuper  praebuit 
R.  Heinze  in  libro  tertio  recognoscendo. 

Tralaticiam  carminis  orthographiam,  quam  e  codicibus 
Leidensibus  deduxit  Lachmann  singula  quaeque  verba 
sicut  in  iis  invenerat  referendo,  deserere  ausus  sum.  Cum 
enim  constantis  scribendi  rationis  omnino  expertes  sint 
codices,  ego  et  legenti  commodius  fore  arbitratus  sum  et 
re  vera  minus  ineptum  si  orthographiam  cum  se  ipsa  con- 
stantiorem  reddiderim  et  usitatae  Latinitatis  normae 
similiorem. 

In  hac  editione  perraro  invenientur  quae  nova  sint  aut 
non  prius  temptata.  Malui  editorum  laboribus  fretus  libellum 
bene  sanatum  proferre  quam  nova  adhibendo  medicamina 
aut  nova  vulnera  adferre  aut  vetera  adgravare. 

Codex  Leidensis  30  (Oblongus) 

Codex  Leidensis  94  (Quadratus) 

Codex  Laurentianus  xxxv.  30  (Nicolianus) 
Codices  Laurentiani,  xxxv.  29,  31,  32 
Codex  Cantabrigiensis 
Codex  Vaticanus  1706  &c. 

Codex  Monacensis 
Fragmentum  Gottorpiense 

LIBER  PRIMVS 


Aeneadvm  genetrix,  hominum  divumque  voluptas, 
alma  Venus,  caeli  subter  labentia  signa 
quae  mare  navigerum,  quae  terras  frugiferentis 
concelebras,  per  te  quoniam  genus  omne  animantum 
concipitur  visitque  exortum  lumina  solis : 
te,  dea,  te  fugiunt  venti,  te  nubila  caeli 
adventumque  tuum,  tibi  suavis  daedala  tellus 
sum  mittit  flores,  tibi  rident  aequora  ponti 
placatumque  nitet  dilfuso  lumine  caelum, 
nam  simul  ac  species  patefactast  verna  diei 
et  reserata  viget  genitabilis  aura  favoni, 
aeriae  primum  volucres  te,  diva,  tuumque 
significant  initum  perculsae  corda  tua  vi. 
inde  ferae  pecudes  persultant  pabula  laeta 
et  rapidos  tranant  amnis :  ita  capta  lepore 
te  sequitur  cupide  quo  quamque  inducere  pergis, 
denique  per  maria  ac  montis  fluviosque  rapaces 
frondiferasque  domos  avium  camposque  virentis 
omnibus  incudens  blandum  per  pectora  amorem 
efficis  ut  cupide  generatim  saecla  propagent 


lO 

14,  15  hunc  versuum  ordinem  habet  L 
tergis  OQ 

quae  quoniam  rerum  naturam  sola  gubernas 

nec  sine  te  quicquam  dias  in  luminis  oras 

exoritur  neque  fit  laetum  neque  amabile  quicquam, 

te  sociam  studeo  scribendis  versibus  esse 

quos  ego  de  rerum  natura  pangere  conor  25 

Memmiadae  nostro,  quem  tu,  dea,  tempore  in  omni 

omnibus  ornatum  voluisti  excellere  rebus. 

quo  magis  aeternum  da  dictis,  diva,  leporem. 

effice  ut  interea  fera  moenera  militiai 

per  maria  ac  terras  omnis  sopita  quiescant.  ^  30 

nam  tu  sola  potes  tranquilla  pace  iuvare 

mortalis,  quoniam  belli  fera  moenera  Mavors 

armipotens  regit,  in  gremium  qui  saepe  tuum  se 

reicit  aeterno  devictus  vulnere  amoris, 

atque  ita  suspiciens  tereti  cervice  reposta  35 

pascit  amore  avidos  inhians  in  te,  dea,  visus, 

eque  tuo  pendet  resupini  spiritus  ore. 

hunc  tu,  diva,  tuo  recubantem  corpore  sancto 

circumfusa  super,  suavis  ex  ore  loquelas 

funde  petens  placidam  Romanis,  incluta,  pacem.^  40 

nam  neque  nos  agere  hoc  patriai  tempore  iniquo 

possumus  aequo  animo  nec  Memmi  clara  propago 

talibus  in  rebus  communi  desse  saluti. 

* 

quod  superest,  vacuas  auris  (animumque  sagacem)  50 

semotum  a  curis  adhibe  veram  ad  rationem, 

ne  mea  dona  tibi  studio  disposta  fideli, 

intellecta  prius  quam  sint,  contempta  relinquas. 

nam  tibi  de  summa  caeli  ratione  deumque 

disserere  incipiam  et  rerum  primordia  pandam,  55 

32  fera  moenera  Lambinus :  feram  onera  OQ  33  regit  L  :  regium 
OQ  34  reicit  Q :  reficit  O  43  desse  O  corr.  :  id  esse  OQ  44- 
49  =  ii.  646-651  seclusit  PontanuSj  lacunam  indicavit  Lachmann  50 
vacuas  auris  animumque  sagacem  interpres  Vergili  apud  Maium :  ut 
vacuas  auris  OQ 

unde  omnis  natura  creet  res  auctet  alatque 

quove  eadem  rursum  natura  perempta  resolvat, 

quae  nos  materiem  et  genitalia  corpora  rebus 

reddunda  in  ratione  vocare  et  semina  rerum 

appellare  suemus  et  haec  eadem  usurpare  6o 

corpora  prima,  quod  ex  illis  sunt  omnia  primis. 

Humana  ante  oculos  foede  cum  vita  iaceret 
in  terris  oppressa  gravi  sub  religione 
quae  caput  a  caeli  regionibus  ostendebat^ 
horribili  super  aspectu  mortalibus  instans,*'  65 

primum  Graius  homo  mortalis  tollere  contra 
est  oculos  ausus  primusque  obsistere  contra, 
quem  neque  fama  deum  nec  fulmina  nec  minitanti 
murmure  compressit  caelum,  sed  eo  magis  acrem 
irritat  animi  virtutem,  effringere  ut  arta  70 

naturae  primus  portarum  claustra  cupiret, 
ergo  vivida  vis  animi  pervicit,  et  extra 
processit  longe  flammantia  moenia  mundi 
atque  omne  immensum  peragravit  mente  animoque, 
unde  refert  nobis  victor  quid  possit  oriri,  75 

quid  nequeat,  finita  potestas  denique  cuique^ 
quanam  sit  ratione  atque  alte  terminus  haerens.’*^ 
quare  religio  pedibus  subiecta  vicissim' 
obteritur,  nos  exaequat  victoria  caelo. 

Illud  in  his  rebus  vereor,  ne  forte  rearis  80 

impia  te  rationis  inire  elementa  viamque 
indugredi  sceleris,  quod  contra  saepius  illa 
religio  peperit  scelerosa  atque  impia  facta. 

Aulide  quo  pacto  Triviai  virginis  aram 

Iphianassai  turparunt  sanguine  foede  85 

ductores  Danaum  delecti,  prima  virorum. 

70  effringere  /  2g  :  confringere  OQ  71  cupiret  O  corr.  ;  cupeVet 
oQ&r  77  quanam  O  corr.  :  quantum  OQ  84  Triviai  Prisci- 

aniis :  triviat  OQ  85  Iphianassai  O  corr,  :  Iphianassa  OQ 

cui  simul  infula  virgineos  circumdata  comptus  * 
ex  utraque  pari  malarum  parte  profusast,' 
et  maestum  simul  ante  aras  adstare  parentem 
sensit  et  hunc  propter  ferrum  celare  ministros  90 

aspectuque  suo  lacrimas  effundere  civis, 
muta  metu  terram  genibus  summissa  petebat, 
nec  miserae  prodesse  in  tali  tempore  quibat 
quod  patrio  princeps  donarat  nomine  regem. > 
nam  sublata  virum  manibus  tremibundaque  ad  aras  95 
deductast,  non  ut  sollemni  more  sacrorum 
perfecto  posset  claro  comitari  Hymenaeo, 
sed  casta  inceste  nubendi  tempore  in  ipso 
hostia  concideret  mactatu  maesta  parentis, 
exitus  ut  classi  felix  faustusque  daretur.  100 

tantum  religio  potuit  suadere  malorum, 
r  Tutemet  a  nobis  iam  quovis  tempore  vatum 
terriloquis  victus  dictis  desciscere  quaeres, 
quippe  etenim  quam  multa  tibi  iam  fingere  possunt 
somnia  quae  vitae  rationes  vertere  possint  105 

fortunasque  tuas  omnis  turbare  timore ! 
et  merito,  nam  si  certam  finem  esse  viderent 
aerumnarum  homines,  aliqua  ratione  valerent 
religionibus  atque  minis  obsistere  vatum. 
nunc  ratio  nulla  est  restandi,  nulla  facultas,  no 

aeternas  quoniam  poenas  in  morte  timendumst. 
ignoratur  enim  quae  sit  natura  animai, 
nata  sit  an  contra  nascentibus  insinuetur/»»- 
et  simul  intereat  nobiscum  morte  dirempta 
an  tenebras  Orci  visat  vastasque  lacunas  115 

an  pecudes  alias  divinitus  insinuet  se, 

Ennius  ut  noster  cecinit  qui  primus  amoeno 
detulit  ex  Helicone  perenni  fronde  coronam, 

104  possunt  :  possum  OQ  iii  timendumst  Orelli: 

timendum  OQ 

per  gentis  Italas  hominum  quae  clara  clueret ; 

etsi  praeterea  tamen  esse  Acherusia  templa  120 

Ennius  aeternis  exponit  versibus  edens, 

quo  neque  permanent  animae  neque  corpora  nostra, 

sed  quaedam  simulacra  modis  pallentia  miris; 

unde  sibi  exortam  semper  florentis  Homeri 

commemorat  speciem  lacrimas  effundere  salsas  125 

coepisse  et  rerum  naturam  expandere  dictis. 

quapropter  bene  cum  superis  de  rebus  habenda' 

nobis  est  ratio,  solis  lunaeque  meatus  * 

r 

qua  fiant  ratione,'  et  qua  vi  quaeque  gerantur  # 

in  terris,  tum  cum  primis  ratione  sagacU  130 

unde  anima  atque  animi  constet  natura  videndum,/ 

t 

et  quae  res  nobis  vigilantibus  obvia  mentis 
terrificet  morbo  adfectis  somnoque  sepultis, 
cernere  uti  videamur  eos  audireque  coram, 
morte  obita  quorum  tellus  amplectitur  ossa.  135 

Nec  me  animi  fallit  Graiorum  obscura  reperta 
difficile  inlustrare  Latinis  versibus  esse, 
multa  novis  verbis  praesertim  cum  sit  agendum 
propter  egestatem  linguae  et  rerum  novitatem ; 
sed  tua  me  virtus  tamen  et  sperata  voluptas  140 

suavis  amicitiae  quemvis  efferre  laborem 
suadet  et  inducit  noctes  vigilare  serenas 
(}uaerentem  dictis  quibus  et  quo  carmine  demum 
clara  tuae  possim  praepandere  lumina  menti, 
res  quibus  occultas  penitus  convisere  possis.  145 

Hunc  igitur  terrorem  animi  tenebrasque  necessest 
non  radii  solis  neque  lucida  tela  diei 
discutiant,  sed  naturae  species  ratioque. 
principium  cuius  hinc  nobis  exordia  sumet, 
nullam  rem  e  nilo  gigni  divinitus  umquam.  150 

122  permanent  Politianus  :  permaneant  OQ  126  coepisse  et 

0  corv.  :  coepisset  OQ 

quippe  ita  formido  mortalis  continet  omnis, 
quod  multa  in  terris  fieri  caeloque  tuentur 
quorum  operum  causas  nulla  ratione  videre 
possunt  ac  fieri  divino  numine  rentur. 
quas  ob  res  ubi  viderimus  nil  posse  creari  155  [156] 

de  nilo,  tum  quod  sequimur  iam  rectius  inde  [157] 

perspiciemus,  et  unde  queat  res  quaeque  creari  [158J 

et  quo  quaeque  modo  fiant  opera  sine  divum.  [155] 

Nam  si  de  nilo  fierent,  ex  omnibu’  rebus 
omne  genus  nasci  posset,  nil  semine  egeret.  160 

e  mare  primum  homines,  e  terra  posset  oriri 
squamigerum  genus  et  volucres  erumpere  caelo ; 
armenta  atque  aliae  pecudes,  genus  omne  ferarum, 
incerto  partu  culta  ac  deserta  tenerent, 
nec  fructus  idem  arboribus  constare  solerent,  165 

sed  mutarentur,  ferre  omnes  omnia  possent, 
quippe  ubi  non  essent  genitalia  corpora  cuique, 
qui  posset  mater  rebus  consistere  certa? 
at  nunc  seminibus  quia  certis  quaeque  creantur, 
inde  enascitur  atque  oras  in  luminis  exit,  170 

materies  ubi  inest  cuiusque  et  corpora  prima ; 
atque  hac  re  nequeunt  ex  omnibus  omnia  gigni, 
quod  certis  in  rebus  inest  secreta  facultas, 
praeterea  cur  vere  rosam,  frumenta  calore, 
vitis  autumno  fundi  suadente  videmus,  175 

si  non,  certa  suo  quia  tempore  semina  rerum 
cum  confluxerunt,  patefit  quodcumque  creatur, 
dum  tempestates  adsunt  et  vivida  tellus 
tuto  res  teneras  effert  in  luminis  oras? 
quod  si  de  nilo  fierent,  subito  exorerentur  180 

incerto  spatio  atque  alienis  partibus  anni, 
quippe  ubi  nulla  forent  primordia  quae  genitali 

hunc  versuum  ordinem  restituit  C  in  margine  157  et  C  in 
margine  :  ut  OQ  168  certa  O  corr.  :  derta  OQ  176  quia  /  }i :  qui  OQ 

concilio  possent  arceri  tempore  iniquo. 

nec  porro  augendis  rebus  spatio  foret  usus 

seminis  ad  coitum,  si  e  nilo  crescere  possent  185 

nam  fierent  iuvenes  subito  ex  infantibu’  parvis 

e  terraque  exorta  repente  arbusta  salirent. 

quorum  nil  fieri  manifestum  est,  omnia  quando 

paulatim  crescunt,  ut  par  est,  semine  certo 

* 

crescentesque  genus  servant ;  ut  noscere  possis  190 

quidque  sua  de  materia  grandescere  alique. 

huc  accedit  uti  sine  certis  imbribus  anni 

laetificos  nequeat  fetus  summittere  tellus 

nec  porro  secreta  cibo  natura  animantum 

propagare  genus  possit  vitamque  tueri;  195 

ut  potius  multis  communia  corpora  rebus 

multa  putes  esse,  ut  verbis  elementa  videmus, 

quam  sine  principiis  ullam  rem  exsistere  posse. 

denique  cur  homines  tantos  natura  parare 

non  potuit,  pedibus  qui  pontum  per  vada  possent  200 

transire  et  magnos  manibus  divellere  montis 

multaque  vivendo  vitalia  vincere  saecla, 

si  non,  materies  quia  rebus  reddita  certast 

gignundis  e  qua  constat  quid  possit  oriri? 

nil  igitur  fieri  de  nilo  posse  fatendumst,  205 

semine  quando  opus  est  rebus  quo  quaeque  creatae 

aeris  in  teneras  possint  proferrier  auras. 

postremo  quoniam  incultis  praestare  videmus 

culta  loca  et  manibus  meliores  reddere  fetus, 

esse  videlicet  in  terris  primordia  rerum  210 

quae  nos  fecundas  vertentes  vomere  glebas 

terraique  solum  subigentes  cimus  ad  ortus. 

quod  si  nulla  forent,  nostro  sine  quaeque  labore 

189  *  190  lacunam  indicavit  Munro  (in  editione  minore)  207  pos¬ 
sint  Pontanus :  possent  OQ 

sponte  sua  multo  fieri  meliora  videres.  _] 

Huc  accedit  uti  quidque  in  sua  corpora  rursum 
dissoluat  natura  neque  ad  nilum  interimat  res. 
nam  si  quid  mortale  e  cunctis  partibus  esset, 
ex  oculis  res  quaeque  repente  erepta  periret, 
nulla  vi  foret  usus  enim  quae  partibus  eius 
discidium  parere  et  nexus  exsolvere  posset. 

•  i.  V  "i  s  7 

qu^d  nunc,  aeterpo  quia  constant  semine  quaeque, 
donec  vis  obiit  quae  res  diverberet  ictu 
aut  intus  penetret  per  inania  dissoluatque, 
nullius  exitium  p^itur  natura  viden. 
praeterea  quaecumque  vetustate  amovet  aetas, 
si  penitus  perimit  consumens  materiem  omnem, 
unde  animale  genus  generatim  in  lumina  vitae 
reducit  Venus,  aut  reductum  daedala  tellus 
unde  alit  atque  auget  generatim  pabula  praebens? 
unde  mare  ingenui  fontes  externaque  longe 
flumina  suppeditant?  unde  aether  sidera  pascit? 
omnia  enim  debet,  mortali  corpore  quae  sunt, 
infinita^aetas  consumpse^anteacta  diesqup.  ^ 
quod  si  in^  eo  spatio  atque  anteacta  aetate  fuere 
e  quibus  haec  rerum  consistit  summa  refecta, 
immortali  sunt  natura  praedita  certe ; 
haud  igitur  possunt  ad  nilum  quaeque  reverti, 
denique  res  omnis  eadem  vis  causaque  vulgo 
conficeret,  nisi  materies  aeterna  teneret, 
inter  se  nexu  minus  aut  magis  indupedita, 
tactus  enim  leti  satis  esset  causa  profecto, 
quippe  ubi  nulla  forent  aeterno  corpore  quorum 
contextum  vis  deberet  dissolvere  quaeque, 
at  nunc,  inter  se  quia  nexus  principiorum 
dissimiles  constant  aeternaque  materies  est, 

215  quicque  Lambmus :  quicquid  OQ  217  e  add.  L  240 
Mon.  :  nexus  OQ 


215 


220 


225 


330 


235 


240 


245 


nexu 


DE  RERVM  NATVRA  I 


incolumi  remanent  res  corpore,  dum  satis  aeris 

vis  obeat  pro  textura  cuiusque  reperta. 

haud  igitur  redit  ad  nilum  res  ulla,  sed  omnes 

discidio  redeunt  in  corpora  materiai. 

postremo  pereunt  imbres,  ubi  eos  pater  aether  2^0 

in  gremium  matris  terrai  praecipitavit; 

at  nitidae  surgunt  fruges  ramique  virescunt 

arboribus,  crescunt  ipsae  fetuque  gravantur; 

hinc  alitur  porro  nostrum  genus  atque  ferarum, 

hinc  laetas  urbis  pueris  florere  videmus  255 

frondiferasque  novis  avibus  canere  undique  silvas ; 

hinc  fessae  pecudes  pingui  per  pabula  laeta 

corpora  deponunt  et  candens  lacteus  umor 

uberibus  manat  distentis ;  hinc  nova  proles 

artubus  infirmis  teneras  lasciva  per  herbas  260 

ludit  lacte  mero  mentis  perculsa  novellas. 

haud  igitur  penitus  pereunt  quaecumque  videntur, 

quando  alid  ex  alio  reficit  natura  nec  ullam 

rem  gigni  patitur  nisi  morte  adiuta  aliena. 

Nunc  age,  res  quoniam  docui  non  posse  creari  265 
de  nilo  neque  item  genitas  ad  nil  revocari, 
nequa  forte  tamen  coeptes  diffidere  dictis, 
quod  nequeunt  oculis  rerum  primordia  cerni, 
accipe  praeterea  quae  corpora  tute  necessest 
confiteare  esse  in  rebus  nec  posse  videri.  270 

principio  venti  vis  verberat  incita  pontum 
ingentisque  ruit  navis  et  nubila  differt, 
interdum  rapido  percurrens  turbine  campos 
arboribus  magnis  sternit  montisque  supremos 
silvifragis  vexat  flabris:  ita  perfurit  acri  275 

cum  fremitu  saevitque  minaci  murmure  ventus. 

257  pingui  lun.  Philargyrius  :  pinguis  OQ  264  adiuta  O  corr,  : 
adiuta  OQ  271  pontum  Mantllus cortus  OQ\  portus  /.  29 

sunt  igitur  venti  nimirum  corpora  caeca 

quae  mare,  quae  terras,  quae  denique  nubila  caeli 

verrunt  ac  subito  vexantia  turbine  raptant, 

nec  ratione  fluunt  alia  stragemque  propagant  280 

et  cum  mollis  aquae  fertur  natura  repente 

flumine  abundanti,  cum  largis  imbribus  urget 

montibus  ex  altis  magnus  decursus  aquai 

fragmina  coniciens  silvarum  arbustaque  tota, 

nec  validi  possunt  pontes  venientis  aquai  285 

vim  subitam  tolerare :  ita  magno  turbidus  imbri 

molibus  incurrit  validis  cum  viribus  amnis. 

dat  sonitu  magno  stragem  volvitque  sub  undis 

grandia  saxa  ruit  tqua  quidquidt  fluctibus  obstat. 

sic  igitur  debent  venti  quoque  flamina  ferri,  290 

quae  veluti  validum  cum  flumen  procubuere 

quamlibet  in  partem,  trudunt  res  ante  ruuntque 

impetibus  crebris,  interdum  vertice  torto 

corripiunt  rapideque  rotanti  turbine  portant. 

quare  etiam  atque  etiam  sunt  venti  corpora  caeca,  295 

quandoquidem  factis  et  moribus  aemula  magnis 

amnibus  inveniuntur,  aperto  corpore  qui  sunt. 

tum  porro  varios  rerum  sentimus  odores 

nec  tamen  ad  naris  venientis  cernimus  umquam, 

nec  calidos  aestus  tuimur  nec  frigora  quimus  300 

usurpare  oculis  nec  voces  cernere  suemus ; 

quae  tamen  omnia  corporea  constare  necessest 

natura,  quoniam  sensus  impellere  possunt. 

tangere  enim  et  tangi,  nisi  corpus,  nulla  potest  res. 

denique  fluctifrago  suspensae  in  litore  vestes  305 

uvescunt,  eaedem  dispansae  in  sole  serescunt. 

282  quom  .  .  .  urget  Woltjer :  quem  .  .  .  aurget  O  :  quem  .  .  . 
virget  Q  289  ruit  qua  quidquid  OQ  :  ruitque  ita  quidquid 

at  neque  quo  pacto  persederit  umor  aquai 

visumst  nec  rursum  quo  pacto  fugerit  aestu. 

in  parvas  igitur  partis  dispergitur  umor 

quas  oculi  nulla  possunt  ratione  videre.  310 

quin  etiam  multis  solis  redeuntibus  annis 

anulus  in  digito  subter  tenuatur  habendo, 

stilicidi  casus  lapidem  cavat,  uncus  aratri 

ferreus  occulte  decrescit  vomer  in  arvis, 

strataque  iam  vulgi  pedibus  detrita  viarum  315 

saxea  conspicimus ;  tum  portas  propter  aena 

signa  manus  dextras  ostendunt  attenuari 

saepe  salutantum  tactu  praeterque  meantum. 

haec  igitur  minui,  cum  sint  detrita,  videmus. 

sed  quae  corpora  decedant  in  tempore  quoque,  320 

invida  praeclusit  speciem  natura  videndi. 

postremo  quaecumque  dies  naturaque  rebus 

paulatim  tribuit,  moderatim  crescere  cogens, 

nulla  potest  oculorum  acies  contenta  tueri, 

nec  porro  quaecumque  aevo  macieque  senescunt;  325 

nec,  mare  quae  impendent,  vesco  sale  saxa  peresa 

quid  quoque  amittant  in  tempore  cernere  possis. 

corporibus  caecis  igitur  natura  gerit  res. 

Nec  tamen  undique  corporea  stipata  tenentur 
omnia  natura;  namque  est  in  rebus  inane.  330 

quod  tibi  cognosse  in  multis  erit  utile  rebus 
nec  sinet  errantem  dubitare  et  quaerere  semper 
de  summa  rerum  et  nostris  diffidere  dictis, 
quod  si  non  esset,  nulla  ratione  moveri  335 

res  possent ;  namque  officium  quod  corporis  exstat, 
officere  atque  obstare,  id  in  omni  tempore  adesset 
omnibus ;  haud  igitur  quicquam  procedere  posset, 
principium  quoniam  cedendi  nulla  daret  res. 
at  nunc  per  maria  ac  terras  sublimaque  caeli  340 


334  quapropter  locus  est  intactus  inane  vacansque  sed.  Bentley 

multa  modis  multis  varia  ratione  moveri 

cernimus  ante  oculos,  quae,  si  non  esset  inane, 

non  tam  sollicito  motu  privata  carerent 

quam  genita  omnino  nulla  ratione  fuissent, 

undique  materies  quoniam  stipata  quiesset.  345 

praeterea  quamvis  solidae  res  esse  putentur, 

hinc  tamen  esse  licet  raro  cum  corpore  cernas. 

in  saxis  ac  speluncis  permanat  aquarum 

liquidus  umor  et  uberibus  flent  omnia  guttis. 

dissipat  in  corpus  sese  cibus  omne  animantum.  350 

crescunt  arbusta  et  fetus  in  tempore  fundunt, 

quod  cibus  in  totas  usque  ab  radicibus  imis 

per  truncos  ac  per  ramos  diffunditur  omnis. 

inter  saepta  meant  voces  et  clausa  domorum 

transvolitant,  rigidum  permanat  frigus  ad  ossa,  355 

quod,  nisi  inania  sint,  qua  possent  corpora  quaeque 

transire,  haud  ulla  fieri  ratione  videres. 

denique  cur  alias  aliis  praestare  videmus 

pondere  res  rebus  nilo  maiore  figura? 

nam  si  tantundemst  in  lanae  glomere  quantum  360 

corporis  in  plumbo  est,  tantundem  pendere  par  est, 

corporis  officiumst  quoniam  premere  omnia  deorsum, 

contra  autem  natura  manet  sine  pondere  inanis. 

ergo  quod  magnumst  aeque  leviusque  videtur, 

nimirum  plus  esse  sibi  declarat  inanis ;  365 

at  contra  gravius  plus  in  se  corporis  esse 

dedicat  et  multo  vacui  minus  intus  habere. 

est  igitur  nimirum  id  quod  ratione  sagaci 

quaerimus,  admixtum  rebus,  quod  inane  vocamus. 

Illud  in  his  rebus  ne  te  deducere  vero  370 

possit,  quod  quidam  fingunt,  praecurrere  cogor. 

I 

347  licet  L  :  liceret  OQ  349  flent  L ;  fient  OQ  356,  357 

cedere  squamigeris  latices  nitentibus  aiunt 

et  liquidas  aperire  vias,  quia  post  loca  pisces 

linquant,  quo  possint  cedentes  confluere  undae. 

sic  alias  quoque  res  inter  se  posse  moveri  3j-5 

et  mutare  locum,  quamvis  sint  omnia  plena. 

scilicet  id  falsa  totum  ratione  receptumst. 

nam  quo  squamigeri  poterunt  procedere  tandem, 

ni  spatium  dederint  latices  ?  concedere  porro 

quo  poterunt  undae,  cum  pisces  ire  nequibunt?  380 

aut  igitur  motu  privandumst  corpora  quaeque 

aut  esse  admixtum  dicendumst  rebus  inane 

unde  initum  primum  capiat  res  quaeque  movendi.' 

postremo  duo  de  concursu  corpora  lata 

si  cita  dissiliant,  nempe  aer  omne  necessest,  385 

inter  corpora  quod  fiat,  possidat  inane. 

is  porro  quamvis  circum  celerantibus  auris 

confluat,  haud  poterit  tamen  uno  tempore  totum 

compleri  spatium ;  nam  primum  quemque  necessest 

occupet  ille  locum,  deinde  omnia  possideantur.  390 

quod  si  forte  aliquis,  cum  corpora  dissiluere, 

tum  putat  id  fieri  quia  se  condenseat  aer, 

errat ;  nam  vacuum  tum  fit  quod  non  fuit  ante 

et  repletur  item  vacuum  quod  constitit  ante, 

nec  tali  ratione  potest  denserier  aer,  395 

nec,  si  iam  posset,  sine  inani  posset,  opinor, 

ipse  in  se  trahere  et  partis  conducere  in  unum. 

Quapropter,  quamvis  causando  multa  moreris, 
esse  in  rebus  inane  tamen  fateare  necessest. 
multaque  praeterea  tibi  possum  commemorando  400 

argumenta  fidem  dictis  corradere  nostris, 
verum  animo  satis  haec  vestigia  parva  sagaci 
sunt  per  quae  possis  cognoscere  cetera  tute. 

389  quemque  Ponianus ;  quisque  OQ  395  denserier  O  corr. : 

namque  canes  ut  montivagae  persaepe  ferarum 

naribus  inveniunt  intectas  fronde  quietes,  405 

cum  semel  institerunt  vestigia  certa  viai, 

sic  alid  ex  alio  per  te  tute  ipse  videre 

talibus  in  rebus  poteris  caecasque  latebras 

insinuare  omnis  et  verum  protrahere  inde. 

quod  si  pigraris  paulum  ve  recesseris  ab  re,  410 

hoc  tibi  de  plano  possum  promittere,  Memmi : 

usque  adeo  largos  haustus  e  fontibu’  magnis 

lingua  meo  suavis  diti  de  pectore  fundet, 

ut  verear  ne  tarda  prius  per  membra  senectus 

serpat  et  in  nobis  vitai  claustra  resolvat,  415 

quam  tibi  de  quavis  una  re  versibus  omnis 

argumentorum  sit  copia  missa  per  auris. 

Sed  nunc  ut  repetam  coeptum  pertexere  dictis, 
omnis,  ut  est,  igitur  per  se  natura  duabus 
constitit  in  rebus ;  nam  corpora  sunt  et  inane,  420 

haec  in  quo  sita  sunt  et  qua  diversa  moventur, 
corpus  enim  per  se  communis  dedicat  esse 
sensus ;  cui  nisi  prima  fides  fundata  valebit, 
haud  erit  occultis  de  rebus  quo  referentes 
confirmare  animi  quicquam  ratione  queamus.  425 

tum  porro  locus  ac  spatium,  quod  inane  vocamus, 
si  nullum  foret,  haud  usquam  sita  corpora  possent 
esse  neque  omnino  quoquam  diversa  meare ; 
id  quod  iam  supera  tibi  paulo  ostendimus  ante, 
praeterea  nil  est  quod  possis  dicere  ab  omni  430 

corpore  seiunctum  secretumque  esse  ab  inani, 
quod  quasi  tertia  sit  numero  natura  reperta, 
nam  quodcumque  erit,  esse  aliquo  debebit  id  ipsum 
augmine  vel  grandi  vel  parvo  denique,  dum  sit ; 

404  ferarum  O  corr.  :  ferare  OQ  41 1  de  plano  l  ji  :  deptano  OQ 

cui  si  tactus  erit  quamvis  levis  exiguusque,  435 

corporis  augebit  numerum  summamque  sequetur. 

sin  intactile  erit,  nulla  de  parte  quod  ullam 

rem  prohibere  queat  per  se  transire  meantem, 

scilicet  hoc  id  erit,  vacuum  quod  inane  vocamus. 

praeterea  per  se  quodcumque  erit,  aut  faciet  quid  440 

aut  aliis  fungi  debebit  agentibus  ipsum 

aut  erit  ut  possint  in  eo  res  esse  gerique. 

at  facere  et  fungi  sine  corpore  nulla  potest  res 

nec  praebere  locum  porro  nisi  inane  vacansque. 

ergo  praeter  inane  et  corpora  tertia  per  se  445 

nulla  potest  rerum  in  numero  natura  relinqui, 

nec  quae  sub  sensus  cadat  ullo  tempore  nostros 

nec  ratione  animi  quam  quisquam  possit  apisci. 

Nam  quaecumque  cluent,  aut  his  coniuncta  duabus 
rebus  ea^  invenies  aut  harum  eventa  videbis.  450 

coniunctum  est  id  quod  nusquam  sine  permitiali 
discidio  potis  est  seiungi  seque  gregari, 
pondus  uti  saxis,  calor  ignist,  liquor  aquai, 
tactus  corporibus  cunctis,  intactus  inani, 
servitium  contra  paupertas  divitiaeque,  455 

libertas  bellum  concordia,  cetera  quorum 
adventu  manet  incolumis  natura  abituque, 
haec  soliti  sumus,  ut  par  est,  eventa  vocare, 
tempus  item  per  se  non  est,  sed  rebus  ab  ipsis 
consequitur  sensus,  transactum  quid  sit  in  aevo,  460 

tum  quae  res  instet,  quid  porro  deinde  sequatur, 
nec  per  se  quemquam  tempus  sentire  fatendumst 
semotum  ab  rerum  motu  placidaque  quiete. 
denique  Tyndaridem  raptam  belloque  subactas 
Troiugenas  gentis  cum  dicunt  esse,  videndumst  465 

442  possint  /  :  possunt  OQ  450  harum  Bemays  (Jn  com¬ 

ne  forte  haec  per  se  cogant  nos  esse  fateri, 

quando  ea  saecla  hominum,  quorum  haec  eventa  fuerunt, 

irrevocabilis  abstulerit  iam  praeterita  aetas. 

namque  aliud  saeclis,  aliud  regionibus  ipsis 

eventum  dici  poterit  quodcumque  erit  actum.  470 

denique  materies  si  rerum  nulla  fuisset 

nec  locus  ac  spatium,  res  in  quo  quaeque  geruntur, 

numquam  Tyndaridis  forma  conflatus  amoris 

ignis,  Alexandri  Phrygio  sub  pectore  gliscens, 

clara  accendisset  saevi  certamina  belli,  475 

nec  clam  durateus  Troianis  Pergama  partu 

inflammasset  equus  nocturno  Graiugenarum ; 

perspicere  ut  possis  res  gestas  funditus  omnis 

non  ita  uti  corpus  per  se  constare  neque  esse, 

nec  ratione  cluere  eadem  qua  constet  inane,  480 

sed  magis  ut  merito  possis  eventa  vocare 

corporis  atque  loci,  res  in  quo  quaeque  gerantur. 

Corpora  sunt  porro  partim  primordia  rerum, 
partim  concilio  quae  constant  principiorum, 
sed  quae  sunt  rerum  primordia,  nulla  potest  vis  485 
stinguere;  nam  solido  vincunt  ea  corpore  demum, 
etsi  difficile  esse  videtur  credere  quicquam 
in  rebus  solido  reperiri  corpore  posse, 
transit  enim  fulmen  caeli  per  saepta  domorum, 
clamor  ut  ac  voces ;  ferrum  candescit  in  igni  490 

dissiliuntque  fero  ferventia  saxa  vapore ; 
tum  labefactatus  rigor  auri  solvitur  aestu ; 
tum  glacies  aeris  flamma  devicta  liquescit; 
permanat  calor  argentum  penetraleque  frigus, 
quando  utrumque  manu  retinentes  pocula  rite  495 

467  fuerunt  G  :  fuerit  OQ  469  saeclis  Bemays :  terris  OQ 

sensimus  infuso  lympharum  rore  superne. 

usque  adeo  in  rebus  solidi  nil  esse  videtur. 

sed  quia  vera  tamen  ratio  naturaque  rerum 

cogit,  ades,  paucis  dum  versibus  expediamus 

esse  ea  quae  solido  atque  aeterno  corpore  constent,  500 

semina  quae  rerum  primordiaque  esse  docemus, 

unde  omnis  rerum  nunc  constet  summa  creata. 

Principio  quoniam  duplex  natura  duarum 
dissimilis  rerum  longe  constare  repertast, 
corporis  atque  loci,  res  in  quo  quaeque  geruntur,  50 
esse  utramque  sibi  per  se  puramque  necessest. 
nam  quacumque  vacat  spatium,  quod  inane  vocamus, 
corpus  ea  non  est ;  qua  porro  cumque  tenet  se 
corpus,  ea  vacuum  nequaquam  constat  inane, 
sunt  igitur  solida  ac  sine  inani  corpora  prima.  510 

praeterea  quoniam  genitis  in  rebus  inanest, 
materiem  circum  solidam  constare  necessest, 
nec  res  ulla  potest  vera  ratione  probari 
corpore  inane  suo  celare  atque  intus  habere, 
si  non,  quod  cohibet,  solidum  constare  relinquas.  515 
id  porro  nil  esse  potest  nisi  materiai 
concilium,  quod  inane  queat  rerum  cohibere, 
materies  igitur,  solido  quae  corpore  constat, 
esse  aeterna  potest,  cum  cetera  dissoluantur. 
tum  porro  si  nil  esset  quod  inane  vacaret,  520 

omne  foret  solidum ;  nisi  contra  corpora  certa 
essent  quae  loca  complerent  quaecumque  tenerent, 
omne  quod  est,  spatium  vacuum  constaret  inane, 
alternis  igitur  nimirum  corpus  inani 

distinctumst,  quoniam  nec  plenum  naviter  exstat  525 
nec  porro  vacuum,  sunt  ergo  corpora  certa 
quae  spatium  pleno  possint  distinguere  inane. 

520  esset  O  corr.  :  est  OQ  525  distinctumst  Lambinus  :  dis¬ 

tinctum  OQ  527  pleno  MaruUus  :  poena  OQ 

haec  neque  dissolui  plagis  extrinsecus  icta 
possunt  nec  porro  penitus  penetrata  retexi 
nec  ratione  queunt  alia  temptata  labare  ;  530 

id  quod  iam  supra  tibi  paulo  ostendimus  ante, 
nam  neque  collidi  sine  inani  posse  videtur 
quicquam  nec  frangi  nec  findi  in  bina  secando 
nec  capere  umorem  neque  item  manabile  frigus 
nec  penetralem  ignem,  quibus  omnia  conficiuntur.  535 
et  quo  quaeque  magis  cohibet  res  intus  inane, 
tam  magis  his  rebus  penitus  temptata  labascit, 
ergo  si  solida  ac  sine  inani  corpora  prima 
sunt  ita  uti  docui,  sint  haec  aeterna  necessest. 
praeterea  nisi  materies  aeterna  fuisset,  540 

antehac  ad  nilum  penitus  res  quaeque  redissent 
de  niloque  renata  forent  quaecumque  videmus, 
at  quoniam  supra  docui  nil  posse  creari 
de  nilo  neque  quod  genitum  est  ad  nil  revocari, 
esse  immortali  primordia  corpore  debent,  545 

dissolui  quo  quaeque  supremo  tempore  possint, 
materies  ut  suppeditet  rebus  reparandis, 
sunt  igitur  solida  primordia  simplicitate 
nec  ratione  queunt  alia  servata  per  aevum 
ex  infinito  iam  tempore  res  reparare.  550 

Denique  si  nullam  finem  natura  parasset 
frangendis  rebus,  iam  corpora  materiai 
usque  redacta  forent  aevo  frangente  priore, 
ut  nil  ex  illis  a  certo  tempore  posset 

conceptum  tsummum  aetatis  pervadere  finist.  555 

nam  quidvis  citius  dissolvi  posse  videmus 
quam  rursus  refici ;  quapropter  longa  diei 

533  findi  l  )i :  fundi  OQ  542  que  renata  Lambtmis  :  quaeranta 
553  forent  Q  corr. :  fovent  OQ  555  summum  .  .  .  finis  O  : 
fine  Q  :  finem  L  corr.  :  summa  ,  .  .  finis  Lachmann  :  summum  ...  ad 
auctum  Munro  :  ad  summum  .  .  .  finis  Brieger :  summum  .  .  .  fini 
Eliis  :  summam  ...  ad  horam  Everett 

inanita  aetas  anteacti  temporis  omnis 

quod  fregisset  adhuc  disturbans  dissoluensque,  ' 

numquam  reliquo  reparari  tempore  posset.  '  560 

at  nunc  nimirum  frangendi  reddita  finis 

certa  manet,-  quoniam  refici  rem  quamque  videmus 

et  finita  simul  generatim  tempora  rebus 

stare,  quibus  possint  aevi  contingere  florem. 

huc  accedit  uti,  solidissima  materiai  565 

corpora  cum  constant,  possint  tamen  omnia  reddi, 

mollia  quae  fiunt,  aer  aqua  terra  vapores, 

quo  pacto  fiant  et  qua  vi  quaeque  gerantur, 

admixtum  quoniam  semel  est  in  rebus  inane. 

at  contra  si  mollia  sint  primordia  rerum,  570 

unde  queant  validi  silices  ferrumque  creari 

non  poterit  ratio  reddi ;  nam  funditus  omnis 

principio  fundamenti  natura  carebit. 

sunt  igitur  solida  pollentia  simplicitate 

quorum  condenso  magis  omnia  conciliatu  575 

artari  possunt  validasque  ostendere  viris. 

porro  si  nullast  frangendis  reddita  finis 

corporibus,  tamen  ex  aeterno  tempore  quaeque 

uunc  etiam  superare  necessest  corpora  rebus, 

quae  nondum  clueant  ullo  temptata  periclo.  580 

at  quoniam  fragili  natura  praedita  constant, 

discrepat  aeternum  tempus  potuisse  manere 

innumerabilibus  plagis  vexata  per  aevum. 

Denique  iam  quoniam  generatim  reddita  finis 
crescendi  rebus  constat  vitamque  tenendi,  585 

et  quid  quaeque  queant  per  foedera  naturai, 
quid  porro  nequeant,  sancitum  quandoquidem  exstat, 
nec  commutatur  quicquam,  quin  omnia  constent  ,  , 
usque  adeo,  variae  volucres  ut  in  ordine  cunctae 

562  videmus  Q  corr.  :  demus  OQ  585  crescendi  editio  Veronen¬ 
sis-.  crescendis  OQ  .  .  • 

ostendant  maculas  generalis  corpore  inesse,  590 

immutabili’  materiae  quoque  corpus  habere 

debent  nimirum,  nam  si  primordia  rerum 

commutari  aliqua  possent  ratione  revicta, 

incertum  quoque  iam  constet  quid  possit  oriri, 

quid  nequeat,  finita  potestas  denique  cuique  595 

quanam  sit  ratione  atque  alte  terminus  haerens, 

nec  totiens  possent  generatim  saecla  referre 

naturam  mores  victum  motusque  parentum. 

Tum  porro  quoniam  est  extremum  quodque  cacumen 

* 

corporis  illius  quod  nostri  cernere  sensus  600 

iam  nequeunt,  id  nimirum  sine  partibus  exstat 

et  minima  constat  natura  nec  fuit  umquam 

per  se  secretum  neque  posthac  esse  valebit,  . 

alterius  quoniamst  ipsum  pars  primaque,  et  una 

inde  aliae  atque  aliae  similes  ex  ordine  partes  605 

agmine  condenso  naturam  corporis  explent, 

quae  quoniam  per  se  nequeunt  constare,  necessest 

haerere  unde  queant  nulla  ratione  revelli. 

sunt  igitur  solida  primordia  simplicitate 

quae  minimis  stipata  cohaerent  partibus  arte,  610 

non  ex  illarum  conventu  conciliata, 

sed  magis  aeterna  pollentia  simplicitate, 

unde  neque  avelli  quicquam  neque  deminui  iam 

concedit  natura  reservans  semina  rebus. 

praeterea  nisi  erit  minimum,  parvissima  quaeque  615 

corpora  constabunt  ex  partibus  infinitis, 

quippe  ubi  dimidiae  partis  pars  semper  habebit 

dimidiam  partem  nec  res  praefiniet  ulla. 

ergo  rerum  inter  summam  minimamque  quid  escit? 

591  inmutabili’  Lachmann  :  inmutabiles  OQ  599  *  600  lacunam 

indicavit  Munro  608  nulla  /  :  ulla  OQ  6n  illarum  Winckel- 

mann :  illorum  OQ 

nil  erit  ut  distet ;  nam  quamvis  funditus  omnis  620 

summa  sit  infinita,  tamen,  parvissima  quae  sunt, 

ex  infinitis  constabunt  partibus  aeque. 

quod  quoniam  ratio  reclamat  vera  negatque 

credere  posse  animum,  victus  fateare  necessest 

esse  ea  quae  nullis  iam  praedita  partibus  exstent  625 

et  minima  constent  natura,  quae  quoniam  sunt, 

illa  quoque  esse  tibi  solida  atque  aeterna  fatendum. 

denique  si  minimas  in  partis  cuncta  resolvi 

cogere  consuesset  rerum  natura  creatrix, 

iam  nil  ex  illis  eadem  reparare  valeret  630 

propterea  quia,  quae  nullis  sunt  partibus  aucta, 

non  possunt  ea  quae  debet  genitalis  habere 

materies,  varios  conexus  pondera  plagas 

concursus  motus,  per  quae  res  quaeque  geruntur. 

Quapropter  qui  materiem  rerum  esse  putarunt  ^635 
ignem  atque  ex  igni  summam  consistere  solo, 
magno  opere  a  vera  lapsi  ratione  videntur. 

Heraclitus  init  quorum  dux  proelia  primus, 
clarus  (ob)  obscuram  linguam  magis  inter  inanis 
quamde  gravis  inter  Graios  qui  vera  requirunt.  640 

omnia  enim  stofidi  magis  admirantur  amantque, 
inversis  quae  sub  verbis  latitantia  cernunt, 
veraque  constituunt  quae  belle  tangere  possunt 
auris  et  lepido  quae  sunt  fii^ta  sonore. 

Nam  cur  tam  variae  res  possent  esse  requiro,  645 

ex  uno  si  sunt  igni  puroque  creatae, 
nil  prodesset  enim  calidum  denserier  ignem 
nec  rarefieri,  si  partes  ignis  eari^em 
naturam  quam  totus  habet ‘*super  ignis  haberent, 
acrior  ardor  enim '  conductis  partibus^  esset,  650 

634  quae  Marullus ;  quas  OQ  639  ob  add.  Festus 

646  uno  Q  corr.  :  uro  OQ  649  haberent  L  :  haberet  O : 

habere  QG 

languidior  porro  disiectis  disque  sipatis.  ’  .  =  ^ 

amplius  hoc  fieri  nil  est  quod  posse  rearis 

talibus  in  causis/nedum  variantia  rerum  = 

tanta  queat  densis  rarisque  ex  ignibus  esse. 

id  quoque,  si  faciant  admixtum  rebus  inane,  655 

denseri  poterunt  ignes  rarique  relinqui. 

sed  quia  multa  sibi  cernunt  contraria  tmuset 

et  fugitant  in  rebus  inane  relinquere  purum,  ! 

ardua  dum  metuunt,  amittunt  vera  viai,  > 

nec  rursum  cernunt^  exempto  rebus  inani  660 

orhnia  denseri  fierique  ex  omnibus  unum 

,  ,  .  .  y*  Vlv* 

corpus,  nil  ab  se  quod  possit  mittere  raptim ;  ' 

aestifer  ignis  uti  lumen  iacit  atque  vaporem, 

.  ,  .  .  ClKi-f 

ut  Videas  non  e  stipatis  partibus  esse. 

quod  si  forte  alia  credunt  ratione  potesse  665 

ignis  in  coetu  stingui  mutareque  corpus, 

scilicet  ex  nulla  facere  id  si  parte  reparcent, 

occidet  ad  nilum  nimirum  funditus  ardor 

omnis  et  (e)  nilo  fient  quaecumque  creantur. 

nam  quodcumque  suis  mutatum  finibus  exit,  676 

continuo  hoc  mors  est  illius  quod  fuit  ante. 

proinde  aliquid  superare  necesse  est  incolume  ollis, 

ne  tibi  res  redeant  ad  nilum  funditus  omnes 

de  niloque  renata  vigescat  copia  rerum. 

nunc  igitur  quoniam  certissima  corpora  quaedam  675 

siint  quae  conservant  naturam  semper  eandem,  "  ^  ‘ 

quorum  abitu  aut  aditu  mutatoque  ordine  mutant 

naturam  res  et  convertunt  corpora  sese, 

scire  licet  non  esse  haec  ignea  corpora  rerum. 


651  disque  O  corr.  :  que  OQ  657  muse  O  :  mu  QG  ;  mussant 

/  :  adesse  Lachmann  :  amussim  Bemays  :  nasci  Munro  :  rursum 

IVinckelmann  \  in  nsn  Palmer  662  raptim  Pontanus raptis  OQ 

665  alia  Lachmann  :  mia  OQ  666  coetu  Pontanus :  coetus  OQ 

mutare  Marullus  :  musare  OQ  668  ‘funditus  Q  corr.  :  funditur 

OQ  ardor  O  corr.  :  amor  O :  arbor  QG  669  e  add,  Lachmann 

674  vigescat  Heinsius  :  vivescat  OQ 

nil  referret  enim  quaedam  decedere,  abire,  680 

atque  alia  attribui,  mutarique  ordine  quaedam, 

si  tamen  ardoris  naturam  cuncta  tenerent ; 

ignis  enim  foret  omnimodis  quodcumque  crearent, 

verum,  ut  opinor,  itast :  sunt  quaedam  corpora  quorum 

concursus  motus  ordo  positura  figurae  685 

efficiunt  ignis,  mutatoque  ordine  mutant 

naturam  neque  sunt  igni  simulata  neque  ulli 

praeterea  rei  quae  corpora  mittere  possit 

sensibus  et  nostros  adiectu  tangere  tactus. 

Dicere  porro  ignem  res  omnis  esse  neque  ullam  690 
rem  veram  in  numero  rerum  constare  nisi  ignem, 
quod  facit  hic  idem,  perdelirum  esse  videtur, 
nam  contra  sensus  ab  sensibus  ipse  repugnat 
et  labefactat  eos,  unde  omnia  credita  pendent, 
unde  hic  cognitus  est  ipsi  quem  nominat  ignem.  695 
credit  enim  sensus  ignem  cognoscere  vere, 
cetera  non  credit,  quae  nilo  clara  minus  sunt, 
quod  mihi  cum  vanum  tum  delirum  esse  videtur, 
quo  referemus  enim?  quid  nobis  certius  ipsis 
sensibus  esse  potest,  qui  vera  ac  falsa  notemus  ?  700 

praeterea  quare  quisquam  magis  omnia  tollat 
et  velit  ardoris  naturam  linquere  solam, 
quam  neget  esse  ignis,  (quidvis)  tamen  esse  relinquat  ? 
aequa  videtur  enim  dementia  dicere  utrumque. 

Quapropter  qui  materiem  rerum  esse  putarunt  705" 
ignem  atque  ex  igni  summam  consistere  posse, 
et  qui  principium  gignundis  aera  rebus 
constituere,  aut  umorem  quicumque  putarunt 
fingere  res  ipsum  per  se,  terramve  creare 
omnia  et  in  rerum  naturas  vertier  omnis,  710 

680  decedere  Lambinus  ;  descendere  OQ  '  681  alia  Manilius  : 

'alio  OQ  703  quidvis  add.  Lachmann  708  putarunt  Q  corr.  : 
piitant  O;  putantur  ^  710  vertier  ^  corr. ;  verti  OQ 

magno  opere  a  vero  longe  derrasse  videntur. 

adde  etiam  qui  conduplicant  primordia  rerum 

aera  iungentes  igni  terramque  liquori, 

et  qui  quattuor  ex  rebus  posse  omnia  rentur 

ex  igni  terra  atque  anima  procrescere  et  imbri.  715 

quorum  Acragantinus  cum  primis  Empedocles  est, 

insula  quem  triquetris  terrarum  gessit  in  oris, 

quam  fluitans  circum  magnis  anfractibus  aequor 

Ionium  glaucis  aspergit  virus  ab  undis, 

angustoque  fretu  rapidum  mare  dividit  undis  720 

Italiae  terrarum  oras  a  finibus  eius. 

hic  est  vasta  Charybdis  et  hic  Aetnaea  minantur 

murmura  flammarum  rursum  se  colligere  iras, 

faucibus  eruptos  iterum  vis  ut  vomat  ignis 

ad  caelumque  ferat  flammai  fulgura  rursum.  725 

quae  cum  magna  modis  multis  miranda  videtur 

gentibus  humanis  regio  visendaque  fertur, 

rebus  opima  bonis,  multa  munita  virum  vi, 

nil  tamen  hoc  habuisse  viro  praeclarius  in  se 

nec  sanctum  magis  et  mirum  carumque  videtur.  730 

carmina  quin  etiam  divini  pectoris  eius 

vociferantur  et  exponunt  praeclara  reperta, 

ut  vix  humana  videatur  stfrpe  creatus.^ 

Hic  tamen  et  supra  quos  diximus  inferiores 
partibus  egregie  multis  multoque  minores,  735 

quamquam  multa  bene  ac  divinitus  invenientes 
ex  adyto  tamquam  cordis  responsa  dedere 
sanctius  et  multo  certa  ratione  magis  quam 
Pythia  quae  tripodi  a  Phoebi  lauroque  profatur, 
principiis  tamen  in  rerum  fecere  ruinas  740 

et  graviter  magni  magno  cecidere  ibi  casu ; 

71 1  longe  derrasse  Vaf.  :  longi  errasse  O:  longi  derrasse  QG 
721  Italiae  L  :  haeliae  OQ  724  vomat  Lamhinus :  omniat  OQ 

739  profatur  O  corr. :  prosatur  OQ  741  casu  O  corr. :  causa  OQ 

primum  quod  motus  exempto  rebus  inani 

constituunt  et  res  mollis  rarasque  relinquunt, 

aera  rorem  ignem  terras  animalia  fruges, 

nec  tamen  admiscent  in  eorum  corpus  inane ;  745 

deinde  quod  omnino  finem  non  esse  secandis 

corporibus  faciunt  neque  pausam  stare  fragori 

nec  prorsum  in  rebus  minimum  consistere  quicquam  ; 

cum  videamus  id  extremum  cuiusque  cacumen 

esse  quod  ad  sensus  nostros  minimum  esse  videtur,  750 

conicere  ut  possis  ex  hoc,  quae  cernere  non  quis 

extremum  quod  habent,  minimum  consistere  (in  illis). 

huc  accedit  item,  quoniam  primordia  rerum 

mollia  constituunt,  quae  nos  nativa  videmus 

esse  et  mortali  cum  corpore  funditus,  utqui  755 

debeat  ad  nilum  iam  rerum  summa  reverti 

de  niloque  renata  vigescere  copia  rerum ; 

quorum  utrumque  quid  a  vero  iam  distet  habebis, 

deinde  inimica  modis  multis  sunt  atque  veneno 

ipsa  sibi  inter  se;  quare  aut  congressa  peribunt  760 

aut  ita  diffugient  ut  tempestate  coacta 

fulmina  diffugere  atque  imbris  ventosque  videmus. 

Denique  quattuor  ex  rebus  si  cuncta  creantur 
atque  in  eas  rursum  res  omnia  dissoluuntur, 
qui  magis  illa  queunt  rerum  primordia  dici  765 

quam  contra  res  illorum  retroque  putari? 
alternis  gignuntur  enim  mutantque  colorem 
et  totam  inter  se  naturam  tempore  ab  omni, 
sin  ita  forte  putas  ignis  terraeque  coire  770 

corpus  et  aerias  auras  roremque  liquoris, 
nil  in  concilio  naturam  ut  mutet  eorum, 
nulla  tibi  ex  illis  poterit  res  esse  creata, 

744  rorem  Christ :  solem  OQ  748  quicquam  Marullus :  qui  OQ 
752  in  illis  ac/c/.  Munro  758  habebis  O  corr. :  habes  OQ  759 
veneno  Wakefield'.  vene  OQ  769  =  762  secl.  O  corr. 

non  animans,  non  exanimo  cum  corpore,  ut  arbor, 
quippe  suam  quidque  in  coetu  variantis  acervi  775 

naturam  ostendet  mixtusque  videbitur  aer 
cum  terra  simul  atque  ardor  cum  rore  manere, 
at  primordia  gignundis  in  rebus  oportet 
naturam  clandestinam  caecamque  adhibere, 
emineat  nequid  quod  contra  pugnet  et  obstet  780 

quominus  esse  queat  proprie  quodcumque  creatur. 

Quin  etiam  repetunt  a  caelo  atque  ignibus  eius 
et  primum  faciunt  ignem  se  vertere  in  auras  r 

aeris,  hinc  imbrem  gigni  terramque  creari 
ex  imbri  retroque  a  terra  cuncta  reverti,  785 

umorem  primum,  post  aera,  deinde  calorem, 
nec  cessare  haec  inter  se  mutare,  meare 
a  caelo  ad  terram,  de  terra  ad  sidera  mundi, 
quod  facere  haud  ullo  debent  primordia  pacto, 
immutabile  enim  quiddam  superare  necessest,  790 

ne  res  ad  nilum  redigantur  funditus  omnes, 
nam  quodcumque  suis  mutatum  finibus  exit, 
continuo  hoc  mors  est  illius  quod  fuit  ante, 
quapropter  quoniam  quae  paulo  diximus  ante 
in  commutatum  veniunt,  constare  necessest  795 

ex  aliis  ea,  quae  nequeant  convertier  usquam, 
ne  tibi  res  redeant  ad  nilum  funditus  omnes, 
quin  potius  tali  natura  praedita  quaedam 
corpora  constituas,  ignem  si  forte  crearint, 
posse  eadem  demptis  paucis  paucisque  tributis,  800 

ordine  mutato  et  motu,  facere  aeris  auras, 
sic  alias  aliis  rebus  mutarier  omnis? 

‘At  manifesta  palam  res  indicat’  inquis  ‘in  auras 

774  animans  Pontanus  :  animas  OQ  775  quicque  in  coetu 

Marullus :  quisque  in  coetum  OQ  777  atque  ardor  Lamhinus : 

et  quodam  OQ  780  emineat  Naugerius\  demineat  OQ  784,785 
imbrem  .  .  .  imbri  ...  a  terra  Marullus  :  ignem  .  .  .  igni  ...  in  terram 
OQ  789  pacto  iWo». :  facto  OQ  ...  ./ 

aeris  e  terra  res  omnis  crescere  alique ; 
et  nisi  tempestas  indulget  tempore  fausto 
imbribus,  ut  tabe  nimborum  arbusta  vacillent, 
solque  sua  pro  parte  fovet  tribuitque  calorem, 
crescere  non  possint  fruges  arbusta  animantes.’ 
scilicet  et  nisi  nos  cibus  aridus  et  tener  umor 
adiuvet,  amisso  iam  corpore  vita  quoque  omnis 
omnibus  e  nervis  atque  ossibus  exsoluatur. 
adiutamur  enim  dubio  procul  atque  alimur  nos 
certis  ab  rebus,  certis  aliae  atque  aliae  res. 
nimirum  quia  multa  modis  communia  multis 
multarum  rerum  in  rebus  primordia  mixta 
sunt,  ideo  variis  variae  res  rebus  aluntur, 
atque  eadem  magni  refert  primordia  saepe 
cum  quibus  et  quali  positura  contineantur 
et  quos  inter  se  dent  motus  accipiantque ; 
namque  eadem  caelum  mare  terras  flumina  solem 
constituunt,  eadem  fruges  arbusta  animantis, 
verum  aliis  alioque  modo  commixta  moventur, 
quin  etiam  passim  nostris  in  versibus  ipsis 
multa  elementa  vides  multis  communia  verbis, 
cum  tamen  inter  se  versus  ac  verba  necessest 
confiteare  et  re  et  sonitu  distare  sonanti, 
tantum  elementa  queunt  permutato  ordine  solo, 
at-  rerum  quae  sunt  primordia,  plura  adhibere 
possunt  unde  queant  variae  res  quaeque  creari. 

Nunc  et  Anaxagortae  scrutemur  homoeomerian 
quam  Grai  memorant  nec  nostra  dicere  lingua 
concedit  nobis  patrii  sermonis  egestas, 
sed  tamen  ipsam  rem  facilest  exponere  verbis, 
principio,  rerum  quam  dicit  homoeomerian, 
ossa  videlicet  e  pauxillis  atque  minutis 

ossibus  hic  et  de  pauxillis  atque  minutis 

visceribus  viscus  gigni  sanguenque  creari 

sanguinis  inter  se  multis  coeuntibu’  guttis 

ex  aurique  putat  micis  consistere  posse 

aurum  et  de  terris  terram  concrescere  parvis,  840 

ignibus  ex  ignis,  umorem  umoribus  esse, 

cetera  consimili  fingit  ratione  putatque. 

nec  tamen  esse  ulla  idem  (ex)  parte  in  rebus  inane 

concedit  neque  corporibus  finem  esse  secandis. 

quare  in  utraque  mihi  pariter  ratione  videtur  845 

errare  atque  illi,  supra  quos  diximus  ante. 

adde  quod  imbecilla  nimis  primordia  fingit; 

si  primordia  sunt,  simili  quae  praedita  constant 

natura  atque  ipsae  res  sunt  aequeque  laborant 

et  pereunt  neque  ab  exitio  res  ulla  refrenat.  850 

nam  quid  in  oppressu  valido  durabit  eorum, 

ut  mortem  effugiat,  leti  sub  dentibus  ipsis? 

ignis  an  umor  an  aura  ?  quid  horum  ?  sanguen  an  ossa  ? 

nil,  ut  opinor,  ubi  ex  aequo  res  funditus  omnis 

tam  mortalis  erit  quam  quae  manifesta  videmus  855 

ex  oculis  nostris  aliqua  vi  victa  perire. 

at  neque  recidere  ad  nilum  res  posse  neque  autem 

crescere  de  nilo  testor  res  ante  probatas. 

praeterea  quoniam  cibus  auget  corpus  alitque, 

scire  licet  nobis  venas  et  sanguen  et  ossa  860 

sive  cibos  omnis  commixto  corpore  dicent 
esse  et  habere  in  se  nervorum  corpora  parva 
ossaque  et  omnino  venas  partisque  cruoris, 
fiet  uti  cibus  omnis,  et  aridus  et  liquor  ipse, 

837  sanguenque  Charishts :  sanguem  O :  sang^e  Q  843  ex 

add.  Lachmann  846  illi  supra  quos  1^2  in  margine',  illis  vira 

quod  O  (quo  Q)  852  effugiat  Q  corr.:  efficiat  OQ  853  sanguen  an 
ossa  /  J2  in  margine  :  sanguis  an  os  OQ  860  «  861  lacunam  indi¬ 
cavit  Lambinus  861  sive  / :  sine  OQ  corpore  L  :  core  OQ 

ex  alienigenis  rebus  constare  putetur,  865 

ossibus  et  nervis  sanieque  et  sanguine  mixto, 
praeterea  quaecumque  e  terra  corpora  crescunt 
•  si  sunt  in  terris,  terram  constare  necessest 
ex  alienigenis,  quae  terris  exoriuntur. 

transfer  item,  totidem  verbis  utare  licebit.  870 

in  lignis  si  flamma  latet  fumusque  cinisque, 
ex  alienigenis  consistant  ligna  necessest. 
praeterea  tellus  quae  corpora  cumque  alit,  auget 

* 

ex  alienigenis,  quae  lignis  exoriuntur. 

Linquitur  hic  quaedam  latitandi  copia  tenvis,  875 

id  quod  Anaxagoras  sibi  sumit,  ut  omnibus  omnis 
res  putet  immixtas  rebus  latitare,  sed  illud 
apparere  unum  cuius  sint  plurima  mixta 
et  magis  in  promptu  primaque  in  fronte  locata, 
quod  tamen  a  vera  longe  ratione  repulsumst.  880 

conveniebat  enim  fruges  quoque  saepe,  minaci 
robore  cum  saxi  franguntur,  mittere  signum 
sanguinis  aut  aliquid,  nostro  quae  corpore  aluntur, 
cum  lapidi  lapidem  terimus,  manare  cruorem. 
consimili  ratione  herbas  quoque  saepe  decebat  885 

et  salices  dulcis  guttas  similique  sapore 
mittere,  lanigerae  quali  sunt  ubere  lactis, 
scilicet,  et  glebis  terrarum  saepe  friatis 
herbarum  genera  et  fruges  frondisque  videri 
dispertita  inter  terram  latitare  minute,  890 

postremo  in  lignis  cinerem  fumumque  videri, 
cum  praefracta  forent,  ignisque  latere  minutos, 
quorum  nil  fieri  quoniam  manifesta  docet  res, 

866  mixto  Lachmann  :  mixta  OQ  873  *  874  lacunant  indicavit 
Munro  874  exoriuntur  / 31 :  oriuntur  OQ  882  cum  saxi 

Manilius :  cum  in  saxi  OQ  884  terimus  L  :  tenemus  OQ  885 
herbas  Marullus  :  herbis  OQ  886  salices  Brimo  :  latices  OQ  887 

scire  licet  non  esse  in  rebus  res  ita  mixtas, 
verum  semina  multimodis  immixta  latere 
multarum  rerum  in  rebus  communia  debent. 

‘At  saepe  in  magnis  fit  montibus’  inquis  ‘ut  altis 
arboribus  vicina  cacumina  summa  terantur 
inter  se,  validis  facere  id  cogentibus  austris, 
donec  flammai  fulserunt  flore  coorto.’ 
scilicet  et  non  est  lignis  tamen  insitus  ignis, 
verum  semina  sunt  ardoris  multa,  terendo 
quae  cum  confluxere,  creant  incendia  silvis, 
quod  si  facta  foret  silvis  abscondita  flamma, 
non  possent  ullum  tempus  celarier  ignes, 
conficerent  vulgo  silvas,  arbusta  cremarent, 
iamne  vides  igitur,  paulo  quod  diximus  ante, 
permagni  referre  eadem  primordia  saepe 
cum  quibus  et  quali  positura  contineantur 
et  quos  inter  se  dent  motus  accipiantque, 
atque  eadem  paulo  inter  se  mutata  creare 
ignis  et  lignum?  quo  pacto  verba  quoque  ipsa 
inter  se  paulo  mutatis  sunt  elementis, 
cum  ligna  atque  ignis  distincta  voce  notemus, 
denique  iam  quaecumque  in  rebus  cernis  apertis 
si  fieri  non  posse  putas,  quin  materiai 
corpora  consimili  natura  praedita  fingas, 
hac  ratione  tibi  pereunt  primordia  rerum : 
fiet  uti  risu  tremulo  concussa  cachinnent 
^t  lacrimis  salsis  umectent  ora  genasque. 

Nunc  age  quod  superest  cognosce  et  clarius  audi, 
nec  me  animi  fallit  quam  sint  obscura;  sed. acri 
percussit  thyrso  laudis  spes  magna  meum  cor 
et  simul  incussit  suavem  mi  in  pectus  amorem 
musarum,  quo  nunc  instinctus  mente  vigenti 


895 


900 


905 


910 


915 


925 


909  contineantur  contingantur  OQ  918  hac  Q  corr.  : 

haec  OQ  919  tremulo  L  :  taemulo  OQ 


DE  RERVM  NATVRA  I 


avia  Pieridi^  peragro  loca  nullius  ante 

trita  solo,  /iuvat  integros  accedere  fontis 

atque  haurire,  iuvatque  novos  decerpere  flores 

insignemque  meo  capiti  petere,  inde  coronam 

unde  prius  nulli  velarint  tempora  musae ;  j  930 

primum  quod  magnis  doceo  de  rebus  et  artis 

religionum  animum  nodis  exsolvere  pergo, 

deinde  quod  obscura  de  re  tam  lucida  pango 

carmina,  musaeo  contingens  cuncta  lepore. 

id  quoque  enim  non  ab  nulla  ratione  videtur;  935 

sed  veluti  pueris  absinthia  taetra  medentes 

cum  dare  conantur,  prius  oras  pocula  circum 

contingunt  mellis  dulci  flavoque  liquore, 

ut  puerorum  aetas  improvida  ludificetur 

labrorum  tenus,  interea  perpotet  amarum  940 

absinthi  laticem  deceptaque  non  capiatur, 

sed  potius  tali  pacto  recreata  valescat, 

sic  ego  nunc,  quoniam  haec  ratio  plerumque  videtur 

tristior  esse  quibus  non  est  tractata,  retroque 

vulgus  abhorret  ab  hac,  volui  tibi  suaviloquenti  945 

carmine  Pierio  rationem  exponere  nostram 

et  quasi  musaeo  dulci  contingere  meile, 

si  tibi  forte  animum  tali  ratione  tenere 

versibus  in  nostris  possem,  dum  perspicis  omnem 

naturam  rerum  qua  constet  compta  figura.  950 

Sed  quoniam  docui  solidissima  materiai  " 

corpora  perpetuo  volitare  invicta  per  aevum, 
nunc  age,  summai  quaedam  sit  finis  eorum 
necne  sit,  evolvamus ;  item  quod  inane  repertumst 
seu  locus  ac  spatium,  res  in  quo  quaeque  gerantur,  955 
pervideamus  utrum  finitum  funditus  omne 
constet  an  immensum  pateat  vasteque  profundum. 

Omne  quod  est  igitur  nulla  regione  viarum 

finitumst ;  namque  extremum  debebat  habere, 
extremum  porro  nullius  posse  videtur  960 

esse,  nisi  ultra  sit  quod  finiat ;  ut  videatur 
quo  non  longius  haec  sensus  natura  sequatur, 
nunc  extra  summam  quoniam  nil  esse  fatendum, 
non  habet  extremum,  caret  ergo  fine  modoque. 
nec  refert  quibus  adsistas  regionibus  eius ;  965 

usque  adeo,  quem  quisque  locum  possedit,  in  omnis 
tantundem  partis  infinitum  omne  relinquit, 
praeterea  si  iam  finitum  constituatur 
omne  quod  est  spatium,  siquis  procurrat  ad  oras 
ultimus  extremas  iaciatque  volatile  telum,  970 

id  validis  utrum  contortum  viribus  ire 
quo  fuerit  missum  mavis  longeque  volare, 
an  prohibere  aliquid  censes  obstareque  posse? 
alterutrum  fatearis  enim  sumasque  necessest. 
quorum  utrumque  tibi  effugium  praecludit  et  omne  975 
cogit  ut  exempta  concedas  fine  patere, 
nam  sive  est  aliquid  quod  probeat  efificiatque 
quominu’  quo  missum  est  veniat  finique  locet  se, 
sive  foras  fertur,  non  est  a  fine  profectum, 
hoc  pacto  sequar  atque,  oras  ubicumque  locaris  980 

extremas,  quaeram  quid  telo  denique  fiat, 
fiet  uti  nusquam  possit  consistere  finis 
efifugiumque  fugae  prolatet  copia  semper. 
postremo  ante  oculos  res  rem  finire  videtur ;  [998] 

aer  dissaepit  collis  atque  aera  montes,  985  [999] 

terra  mare  et  contra  mare  terras  terminat  omnis ;  [1000] 

omne  quidem  vero  nil  est  quod  finiat  extra.  [1001] 

Praeterea  spatium  summai  totius  omne  [984] 

undique  si  inclusum  certis  consisteret  oris  [985] 

finitumque  foret,  iam  copia  materiai  990  [986] 

971  id  validis  Lambmus:  invalidis  OQ  984-1001  hunc  ver¬ 

suum  ordinem  restituit  Munro  988  spatium  O  corr. :  scatium  O  : 
catium  Q 


DE  RERVM  NATVRA  I 


undique  ponderibus  solidis  confluxet  ad  imum 

nec  res  ulla  geri  sub  caeli  tegmine  posset 

nec  foret  omnino  caelum  neque  lumina  solis, 

quippe  ubi  materies  omnis  cumulata  iaceret 

ex  infinito  iam  tempore  subsidendo.  995  [991] 

at  nunc  nimirum  requies  data  principiorum 

corporibus  nullast,  quia  nil  est  funditus  imum 

quo  quasi  confluere  et  sedis  ubi  ponere  possint. 

semper  in  assiduo  motu  res  quaeque  geruntur 

partibus  e  cunctis  infernaque  suppeditantur  1000  [996] 

ex  infinito  cita  corpora  materiai.  [997] 

est  igitur  natura  loci  spatiumque  profundi, 

quod  neque  clara  suo  percurrere  fulmina  cursu 

perpetuo  possint  aevi  labentia  tractu 

nec  prorsum  facere  ut  restet  minus  ire  meando ;  1005 

usque  adeo  passim  patet  ingens  copia  rebus 

finibus  exemptis  in  cunctas  undique  partis. 

r  Ipsa  modum  porro  sibi  rerum  summa  parare 

ne  possit,  natura  tenet,  quae  corpus  inani 

et  quod  inane  autem  est  finiri  corpore  cogit,  loio 

ut  sic  alternis  infinita  omnia  reddat, 

aut  etiam  alterutrum,  nisi  terminet  alterum  eorum, 

simplice  natura  pateat  tamen  immoderatum. 

* 


nec  mare  nec  tellus  neque  caeli  lucida  templa 
nec  mortale  genus  nec  divum  corpora  sancta 
exiguum  possent  horai  sistere  tempus, 
nam  dispulsa  suo  de  coetu  materiai 
copia  ferretur  magnum  per  inane  soluta, 
sive  adeo  potius  numquam  concreta  creasset 
ullam  rem,  quoniam  cogi  disiecta  nequisset, 
nam  certe  neque  consilio  primordia  rerum 
ordine  se  suo  quaeque  sagaci  mente  locarunt 

991  confluxet  /  :  confluxit  OQ  1000  e 

nec  quos  quaeque  darent  motus  pepigere  profecto, 
sed  quia  multa  modis'  multis  mutata  per  omne 
ex  infinito  vexantur  percita  plagis, 
omne  genus  motus  et  coetus  experiundo 
tandem  deveniunt  in  talis  disposituras, 
qualibus  haec  rerum  consistit  summa  creata, 
et  multos  etiam  magnos  servata  per  annos 
ut  semel  in  motus  coniectast  convenientis, 
efficit  ut  largis  avidum  mare  fluminis  undis 
integrent  amnes  et  solis  terra  vapore 
fota  novet  fetus  summissaque  gens  animantum 
floreat  et  vivant  labentes  aetheris  ignes ; 
quod  nullo  facerent  pacto,  nisi  materiai 
ex  infinito  suboriri  copia  posset, 
unde  amissa  solent  reparare  in  tempore  quaeque, 
nam  veluti  privata  cibo  natura  animantum 
diffluit  amittens  corpus,  sic  omnia  debent 
dissolui  simul  ac  defecit  suppeditare 
materies  aliqua  ratione  aversa  viai. 
nec  plagae  possunt  extrinsecus  undique  summam 
conservare  omnem  quaecumque  est  conciliata, 
cudere  enim  crebro  possunt  partemque  morari, 
dum  veniant  aliae  ac  suppleri  summa  queatur. 
interdum  resilire  tamen  coguntur  et  una 
principiis  rerum  spatium  tempusque  fugai 
largiri,  ut  possint  a  coetu  libera  ferri, 
quare  etiam  atque  etiam  suboriri  multa  necessest, 
et  tamen  ut  plagae  quoque  possint  suppetere  ipsae, 
I  infinita  opus  est  vis  undique  materiai. 

r  Illud  in  his  rebus  longe  fuge  credere,  Memmi, 
in  medium  summae  quod  dicunt  omnia  niti, 

atque  ideo  mundi  naturam  stare  sine  ullis 
ictibus  externis  neque  quoquam  posse  resolvi  1055 

summa  atque  ima,  quod  in  medium  sint  omnia  nixa 
(ipsum  si  quicquam  posse  in  se  sistere  credis) : 
et  quae  pondera  sunt  sub  terris  omnia  sursum 
nitier  in  terraque  retro  requiescere  posta, 
ut  per  aquas  quae  nunc  rerum  simulacra  videmus.  1060 
et  simili  ratione  animalia  suppa  vagari 
contendunt  neque  posse  e  terris  in  loca  caeli 
recidere  inferiora  magis  quam  corpora  nostra 
sponte  sua  possint  in  caeli  templa  volare  : 
illi  cum  videant  solem,  nos  sidera  noctis 
cernere,  et  alternis  nobiscum  tempora  caeli 
dividere  et  noctes  parilis  agitare  diebus, 
sed  vanus  stolidis  haec 
amplexi  quod  habent  perv 
nam  medium  nil  esse  potest 
infinita,  neque  omnino,  si  iam 
possit  ibi  quicquam  consistere 
quam  quavis  alia  longe  ratione 
omnis  enim  locus  ac  spatium,  quod  in 
per  medium,  per  non  medium,  concedere 
aeque  ponderibus,  motus  quacumque  feruntur, 
nec  quisquam  locus  est,  quo  corpora  cum  venerunt, 
ponderis  amissa  vi  possint  stare  (in)  inani ; 
nec  quod  inane  autem  est  ulli  subsistere  debet, 

1068-1075  hos  versus  quos  otnittunt  QG,  mutilos  habet  O,  sic 
restituit  Munro : 

sed  vanus  stolidis  haec  error  falsa  probavit, 
amplexi  quod  habent  perversa  rem  ratione; 
nam  medium  nil  esse  potest,  quando  omnia  constant 
infinita,  neque  omnino,  si  iam  medium  sit, 
possit  ibi  quicquam  consistere  eam  magis  ob  rem, 
quam  quavis  alia  longe  ratione  repelli : 
omnis  enim  locus  ac  spatium,  quod  inane  vocamus, 
per  medium,  per  non  medium  concedere  debet 
1076  aeque  editio  Juntina  :  aequis  OQ  1078  in  add.  MaruUus 

quin,  sua  quod  natura  petit,  concedere  pergat.  1080 

haud  igitur  possunt  tali  ratione  teneri 
res  in  concilium  medii  cuppedine  victae. 

Praeterea  quoniam  non  omnia  corpora  fingunt 
in  medium  niti,  sed  terrarum  atque  liquoris. 


* 

et  quasi  terreno  quae  corpore  contineantur,  1085 

umorem  ponti  magnasque  e  montibus  undas, 

at  contra  tenuis  exponunt  aeris  auras 

et  calidos  simul  a  medio  differrier  ignis, 

atque  ideo  totum  circum  tremere  aethera  signis 

et  solis  flammam  per  caeli  caerula  pasci,  T090 

quod  calor  a  medio  fugiens  se  ibi  colligat  omnis, 

nec  prorsum  arboribus  summos  frondescere  ramos 

posse,  nisi  a  terris  paulatim  cuique  cibatum 

* 


Li 

r 


ne  volucri  ritu  flammarum  moenia  mundi 

diffugiant  subito  magnum  per  inane  soluta 

et  ne  cetera  consimili  ratione  sequantur 

neve  ruant  caeli  tonitralia  templa  superne  1105 

terraque  se  pedibus  raptim  subducat  et  omnis 

inter  permixtas  rerum  caelique  ruinas 

corpora  solventis  abeat  per  inane  profundum, 

temporis  ut  puncto  nil  exstet  reliquiarum 

desertum  praeter  spatium  et  primordia  caeca.  iiio 

nam  quacumque  prius  de  parti  corpora  desse 

constitues,  haec  rebus  erit  pars  ianua  leti, 

hac  se  turba  foras  dabit  omnis  materiai. 

Haec  sic  pernosces  parva  perductus  opella ; 
namque  alid  ex  alio  clarescet  nec  tibi  caeca  1115 

nox  iter  eripiet  quin  ultima  naturai 
pervideas ;  ita  res  accendent  lumina  rebus. 

1084  *  1085  lamnam  indicavit  Ussing  1091  se  ibi  IVakefield  •. 

sibi  OQ  J^093  *  1102  octo  versus  intercidisse  indicat  O  1105 

tonitralia  Lambinus  :  tonetralia  OO 

LIBER  SECVNDVS 

SvAVE,  mari  magno  turbantibus  aequora  ventis, 

e  terra  magnum  alterius  spectare  laborem ; 

non  quia  vexari  quemquamst  iucunda  voluptas, 

sed  quibus  ipse  malis  careas  quia  cernere  suave  est. 

suave  etiam  belli  certamina  magna  tueri  5  [6] , 

per  campos  instructa  tua  sine  parte  pericli.  [5] 

sed  nil  dulcius  est,  bene  quam  munita  tenere 

edita  doctrina  sapientum  templa  serena, 

despicere  unde  queas  alios  passimque  videre 

errare  atque  viam  palantis  quaerere  vitae,  10 

certare  ingenio,  contendere  nobilitate, 

noctes  atque  dies  niti  praestante  labore 

ad  summas  emergere  opes  rerumque  potiri. 

o  miseras  hominum  mentis,  o  pectora  caeca ! 

qualibus  in  tenebris  vitae  quantisque  periclis  15 

degitur  hoc  aevi  quodcumquest !  nonne  videre 

nil  aliud  sibi  naturam  latrare,  nisi  utqui 

corpore  seiunctus  dolor  absit,  menti’  fruatur 

iucundo  sensu  cura  semota  metuque? 

ergo  corpoream  ad  naturam  pauca  videmus  20 

esse  opus  omnino,  quae  demant  cumque  dolorem. 

5,  6  hunc  versuum  ordinem  restituit  Avancius  18  menti’  Lach- 

mann  :  mente  OQ 

delicias  quoque  uti  multas  substernere  possint 

gratius  interdum,  neque  natura  ipsa  requirit, 

si  non  aurea  sunt  iuvenum  simulacra  per  aedes 

lampadas  igniferas  manibus  retinentia  dextris,  25 

lumina  nocturnis  epulis  ut  suppeditentur, 

nec  domus  argento  fulget  auroque  renidet 

nec  citharae  reboant  laqueata  aurataque  tecta. 

cum  tamen  inter  se  prostrati  in  gramine  molli 

propter  aquae  rivum  sub  ramis  arboris  altae  30 

non  magnis  opibus  iucunde  corpora  curant, 

praesertim  cum  tempestas  arridet  et  anni 

tempora  conspergunt  viridantis  floribus  herbas. 

nec  calidae  citius  decedunt  corpore  febres, 

textilibus  si  in  picturis  ostroque  rubenti  35 

iacteris,  quam  si  in  plebeia  veste  cubandum  est. 

quapropter  quoniam  nil  nostro  in  corpore  gazae 

proficiunt  neque  nobilitas  nec  gloria  regni, 

quod  superest,  animo  quoque  nil  prodesse  putandum ; 

si  non  forte  tuas  legiones  per  loca  campi  40 

fervere  cum  videas  belli  simulacra  cientis, 

subsidiis  magnis  tepicurit  constabilitas, 

ornatas  armis  titastuast  pariterque  animatas, 

his  tibi  tum  rebus  timefactae  religiones 

effugiunt  animo  pavidae ;  mortisque  timores  45 

tum  vacuum  pectus  linquunt  curaque  solutum, 

fervere  cum  videas  classem  lateque  vagari.  46» 

quod  si  ridicula  haec  ludibriaque  esse  videmus, 

re  veraque  metus  hominum  curaeque  sequaces 

28  tecta  Macrobius  :  templa  OQ  41  fervere  l  :  fruere  O  ; 

eruere  Q  42  magnis  epicuri  OQ  :  magnisque  elephantis  Larh- 

ntann  :  magnis  hastatis  Bemays  :  magnis  et  ecum  vi  Munro  43 

ornatas  armis  itastuas  O  Htasiuas  QG'>  :  ornatas  armis  validas  Lach- 
mann  :  ornatas  armis  pariter  Bernavs  :  ornatasque  armis  statuas 
Munro  45  pavidae  O:  pavide  Q  46  pectus  Lamhinus 

tempus  OQ  46“  hunc  versum  a  Nonio  citatum  huc  rettulit  Munro 

nec  metuunt  sonitus  armorum  nec  fera  tela 

audacterque  inter  reges  rerumque  potentis  50 

versantur  neque  fulgorem  reverentur  ab  auro 

nec  clarum  vestis  splendorem  purpureai, 

quid  dubitas  quin  omni’  sit  haec  rationi’  potestas  ? 

omnis  cum  in  tenebris  praesertim  vita  laboret. 

nam  veluti  pueri  trepidant  atque  omnia  caecis  55 

in  tenebris  metuunt,  sic  nos  in  luce  timemus 

interdum,  nilo  quae  sunt  metuenda  magis  quam  . 

quae  pueri  in  tenebris  pavitant  finguntque  futura. 

hunc  igitur  terrorem  animi  tenebrasque  necessest 

non  radii  solis  neque  lucida  tela  diei  60 

discutiant,  sed  naturae  species  ratioque.  / 

Nunc  age,  quo  motu  genitalia  materiai 
corpora  res  varias  gignant  genitasque  resolvant 
et  qua  vi  facere  id  cogantur  quaeque  sit  ollis 
reddita  mobilitas  magnum  per  inane  meandi,  65 

expediam  :  tu  te  dictis  praebere  memento, 
nam  certe  non  inter  se  stipata  cohaeret 
materies,  quoniam  minui  rem  quamque  videmus 
et  quasi  longinquo  fluere  omnia  cernimus  aevo 
ex  oculisque  vetustatem  subducere  nostris,  70 

cum  tamen  incolumis  videatur  summa  manere 
propterea  quia,  quae  decedunt  corpora  cuique, 
unde  abeunt  minuunt,  quo  venere  augmine  donant, 
illa  senescere  at  haec  contra  florescere  cogunt, 
nec  remorantur  ibi.  sic  rerum  summa  novatur  75 

semper,  et  inter  se  mortales  mutua  vivunt, 
augescunt  aliae  gentes,  aliae  minuuntur, 
inque  brevi  spatio  mutantur  saecla  animantum 
et  quasi  cursores  vitai  lampada  tradunt.  ^ 

Si  cessare  putas  rerum  primordia  p<^se  80 

cessandoque  novos  rerum  progignere  motus. 


73  augmine  Q  cort.  :  agmine  OQ 

avius  a  vera  longe  ratione  vagaris. 

nam  quoniam  per  inane  vagantur,  cuncta  necessest 

aut  gravitate  sua  ferri  primordia  rerum 

aut  ictu  forte  alterius,  nam  (cum)  cita  saepe  85 

obvia  conflixere,  fit  ut  diversa  repente 

dissiliant ;  neque  enim  mirum,  durissima  quae  sint 

ponderibus  solidis  neque  quicquam  a  tergo  ibus  obstet. 

et  quo  iactari  magis  omnia  materiai 

corpora  pervideas,  reminiscere  totius  imum  90 

nil  esse  in  summa,  neque  habere  ubi  corpora  prima 

consistant,  quoniam  spatium  sine  fine  modoquest 

immensumque  patere  in  cunctas  undique  partis 

pluribus  ostendi  et  certa  ratione  probatumst. 

quod  quoniam  constat,  nimirum  nulla  quies  est  95 

reddita  corporibus  primis  per  inane  profundum, 

sed  magis  assiduo  varioque  exercita  motu 

partim  intervallis  magnis  confulta  resultant, 

pars  etiam  brevibus  spatiis  vexantur  ab  ictu. 

et  quaecumque  magis  condenso  conciliatu  100 

exiguis  intervallis  convecta  resultant, 

indupedita  suis  perplexis  ipsa  figuris, 

haec  validas  saxi  radices  et  fera  ferri 

corpora  constituunt  et  cetera  de  genere  horum. 

paucula  quae  porro  magnum  per  inane  vagantur  105 

corpora  dissiliunt  longe  longeque  recursant 

in  magnis  intervallis  ;  haec  aera  rarum 

sufficiunt  nobis  et  splendida  lumina  solis. 

multaque  praeterea  magnum  per  inane  vagantur, 

conciliis  rerum  quae  sunt  reiecta  nec  usquam  iio 

consociare  etiam  motus  potuere  recepta. 

84  ferri  Q  corr.  :  terri  OQ  85  quom  add.  Wakeficld  86  con¬ 
flixere  Lambinus  :  coiftlexere  OQ  88  tergo  ibus  Vossius  :  tergi- 

bus  OQ  95  nulla  L  :  multa  OQ  99  brevibus  L  :  brevius 
OQ  104  de  add.  l  ji  106  corpora  Hoerschelmann  :  cetera 

OQ 

cuius,  uti  memoro,  rei  simulacrum  et  imago 

ante  oculos  semper  nobis  versatur  et  instat. 

contemplator  enim,  cum  solis  lumina  cumque 

inserti  fundunt  radii  per  opaca  domorum :  114 

multa  minuta  modis  multis  per  inane  videbis 

corpora  misceri  radiorum  lumine  in  ipso 

et  velut  aeterno  certamine  proelia  pugnas 

edere  turmatim  certantia  nec  dare  pausam, 

conciliis  et  discidiis  exercita  crebris  ;  1 29 

conicere  ut  possis  ex  hoc,  primordia  rerum 

quale  sit  in  magno  iactari  semper  inani. 

dumtaxat  rerum  magnarum  parva  potest  res 

exemplare  dare  et  vestigia  notitiai. 

hoc  etiam  magis  haec  animum  te  advertere  par  est  125 

corpora  quae  in  solis  radiis  turbare  videntur, 

quod  tales  turbae  motus  quoque  materiai 

significant  clandestinos  caecosque  subesse. 

multa  videbis  enim  plagis  ibi  percita  caecis 

commutare  viam  retroque  repulsa  reverti  130 

nunc  huc  nunc  illuc  in  cunctas  undique  partis. 

scilicet  hic  a  principiis  est  omnibus  error. 

prima  moventur  enim  per  se  primordia  rerum ; 

inde  ea  quae  parvo  sunt  corpora  conciliatu 

et  quasi  proxima  sunt  ad  viris  principiorum,  135 

ictibus  illorum  caecis  impulsa  cientur, 

ipsaque  proporro  paulo  maiora  lacessunt. 

sic  a  principiis  ascendit  motus  et  exit 

paulatim  nostros  ad  sensus,  ut  moveantur 

illa  quoque,  in  solis  quae  lumine  cernere  quimus  140 

nec  quibus  id  faciant  plagis  apparet  aperte.^ 

Nunc  quae  mobilitas  sit  reddita  materiai 
corporibus,  paucis  licet  hinc  cognoscere,*  Memmi. 

112  memoro  Vat.  i']o6  \  memoror  OQ  137  proporro  Turne- 

btis  :  porro  OQ 

primum  aurora  novo  cum  spargit  lumine  terras 

et  variae  volucres  nemora  avia  pervolitantes  145 

aera  per  tenerum  liquidis  loca  vocibus  opplent, 

quam  subito  soleat  sol  ortus  tempore  tali 

convestire  sua  perfundens  omnia  luce, 

omnibus  in  promptu  manifestumque  esse  videmus. 

at  vapor  is  quem  sol  mittit  lumenque  serenum  150 

non  per  inane  meat  vacuum ;  quo  tardius  ire 

cogitur,  aerias  quasi  dum  diverberat  undas. 

nec  singillatim  corpuscula  quaeque  vaporis 

sed  complexa  meant  inter  se  conque  globata ; 

quapropter  simul  inter  se  retrahuntur  et  extra  155 

f)fficiuntur,  uti  cogantur  tardius  ire. 

at  quae  sunt  solida  primordia  simplicitate, 

cum  per  inane  meant  vacuum  nec  res  remoratur 

ulla  foris  atque  ipsa  suis  e  partibus  unum, 

unum  in  quem  coepere  locum  conixa  feruntur,  160 

debent  nimirum  praecellere  mobilitate 

et  multo  citius  ferri  quam  lumina  solis 

multiplexque  loci  spatium  transcurrere  eodem 

tempore  quo  solis  pervulgant  fulgura  caelum. 

* 

[nec  persectari  primordia  singula  quaeque,  165 

ut  videant  qua  quidque  geratur  cum  ratione. 

At  quidam  contra  haec,  ignari  materiai, 
naturam  non  posse  deum  sine  numine  credunt 
tanto  opere  humanis  rationibus  admoderate 
tempora  mutare  annorum  frugesque  creare,  170 

et  iam  cetera,  mortalis  quae  suadet  adire 
ipsaque  deducit  dux  vitae  dia  voluptas 

152  diverberat  O  diververat  Q  155  retrahuntur  Priscianus: 

trahuntur  OQ  158  remoratur  Fontanus  :  remoravit  OQ  160 
connixa  editio  Veronensis :  conexa  OQ  164  *  165  lacunam 

suspicatus  est  Pont  anus  165-183  hos  versus  ut  ab  hoc  loco  ahenos 

uncinis  inclusit  Lachmann  168  credunt  Fontanus  :  reddi  OQ 

et  res  per  Veneris  blanditur  saecla  propagent, 

ne  genus  occidat  humanum,  quorum  omnia  causa 

constituisse  deos  cum  fingunt,  omnibu’  rebus  175 

magno  opere  a  vera  lapsi  ratione  videntur. 

nam  quamvis  rerum  ignorem  primordia  quae  sint, 

hoc  tamen  ex  ipsis  caeli  rationibus  ausim 

confirmare  aliisque  ex  rebus  reddere  multis, 

nequaquam  nobis  divinitus  esse  creatam  180 

naturam  mundi :  tanta  stat  praedita  culpa. 

quae  tibi  posterius,  Memmi,  faciemus  aperta. 

nunc  id  quod  superest  de  motibus  expediemus.] 

Nunc  locus  est,  ut  opinor,  in  his  illud  quoque  rebus 
confirmare  tibi,  nullam  rem  posse  sua  vi  185 

corpoream  sursum  ferri  sursumque  meare ; 
ne  tibi  dent  in  eo  flammarum  corpora  fraudem, 
sursus  enim  versus  gignuntur  et  augmina  sumunt 
et  sursum  nitidae  fruges  arbustaque  crescunt, 
pondera,  quantum  in  se  est,  cum  deorsum  cuncta  ferantur.  190 
nec  cum  subsiliunt  ignes  ad  tecta  domorum 
et  celeri  flamma  degustant  tigna  trabesque, 
sponte  sua  facere  id  sine  vi  subigente  putandum  est. 
quod  genus  e  nostro  cum  missus  corpore  sanguis 
emicat  exsultans  alte  spargitque  cruorem.  195 

nonne  vides  etiam  quanta  vi  tigna  trabesque 
respuat  umor  aquae?  nam  quo  magis  ursimus  alte 
derecta  et  magna  vi  multi  pressimus  aegre, 
tam  cupide  sursum  revomit  magis  atque  remittit, 
plus  ut  parte  foras  emergant  exsiliantque.  200 

nec  tamen  haec,  quantum  est  in  se,  dubitamus,  opinor, 
quin  vacuum  per  inane  deorsum  cuncta  ferantur, 
sic  igitur  debent  flammae  quoque  posse  per  auras 

18 r  tanta  stat  Lachmann  :  quamquam  OQ  193  subigente 

Lambinus  :  subiecta  OQ  199  revomit  Fontanus  :  removet  OQ 

203  debent  flammae  quoque  editio  Aldina  prima  :  quoque  debent 
flammae  OQ 

aeris  expressae  sursum  succedere,  quamquam 
pondera,  quantum  in  sest,  deorsum  deducere  pugnent.  205 
nocturnasque  faces  caeli  sublime  volantis 
nonne  vides  longos  flammarum  ducere  tractus 
in  quascumque  dedit  partis  natura  meatum  ? 
non  cadere  in  terram  stellas  et  sidera  cernis  ? 
sol  etiam  (caeli)  de  vertice  dissipat  omnis  210 

^  ardorem  in  partis  et  lumine  conserit  arva ; 

V  in  terras  igitur  quoque  solis  vergitur  ardor. 

transversosque  volare  per  imbris  fulmina  cernis ; 

nunc  hinc  nunc  illinc  abrupti  nubibus  ignes 

concursant;  cadit  in  terras  vis  flammea  vulgo.  215 

Illud  in  his  quoque  te  rebus  cognoscere  avemus, 
corpora  cum  deorsum  rectum  per  inane  feruntur, 
ponderibus  propriis  incerto  tempore  ferme 
incertisque  locis  spatio  depellere  paulum, 
tantum  quod  momen  mutatum  dicere  possis.  220 

quod  nisi  declinare  solerent,  omnia  deorsum, 
imbris  uti  guttae,  caderent  per  inane  profundum, 
nec  foret  offensus  natus  nec  plaga  creata 
principiis :  ita  nil  umquam  natura  creasset. 

Quod  si  forte  aliquis  credit  graviora  potesse  225 

corpora,  quo  citius  rectum  per  inane  ferantur, 
incidere  ex  supero  levioribus  atque  ita  plagas 
gignere  quae  possint  genitalis  reddere  motus, 
avius  a  vera  longe  ratione  recedit. 

nam  per  aquas  quaecumque  cadunt  atque  aera  rarum,  230 
haec  pro  ponderibus  casus  celerare  necessest 
propterea  quia  corpus  aquae  naturaque  tenvis 
aeris  haud  possunt  aeque  rem  quamque  morari, 

205  in  sest  .  .  .  deducere  Mandlus  :  inest  .  .  .  ducere  OO 
209  cadere  in  terram  L  :  caderem  in  terra  OQ  210  caeli  add. 

Bernays  218  ferme  l  firme  OQ  q.‘2'i  plagas  Q  corr.  : 

plag  OQ  233  aeris  haud  L  :  haeraut  O  :  haeraud  QG 

sed  citius  cedunt  gravioribus  exsuperata. 

at  contra  nulli  de  nulla  parte  neque  ullo  /  235 

tempore  inane  potest  vacuum  subsistere  rei, 

quin,  sua  quod  natura  petit,  concedere  pergat ; 

omnia  quapropter  debent  per  inane  quietum 

aeque  ponderibus  non  aequis  concita  ferri. 

haud  igitur  poterunt  levioribus  incidere  umquam  240 

ex  supero  graviora  neque  ictus  gignere  per  se 

qui  varient  motus  per  quos  natura  gerat  res. 

quare  etiam  atque  etiam  paulum  inclinare  necessest 

corpora ;  nec  plus  quam  minimum,  ne  fingere  motus 

obliquos  videamur  et  id  res  vera  refutet.  245 

namque  hoc  in  promptu  manifestumque  esse  videmus, 

pondera,  quantum  in  sest,  non  posse  obliqua  meare, 

ex  supero  cum  praecipitant,  quod  cernere  possis. 

sed  nil  omnino  recta  regione  viai 

declinare  quis  est  qui  tpossit  cernere  seset?  250 

Denique  si  semper  motus  conectitur  omnis 
et  vetere  exoritur  semper  novus  ordine  certo 
nec  declinando  faciunt  primordia  motus 
principium  quoddam  quod  fati  foedera  rumpat, 
ex  infinito  ne  causam  causa  sequatur,  255 

libera  per  terras  unde  haec  animantibus  exstat,  ovv..(_ 
unde  est  haec,  inquam,  fatis  avulsa  potestas 
per  quam  progredimur  quo  ducit  quemque  voluntas, 
declinamus  item  motus  nec  tempore  certo 
nec  regione  loci  certa,  sed  ubi  ipsa  tulit  mens  ?  260 

nam  dubio  procul  his  rebus  sua  cuique  voluntas 
principium  dat  et  hinc  motus  per  membra  rigantur, 
nonne  vides  etiam  patefactis  tempore  puncto 

234  exsuperata  Marullus  :  exsuperate  OQ  247  sest  l  ji  :  est 

OQ  249  recta  add.  L  250  possit  cernere  sese  OQ  : 

praestet  cernere  sese  Lachmann :  possit  cernere  sensus  Bemays  : 
poscat  cernere  sese  Winckelmann  252  semper  add.  L  257 

potestas  Lachmann :  voluptas  OQ 

carceribus  non  posse  tamen  prorumpere  equorum 

vim  cupidam  tam  de  subito  quam  mens  avet  ipsa?  265 

omnis  enim  totum  per  corpus  materiai 

copia  conciri  debet,  concita  per  artus 

omnis  ut  studium  mentis  conexa  sequatur ; 

ut  videas  initum  motus  a  corde  creari 

ex  animique  voluntate  id  procedere  primum,  270 

inde  dari  porro  per  totum  corpus  et  artus. 

nec  similest  ut  cum  impulsi  procedimus  ictu 

viribus  alterius  magnis  magnoque  coactu. 

nam  tum  materiem  totius  corporis  omnem 

perspicuumst  nobis  invitis  ire  rapique,  275 

donec  eam  refrenavit  per  membra  voluntas. 

iamne  vides  igitur,  quamquam  vis  extera  multos 

pellat  et  invitos  cogat  procedere  saepe 

praecipitesque  rapi,  tamen  esse  in  pectore  nostro 

quiddam  quod  contra  pugnare  obstareque  possit?  280 

cuius  ad  arbitrium  quoque  copia  materiai 

cogitur  interdum  flecti  per  membra  per  artus 

et  proiecta  refrenatur  retroque  residit. 

quare  in  seminibus  quoque  idem  fateare  necessest, 

esse  aliam  praeter  plagas  et  pondera  x^ausam  285 

motibus,  unde  haec  est  nobis  innata  potestas, 

de  nilo  quoniam  fieri  nil  posse  videmus. 

pondus  enim  prohibet  ne  plagis  omnia  fiant 

externa  quasi  vi.  sed  ne  mens  ipsa  necessum 

intestinum  habeat  cunctis  in  rebus  agendis  290 

et  devicta  quasi  cogatur  ferre  patique, 

id  facit  exiguum  clinamen  principiorum 

nec  regione  loci  certa  nec  tempore  certo. 

Nec  stipata  magis  fuit  umquam  materiai 

264  equorum  edtyio  Brixiensts  :  quorum  OQ  275  perspicuumst 

copia  nec  porro  maioribus  intervallis.  295 

nam  neque  adaugescit  quicquam  neque  deperit  inde. 

quapropter  quo  nunc  in  motu  principiorum 

corpora  sunt,  in  eodem  ante  acta  aetate  fuere 

et  post  haec  semper  simili  ratione  ferentur, 

et  quae  consuerint  gigni  gignentur  eadem  300 

condicione  et  erunt  et  crescent  vique  valebunt, 

quantum  cuique  datum  est  per  foedera  naturai. 

nec  rerum  summam  commutare  ulla  potest  vis  ; 

nam  neque,  quo  possit  genus  ullum  materiai 

effugere  ex  omni,  quicquam  est  (extra),  neque  in  omne  305 

unde  coorta  queat  nova  vis  irrumpere  et  omnem 

naturam  rerum  mutare  et  vertere  motus. 

Illud  in  his  rebus  non  est  mirabile,  quare, 
omnia  cum  rerum  primordia  sint  in  motu, 
summa  tamen  summa  videatur  stare  quiete,  310 

praeterquam  siquid  proprio  dat  corpore  motus, 
omnis  enim  longe  nostris  ab  sensibus  infra 
primorum  natura  iacet;  quapropter,  ubi  ipsa 
cernere  iam  nequeas,  motus  quoque  surpere  debent ; 
praesertim  cum,  quae  possimus  cernere,  celent  315 

saepe  tamen  motus  spatio  diducta  locorum, 
nam  saepe  in  colli  tondentes  pabula  laeta 
lanigerae  reptant  pecudes  quo  quamque  vocantes 
invitant  herbae  gemmantes  rore  recenti, 
et  satiati  agni  ludunt  blandeque  coruscant ;  320 

omnia  quae  nobis  longe  confusa  videntur 
et  velut  in  viridi  candor  consistere  colli, 
praeterea  magnae  legiones  cum  loca  cursu 
camporum  complent  belli  simulacra  cientes, 
fulgor  ibi  ad  caelum  se  tollit  totaque  circum  325 

aere  renidescit  tellus  subterque  virum  vi 

305  extra  add.  Munro  313  ipsa  Gifanius :  ipsum  OQ 

excitur  pedibus  sonitus  clamoreque  montes 

icti  reiectant  voces  ad  sidera  mundi 

et  circumvolitant  equites  mediosque  repente 

transmittunt  valido  quatientes  impete  campos.  330 

et  tamen  est  quidam  locus  altis  montibus  unde 

stare  videntur  et  in  campis  consistere  fulgor. 

Nunc  age  iam  deinceps  cunctarum  exordia  rerum 
qualia  sint  et  quam  longe  distantia  formis 
percipe,  multigenis  quam  sint  variata  figuris ;  335 

non  quo  multa  parum  simili  sint  praedita  forma, 
sed  quia  non  vulgo  paria  omnibus  omnia  constant, 
nec  mirum ;  nam  cum  sit  eorum  copia  tanta 
ut  neque  finis,  uti  docui,  neque  summa  sit  ulla, 
debent  nimirum  non  omnibus  omnia  prorsum  340 

esse  pari  filo  similique  adfecta  figura, 
praeterea  genus  humanum  mutaeque  natantes 
squamigerum  pecudes  et  laeta  armenta  feraeque 
et  variae  volucres,  laetantia  quae  loca  aquarum 
concelebrant  circum  ripas  fontisque  lacusque,  345 

et  quae  pervulgant  nemora  avia  pervolitantes ; 
quorum  unum  quidvis  generatim  sumere  perge, 
invenies  tamen  inter  se  differre  figuris, 
nec  ratione  alia  proles  cognoscere  matrem 
nec  mater  posset  prolem ;  quod  posse  videmus  350 

nec  minus  atque  homines  inter  se  nota  cluere, 
nam  saepe  ante  deum  vitulus  delubra  decora 
turicremas  propter  mactatus  concidit  aras 
sanguinis  exspirans  calidum  de  pectore  flumen, 
at  mater  viridis  saltus  orbata  peragrans  355 

tnon  quitt  humi  pedibus  vestigia  pressa  bisulcis, 

331  unde  add.  L  337  constant  L  :  constat  OQ  342  prae¬ 

omnia  convisens  oculis  loca  si  queat  usquam 
conspicere  amissum  fetum,  completque  querelis 
frondiferum  nemus  tadsittenst  et  crebra  revisit 
ad  stabulum  desiderio  perfixa  iuvenci,  360 

nec  tenerae  salices  atque  herbae  rore  vigentes 
fluminaque  illa  queunt  summis  labentia  ripis 
oblectare  animum  subitamque  avertere  curam, 
nec  vitulorum  aliae  species  per  pabula  laeta 
derivare  queunt  animum  curaque  levare  :  365 

usque  adeo  quiddam  proprium  notumque  requirit, 
praeterea  teneri  tremulis  cum  vocibus  haedi 
cornigeras  norunt  matres  agnique  petulci 
balantum  pecudes :  ita,  quod  natura  reposcit, 
ad  sua  quisque  fere  decurrunt  ubera  lactis.  370 

postremo  quodvis  frumentum  non  tamen  omne 
quique  suo  genere  inter  se  simile  esse  videbis, 
quin  intercurrat  quaedam  distantia  formis, 
concharumque  genus  parili  ratione  videmus 
pingere  telluris  gremium,  qua  mollibus  undis  375 

litoris  incurvi  bibulam  pavit  aequor  harenam. 
quare  etiam  atque  etiam  simili  ratione  necessest, 
natura  quoniam  constant  neque  facta  manu  sunt 
unius  ad  certam  formam  primordia  rerum, 
dissimili  inter  se  quaedam  volitare  figura.__  380 

Perfacile  est  animi  ratione  exsolvere  nobis 
quare  fulmineus  multo  penetralior  ignis 
quam  noster  fuat  e  taedis  terrestribus  ortus, 
dicere  enim  possis  caelestem  fulminis  ignem 
subtilem  magis  e  parvis  constare  figuris  385 

atque  ideo  transire  foramina  quae  nequit  ignis 
noster  hic  e  lignis  ortus  taedaque  creatus. 

359  adsittens  OQ :  adsistens  Q  corr. :  adsidueis  Lachmann :  ab¬ 

praeterea  lumen  per  cornum  transit,  at  imber 

respuitur,  quare?  nisi  luminis  illa  minora 

corpora  sunt  quam  de  quibus  est  liquor  almus  aquarum.  390 

et  quamvis  subito  per  colum  vina  videmus 

perfluere ;  at  contra  tardum  cunctatur  olivum, 

aut  quia  nimirum  maioribus  est  elementis 

aut  magis  hamatis  inter  se  perque  plicatis, 

atque  ideo  fit  uti  non  tam  diducta  repente  395 

inter  se  possint  primordia  singula  quaeque 

singula  per  cuiusque  foramina  permanare. 

Huc  accedit  uti  mellis  lactisque  liquores 
iucundo  sensu  linguae  tractentur  in  ore; 
at  contra  taetra  absinthi  natura  ferique  400 

Centauri  foedo  pertorquent  ora  sapore; 
ut  facile  agnoscas  e  levibus  atque  rotundis 
esse  ea  quae  sensus  iucunde  tangere  possunt, 
at  contra  quae  amara  atque  aspera  cumque  videntur, 
haec  magis  hamatis  inter  se  nexa  teneri  405 

proptereaque  solere  vias  rescindere  nostris 
sensibus  introituque  suo  perrumpere  corpus. 

Omnia  postremo  bona  sensibus  et  mala  tactu 
dissimili  inter  se  pugnant  perfecta  figura; 
ne  tu  forte  putes  serrae  stridentis  acerbum  410 

horrorem  constare  elementis  levibus  aeque 
ac  musaea  mele,  per  chordas  organici  quae 
mobilibus  digitis  expergefacta  figurant ; 
neu  simili  penetrare  putes  primordia  forma 
in  naris  hominum,  cum  taetra  cadavera  torrent,  415 

et  cum  scena  croco  Cilici  perfusa  recens  est 
araque  Panchaeos  exhalat  propter  odores ; 
neve  bonos  rerum  simili  constare  colores 
semine  constituas,  oculos  qui  pascere  possunt, 

det  tacere  OQ  413  mobilibus  :  nobilibus  OQ 


DE  RERVM  NATVRA  II 


et  qui  compungunt  aciem  lacrimareque  cogunt  420 

aut  foeda  specie  diri  turpesque  videntur. 

omnis  enim,  sensus  quae  mulcet  cumque,  figura 

haud  sine  principiali  aliquo  levore  creatast; 

at  contra  quaecumque  molesta  atque  aspera  constat, 

non  aliquo  sine  materiae  squalore  repertast.  425 

sunt  etiam  quae  iam  nec  levia  iure  putantur 

esse  neque  omnino  flexis  mucronibus  unca, 

sed  magis  angellis  paulum  prostantibus  (utqui) 

titillare  magis  sensus  quam  laedere  possint; 

fecula  iam  quo  de  genere  est  inulaeque  sapores.  430 

denique  iam  calidos  ignis  gelidamque  pruinam 

dissimili  dentata  modo  compungere  sensus 

corporis,  indicio  nobis  est  tactus  uterque. 

tactus  enim,  tactus,  pro  divum  numina  sancta, 

corporis  est  sensus,  vel  cum  res  extera  sese  435 

insinuat,  vel  cum  laedit  quae  in  corpore  natast 

aut  iuvat  egrediens  genitalis  per  Veneris  res, 

aut  ex  olfensu  cum  turbant  corpore  in  ipso 

semina  confunduntque  inter  se  concita  sensum ; 

ut  si  forte  manu  quamvis  iam  corporis  ipse  440 

tute  tibi  partem  ferias  atque  experiare. 

quapropter  longe  formas  distare  necessest 

principiis,  varios  quae  possint  edere  sensus. 

Denique  quae  nobis  durata  ac  spissa  videntur, 
haec  magis  hamatis  inter  sese  esse  necessest  445 

et  quasi  ramosis  alte  compacta  teneri, 
in  quo  iam  genere  in  primis  adamantina  saxa 
prima  acie  constant  ictus  contemnere  sueta 
et  validi  silices  ac  duri  robora  ferri 

aeraque  quae  claustris  restantia  vociferantur.  450 

421  ^\r\  Lachmanit  •.  di  OQ  422  Schneidewin  :  videntur 

OQ  428  utqui  add.  Howard  437  egrediens  /  ji :  grediens  OQ 
439  Que  add.  Marullus 


4* 


T.  LVCRETI  CARI 


illa  quidem  debent  e  levibus  atque  rotundis 

esse  magis,  fluvido  quae  corpore  liquida  constant ; 

namque  papaveris  haustus  itemst  facilis  quasi  aquarum  ; 

nec  retinentur  enim  inter  se  glomeramina  quaeque 

et  procursus  item  proclive  volubilis  exstat.  455 

omnia  postremo  quae  puncto  tempore  cernis 

diffugere,  ut  fumum  nebulas  flammasque,  necessest, 

si  minus  omnibu’  sunt  e  levibus  atque  rotundis, 

at  non  esse  tamen  perplexis  indupedita, 

pungere  uti  possint  corpus  penetrareque  tsaxat  460 

nec  tamen  haerere  inter  se ;  quodcumque  videmus 

tsensibu’  sedatumt,  facile  ut  cognoscere  possis 

non  e  perplexis  sed  acutis  esse  elementis. 

sed  quod  amara  vides  eadem  quae  fluvida  constant, 

sudor  uti  maris  est,  minime  mirabile  habeto.  465 

nam  quod  fluvidus  est,  e  levibus  atque  rotundis 

est,  et  squalida  multa  creant  admixta  dolores 

corpora ;  nec  tamen  haec  retineri  hamata  necessumst ; 

scilicet  esse  globosa  tamen,  cum  squalida  constent, 

provolvi  simul  ut  possint  et  laedere  sensus.  470 

et  quo  mixta  putes  magis  aspera  levibus  esse 

principiis,  unde  est  Neptuni'  corpus  acerbum, 

est  ratio  secernendi  sorsumque  videndi, 

umor  dulcis,  ubi  per  terras  crebrius  idem 

percolatur,  ut  in  foveam  fluat  ac  mansuescat ;  475 

linquit  enim  supera  taetri  primordia  viri, 

aspera  cum  magis  in  terris  haerescere  possint. 

Quod  quoniam  docui,  pergam  conectere  rem  quae 

ex  hoc  apta  fidem  ducat,  primordia  rerum 

finita  variare  figurarum  ratione.  480 

quod  si  non  ita  sit,  rursum  iam  semina  quaedam 

esse  infinito  debebunt  corporis  auctu. 

namque  in  eadem  una  cuiusvis  iam  brevitate 

corporis  inter  se  multum  variare  figurae 

non  possunt :  fac  enim  minimis  e  partibus  esse  485 

corpora  prima  tribus,  vel  paulo  pluribus  auge; 

nempe  ubi  eas  partis  unius  corporis  omnis, 

summa  atque  ima  locans,  transmutans  dextera  laevis, 

omnimodis  expertus  eris,  quam  quisque  det  ordo 

formai  speciem  totius  corporis  eius,  490 

quod  superest,  si  forte  voles  variare  figuras, 

addendum  partis  alias  erit ;  inde  sequetur, 

assimili  ratione  alias  ut  postulet  ordo, 

si  tu  forte  voles  etiam  variare  figuras  : 

ergo  formarum  novitatem  corporis  augmen  495 

subsequitur,  quare  non  est  ut  credere  possis 

esse  infinitis  distantia  semina  formis, 

ne  quaedam  cogas  immani  maximitate 

esse,  supra  quod  iam  docui  non  posse  probari. 

iam  tibi  barbaricae  vestes  Meliboeaque  fulgens  500 

purpura  Thessalico  concharum  infecta  colore, 

aurea  pavonum  ridenti  imbuta  lepore 

saecla,  novo  rerum  superata  colore  iacerent 

et  contemptus  odor  smyrnae  mellisque  sapores, 

et  cycnea  mele  Phoebeaque  daedala  chordis  505 

carmina  consimili  ratione  oppressa  silerent. 

namque  aliis  aliud  praestantius  exoreretur. 

cedere  item  retro  possent  in  deteriores 

omnia  sic  partis,  ut  diximus  in  meliores. 

namque  aliis  aliud  retro  quoque  taetrius  esset  510 

naribus  auribus  atque  oculis  orisque  sapori. 

quae  quoniam  non  sunt,  (sed)  rebus  reddita  certa 
finis  utrimque  tenet  summam,  fateare  necessest 
materiem  quoque  finitis  differre  figuris, 
denique  ab  ignibus  ad  gelidas  hiemum  usque  pruinas  515 
finitumst  retroque  pari  ratione  remensumst. 
omnis  enim  calor  ac  frigus,  mediique  tepores 
interutrasque  iacent  explentes  ordine  summam, 
ergo  finita  distant  ratione  creata, 

ancipiti  quoniam  mucroni  utrimque  notantur,  520 

hinc  flammis  illinc  rigidis  infesta  pruinis. 

Quod  quoniam  docui,  pergam  conectere  rem  quae 
ex  hoc  apta  fidem  ducat,  primordia  rerum, 
inter  se  simili  quae  sunt  perfecta  figura, 
infinita  cluere,  etenim  distantia  cum  sit  525 

formarum  finita,  necesse  est  quae  similes  sint 
esse  infinitas  aut  summam  materiai 
finitam  constare,  id  quod  non  esse  probavi 
versibus  ostendens  corpuscula  materiai 
ex  infinito  summam  rerum  usque  tenere,  530 

undique  protelo  plagarum  continuato, 
nam  quod  rara  vides  magis  esse  animalia  quaedam 
fecundamque  minus  naturam  cernis  in  illis, 
at  regione  locoque  alio  terrisque  remotis 
multa  licet  genere  esse  in  eo  numerumque  repleri ;  535 

sicut  quadrupedum  cum  primis  esse  videmus 
in  genere  anguimanus  elephantos,  India  quorum 
milibus  e  multis  vallo  munitur  eburno, 
ut  penitus  nequeat  penetrari  :  tanta  ferarum 
vis  est,  quarum  nos  perpauca  exempla  videmus.  540 

sed  tamen  id  quoque  uti  concedam,  quamlibet  esto 

512  sed  add,  Lachmann  514  finitis  Pontanus:  infinitis  OQ 

515  hiemum  usque  Munro  {in  notis)  :  hiemisque  OQ  521  infesta 
Lachmann  :  infessa  OQ  529  ostendens  Mnnro  :  ostendam  OQ 

533  minus  Lambtnus  :  magis  OQ  541  quamlubet  Q  corf\  :  quam 

iubet  OQ 


DE  RERVM  NATVRA  II 


unica  res  quaedam  nativo  corpore  sola, 
cui  similis  toto  terrarum  non  sit  in  orbe ; 
infinita  tamen  nisi  erit  vis  materiai 

unde  ea  progigni  possit  concepta,  creari  545 

non  poterit,  neque,  quod  superest,  procrescere  alique. 

quippe  etenim  sumam  hoc  quoque  uti  finita  per  omne 

corpora  iactari  unius  genitalia  rei, 

unde  ubi  qua  vi  et  quo  pacto  congressa  coibunt 

materiae  tanto  in  pelago  turbaque  aliena?  550 

non,  ut  opinor,  habent  rationem  conciliandi 

sed  quasi  naufragiis  magnis  multisque  coortis 

disiectare  solet  magnum  mare  transtra  cavernas 

antemnas  proram  malos  tonsasque  natantis, 

per  terrarum  omnis  oras  fluitantia  aplustra  555 

ut  videantur  et  indicium  mortalibus  edant, 

infidi  maris  insidias  virisque  dolumque 

ut  vitare  velint,  neve  ullo  tempore  credant, 

subdola  cum  ridet  placidi  pellacia  ponti, 

sic  tibi  si  finita  semel  primordia  quaedam  560 

constitues,  aevum  debebunt  sparsa  per  omnem 

disiectare  aestus  diversi  materiai, 

numquam  in  concilium  ut  possint  compulsa  coire 

nec  remorari  in  concilio  nec  crescere  adaucta ; 

quorum  utrumque  palam  fieri  manifesta  docet  res,  565 

et  res  progigni  et  genitas  procrescere  posse. 

esse  igitur  genere  in  quovis  primordia  rerum 

infinita  palam  est  unde  omnia  suppeditantur. 

Nec  superare  queunt  motus  itaque  exitiales 
perpetuo  neque  in  aeternum  sepelire  salutem,  570 

nec  porro  rerum  genitales  auctificique 
motus  perpetuo  possunt  servare  creata. 

543  non  sit  in  orbe  L  :  sit  orbi  OQ  547  sumam  hoc  quoque 

sic  aequo  geritur  certamine  principiorum 

ex  infinito  contractum  tempore  bellum. 

nunc  hic  nunc  illic  superant  vitalia  rerum  575 

et  superantur  item,  miscetur  funere  vagor 

quem  pueri  tollunt  visentes  luminis  oras ; 

nec  nox  ulla  diem  neque  noctem  aurora  secutast 

quae  non  audierit  mixtos  vagitibus  aegris 

ploratus  mortis  comites  et  funeris  atri.  580 

Illud  in  his  obsignatum  quoque  rebus  habere 
convenit  et  memori  mandatum  mente  tenere, 
nil  esse,  in  promptu  quorum  natura  videtur, 
quod  genere  ex  uno  consistat  principiorum, 
nec  quicquam  quod  non  permixto  semine  constet ;  585 

et  quodcumque  magis  vis  multas  possidet  in  se 
atque  potestates,  ita  plurima  principiorum 
in  sese  genera  ac  varias  docet  esse  figuras, 
principio  tellus  habet  in  se  corpora  prima 
unde  mare  immensum  volventes  frigora  fontes  590 

assidue  renovent,  habet  ignes  unde  oriantur, 
nam  multis  succensa  locis  ardent  sola  terrae, 
eximiis  vero  furit  ignibus  impetus  Aetnae, 
tum  porro  nitidas  fruges  arbustaque  laeta 
gentibus  humanis  habet  unde  extollere  possit,  595 

unde  etiam  fluvios  frondis  et  pabula  laeta 
montivago  generi  possit  praebere  ferarum, 
quare  magna  deum  mater  materque  ferarum 
et  nostri  genetrix  haec  dicta  est  corporis  una. 

Hanc  veteres  Graium  docti  cecinere  poetae  600 

* 

sedibus  in  curru  biiugos  agitare  leones, 
aeris  in  spatio  magnam  pendere  docentes 
tellurem  neque  posse  in  terra  sistere  terram. 

586  quodcumque  quaecumque  5981607  eximiis 

DE  RERVM  NATVRA  II 


adiunxere  feras,  quia  quamvis  effera  proles 

officiis  debet  molliri  victa  parentum.  605 

muralique  caput  summum  cinxere  corona, 

eximiis  munita  locis  quia  sustinet  urbis ; 

quo  nunc  insigni  per  magnas  praedita  terras 

horrifice  fertur  divinae  matris  imago. 

hanc  variae  gentes  antiquo  more  sacrorum  610 

Idaeam  vocitant  matrem  Phrygiasque  catervas 

dant  comites,  quia  primum  ex  illis  finibus  edunt 

per  terrarum  orbem  fruges  coepisse  creari. 

gallos  attribuunt,  quia,  numen  qui  violarint 

matris  et  ingrati  genitoribus  inventi  sint,  615 

significare  volunt  indignos  esse  putandos, 

vivam  progeniem  qui  in  oras  luminis  edant. 

tympana  tenta  tonant  palmis  et  cymbala  circum 

concava,  raucisonoque  minantur  cornua  cantu, 

et  Phrygio  stimulat  numero  cava  tibia  mentis,  620 

telaque  praeportant  violenti  signa  furoris, 

ingratos  animos  atque  impia  pectora  vulgi 

conterrere  metu  quae  possint  numini’  divae. 

ergo  cum  primum  magnas  invecta  per  urbis 

munificat  tacita  mortalis  muta  salute,  625 

aere  atque  argento  sternunt  iter  omne  viarum 

largifica  stipe  ditantes  ninguntque  rosarum 

floribus  umbrantes  matrem  comitumque  catervas. 

hic  armata  manus,  Curetas  nomine  Grai 

quos  memorant  Phrygios,  inter  se  forte  quod  armis  630 

ludunt  in  numerumque  exsultant  sanguine  laeti 

terrificas  capitum  quatientes  numine  cristas, 

Dictaeos  referunt  Curetas  qui  lovis  illum 

605  molliri  L:  moliri  OQ  615  sint  Lambinus:  sunt  OQ 

623  numini’  coniecit  amicus  quidam  Havercampi numine  OQ  626 
iter  omne  viarum  Tumehus :  ite  omnia  virum  OQ  630  quod 

a.Tva\s  Lachmanni  catervas  O:  catenas  Q  631  laeti  Fontanus 

vagitum  in  Creta  quondam  occultasse  feruntur, 

cum  pueri  circum  puerum  pernice  chorea  635 

armati  in  numerum  pulsarent  aeribus  aera, 

ne  Saturnus  eum  malis  mandaret  adeptus 

aeternumque  daret  matri  sub  pectore  vulnus. 

propterea  magnam  armati  matrem  comitantur,  640 

aut  quia  significant  divam  praedicere  ut  armis 

ac  virtute  velint  patriam  defendere  terram 

praesidioque  parent  decorique  parentibus  esse. 

quae  beni  et  eximie  quamvis  disposta  ferantur, 

longe  sunt  tamen  a  vera  ratione  repulsa.  645 

omnis  enim  per  se  divum  natura  necessest 

immortali  aevo  summa  cum  pace  fruatur 

semota  ab  nostris  rebus  seiunctaque  longe. 

nam  privata  dolore  omni,  privata  periclis, 

ipsa  suis  pollens  opibus,  nil  indiga  nostri,  650 

nec  bene  promeritis  capitur  neque  tangitur  ira. 

hic  siquis  mare  Neptunum  Cereremque  vocari  [655] 

constituit  fruges  et  Bacchi  nomine  abuti  [656] 

mavult  quam  laticis  proprium  proferre  vocamen,  [657] 

concedamus  ut  hic  terrarum  dictitet  orbem  655  [658] 

tsse  deum  matrem,  dum  vera  re  tamen  ipse  [659] 

religione  animum  turpi  contingere  parcat.  [680] 

terra  quidem  vero  caret  omni  tempore  sensu,  [652] 

et  quia  multarum  potitur  primordia  rerum,  [653] 

multa  modis  multis  effert  in  lumina  solis.  660  [654] 

Saepe  itaque  ex  uno  tondentes  gramina  campo  [660] 
lanigerae  pecudes  et  equorum  duellica  proles 
buceriaeque  greges  eodem  sub  tegmine  caeli 
ex  unoque  sitim  sedantes  flumine  aquai 

636  armat  et  in  numerum  pernice  chorea  sed.  Fontanus 
652-680  hunc  versuum  ordinem  restituit  Munro  657  [680]  post  656 
[659]  locavit  Lachmann  657  parcat  Lachmann  :  parato  OQ 

664  sedantes  Q  corr.  :  sedentes  OQ 


DE  RERVM  NATVRA  II 


dissimili  vivunt  specie  retinentque  parentum  665  [664] 

naturam  et  mores  generatim  quaeque  imitantur. 

tanta  est  in  quovis  genere  herbae  materiai 

dissimilis  ratio,  tanta  est  in  flumine  quoque. 

hinc  porro  quamvis  animantem  ex  omnibus  unam 

ossa  eruor  venae  calor  umor  viscera  nervi  670  [669] 

constituunt;  quae  sunt  porro  distantia  longe, 

dissimili  perfecta  figura  principiorum. 

tum  porro  quaecumque  igni  flammata  cremantur, 

si  nil  praeterea,  tamen  haec  in  corpore  condunt 

unde  ignem  iacere  et  lumen  summittere  possint  675  [674] 

scintillasque  agere  ac  late  differre  favillam. 

cetera  consimili  mentis  ratione  peragrans 

invenies  igitur  multarum  semina  rerum 

corpore  celare  et  varias  cohibere  figuras. 

denique  multa  vides  quibus  et  color  et  sapor  una  680  [679] 

reddita  sunt  cum  odore.  '  in  primis  pleraque  dona 

* 

haec  igitur  variis  debent  constare  figuris ; 

nidor  enim  penetrat  qua  fucus  non  it  in  artus, 

fucus  item  sorsum,  (sorsum)  sapor  insinuatur 

sensibus ;  ut  noscas  primis  differre  figuris.  685 

dissimiles  igitur  formae  glomeramen  in  unum 

conveniunt  et  res  permixto  semine  constant. 

quin  etiam  passim  nostris  in  versibus  ipsis 

multa  elementa  vides  multis  communia  verbis, 

cum  tamen  inter  se  versus  ac  verba  necesse  est  690 

confiteare  alia  ex  aliis  constare  elementis ; 

non  quo  multa  parum  communis  littera  currat 

aut  nulla  inter  se  duo  sint  ex  omnibus  isdem, 

665  retinentque  parentum  l  ji  :  retinente  parente  OQ  669  unam 
Lambinus :  una  OQ  674  condunt  Munro :  traduntur  OQ 

68  r  *  682  lacunam  indicavit  Bernays  683,  684  fucus  Lachmann  : 

sucus  OQ  684  sorsum  add.  G.  Vossius  693  isdem  Lambinus  \ 

sed  quia  non  vulgo  paria  omnibus  omnia  constant. 

sic  aliis  in  rebus  item  communia  multa  695 

multarum  rerum  cum  sint  primordia,  verum 

dissimili  tamen  inter  se  consistere  summa 

possunt ;  ut  merito  ex  aliis  constare  feratur 

humanum  genus  et  fruges  arbustaque  laeta. 

Nec  tamen  omnimodis  conecti  posse  putandum  est  700 
omnia,  nam  vulgo  fieri  portenta  videres, 
semiferas  hominum  species  exsistere  et  altos 
interdum  ramos  egigni  corpore  vivo, 
multaque  conecti  terrestria  membra  marinis, 
tum  flammam  taetro  spirantis  ore  Chimaeras  705 

pascere  naturam  per  terras  omniparentis, 
quorum  nil  fieri  manifestum  est,  omnia  quando 
seminibus  certis  certa  genetrice  creata 
conservare  genus  crescentia  posse  videmus, 
scilicet  id  certa  fieri  ratione  necessust.  710 

nam  sua  cuique  cibis  ex  omnibus  intus  in  artus 
corpora  discedunt  conexaque  convenientis 
efficiunt  motus,  at  contra  aliena  videmus 
reicere  in  terras  naturam,  multaque  caecis 
corporibus  fugiunt  e  corpore  percita  plagis,  715 

quae  neque  conecti  quoquam  potuere  neque  inde 
vitalis  motus  consentire  atque  imitari, 
sed  ne  forte  putes  animalia  sola  teneri 
legibus  hisce,  eadem  ratio  res  terminat  omnis, 
nam  veluti  tota  natura  dissimiles  sunt  720 

inter  se  genitae  res  quaeque,  ita  quamque  necessest 
dissimili  constare  figura  principiorum ; 
non  quo  multa  parum  simili  sint  praedita  forma, 
sed  quia  non  vulgo  paria  omnibus  omnia  constant. 

696  verum  Fontanus  •.  rerum  OQ  716  inde  Brteger:  inte  OQ 

719  hisce  Bernays  :  his  OQ  eadem  ratio  res  terminat  Lambinus  ; 
quaedam  ratio  disterminat  O :  quidam  ratio  disterminat  Q 

semina  cum  porro  distent,  differre  necessust  725 

intervalla  vias  conexus  pondera  plagas 
concursus  motus,  quae  non  animalia  solum 
corpora  seiungunt,  sed  terras  ac  mare  totum 
secernunt  caelumque  a  terris  omne  retentant. 

Nunc  age  dicta  meo  dulci  quaesita  labore  730 

percipe,  ne  forte  haec  albis  ex  alba  rearis 
principiis  esse,  ante  oculos  quae  candida  cernis, 
aut  ea  quae  nigrant  nigro  de  semine  nata; 
nive  alium  quemvis  quae  sunt  imbuta  colorem, 
propterea  gerere  hunc  credas,  quod  materiai  735 

corpora  consimili  sint  eius  tincta  colore, 
nullus  enim  color  est  omnino  materiai 
corporibus,  neque  par  rebus  neque  denique  dispar. 
in  quae  corpora  si  nullus  tibi  forte  videtur 
posse  animi  iniectus  fieri,  procul  avius  erras.  740 

nam  cum  caecigeni,  solis  qui  lumina  numquam 
dispexere,  tamen  cognoscant  corpora  tactu 
ex  ineunte  aevo  nullo  coniuncta  colore, 
scire  licet  nostrae  quoque  menti  corpora  posse 
verti  in  notitiam  nullo  circumlita  fuco, 
denique  nos  ipsi  caecis  quaecumque  tenebris  745 

tangimus,  haud  ullo  sentimus  tincta  colore, 
quod  quoniam  vinco  fieri,  nunc  esse  docebo 

* 

omnis  enim  color  omnino  mutatur  in  omnis  ; 

quod  facere  haud  ullo  debent  primordia  pacto.  750 

immutabile  enim  quiddam  superare  necessest, 

ne  res  ad  nilum  redigantur  funditus  omnes. 

nam  quodcumque  suis  mutatum  finibus  exit, 

continuo  hoc  mors  est  illius  quod  fuit  ante. 

734  colorem  L\  colore  OQ  741  lumina  l  \  numina  OQ 

742  dispexere  L  corr.  :  despexere  OQ  748  *  749  lacunam  indi¬ 
cavit  Munro  749  in  /  jz  :  et  OQ 


T.  LVCRETI  CARI 


proinde  colore  cave  contingas  semina  rerum,  755 

ne  tibi  res  redeant  ad  nilum  funditus  omnes. 

Praeterea  si  nulla  coloris  principiis  est 
reddita  natura  et  variis  sunt  praedita  formis, 
e  quibus  omne  genus  gignunt  variantque  colores 
propterea,  magni  quod  refert  semina  quaeque  760 

cum  quibus  et  quali  positura  contineantur 
et  quos  inter  se  dent  motus  accipiantque, 
perfacile  extemplo  rationem  reddere  possis 
cur  ea  quae  nigro  fuerint  paulo  ante  colore, 
marmoreo  fieri  possint  candore  repente ;  765 

ut  mare,  cum  magni  commorunt  aequora  venti, 
vertitur  in  canos  candenti  marmore  fluctus, 
dicere  enim  possis,  nigrum  quod  saepe  videmus, 
materies  ubi  permixta  est  illius  et  ordo 
principiis  mutatus  et  addita  demptaque  quaedam,  770 
continuo  id  fieri  ut  candens  videatur  et  album, 
quod  si  caeruleis  constarent  aequora  ponti 
seminibus,  nullo  possent  albescere  pacto, 
nam  quocumque  modo  perturbes  caerula  quae  sint, 
numquam  in  marmoreum  possunt  migrare  colorem.  775 
sin  alio  atque  alio  sunt  semina  tincta  colore 
quae  maris  efficiunt  unum  purumque  nitorem, 
ut  saepe  ex  aliis  formis  variisque  figuris 
efficitur  quiddam  quadratum  unaque  figura, 
conveniebat,  ut  in  quadrato  cernimus  esse  780 

dissimilis  formas,  ita  cernere  in  aequore  ponti 
aut  alio  in  quovis  uno  puroque  nitore 
dissimilis  longe  inter  se  variosque  colores, 
praeterea  nil  officiunt  obstantque  figurae 
dissimiles  quo  quadratum  minus  omne  sit  extra ;  785 

759  omne  genus  Lachmann  :  omnigenus  OQ  760  propterea 

L  corr. :  praeterea  OQ  763  extemplo  editio  Brixiensis  :  exemplo 

at  varii  rerum  impediunt  prohibentque  colores 
quominus  esse  uno  possit  res  tota  nitore. 

Tum  porro  quae  ducit  et  inlicit  ut  tribuamus 
principiis  rerum  nonnumquam  causa  colores, 
occidit,  ex  albis  quoniam  non  alba  creantur,  790 

nec  quae  nigra  cluent  de  nigris  sed  variis  ex. 
quippe  etenim  multo  proclivius  exorientur 
candida  de  nullo  quam  nigro  nata  colore 
aut  alio  quovis  qui  contra  pugnet  et  obstet. 

Praeterea  quoniam  nequeunt  sine  luce  colores  795 

esse  neque  in  lucem  exsistunt  primordia  rerum, 
scire  licet  quam  sint  nullo  velata  colore, 
qualis  enim  caecis  poterit  color  esse  tenebris? 
lumine  quin  ipso  mutatur  propterea  quod 
recta  aut  obliqua  percussus  luce  refulget ;  800 

pluma  columbarum  quo  pacto  in  sole  videtur, 
quae  sita  cervices  circum  collumque  coronat ; 
namque  alias  fit  uti  claro  sit  rubra  pyropo, 
interdum  quodam  sensu  fit  uti  videatur 
inter  curalium  viridis  miscere  zmaragdos.  805 

caudaque  pavonis,  larga  cum  luce  repleta  est, 
consimili  mutat  ratione  obversa  colores  ; 
qui  quoniam  quodam  gignuntur  luminis  ictu, 
scire  licet,  sine  eo  fieri  non  posse  putandum  est. 
et  quoniam  plagae  quoddam  genus  excipit  in  se  810 
pupula,  cum  sentire  colorem  dicitur  album, 
atque  aliud  porro,  nigrum  cum  et  cetera  sentit, 
nec  refert  ea  quae  tangas  quo  forte  colore 
praedita  sint,  verum  quali  magis  apta  figura, 
scire  licet  nil  principiis  opus  esse  colores,  815 

788  inlicit  ut  Lambinus  i  inlicitu  OQ  791  nec  quae  l  : 

neque  OQ  ex  Wakejield :  ea  OQ  805  curalium  Wakefield : 

caeruleum  OQ  806  larga  Q  corr.  :  largo  OQ  815  colores 

Nonius :  colore  OQ 


'r.  LVCRETI  CARI 


sed  variis  formis  variantis  edere  tactus. 

Praeterea  quoniam  non  certis  certa  figuris 
est  natura  coloris  et  omnia  principiorum 
formamenta  queunt  in  quovis  esse  nitore, 
cur  ea  quae  constant  ex  illis  non  pariter  sunt  820 

omne  genus  perfusa  coloribus  in  genere  omni  ? 
'conveniebat  enim  corvos  quoque  saepe  volantis 
ex  albis  album  pinnis  iactare  colorem 
et  nigros  fieri  nigro  de  semine  cycnos 
aut  alio  quovis  uno  varioque  colore.  825 

Quin  etiam  quanto  in  partis  res  quaeque  minutas 
distrahitur  magis,  hoc  magis  est  ut  cernere  possis 
evanescere  paulatim  stinguique  colorem ; 
ut  fit  ubi  in  parvas  partis  discerpitur  austrum  ; 
purpura  poeniceusque  color  clarissimu’  multo,  830 

filatim  cum  distractum  est,  dispergitur  omnis; 
noscere  ut  hinc  possis  prius  omnem  efflare  colorem 
particulas  quam  discedant  ad  semina  rerum. 

Postremo  quoniam  non  omnia  corpora  vocem 
mittere  concedis  neque  odorem,  propterea  fit  835 

ut  non  omnibus  attribuas  sonitus  et  odores, 
sic  oculis  quoniam  non  omnia  cernere  quimus, 
scire  licet  quaedam  tam  constare  orba  colore 
quam  sine  odore  ullo  quaedam  sonituque  remota, 
nec  minus  haec  animum  cognoscere  posse  sagacem  840 
quam  quae  sunt  aliis  rebus  privata  notare. 

Sed  ne  forte  putes  solo  spoliata  colore 
corpora  prima  manere,  etiam  secreta  teporis 
sunt  ac  frigoris  omnino  calidique  vaporis, 
et  sonitu  sterila  et  suco  ieiuna  feruntur,  845 

nec  iaciunt  ullum  proprium  de  corpore  odorem. 

829  ostrum  Wakefield :  aurum  OQ  831  dispergitur  La^- 

sicut  amaracini  blandum  stactaeque  liquorem 

et  nardi  florem,  nectar  qui  naribus  halat, 

cum  facere  instituas,  cum  primis  quaerere  par  est, 

quoad  licet  ac  possis  reperire,  inolentis  olivi  850 

naturam,  nullam  quae  mittat  naribus  auram, 

quam  minime  ut  possit  mixtos  in  corpore  odores 

concoctosque  suo  contractans  perdere  viro, 

propter  eandem  (rem)  debent  primordia  rerum 

non  adhibere  suum  gignundis  rebus  odorem  855 

nec  sonitum,  quoniam  nil  ab  se  mittere  possunt, 

nec  simili  ratione  saporem  denique  quemquam 

nec  frigus  neque  item  calidum  tepidumque  vaporem, 

cetera ;  quae  cum  ita  sunt  tamen  ut  mortalia  constent, 

molli  lenta,  fragosa  putri,  cava  corpore  raro,  860 

omnia  sint  a  principiis  seiuncta  necessest, 

immortalia  si  volumus  subiungere  rebus 

fundamenta  quibus  nitatur  summa  salutis  ; 

ne  tibi  res  redeant  ad  nilum  funditus  omnes. 

Nunc  ea  quae  sentire  videmus  cumque  necessest  865 
ex  insensilibus  tamen  omnia  confiteare 
principiis  constare,  neque  id  manifesta  refutant 
nec  contra  pugnant,  in  promptu  cognita  quae  sunt, 
sed  magis  ipsa  manu  ducunt  et  credere  cogunt 
ex  insensilibus,  quod  dico,  animalia  gigni.  870 

quippe  videre  licet  vivos  exsistere  vermis 
stercore  de  taetro,  putorem  cum  sibi  nacta  est 
intempestivis  ex  imbribus  umida  tellus ; 
praeterea  cunctas  itidem  res  vertere  sese. 
vertunt  se  fluvii  frondes  et  pabula  laeta  875 

in  pecudes,  vertunt  pecudes  in  corpora  nostra 
naturam,  et  nostro  de  corpore  saepe  ferarum 
augescunt  viris  et  corpora  pennipotentum. 

853  contractans  Priscianus  :  contractas  OQ  854  rem  add.  Lach- 
mann  875  fluvii  frondes  Lamhinus :  fluvii  in  frondes  OQ 

ergo  omnis  natura  cibos  in  corpora  viva 
vertit  et  hinc  sensus  animantum  procreat  omnis, 
non  alia  longe  ratione  atque  arida  ligna 
explicat  in  flammas  et  in  ignis  omnia  versat, 
iamne  vides  igitur  magni  primordia  rerum 
referre  in  quali  sint  ordine  quaeque  locata 
et  commixta  quibus  dent  motus  accipiantque  ? 

Tum  porro  quid  id  est,  animum  quod  percutit, 
quod  movet  et  varios  sensus  expromere  cogit, 
ex  insensilibus  ne  credas  sensile  gigni  ? 
nimirum  lapides  et  ligna  et  trrra  quod  una 
mixta  tamen  nequeunt  vitalem  reddere  sensum, 
illud  in  his  igitur  rebus  meminisse  decebit, 
non  ex  omnibus  omnino,  quaecumque  creant  res 
sensilia,  extemplo  me  gigni  dicere  sensus, 
sed  magni  referre  ea  primum  quantula  constent, 
sensile  quae  faciunt,  et  qua  sint  praedita  forma, 
motibus  ordinibus  posituris  denique  quae  sint, 
quarum  nil  rerum  in  lignis  glaebisque  videmus  ; 
et  tamen  haec,  cum  sunt  quasi  putrefacta  per  imbris, 
vermiculos  pariunt,  quia  corpora  materiai 
antiquis  ex  ordinibus  permota  nova  re  900 

conciliantur  ita  ut  debent  animalia  gigni, 
deinde  ex  sensilibus  qui  sensile  posse  creari 
constituunt  porro  ex  aliis  sentire  suetis, 

* 

mollia  cum  faciunt,  nam  sensus  iungitur  omnis 
visceribus  nervis  venis,  quae  cuncta  videmus  905 

mollia  mortali  consistere  corpore  creta, 
sed  tamen  esto  iam  posse  haec  aeterna  manere : 
nempe  tamen  debent  aut  sensum  partis  habere 

882  in  add.  l  ji  891  rebus  Avancius :  fedus  OQ  903  suetis 

aut  simili  totis  animalibus  esse  putari. 

at  nequeant  per  se  partes  sentire  necesse  est;  910 

nam  ratio  sensus  membrorum  respuit  omnis, 

nec  manus  a  nobis  potis  est  secreta  neque  ulla 

corporis  omnino  sensum  pars  sola  tenere. 

linquitur  ut  totis  animantibus  assimulentur. 


sic  itidem  quae  sentimus  sentire  necessest,  915  [923] 

vitali  ut  possint  consentire  undique  sensu.  [915] 

qui  poterunt  igitur  rerum  primordia  dici  [916] 

et  leti  vitare  vias,  animalia  cum  sint,  [917] 

atque  animalia  sint  mortalibus  una  eademque?  [918] 

quod  tamen  ut  possint,  at  coetu  concilioque  920  [919] 
nil  facient  praeter  vulgum  turbamque  animantum,  [920] 
scilicet  ut  nequeant  homines  armenta  feraeque  [921] 

inter  sese  ullam  rem  gignere  conveniundo.  [922] 

quod  si  forte  suum  dimittunt  corpore  sensum 


atque  alium  capiunt,  quid  opus  fuit  attribui  id  quod  925 
detrahitur?  tum  praeterea,  quod  vidimus  ante, 
quatenus  in  pullos  animalis  vertier  ova 
cernimus  alituum  vermisque  effervere,  terram 
intempestivos  cum  putor  cepit  ob  imbris, 
scire  licet  gigni  posse  ex  non  sensibu’  sensus.  930 

Quod  si  forte  aliquis  dicet  dumtaxat  oriri 
posse  ex  non  sensu  sensum  mutabilitate, 
aut  aliquo  tamquam  partu  quo  proditur  extra, 
huic  satis  illud  erit  planum  facere  atque  probare 
non  fieri  partum  nisi  concilio  ante  coacto  935 

nec  quicquam  commutari  sine  conciliatu, 
principio  nequeunt  ullius  corporis  esse 

sensus  ante  ipsam  genitam  naturam  animantis, 

nimirum  quia  materies  disiecta  tenetur 

aere  fluminibus  terris  terraque  creatis,  940 

nec  congressa  modo  vitali  convenientis 

contulit  inter  se  motus,  quibus  omnituentes 

accensi  sensus  animantem  quamque  tuentur. 

Praeterea  quamvis  animantem  grandior  ictus, 
quam  patitur  natura,  repente  adfligit  et  omnis  945 

corp>oris  atque  animi  p)ergit  confundere  sensus, 
dissoluuntur  enim  positurae  principiorum 
et  penitus  motus  vitales  impediuntur, 
donec  materies,  omnis  concussa  per  artus, 
vitalis  animae  nodos  a  corp>ore  solvit  950 

disp)ersamque  foras  per  caulas  eicit  omnis, 
nam  quid  praeterea  facere  ictum  posse  reamur 
oblatum,  nisi  discutere  ac  dissolvere  quaeque? 
fit  quoque  uti  soleant  minus  oblato  acriter  ictu 
reliqui  motus  vitales  vincere  saepe,  955 

vincere,  et  ingentis  plagae  sedare  tumultus 
inque  suos  quicquid  rursus  revocare  meatus 
et  quasi  iam  leti  dominantem  in  corpore  motum 
discutere  ac  paene  amissos  accendere  sensus, 
nam  quare  potius  leti  iam  limine  ab  ipso  960 

ad  vitam  possint  collecta  mente  reverti, 
quam  quo  decursum  prop)e  iam  siet  ire  et  abire? 

Praeterea  quoniam  dolor  est  ubi  materiai 
corpora  vi  quadam  per  viscera  viva  per  artus 
sollicitata  suis  trepidant  in  sedibus  intus,  965 

inque  locum  quando  remigrant,  fit  blanda  voluptas, 
scire  licet  nullo  primordia  posse  dolore 
temptari  nullamque  voluptatem  capere  ex  se; 
quandoquidem  non  sunt  ex  ullis  principiorum 

corporibus,  quorum  motus  no\*itate  laborent  970 

aut  aliquem  fructum  capiant  dulcedinis  almae. 
haud  igitur  debent  esse  ullo  praedita  sensu. 

Denique  uti  possint  sentire  animalia  quaeque, 
principiis  si  iam  est  sensus  tribuendus  eorum, 
quid,  genus  humanum  propritim  de  quibus  auctumst?  975 
scilicet  et  risu  tremulo  concussa  cachinnant 
et  lacrimis  spargunt  rorantibus  ora  genasque 
multaque  de  rerum  mLxtura  dicere  caUent 
et  sibi  proporro  quae  sint  primordia  quaerunt; 
quandoquidem  totis  mortalibus  assimulata  980 

ipsa  quoque  ex  aliis  debent  constare  elementis, 
inde  alia  ex  aliis,  nusquam  consistere  ut  ausis : 
quippe  sequar,  quodcumque  loqui  ridereque  dices 
et  sapere,  ex  aliis  eadem  haec  facientibus  ut  sit 
quod  si  delira  haec  furiosaque  cernimus  esse  9S5 

et  ridere  potest  non  ex  ridentibus  auctus 
et  sapere  et  doctis  rationem  reddere  dictis 
non  ex  seminibus  sapientibus  atque  disertis, 
qui  minus  esse  queant  ea  quae  sentire  didemus 
seminibus  permixta  carentibus  undique  sensu?  990 

Denique  caelesti  sumus  omnes  semine  oriundi; 
omnibus  ille  idem  pater  est,  unde  alma  liquentis 
umoris  guttas  mater  cum  terra  recepit, 
feta  parit  nitidas  fruges  arbustaque  laeta 
et  genus  humanum,  parit  omnia  saecla  ferarum,  995 

pabula  cum  praebet  quibus  omnes  corpora  pascunt 
et  dulcem  ducunt  ^-itam  prolemque  propagant ; 
quapropter  merito  maternum  nomen  adepta  est 
cedit  item  retro,  de  terra  quod  fuit  ante, 
in  terras  et  quod  missumst  ex  aetheris  oiis,  loco 

id  rursum  caeli  rellatum  templa  receptant 

nec  sic  interimit  mors  res  ut  materiai 
corpora  conficiat,  sed  coetum  dissipat  ollis, 
inde  aliis  aliud  coniungit  et  efficit  omnes 
res  ut  convertant  formas  mutentque  colores 
et  capiant  sensus  et  puncto  tempore  reddant, 
ut  noscas  referre  eadem  primordia  rerum 
cum  quibus  et  quali  positura  contineantur 
et  quos  inter  se  dent  motus  accipiantque, 
neve  putes  aeterna  penes  residere  potesse 
corpora  prima  quod  in  summis  fluitare  videmus 
rebus  et  interdum  nasci  subitoque  perire, 
quin  etiam  refert  nostris  in  versibus  ipsis 
cum  quibus  et  quali  sint  ordine  quaeque  locata, 
si  non  omnia  sunt,  at  multo  maxima  pars  est 
consimilis ;  verum  positura  discrepitant  res. 
sic  ipsis  in  rebus  item  iam  materiai 
concursus  motus  ordo  positura  figurae 
cum  permutantur,  mutari  res  quoque  debent. 

Nunc  animum  nobis  adhibe  veram  ad  rationem, 
nam  tibi  vementer  nova  res  molitur  ad  auris 
accidere  et  nova  se  species  ostendere  rerum.  1025 

sed  neque  tam  facilis  res  ulla  est  quin  ea  primum 
difficilis  magis  ad  credendum  constet,  itemquc 
nil  adeo  magnum  neque  tam  mirabile  quicquam 
quod  non  paulatim  minuant  mirarier  omnes, 
principio  caeli  clarum  purumque  colorem,  1030 

quaeque  in  se  cohibet,  palantia  sidera  passim, 
lunamque  et  solis  praeclara  luce  nitorem ; 
omnia  quae  nunc  si  primum  mortalibus  exstent, 
ex  improviso  si  sint  obiecta  repente, 

quid  magis  his  rebus  poterat  mirabile  dici  1035 

aut  minus  ante  quod  auderent  fore  credere  gentes? 

nil,  ut  opinor :  ita  haec  species  miranda  fuisset. 

quam  tibi  iam  nemo,  fessus  satiate  videndi, 

suspicere  in  caeli  dignatur  lucida  templa ! 

desine  quapropter  novitate  exterritus  ipsa  1040 

exspuere  ex  animo  rationem,  sed  magis  acri 

iudicio  perpende  et,  si  tibi  vera  videntur, 

dede  manus,  aut,  si  falsum  est,  accingere  contra. 

(juaerit  enim  rationem  animus,  cum  summa  loci  sit 
infinita  foris  haec  extra  moenia  mundi,  1045 

quid  sit  ibi  porro  quo  prospicere  usque  velit  mens 
atque  animi  iactus  liber  quo  pervolet  ipse. 

Principio  nobis  in  cunctas  undique  partis 
et  latere  ex  utroque  (supra)  subterque  per  omne 
nulla  est  finis  ;  uti  docui,  res  ipsaque  per  se  1050 

vociferatur,  et  elucet  natura  profundi, 
nullo  iam  pacto  veri  simile  esse  putandumst, 
undique  cum  versum  spatium  vacet  infinitum 
seminaque  innumero  numero  summaque  profunda 
multimodis  volitent  aeterno  percita  motu,  1055 

hunc  unum  terrarum  orbem  caelumque  creatum, 
nil  agere  illa  foris  tot  corpora  materiai ; 
cum  praesertim  hic  sit  natura  factus,  ut  ipsa 
sponte  sua  forte  offensando  semina  rerum 
multimodis  temere  incassum  frustraque  coacta  1060 

tandem  coluerunt  ea  quae  coniecta  repente 
magnarum  rerum  fierent  exordia  semper, 
terrai  maris  et  caeli  generisque  animantum. 
quare  etiam  atque  etiam  talis  fateare  necesse  est 
esse  alios  alibi  congressus  materiai,  1065 

qualis  hic  est,  avido  complexu  quem  tenet  aether. 

Praeterea  cum  materies  est  multa  parata, 
cum  locus  est  praesto  nec  res  nec  causa  moratur 
ulla,  geri  debent  nimirum  et  confieri  res. 
nunc  et  seminibus  si  tanta  est  copia  quantam  1070 

enumerare  aetas  animantum  non  queat  omnis, 
sique  eadem  natura  manet  quae  semina  rerum 
conicere  in  loca  quaeque  queat  simili  ratione 
atque  huc  sunt  coniecta,  necesse  est  confiteare 
esse  alios  aliis  terrarum  in  partibus  orbis  io*'5 

et  varias  hominum  gentis  et  saecla  ferarum. 

Huc  accedit  ut  in  summa  res  nulla  sit  una, 
unica  quae  gignatur  et  unica  solaque  crescat, 
quin  alicuiu’  siet  saecli  permultaque  eodem 
sint  genere,  in  primis  animalibus  inice  mentem;  1080 
invenies  sic  montivagum  genus  esse  ferarum, 
sic  hominum  genitam  prolem,  sic  denique  mutas 
squamigerum  pecudes  et  corpora  cuncta  volantum, 
quapropter  caelum  simili  ratione  fatendumst 
terramque  et  solem  lunam  mare,  cetera  quae  sunt,  1085 
non  esse  unica,  sed  numero  magis  innumerali ; 
quandoquidem  vitae  depactus  terminus  alte 
tam  manet  haec  et  tam  nativo  corpore  constant, 
quam  genus  omne  quod  hic  generatimst  rebus  abundans. 

Quae  bene  cognita  si  teneas,  natura  videtur  1090 

libera  continuo  dominis  privata  superbis 
ipsa  sua  per  se  sponte  omnia  dis  agere  expers, 
nam  pro  sancta  deum  tranquilla  pectora  pace 
quae  placidum  degunt  aevum  vitamque  serenam, 
quis  regere  immensi  summam,  quis  habere  profundi  1095 

indu  manu  validas  potis  est  moderanter  habenas, 

quis  pariter  caelos  omnis  convertere  et  omnis 

ignibus  aetheriis  terras  suffire  feraces, 

omnibus  inve  locis  esse  omni  tempore  praesto, 

nubibus  ut  tenebras  faciat  caelique  serena  iioo 

concutiat  sonitu,  tum  fulmina  mittat  et  aedes 

saepe  suas  disturbet  et  in  deserta  recedens 

saeviat  exercens  telum  quod  saepe  nocentis 

praeterit  exanimatque  indignos  inque  merentis? 

Multaque  post  mundi  tempus  genitale  diemque  1105 
primigenum  maris  et  terrae  solisque  coortum 
addita  corpora  sunt  extrinsecus,  addita  circum 
semina  quae  magnum  iaculando  contulit  omne ; 
unde  mare  et  terrae  possent  augescere  et  unde 
appareret  spatium  caeli  domus  altaque  tecta  ino 

tolleret  a  terris  procul  et  consurgeret  aer. 
nam  sua  cuique  locis  ex  omnibus  omnia  plagis 
corpora  distribuuntur  et  ad  sua  saecla  recedunt, 
umor  ad  umorem,  terreno  corpore  terra 
crescit  et  ignem  ignes  procudunt  aetheraque  aether,  1115 
donec  ad  extremam  crescendi  perfica  finem 
omnia  perduxit  rerum  natura  creatrix; 
ut  fit  ubi  nilo  iam  plus  est  quod  datur  intra 
vitalis  venas  quam  quod  fluit  atque  recedit, 
omnibus  hic  aetas  debet  consistere  rebus,  ri2o 

hic  natura  suis  refrenat  viribus  auctum, 
nam  quaecumque  vides  hilaro  grandescere  adauctu 
paulatimque  gradus  aetatis  scandere  adultae, 
plura  sibi  assumunt  quam  de  se  corpora  mittunt, 
dum  facile  in  venas  cibus  omnis  inditur  et  dum  1125 
non  ita  sunt  late  dispessa  ut  multa  remittant 

et  plus  dispendi  faciant  quam  vescitur  aetas. 

nam  certe  fluere  atque  recedere  corpora  rebus 

multa  manus  dandum  est ;  sed  plura  accedere  debent, 

donec  alescendi  summum  tetigere  cacumen.  1130 

inde  minutatim  viris  et  robur  adultum 

frangit  et  in  partem  peiorem  liquitur  aetas. 

quippe  etenim  quanto  est  res  amplior,  augmine  adempto, 

et  quo  latior  est,  in  cunctas  undique  partis 

[)lura  modo  dispergit  et  ab  se  corpora  mittit,  1135 

nec  facile  in  venas  cibus  omnis  diditur  ei 

nec  satis  est,  pro  quam  largos  exaestuat  aestus. 


unde  queat  tantum  suboriri  ac  suppeditare, 
omnia  debet  enim  cibus  integrare  novando  [i  146] 

et  fulcire  cibus,  (cibus)  omnia  sustentare,  1140  [1147] 

nequiquam,  quoniam  nec  venae  perpetiuntur  [1148] 

quod  satis  est  neque  quantum  opus  est  natura  ministrat.  [1149] 
i  ure  igitur  pereunt,  cum  rarefacta  fluendo  [1^39] 

sunt  et  cum  externis  succumbunt  omnia  plagis,  [1140] 

quandoquidem  grandi  cibus  aevo  denique  defit,  1145  [n^i] 
nec  tuditantia  rem  cessant  extrinsecus  ullam  [1142] 

corpora  conficere  et  plagis  infesta  domare.  [”43] 

sic  igitur  magni  quoque  circum  moenia  mundi  [1144] 
expugnata  dabunt  labem  putrisque  ruinas.  [”45] 

iamque  adeo  fracta  est  aetas  effetaque  tellus  1150 

vix  animalia  parva  creat  quae  cuncta  creavit 


saecla  deditque  ferarum  ingentia  corpora  partu, 
haud,  ut  opinor,  enim  mortalia  saecla  superne 
aurea  de  caelo  demisit  funis  in  arva 

nec  mare  nec  fluctus  plangentes  saxa  crearunt,  1155 

sed  genuit  tellus  eadem  quae  nunc  alit  ex  se. 
praeterea  nitidas  fruges  vinetaque  laeta 

1136  dxdxtur  Marullus:  deditur  OQ  hunc  versuimt 

ordinem  restituit  Goebel  1140  cibus  Vossius  1150  fracta 

O  corr.  :  facta  OQ 


DE  RERVM  NATVRA  II 


sponte  sua  primum  mortalibus  ipsa  creavit, 
ipsa  dedit  dulcis  fetus  et  pabula  laeta; 
quae  nunc  vix  nostro  grandescunt  aucta  labore, 
conterimusque  boves  et  viris  agricolarum, 
conficimus  ferrum  vix  arvis  tsuppeditatit : 
usque  adeo  parcunt  fetus  augentque  laborem, 
iamque  caput  quassans  grandis  suspirat  arator 
crebrius,  incassum  manuum  cecidisse  labores, 
et  cum  tempora  temporibus  praesentia  confert 
praeteritis,  laudat  fortunas  saepe  parentis 
et  crepat,  antiquum  genus  ut  pietate  repletum 
perfacile  angustis  tolerarit  finibus  aevum, 
cum  minor  esset  agri  multo  modus  ante  viritim.  1170 
tristis  item  vetulae  vitis  sator  atque  vietae 
temporis  incusat  momen  caelumque  fatigat 
nec  tenet  omnia  paulatim  tabescere  et  ire 
ad  capulum  spatio  aetatis  defessa  vetusto. 

LIBER  TERTIVS 

E  tenebris  tantis  tam  clarum  extollere  lumen 

qui  primus  potuisti  inlustrans  commoda  vitae,  * 

te  sequor,  o  Graiae  gentis  decus,  inque  tuis  nunc 

ficta  pedum  pono  pressis  vestigia  signis, 

non  ita  certandi  cupidus  quam  propter  amorem  5 

quod  te  imitari  aveo  ;  quid  enim  contendat  hirundo 

cycnis,  aut  quidnam  tremulis  facere  artubus  haedi 

consimile  in  cursu  possint  et  fortis  equi  vis  ? 

tu,  pater,  es  rerum  inventor,  tu  patria  nobis 

suppeditas  praecepta,  tuisque  ex,  inclute,  chartis,  10 

floriferis  ut  apes  in  saltibus  omnia  libant, 

omnia  nos  itidem  depascimur  aurea  dicta, 

aurea,  perpetua  semper  dignissima  vita^^ 

nam  simul  ac  ratio  tua  coepit  vociferari 

naturam  rerum,  divina  mente  coorta,  15 

diffugiunt  animi  terrores,  moenia  mundi 

discedunt,  totum  video  per  inane  geri  res. 

apparet  divum  numen  sedesque  quietae 

quas  neque  concutiunt  venti  nec  nubila  nimbis 

aspergunt  neque  nix  acri  concreta  pruina  20 

cana  cadens  violat  semperque  innubilus  aether 

I  E  Mon.:  O  O:  om.  Q  ii  libant  Avancius :  limant  OQ 

rumpere  et  in  summa  pietatem  evertere  tsuadett. 

nam  iam  saepe  homines  patriam  carosque  parentis  85 

prodiderunt,  vitare  Acherusia  templa  petentes. 

nam  veluti  pueri  trepidant  atque  omnia  caecis 

in  tenebris  metuunt,  sic  nos  in  luce  timemus 

interdum,  nilo  quae  sunt  metuenda  magis  quam 

quae  pueri  in  tenebris  pavitant  finguntque  futura.  90 

hunc  igitur  terrorem  animi  tenebrasque  necessest 

non  radii  solis  neque  lucida  tela  diei 

discutiant,  sed  naturae  species  ratioque. 

Primum  animum  dico,  mentem  quam  saepe  vocamus, 
in  quo  consilium  vitae  regimenque  locatum  est,  95 

esse  hominis  partem  nilo  minus  ac  manus  et  pes 
atque  oculi  partes  animantis  totius  exstant. 

* 

sensum  animi  certa  non  esse  in  parte  locatum, 

verum  habitum  quendam  vitalem  corporis  esse, 

harmoniam  Grai  quam  dicunt,  quod  faciat  nos  100 

vivere  cum  sensu,  nulla  cum  in  parte  siet  mens  ; 

ut  bona  saepe  valetudo  cum  dicitur  esse 

corporis,  et  non  est  tamen  haec  pars  ulla  valentis. 

sic  animi  sensum  non  certa  parte  reponunt ; 

magno  opere  in  quo  mi  diversi  errare  videntur.  105 

saepe  itaque  in  promptu  corpus  quod  cernitur  aegret, 

cum  tamen  ex  alia  laetamur  parte  latenti; 

et  retro  fit  uti  contra  sit  saepe  vicissim, 

cum  miser  ex  animo  laetatur  corpore  toto ; 

non  alio  pacto  quam  si,  pes  cum  dolet  aegri,  no 

in  nullo  caput  interea  sit  forte  dolore. 

84  suadet  OQ,  retinent  Munro  post  82  versum  intercidisse  indicans  et 
Hetnze  plenam  post  timorem  (v.  82)  distinctionem  notans:  fraude 
Lachmann:  clade  Bernays:  suavem  Everett  94  quam  Charistus: 
quem  OQ  95  locatum  Marullus  :  vocatum  OQ  97  *  98  lacunam 
indicaverunt  editores  106  aegret  Lachmann  {auctore  grammatico 

inferias  mittunt  multoque  in  rebus  acerbis 

acrius  advertunt  animos  ad  religionem. 

quo  magis  in  dubiis  hominem  spectare  periclis  55 

convenit  adversisque  in  rebus  noscere  qui  sit ; 

nam  verae  voces  tum  demum  pectore  ab  imo 

eliciuntur  et  eripitur  persona  tmanaret. 

denique  avarities  et  honorum  caeca  cupido 

quae  miseros  homines  cogunt  transcendere  finis  60 

iuris  et  interdum  socios  scelerum  atque  ministros 

noctes  atque  dies  niti  praestante  labore 

ad  summas  emergere  opes,  haec  vulnera  vitae 

non  minimam  partem  mortis  formidine  aluntur. 

turpis  enim  ferme  contemptus  et  acris  egestas  65 

semota  ab  dulci  vita  stabilique  videtur 

et  quasi  iam  leti  portas  cunctarier  ante  ; 

unde  homines  dum  se  falso  terrore  coacti 

effugisse  volunt  longe  longeque  remosse, 

sanguine  civili  rem  conflant  divitiasque  70 

conduplicant  avidi,  caedem  caede  accumulantes  ; 

crudeles  gaudent  in  tristi  funere  fratris 

et  consanguineum  mensas  odere  timentque. 

consimili  ratione  ab  eodem  saepe  timore 

macerat  invidia  ante  oculos  illum  esse  potentem,  75 

illum  aspectari,  claro  qui  incedit  honore, 

ipsi  se  in  tenebris  voDi  caenoque  queruntur. 

intereunt  partim  statuarum  et  nominis  ergo. 

et  saepe  usque  adeo,  mortis  formidine,  vitae 

percipit  humanos  odium  lucisque  videndae,  80 

ut  sibi  consciscant  maerenti  pectore  letum 

obliti  fontem  curarum  hunc  esse  timorem, 

hunc  vexare  pudorem,  hunc  vincula  amicitiai 

58  manare  OQ  :  manet  res  /  :  mala  rc  coniecit  Ileinzc  72  fratria 

35 


integit,  et  large  diffuso  lumine  rident, 
omnia  suppeditat  porro  natura  neque  ulla 
res  animi  pacem  delibat  tempore  in  ullo, 
at  contra  nusquam  apparent  Acherusia  templa  25 

nec  tellus  obstat  quin  omnia  dispiciantur, 
sub  pedibus  quaecumque  infra  per  inane  geruntur, 
his  ibi  me  rebus  quaedam  divina  voluptas 
percipit  atque  horror,  quod  sic  natura  tua  vi 
tam  manifesta  patens  ex  omni  parte  retecta  est.  30 

Et  quoniam  docui,  cunctarum  exordia  rerum 
qualia  sint  et  quam  variis  distantia  formis 
sponte  sua  volitent  aeterno  percita  motu 
quove  modo  possint  res  ex  his  quaeque  creari, 
hasce  secundum  res  animi  natura  videtur 
atque  animae  claranda  meis  iam  versibus  esse 
et  metus  ille  foras  praeceps  Acheruntis  agendus, 
funditus  humanam  qui  vitam  turbat  ab  imo 
omnia  suffundens  mortis  nigrore  neque  ullam 
esse  voluptatem  liquidam  puramque  relinquit.  40 

nam  quod  saepe  homines  morbos  magis  esse  timendos 
infamemque  ferunt  vitam  quam  Tartara  leti 
et  se  scire  animae  naturam  sanguinis  esse 
aut  etiam  venti,  si  fert  ita  forte  voluntas,  [46] 

nec  prorsum  quicquam  nostrae  rationis  egere,  45  [44] 
hinc  licet  advertas  animum  magis  omnia  laudis  [45] 

iactari  causa  quam  quod  res  ipsa  probetur, 
extorres  idem  patria  longeque  fugati 
conspectu  ex  hominum,  foedati  crimine  turpi, 
omnibus  aerumnis  adfecti  denique  vivunt,  50 

et  quocumque  tamen  miseri  venere  parentant 
et  nigras  mactant  pecudes  et  manibu’  divis 


28  \h\  Pontanus ubi  OQ  29  sic  natura  :  signatura 

praeterea  molli  cum  somno  dedita  membra 
effusumque  iacet  sine  sensu  corpus  onustum, 
est  aliud  tamen  in  nobis  quod  tempore  in  illo 
multimodis  agitatur  et  omnis  accipit  in  se  115 

laetitiae  motus  et  curas  cordis  inanis, 
nunc  animam  quoque  ut  in  membris  cognoscere  possis 
esse  neque  harmonia  corpus  sentire  solere, 
principio  fit  uti  detracto  corpore  multo 
saepe  tamen  nobis  in  membris  vita  moretur ;  1 20 

atque  eadem  rursum,  cum  corpora  pauca  caloris 
diffugere  forasque  per  os  est  editus  aer, 
deserit  extemplo  venas  atque  ossa  relinquit ; 
noscere  ut  hinc  possis  non  aequas  omnia  partis 
corpora  habere  neque  ex  aequo  fulcire  salutem,  125 

sed  magis  haec,  venti  quae  sunt  calidique  vaporis 
semina,  curare  in  membris  ut  vita  moretur, 
est  igitur  calor  ac  ventus  vitalis  in  ipso 
corpore  qui  nobis  moribundos  deserit  artus, 
quapropter  quoniam  est  animi  natura  reperta  i.:?o 

atque  animae  quasi  pars  hominis,  redde  harmoniai 
nomen,  ad  organicos  alto  delatum  Heliconi ; 
sive  aliunde  ipsi  porro  traxere  et  in  illam 
transtulerunt,  proprio  quae  tum  res  nomine  egebat, 
quidquid  id  est,  habeant :  tu  cetera  percipe  dicta.  r  35 
Nunc  animum  atque  animam  dico  coniuncta  teneri 
inter  se  atque  unam  naturam  conficere  ex  se, 
sed  caput  esse  quasi  et  dominari  in  corpore  toto 
consilium  quod  nos  animum  mentemque  vocamus, 
idque  situm  media  regione  in  pectoris  haeret.  i^o 

hic  exsultat  enim  pavor  ac  metus,  haec  loca  circum 
laetitiae  mulcent ;  hic  ergo  mens  animusquest. 
cetera  pars  animae  per  totum  dissita  corpus 

p3,r6t  0t  3.d.  numen  mentis  momencjue  movetur. 

idque  sibi  solum  per  se  sapit,  (id)  sibi  gaudet,  145 

cum  neque  res  animam  neque  corpus  commovet  una. 

et  quasi,  cum  caput  aut  oculus  temptante  dolore 

laeditur  in  nobis,  non  omni  concruciamur 

corpore,  sic  animus  nonnumquam  laeditur  ipse 

laetitiaque  viget,  cum  cetera  pars  animai  150 

per  membra  atque  artus  nulla  novitate  cietur. 

verum  ubi  vementi  magis  est  commota  metu  mens, 

consentire  animam  totam  per  membra  videmus 

sudoresque  ita  palloremque  exsistere  toto 

corpore  et  infringi  linguam  vocemque  aboriri,  155 

caligare  oculos,  sonere  auris,  succidere  artus, 

denique  concidere  ex  animi  terrore  videmus 

saepe  homines;  facile  ut  quivis  hinc  noscere  possit 

esse  animam  cum  animo  coniunctam,  quae  cum  animi  (vi) 

percussast,  exim  corpus  propellit  et  icit.  160 

Haec  eadem  ratio  naturam  animi  atque  animai 
corpoream  docet  esse,  ubi  enim  propellere  membra, 
corripere  ex  somno  corpus  mutareque  vultum 
atque  hominem  totum  regere  ac  versare  videtur, 
quorum  nil  fieri  sine  tactu  posse  videmus  165 

nec  tactum  porro  sine  corpore,  nonne  fatendumst 
corporea  natura  animum  constare  animamque  ? 
praeterea  pariter  fungi  cum  corpore  et  una 
consentire  animum  nobis  in  corpore  cernis, 
si  minus  offendit  vitam  vis  horrida  teli  170 

ossibus  ac  nervis  disclusis  intus  adacta, 
at  tamen  insequitur  languor  terraeque  petitus 
tsuavis  et  in  terrat  mentis  qui  gignitur  aestus, 

145  id  add.  Wakefield  154  ita  palloremque  L  :  itaque  pallo¬ 

rem  OQ  159  vi  add.  editio  Veneta  170  teli  Manilius ;  leti  OQ 
173  suavis  et  in  terra  OQ prob,  HetnzCy  suppus,  et  in  terra  Lachmann  : 
segnis,  et  in  terra  Munro\  segni’  fit,  interea  Brieger  qui  in  v.  172  et 
pro  at  scribit  et  in  v.  174  post  voluntas  signum  interrogationis  ponit 

interdumque  quasi  exsurgendi  incerta  voluntas. 

ergo  corpoream  naturam  animi  esse  necessest,  175 

corporeis  quoniam  telis  ictuque  laborat. 

Is  tibi  nunc  animus  quali  sit  corpore  et  unde 
constiterit  pergam  rationem  reddere  dictis, 
principio  esse  aio  persubtilem  atque  minutis 
perquam  corporibus  factum  constare,  id  ita  esse  180 
hinc  licet  advertas  animum  ut  pernoscere  possis, 
nil  adeo  fieri  celeri  ratione  videtur, 
quam  sibi  mens  fieri  proponit  et  incohat  ipsa, 
ocius  ergo  animus  quam  res  se  perciet  ulla, 
ante  oculos  quorum  in  promptu  natura  videtur.  185 

at  quod  mobile  tanto  operest,  constare  rotundis 
perquam  seminibus  debet  perquamque  minutis, 
momine  uti  parvo  possint  impulsa  moveri, 
namque  movetur  aqua  et  tantillo  momine  flutat 
quippe  volubilibus  parvisque  creata  figuris.  19» 

at  contra  mellis  constantior  est  natura 
et  pigri  latices  magis  et  cunctantior  actus ; 
haeret  enim  inter  se  magis  omnis  materiai 
copia,  nimirum  quia  non  tam  levibus  exstat 
corporibus  neque  tam  subtilibus  atque  rotundis.  195 

namque  papaveris  aura  potest  suspensa  levisque 
cogere  ut  ab  summo  tibi  diffluat  altus  acervus  : 
at  contra  lapidum  collectum  +spicarumquet 
noenu  potest,  igitur  parvissima  corpora  proquam 
et  levissima  sunt,  ita  mobilitate  fruuntur.  200 

at  contra  quaecumque  magis  cum  pondere  magno 
asperaque  inveniuntur,  eo  stabilita  magis  sunt, 
nunc  igitur  quoniam  (est)  animi  natura  reperta 
mobilis  egregie,  perquam  constare  necessest 

183  sibi  W akefield  \  si  OQ  198  spicarumque  OQ  prob.  Btieger 
spiclorumque  Lambinus  :  cauru’  movere  Bemays :  ipse  euru’  movere 
Munro  203  est  add.  Pontamts 

corporibus  parvis  et  levibus  atque  rotundis.  205 

quae  tibi  cognita  res  in  multis,  o  bone,  rebus 

utilis  invenietur  et  opportuna  cluebit. 

haec  quoque  res  etiam  naturam  dedicat  eius, 

quam  tenui  constet  textura  quamque  loco  .se 

contineat  parvo,  si  possit  conglomerari,  210 

quod  simul  atque  hominem  leti  secura  quies  est 

indepta  atque  animi  natura  animaeque  recessit, 

nil  ibi  libatum  de  toto  corpore  cernas 

ad  speciem,  nil  ad  pondus  :  mors  omnia  praestat 

vitalem  praeter  sensum  calidumque  vaporem.  215 

ergo  animam  totam  perparvis  esse  necessest 

seminibus,  nexam  per  venas  viscera  nervos ; 

quatenus,  omnis  ubi  e  toto  iam  corpore  cessit, 

extima  membrorum  circumcaesura  tamen  se 

incolumem  praestat  nec  defit  ponderis  hilum.  220 

quod  genus  est  Bacchi  cum  flos  evanuit  aut  cum 

spiritus  unguenti  suavis  diffugit  in  auras 

aut  aliquo  cum  iam  sucus  de  corpore  cessit ; 

nilo  oculis  tamen  esse  minor  res  ipsa  videtur 

propterea  neque  detractum  de  pondere  quicquam,  225 

nimirum  quia  multa  minutaque  semina  sucos 

efficiunt  et  odorem  in  toto  corpore  rerum. 

quare  etiam  atque  etiam  mentis  naturam  animaeque 

scire  licet  perquam  pauxillis  esse  creatam 

seminibus,  quoniam  fugiens  nil  ponderis  aufert.  230 

Nec  tamen  haec  simplex  nobis  natura  putanda  est. 
tenvis  enim  quaedam  moribundos  deserit  aura 
mixta  vapore,  vapor  porro  trahit  aera  secum. 
nec  calor  est  quisquam,  cui  non  sit  mixtus  et  aer. 
rara  quod  eius  enim  constat  natura,  necessest  235 

aeris  inter  eum  primordia  multa  moveri. 

210  si  L  :  se  OQ  224  nilo  Heinsius".  nil  OQ  236  multa 

moveri  O  corr. :  multam  queri  OQ 

iam  triplex  animi  est  igitur  natura  reperta; 

nec  tamen  haec  sat  sunt  ad  sensum  cuncta  creandum, 

nil  horum  quoniam  recipit  mens  posse  creare 

.sensiferos  motus  t  quaedam  que  mente  volutatf.  240 

quarta  quoque  his  igitur  quaedam  natura  necessest 

attribuatur,  east  omnino  nominis  expers ; 

qua  neque  mobilius  quicquam  neque  tenvius  exstat, 

nec  magis  e  parvis  et  levibus  est  elementis ; 

sensiferos  motus  quae  didit  prima  per  artus.  245 

prima  cietur  enim,  parvis  perfecta  figuris ; 

inde  calor  motus  et  venti  caeca  potestas 

accipit,  inde  aer ;  inde  omnia  mobilitantur, 

concutitur  sanguis,  tum  viscera  persentiscunt 

omnia,  postremis  datur  ossibus  atque  medullis  250 

sive  voluptas  est  sive  est  contrarius  ardor. 

nec  temere  huc  dolor  usque  potest  penetrare  neque  acre 

permanare  malum,  quin  omnia  perturbentur 

usque  adeo  (ut)  vitae  desit  locus  atque  animai 

diffugiant  partes  per  caulas  corporis  omnis.  255 

sed  plerumque  fit  in  summo  quasi  corpore  finis 

motibus  :  hanc  ob  rem  vitam  retinere  valemus. 

Nunc  ea  quo  pacto  inter  sese  mixta  quibusque 
compta  modis  vigeant  rationem  reddere  aventem 
abstrahit  invitum  patrii  sermonis  egestas ;  260 

sed  tamen,  ut  potero  summatim  attingere,  tangam, 
inter  enim  cursant  primordia  principiorum 
motibus  inter  se,  nil  ut  secernier  unum 
possit  nec  spatio  fieri  divisa  potestas, 
sed  quasi  multae  vis  unius  corporis  exstant.  265 

quod  genus  in  quovis  animantum  viscere  vulgo 

240  quaedamque  mente  volutat  OQ  :  qui  dant  quae  mente  volutes 
Vossiiis  :  quaedam  vis  menti’  volutat  Lachmann  :  et  homo  quae  mente 
volutat  Munro  244  est  Wakefield  {in  commentario) :  ex  OQ  249 
sanguis,  tum  Fontanus :  tum  sanguis  OQ  254  ut  add,  Lambinus 

257  retinere  O  corr. :  retinemus  OQ 

est  odor  et  quidam  color  et  sapor,  et  tamen  ex  his 

omnibus  est  unum  perfectum  corporis  augmen. 

sic  calor  atque  aer  et  venti  caeca  potestas 

mixta  creant  unam  naturam  et  mobilis  JJIa^  .70 

vis,  ^  initum  motus  ab  se  quae  dividit  ollis, 

sensifer  unde  oritur  primum  per  viscera  motus. 

nam  penitus  prorsum  latet  haec  natura  subestque 

nec  magis  hac  infra  quicquam  est  in  corpore  nostro 

atque  anima  est  animae  proporro  totius  ipsa.  275 

quod  genus  in  nostris  membris  et  corpore  toto 

mixta  latens  animi  vis  est  animaeque  potestas, 

corporibus  quia  de  parvis  paucisque  creatast. 

sic  tibi  nominis  haec  expers  vis  facta  minutis 

corporibus  latet  atque  animae  quasi  totius  ipsa  280 

proporrost  anima  et  dominatur  corpore  toto. 

consimili  ratione  necessest  ventus  et  aer 

et  calor  inter  se  vigeant  commixta  per  artus 

atque  aliis  aliud  subsit  magis  emineatque 

ut  quiddam  fieri  videatur  ab  omnibus  unum,  285 

ni  calor  ac  ventus  sorsum  sorsumque  potestas 

aeris  interimant  sensum  diductaque  solvant. 

est  etenim  calor  ille  animo,  quem  sumit,  in  ira 

cum  fervescit  et  ex  oculis  micat  acrius  ardor. 

est  et  frigida  multa  comes  formidinis  aura  290 

quae  ciet  horrorem  membris  et  concitat  artus. 

est  etiam  quoque  pacati  status  aeris  ille, 

pectore  tranquillo  qui  fit  vultuque  sereno. 

sed  calidi  plus  est  illis  quibus  acria  corda 

iracundaque  mens  facile  effervescit  in  ira.  295 

quo  genere  in  primis  vis  est  violenta  leonum, 

pectora  qui  fremitu  rumpunt  plerumque  gementes 

267  co\or  Lambinus’.  calor  OO  288  Faber-,  etiam  OQ 

nec  capere  irarum  fluctus  in  pectore  possunt. 

at  ventosa  magis  cervorum  frigida  mens  est 

et  gelidas  citius  per  viscera  concitat  auras  300 

quae  tremulum  faciunt  membris  exsistere  motum. 

at  natura  boum  placido  magis  aere  vivit, 

nec  nimis  irai  fax  umquam  subdita  percit 

fumida,  suffundens  caecae  caliginis  umbram, 

nec  gelidis  torpet  telis  perfixa  pavoris  :  305 

interutrasque  sitast,  cervos  saevosque  leones. 

sic  hominum  genus  est.  quamvis  doctrina  politos 

constituat  pariter  quosdam,  tamen  illa  relinquit 

naturae  cuiusque  animi  vestigia  prima. 

nec  radicitus  evelli  mala  posse  putandumst,  310 

quin  proclivius  hic  iras  decurrat  ad  acris, 

ille  metu  citius  paulo  temptetur,  at  ille 

tertius  accipiat  quaedam  clementius  aequo. 

inque  aliis  rebus  multis  differre  necessest 

naturas  hominum  varias  moresque  sequaces ;  3^5 

quorum  ego  nunc  nequeo  caecas  exponere  causas 

nec  reperire  figurarum  tot  nomina  quot  sunt 

principiis,  unde  haec  oritur  variantia  rerum. 

illud  in  his  rebus  video  firmare  potesse, 

usque  adeo  naturarum  vestigia  linqui  320 

parvula  quae  nequeat  ratio  depellere  nobis, 

ut  nil  impediat  dignam  dis  degere  vitam. 

Haec  igitur  natura  tenetur  corpore  ab  omni 
ipsaque  corporis  est  custos  et  causa  salutis ; 
nam  communibus  inter  se  radicibus  haerent  325 

nec  sine  pernicie  divelli  posse  videntur, 
quod  genus  e  thuris  glaebis  evellere  odorem 

303  nimis  /  31-.  minus  OQ  304  umbram  O:  umbra  Q 

305  pavoris  Marullus :  vaporis  OQ  306  interutrasque  sitast 

haud  facile  est  quin  intereat  natura  quoque  eius. 

sic  animi  atque  animae  naturam  corpore  toto 

extrahere  haud  facile  est  quin  omnia  dissoluantur.  330 

implexis  ita  principiis  ab  origine  prima 

inter  se  fiunt  consorti  praedita  \*ita 

nec  sibi  quaeque  sine  alterius  posse  \'idetur 

corporis  atque  animi  sorsum  sentire  potestas, 

sed  communibus  inter  eas  conflatur  utrimque  335 

motibus  accensus  nobis  per  \dscera  sensus. 

praeterea  corpus  per  se  nec  gignitur  umquam 

nec  crescit  neque  post  mortem  durare  \*idetur. 

non  enim,  ut  umor  aquae  dimittit  saepe  vaporem 

qui  datus  est,  neque  ea  causa  convellitur  ipse,  340 

sed  manet  incolumis,  non,  inquam,  sic  animai 

discidium  possunt  artus  perferre  relicti, 

sed  penitus  pereunt  convulsi  conque  putrescunt. 

ex  ineunte  aevo  sic  corporis  atque  animai 

mutua  vitalis  discunt  contagia  motus  345 

maternis  etiam  membris  alvoque  reposta, 

discidium  (ut)  nequeat  fieri  sine  peste  maloque ; 

ut  videas,  quoniam  coniunctast  causa  salutis, 

coniunctam  quoque  naturam  consistere  eorum. 

Quod  superest,  siquis  corpus  sentire  refutat  350 

atque  animam  credit  permixtam  corpore  toto 
suscipere  hunc  motum  quem  sensum  nominitamus, 
vel  manifestas  res  contra  verasque  repugnat, 
quid  sit  enim  corpus  sentire  quis  adferet  umquam, 
si  non  ipsa  palam  quod  res  dedit  ac  docuit  nos?  355 
at  dimissa  anima  corpus  caret  undique  sensu ; 
perdit  enim  quod  non  proprium  fuit  eius  in  aevo, 
multaque  praeterea  perdit  cum  expellitur  aevo. 

332  fiunt  consorti  Morulius :  consorti  fiunt  OQ  335  eas  Lach- 
mann  :  eos  OQ  347  ut  add.  Morulius  358  perdit  cum 

Dicere  porro  oculos  nullam  rem  cernere  posse, 
sed  per  eos  animum  ut  foribus  spectare  reclusis, 
desiperest,  contra  cum  sensus  dicat  eorum ; 
sensus  enim  trahit  atque  acies  detrudit  ad  ipsas ; 
fulgida  praesertim  cum  cernere  saepe  nequimus, 
lumina  luminibus  quia  nobis  praepediuntur, 
quod  foribus  non  fit ;  neque  enim,  qua  cernimus  ipsi, 
ostia  suscipiunt  ullum  reclusa  laborem, 
praeterea  si  pro  foribus  sunt  lumina  nostra, 
iam  magis  exemptis  oculis  debere  videtur 
cernere  res  animus  sublatis  postibus  ipsis. 

Illud  in  his  rebus  nequaquam  sumere  possis, 
Democriti  quod  sancta  viri  sententia  ponit, 
corporis  atque  animi  primordia  singula  pri\*is 
apposita  alternis  variare,  ac  nectere  membra, 
nam  cum  multo  sunt  animae  elementa  minora 
quam  quibus  e  corpus  nobis  et  \*iscera  constant, 
tum  numero  quoque  concedunt  et  rara  per  artus 
dissita  sunt  dumtaxat ;  ut  hoc  promittere  p)ossis, 
quantula  prima  queant  nobis  iniecta  ciere 
corpora  sensiferos  motus  in  corpore,  tanta 
inteivalla  tenere  exordia  prima  animai. 
nam  neque  pulveris  interdum  sentimus  adhaesum 
corpore  nec  membris  incussam  sidere  cretam, 
nec  nebulam  noctu  neque  aranei  ten\-ia  fila 
ob\-ia  sentimus,  quando  obretimur  euntes, 
nec  supera  caput  eiusdem  cecidisse  vietam 
vestem  nec  plumas  a\'ium  papposque  volantis 
qui  nimia  levitate  cadunt  plerumque  gravatim, 
nec  repentis  itum  cuius^*iscumque  animantis 
sentimus  nec  priva  pedum  vestigia  quaeque, 

361  desiperest  :  difficilest  OO  d\C2it  Lambtnus  •. 

corpore  quae  in  nostro  culices  et  cetera  ponunt.  390 

usque  adeo  prius  est  in  nobis  multa  ciendum, 

quam  primordia  sentiscant  concussa  animai 

semina  corporibus  nostris  immixta  per  artus, 

et  quam  sis  intervallis  tuditantia  possint 

concursare  coire  et  dissultare  vicissim.  395 

Et  magis  est  animus  vitai  claustra  coercens 
et  dominantior  ad  vitam  quam  vis  animai. 
nam  sine  mente  animoque  nequit  residere  per  artus 
temporis  exiguam  partem  pars  ulla  animai, 
sed  comes  insequitur  facile  et  discedit  in  auras  400 

et  gelidos  artus  in  leti  frigore  linquit, 
at  manet  in  vita  cui  mens  animusque  remansit, 
quamvis  est  circum  caesis  lacer  undique  membris 
truncus,  adempta  anima  circum  membrisque  remota 
vivit  et  aetherias  vitalis  suscipit  auras.  405 

si  non  omnimodis,  at  magna  parte  animai 
privatus,  tamen  in  vita  cunctatur  et  haeret ; 
ut,  lacerato  oculo  circum  si  pupula  mansit 
incolumis,  stat  cernendi  vivata  potestas, 
dummodo  ne  totum  corrumpas  luminis  orbem  410 

et  circum  caedas  aciem  solamque  relinquas ; 
id  quoque  enim  sine  pernicie  non  fiet  eorum, 
at  si  tantula  pars  oculi  media  illa  peresa  est, 
occidit  extemplo  lumen  tenebraeque  sequuntur, 
incolumis  quamvis  alioquist  splendidus  orbis.  415 

hoc  anima  atque  animus  vincti  sunt  foedere  semper. 

^  Nunc  age,  nativos  animantibus  et  mortalis 
esse  animos  animasque  levis  ut  noscere  possis, 
conquisita  diu  dulcique  reperta  labore 
digna  tua  pergam  disponere  carmina  vita.  420 

394  quam  sis  Heinze  :  quantis  OQ  403  circum  /  :  cretum  OO 

404  remota  Q  cor;'. :  remot  Q  :  remotus  O  415  alioquist 

tu  fac  utrumque  uno  sub  iungas  nomine  eorum, 

atque  animam  verbi  causa  cum  dicere  pergam, 

mortalem  esse  docens,  animum  quoque  dicere  credas, 

quatenus  est  unum  inter  se  coniunctaque  res  est^ 

principio  quoniam  tenuem  constare  minutis  425 

corporibus  docui  multoque  minoribus  esse 

principiis  factam  quam  liquidus  umor  aquai 

aut  nebula  aut  fumus — nam  longe  mobilitate 

praestat  et  a  tenui  causa  magis  icta  movetur; 

quippe  ubi  imaginibus  fumi  nebulaeque  movetur.  430 

quod  genus  in  somnis  sopiti  ubi  cernimus  alte 

exhalare  vaporem  altaria  ferreque  fumum ; 

nam  procul  haec  dubio  nobis  simulacra  feruntur — 

nunc  igitur  quoniam  quassatis  undique  vasis 

diffluere  umorem  et  laticem  discedere  cernis  435 

et  nebula  ac  fumus  quoniam  discedit  in  auras, 

crede  animam  quoque  diffundi  multoque  perire 

ocius  et  citius  dissolvi  in  corpora  prima, 

cum  semel  ex  hominis  membris  ablata  recessit. 

quippe  etenim  corpus,  quod  vas  quasi  constitit  eius,  440 

cum  cohibere  nequit  conquassatum  ex  aliqua  re 

ac  rarefactum  detracto  sanguine  venis, 

aere  qui  credas  posse  hanc  cohiberier  ullo, 

corpore  qui  nostro  rarus  magis  tincohibescitt  ?/ 

Praeterea  gigni  pariter  cum  corpore  et  una  445 

crescere  sentimus  pariterque  senescere  mentem, 
nam  velut  infirmo  pueri  teneroque  vagantur 
corpore,  sic  animi  sequitur  sententia  tenvis, 
inde  ubi  robustis  adolevit  viribus  aetas, 
consilium  quoque  maius  et  auctior  est  animi  vis.  450 
post  ubi  iam  validis  quassatum  est  viribus  aevi 

421  nomine  Q  corr. ;  nome  OQ  433  feruntur  Heinze :  geruntur 
OQ  438  in  add.  Q  corr.  444  incohibescit  OQ  :  is  cohibessit  ? 
Lachmann  :  sit,  cohibessit?  Winckelmann  qui  pro  magis  scripsit : 
ita  Brieger  post  v.  443  versum  intercidisse  indicans :  incohibensquest 

corpus  et  obtusis  ceciderunt  viribus  artus, 
claudicat  ingenium,  delirat  lingua,  (labat)  mens, 
omnia  deficiunt  atque  uno  tempore  desunt, 
ergo  dissolui  quoque  convenit  omnem  animai  455 

naturam,  ceu  fumus,  in  altas  aeris  auras  ; 
quandoquidem  gigni  pariter  pariterque  videmus 
.crescere  et,  ut  docui,  simul  aevo  fessa  fatisci. 

Huc  accedit  uti  videamus,  corpus  ut  ipsum 
suscipere  immanis  morbos  durumque  dolorem,  460 

sic  animum  curas  acris  luctumque  metumque ; 
v^quare  participem  leti  quoque  convenit  esse. 

(juin  etiam  morbis  in  corporis  avius  errat 

saepe  animus ;  dementit  enim  deliraque  fatur 

interdumque  gravi  lethargo  fertur  in  altum  465 

aeternumque  soporem  oculis  nutuque  cadenti, 

unde  neque  exaudit  voces  nec  noscere  vultus 

illorum  potis  est,  ad  vitam  qui  revocantes 

circumstant  lacrimis  rorantes  ora  genasque. 

quare  animum  quoque  dissolui  fateare  necessest,  470 

quandoquidem  penetrant  in  eum  contagia  morbi. 

nam  dolor  ac  morbus  leti  fabricator  uterquest, 

multorum  exitio  perdocti  quod  sumus  ante. 

denique  cur,  hominem  cum  vini  vis  penetravit  476 

acris  et  in  venas  discessit  diditus  ardor, 

consequitur  gravitas  membrorum,  praepediuntur 

crura  vacillanti,  tardescit  lingua,  madet  mens, 

nant  oculi,  clamor  singultus  iurgia  gliscunt,  480 

et  iam  cetera  de  genere  hoc  quaecumque  sequuntur, 

cur  ea  sunt,  nisi  quod  vemens  violentia  vini 

conturbare  animam  consuevit  corpore  in  ipso? 

at  quaecumque  queunt  conturbari  inque  pediri, 

453  labat  add.  Lachmann  458  ut  add.  Q  cort\  fatisci  L  : 

faetis  OQ  474  =  510,  475  et  pariter  mentem  sanari  corpus  inani 

significant,  paulo  si  durior  insinuarit  485 

causa,  fore  ut  pereant  aevo  privata  futuro, 
quin  etiam  subito  vi  morbi  saepe  coactus 
ante  oculos  aliquis  nostros,  ut  fulminis  ictu, 
concidit  et  spumas  agit,  ingemit  et  tremit  artus, 
desipit,  extentat  nervos,  torquetur,  anhelat  490 

inconstanter,  et  in  iactando  membra  fatigat, 
nimirum  quia  vis  morbi  distracta  per  artus 
turbat  agens  tanimam  spumanst  in  aequore  salso 
ventorum  validis  fervescunt  viribus  undae, 
exprimitur  porro  gemitus,  quia  membra  dolore  495 

adficiuntur  et  omnino  quod  semina  vocis 
eiciuntur  et  ore  foras  glomerata  feruntur 
qua  quasi  consuerunt  et  sunt  munita  viai. 
desipientia  fit,  quia  vis  animi  atque  animai 
conturbatur  et,  ut  docui,  divisa  seorsum  500 

disiectatur  eodem  illo  distracta  veneno, 
inde  ubi  iam  morbi  reflexit  causa  reditque 
in  latebras  acer  corrupti  corporis  umor, 
tum  quasi  vaccillans  primum  consurgit  et  omnis 
paulatim  redit  in  sensus  animamque  receptat.  505 

haec  igitur  tantis  ubi  morbis  corpore  in  ipso 
iactentur  miserisque  modis  distracta  laborent, 
cur  eadem  credis  sine  corpore  in  aere  aperto 
\Cum  validis  ventis  aetatem  degere  posse? 
et  quoniam  mentem  sanari,  corpus  ut  aegrum,  510 

cernimus  et  flecti  medicina  posse  videmus, 
id  quoque  praesagit  mortalem  vivere  mentem, 
addere  enim  partis  aut  ordine  traicere  aequumst 
aut  aliquid  prorsum  de  summa  detrahere  hilum, 

commutare  animum  quicumque  adoritur  et  infit  515 

• 

493  animam  spumans  OQ :  animam  spumat,  quasi  Lachmann : 
anima  spumas,  ut  Heinze,  et  Tohte  qui  anima  nominativimi  esse 
interpretatus  est  et  in  v.  492  vist  pro  vis  scripsit  497  eiciuntur 

aut  aliam  quamvis  naturam  flectere  quaerit. 

at  neque  transferri  sibi  partis  nec  tribui  vult 

immortale  quod  est  quicquam  neque  defluere  hilum.  • 

nam  quodcumque  suis  mutatum  finibus  exit, 

continuo  hoc  mors  est  illius  quod  fuit  ante.  520 

ergo  animus  sive  aegrescit,  mortalia  signa 

mittit,  uti  docui,  seu  flectitur  a  medicina. 

usque  adeo  falsae  rationi  vera  videtur 

res  occurrere  et  effugium  praecludere  eunti 

ancipitique  refutatu  convincere  falsum.  525 

Denique  saepe  hominem  paulatim  cernimus  ire 
et  membratim  vitalem  deperdere  sensum ; 
in  pedibus  primum  digitos  livescere  et  unguis, 
inde  pedes  et  crura  mori,  post  inde  per  artus 
ire  alios  tractim  gelidi  vestigia  leti.  530 

scinditur  tatque  animo  haect  quoniam  natura  nec  uno 
tempore  sincera  exsistit,  mortalis  habendast. 
quod  si  forte  putas  ipsam  se  posse  per  artus 
introrsum  trahere  et  partis  conducere  in  unum 
atque  ideo  cunctis  sensum  deducere  membris,  535 

at  locus  ille  tamen,  quo  copia  tanta  animai 
cogitur,  in  sensu  debet  maiore  videri ; 
qui  quoniam  nusquamst,  nimirum  ut  diximus  ante, 
dilaniata  foras  dispergitur,  interit  ergo, 
quin  etiam  si  iam  libeat  concedere  falsum  540 

et  dare  posse  animam  glomerari  in  corpore  eorum, 
lumina  qui  linquunt  moribundi  particulatim, 
mortalem  tamen  esse  animam  fateare  necesse, 
nec  refert  utrum  pereat  dispersa  per  auras 
an  contracta  suis  e  partibus  obbrutescat,  545 

quando  hominem  totum  magis  ac  magis  undique  sensus 

525  refutatu  Manilius :  refutatur  OQ  531  atque  animo  haec 
OQ :  atqui  animae  Lambinus  :  usque  adeo  haec  Lachmann  :  aeque 
animae  haec  Bernays  :  itque  animae  hoc  Munro  535  deducere  C : 
diducere  OQ  538  ante  add.  L 

deficit  et  vitae  minus  et  minus  undique  restat. 

Et  quoniam  mens  est  hominis  pars  una,  loco  quae 
fixsr  manet  certo,  vel  ut  aures  atque  oculi  sunt 
atque  alii  sensus  qui  vitam  cumque  gubernant,  550 

et  veluti  manus  atque  oculus  naresve  seorsum 
secreta  ab  nobis  nequeunt  sentire  neque  esse, 
sed  tamen  in  parvo  liquuntur  tempore  tabe, 

'  sic  animus  per  se  non  quit  sine  corpore  et  ipso 
esse  homine,  illius  quasi  quod  vas  esse  videtur  555 

sive  aliud  quid  \fis  potius  coniunctius  ei 
fingere,  quandoquidem  conexu  corpus  adhaeret. 

Denique  corporis  atque  animi  vivata  potestas 
inter  se  coniuncta  valent  vitaque  fruuntur; 
nec  sine  corpore  enim  vitalis  edere  motus  560 

sola  potest  animi  per  se  natura  nec  autem 
cassum  anima  corpus  durare  et  sensibus  uti. 
scilicet  a\’ulsus  radicibus  ut  nequit  ullam 
dispicere  ipse  oculus  rem  sorsum  corpore  toto, 
sic  anima  atque  animus  per  se  nil  posse  \ndetur.  565 
nimirum  quia  per  venas  et  viscera  mixti m, 
per  nervos  atque  ossa,  tenentur  corpore  ab  omni 
nec  magnis  intervallis  primordia  possunt 
libera  dissultare,  ideo  conclusa  moventur 
sensiferos  motus  quos  extra  corpus  in  auras  570 

aeris  haud  possunt  post  mortem  eiecta  moveri 
propterea  quia  non  simili  ratione  tenentur, 
corpus  enim  atque  animans  erit  aer,  si  cohibere 
in  se  animam  atque  in  eos  poterit  concludere  motus 
quos  ante  in  nervis  et  in  ipso  corpore  agebat.  575 

quare  etiam  atque  etiam  resoluto  corporis  omni 

548  quae  Lachmann  :  que  OQ  553  licuntur  .  .  .  tabe  Creech  : 
lingiintur  .  .  .  tali  OQ  555  vas  esse  L  :  vasse  O :  vase  Q  566 
per  add.  L  mixtimZ-:  mixti  OQ  571  moveri  Lambtnus:  movere 
574  in  se  animam  Wakefield :  sese  anima  O :  esse  anima  Q 

tegmine  et  eiectis  extra  vitalibus  auris 
dissolui  sensus  animi  fateare  necessest 
atque  animam,  quoniam  coniunctast  causa  duobus. 

Denique  cum  corpus  nequeat  perferre  animai  580 

discidium  quin  in  taetro  tabescat  odore, 
quid  dubitas  quin  ex  imo  penitusque  coorta 
emanarit  uti  fumus  diffusa  animae  vis, 
atque  ideo  tanta  mutatum  putre  ruina 
conciderit  corpus,  penitus  quia  mota  loco  sunt  585 

fundamenta,  foras  manante  anima  usque  per  artus 
perque  viarum  omnis  flexus,  in  corpore  qui  sunt, 
atque  foramina?  multimodis  ut  noscere  possis 
dispertitam  animae  naturam  exisse  per  artus 
et  prius  esse  sibi  distractam  corpore  in  ipso,  590 

quam  prolapsa  foras  enaret  in  aeris  auras, 
quin  etiam  finis  dum  vitae  vertitur  intra, 
saepe  aliqua  tamen  e  causa  labefacta  videtur 
ire  anima  ac  toto  solui  de  corpore  velle 
et  quasi  supremo  languescere  tempore  vultus  595 

molliaque  exsangui  cadere  omnia  corpore  membra, 
quod  genus  est,  animo  male  factum  cum  perhibetur 
aut  animam  liquisse;  ubi  iam  trepidatur  et  omnes 
extremum  cupiunt  vitae  reprehendere  vinclum, 
conquassatur  enim  tum  mens  animaeque  potestas  600 
omnis  et  haec  ipso  cum  corpore  collabefiunt ; 
ut  gravior  paulo  possit  dissolvere  causa, 
quid  dubitas  tandem  quin  extra  prodita  corpus 
imbecilla  foras  in  aperto,  tegmine  dempto, 
non  modo  non  omnem  possit  durare  per  aevum  605 
sed  minimum  quodvis  nequeat  consistere  tempus  ? 
nec  sibi  enim  quisquam  moriens  sentire  videtur 

583  vis  /  p  :  eius  OQ  586  manante  anima  usque  Lachmann  : 

ire  foras  animam  incolumem  de  corpore  toto 
nec  prius  ad  iugulum  et  supera  succedere  fauces, 
verum  deficere  in  certa  regione  locatam; 
ut  sensus  alios  in  parti  quemque  sua  scit 
dissolui.  quod  si  immortalis  nostra  foret  mens, 
non  tam  se  moriens  dissolvi  conquereretur, 

^  sed  magis  ire  foras  vestemque  relinquere,  ut  anguis. 

Denique  cur  animi  numquam  mens  consiliumque 
gignitur  in  capite  aut  pedibus  manibusve,  sed  unis 
sedibus  et  certis  regionibus  omnibus  haeret, 
si  non  certa  loca  ad  nascendum  reddita  cuique 
sunt,  et  ubi  quicquid  possit  durare  creatum 


6io 


615 


atque  ita  multimodis  partitis  artubus  esse,  620 

membrorum  ut  numquam  exsistat  praeposterus  ordo? 
usque  adeo  sequitur  res  rem  neque  flamma  creari 
fluminibus  solitast  neque  in  igni  gignier  algor. 

Praeterea  si  immortalis  natura  animaist 
et  sentire  potest  secreta  a  corpore  nostro,  625 

quinque,  ut  opinor,  eam  faciundum  est  sensibus  auctam, 
nec  ratione  alia  nosmet  proponere  nobis 
possumus  infernas  animas  Acherunte  vagari, 
pictores  itaque  et  scriptorum  saecla  priora 
sic  animas  intro  duxerunt  sensibus  auctas.  630 

at  neque  sorsum  oculi  neque  nares  nec  manus  ipsa 
esse  potest  animae  neque  sorsum  lingua,  neque  aures; 
haud  igitur  per  se  possunt  sentire  neque  esse. 

Et  quoniam  toto  sentimus  corpore  inesse 
vitalem  sensum  et  totum  esse  animale  videmus,  635 

si  subito  medium  celeri  praeciderit  ictu 
VIS  aliqua  ut  sorsum  partem  secernat  utramque, 

619  *  620  lacunam  indicavit  Munro  620  partitis  Bernays  :  per¬ 

dispertita  procul  dubio  quoque  vis  animai 

et  discissa  simul  cum  corpore  disicietur. 

at  quod  scinditur  et  partis  discedit  in  ullas,  640 

scilicet  aeternam  sibi  naturam  abnuit  esse. 

falciferos  memorant  currus  abscidere  membra 

saepe  ita  de  subito  permixta  caede  calentis, 

ut  tremere  in  terra  videatur  ab  artubus  id  quod 

decidit  abscisum,  cum  mens  tamen  atque  hominis  vis  645 

mobilitate  mali  non  quit  sentire  dolorem 

et  simul  in  pugnae  studio  quod  dedita  mens  est : 

corpore  reliquo  pugnam  caedesque  petessit, 

nec  tenet  amissam  laevam  cum  tegmine  saepe 

inter  equos  abstraxe  rotas  falcesque  rapaces,  650 

nec  cecidisse  alius  dextram,  cum  scandit  et  instat. 

inde  alius  conatur  adempto  surgere  crure, 

cum  digitos  agitat  propter  moribundus  humi  pes. 

et  caput  abscisum  calido  viventeque  trunco 

servat  humi  vultum  vitalem  oculosque  patentis,  655 

donec  reliquias  animai  reddidit  omnis. 

quin  etiam  tibi  si  lingua  vibrante  micanti 

serpentis  cauda  e  procero  corpore  truncum 

sit  libitum  in  multas  partis  discidere  ferro, 

omnia  iam  sorsum  cernes  ancisa  recenti  660 

vulnere  tortari  et  terram  conspergere  tabo, 

ipsam  seque  retro  partem  petere  ore  priorem 

vulneris  ardenti  ut  morsu  premat  icta  dolore. 

omnibus  esse  igitur  totas  dicemus  in  illis 

particulis  animas  ?  at  ea  ratione  sequetur  665 

unam  animantem  animas  habuisse  in  corpore  multas. 

ergo  divisast  ea  quae  fuit  una  simul  cum 

corpore ;  quapropter  mortale  utrumque  putandumst, 

647  sic  interpunxit  Heinze  657  micanti  Lachmann  :  minanti  OQ 
658  cauda  O  corr.  :  caude  OQ  truncum  Giussani ;  utrumque  OQ 
662  seque  L  :  sequere  OQ 


DE  RERVM  NATVRA  III 


^in  multas  quoniam  partis  disciditur  aeque. 

Praeterea  si  immortalis  natura  animai  670 

constat  et  in  corpus  nascentibus  insinuatur, 
cur  super  anteactam  aetatem  meminisse  nequimus 
nec  vestigia  gestarum  rerum  ulla  tenemus? 
nam  si  tanto  operest  animi  mutata  potestas, 
omnis  ut  actarum  exciderit  retinentia  rerum,  675 

non,  ut  opinor,  id  a  leto  iam  longius  errat ; 
quapropter  fateare  necessest  quae  fuit  ante 
interiisse  et  quae  nunc  est  nunc  esse  creatam. 

Praeterea  si  iam  perfecto  corpore  nobis 
inferri  solitast  animi  vivata  potestas  680 

tum  cum  gignimur  et  vitae  cum  limen  inimus, 
haud  ita  conveniebat  uti  cum  corpore  et  una 
cum  membris  videatur  in  ipso  sanguine  cresse, 
sed  velut  in  cavea  per  se  sibi  vivere  solam 
convenit,  ut  sensu  corpus  tamen  adfluat  omne.  685 

quare  etiam  atque  etiam  neque  originis  esse  putandumst 
expertis  animas  nec  leti  lege  solutas, 
nam  neque  tanto  opere  adnecti  potuisse  putandumst 
corporibus  nostris  extrinsecus  insinuatas — 
quod  fieri  totum  contra  manifesta  docet  res. 
namque  ita  conexa  est  per  venas  viscera  nervos 
ossaque,  uti  dentes  quoque  sensu  participentur; 
morbus  ut  indicat  et  gelidai  stringor  aquai 
et  lapis  oppressus  tsubitist  e  frugibus  asper — 
nec,  tam  contextae  cum  sint,  exire  videntur 
incolumes  posse  et  salvas  exsolvere  sese 
omnibus  e  nervis  atque  ossibus  articulisque. 
quod  si  forte  putas  extrinsecus  insinuatam 
permanare  animam  nobis  per  membra  solere, 

674  operest  animi  Marullus  :  opere  animist  OQ  684,  685  sk  inter¬ 

tanto  quique  magis  cum  corpore  fusa  peribit.  700 

quod  permanat  enim  dissolvitur,  interit  ergo. 

dispertitus  enim  per  caulas  corporis  omnis 

ut  cibus,  in  membra  atque  artus  cum  diditur  omnis, 

disperit  atque  aliam  naturam  sufficit  ex  se, 

sic  anima  atque  animus  quamvis  integra  recens  (in)  705 

corpus  eunt,  tamen  in  manando  dissoluuntur, 

dum  quasi  per  caulas  omnis  diduntur  in  artus 

particulae  quibus  haec  animi  natura  creatur, 

quae  nunc  in  nostro  dominatur  corpore  nata 

ex  illa  quae  tum  periit  partita  per  artus.  710 

quapropter  neque  natali  privata  videtur 

esse  die  natura  animae  nec  funeris  expers. 

Semina  praeterea  linquuntur  necne  animai 
corpore  in  exanimo?  quod  si  linquuntur  et  insunt, 
haud  erit  ut  merito  immortalis  possit  haberi,  715 

partibus  amissis  quoniam  libata  recessit, 
sin  ita  sincera  ex  membris  ablata  profugit 
ut  nullas  partis  in  corpore  liquerit  ex  se, 
unde  cadavera  rancenti  iam  viscere  vermis 
exspirant  atque  unde  animantum  copia  tanta  720 

exos  et  exsanguis  tumidos  perfluctuat  artus? 
quod  si  forte  animas  extrinsecus  insinuari 
vermibus  et  privas  in  corpora  posse  venire 
credis  nec  reputas  cur  milia  multa  animarum 
conveniant  unde  una  recesserit,  hoc  tamen  est  ut  72 
quaerendum  videatur  et  in  discrimen  agendum, 
utrum  tandem  animae  venentur  semina  quaeque 
vermiculorum  ipsaeque  sibi  fabricentur  ubi  sint, 
an  quasi  corporibus  perfectis  insinuentur, 
at  neque  cur  faciant  ipsae  quareve  laborent  730 

702  dispertitus  Lachmann  :  dispertitur  OQ  enim  Pontanus  : 

dicere  suppeditat,  neque  enim,  sine  corpore  cum 
sollicitae  volitant  morbis  alguque  fameque. 
corpus  enim  magis  his  vitiis  adfine  laborat 
et  mala  multa  animus  contage  fungitur  eius, 
sed  tamen  his  esto  quamvis  facere  utile  corpus 
cui  subeant;  at  qua  possint  via  nulla  videtur, 
haud  igitur  faciunt  animae  sibi  corpora  et  artus, 
nec  tamen  est  utqui  perfectis  insinuentur 
corporibus;  neque  enim  poterunt  subtiliter  esse 
conexae  neque  consensus  contagia  fient. 

Denique  cur  acris  violentia  triste  leonum 
seminium  sequitur,  vulpes  dolus,  et  fuga  cervis 
a  patribus  datur  et  patrius  pavor  incitat  artus, 
et  iam  cetera  de  genere  hoc  cur  omnia  membris 
ex  ineunte  aevo  generascunt  ingenioque, 
si  non,  certa  suo  quia  semine  seminioque 
vis  animi  pariter  crescit  cum  corpore  quoque  ? 
quod  si  immortalis  foret  et  mutare  soleret 
corpora,  permixtis  animantes  moribus  essent, 
effugeret  canis  Hyrcano  de  semine  saepe 
cornigeri  incursum  cervi  tremeretque  per  auras 
aeris  accipiter  fugiens  veniente  columba, 
desiperent  homines,  saperent  fera  saecla  ferarum, 
illud  enim  falsa  fertur  ratione,  quod  aiunt 
immortalem  animam  mutato  corpore  flecti, 
quod  mutatur  enim  dissolvitur,  interit  ergo, 
traiciuntur  enim  partes  atque  ordine  migrant; 
quare  dissolui  quoque  debent  posse  per  artus, 
denique  ut  intereant  una  cum  corpore  cunctae, 
sin  animas  hominum  dicent  in  corpora  semper 
ire  humana,  tamen  quaeram  cur  e  sapienti 


sunt, 

stulta  queat  fieri,  nec  prudens  sit  puer  ullus, 

nec  tam  doctus  equae  pullus  quam  fortis  equi  vis.  764 

scilicet  in  tenero  tenerascere  corpore  mentem  765 

confugient,  quod  si  iam  fit,  fateare  necessest 

mortalem  esse  animam,  quoniam  mutata  per  artus 

tanto  opere  amittit  vitam  sensumque  priorem. 

quove  modo  poterit  pariter  cum  corpore  quoque 

confirmata  cupitum  aetatis  tangere  florem  77° 

vis  animi,  nisi  erit  consors  in  origine  prima  ? 

quidve  foras  sibi  vult  membris  exire  senectis? 

an  metuit  conclusa  manere  in  corpore  putri 

et  domus  aetatis  spatio  ne  fessa  vetusto 

obruat  ?  at  non  sunt  immortali  ulla  pericla.  775 

Denique  conubia  ad  Veneris  partusque  ferarum 
esse  animas  praesto  deridiculum  esse  videtur, 
exspectare  immortalis  mortalia  membra 
innumero  numero  certareque  praeproperanter 
inter  se  quae  prima  potissimaque  insinuetur ;  780 

si  non  forte  ita  sunt  animarum  foedera  pacta 
ut  quae  prima  volans  advenerit  insinuetur 
prima  neque  inter  se  contendant  viribus  hilum. 

Denique  in  aethere  non  arbor,  non  aequore  in  alto 
nubes  esse  queunt  nec  pisces  vivere  in  arvis  785 

nec  eruor  in  lignis  neque  saxis  sucus  inesse. 
certum  ac  dispositumst  ubi  quicquid  crescat  et  insit, 
sic  animi  natura  nequit  sine  corpore  oriri 
sola  neque  a  nervis  et  sanguine  -longius  esse, 
quod  si  posset  enim,  multo  prius  ipsa  animi  vis  790 
in  capite  aut  umeris  aut  imis  calcibus  esse 
posset  et  innasci  quavis  in  parte  soleret, 
tandem  in  eodem  homine  atque  in  eodem  vase  manere, 
quod  quoniam  nostro  quoque  constat  corpore  certum 
dispositumque  videtur  ubi  esse  et  crescere  possit  795 

sorsum  anima  atque  animus,  tanto  magis  infitiandum 

totum  posse  extra  corpus  durare  genique. 

quare,  corpus  ubi  interiit,  periisse  necessest 

confiteare  animam  distractam  in  corpore  toto. 

quippe  etenim  mortale  aeterno  iungere  et  una  800 

consentire  putare  et  fungi  mutua  posse 

desiperest.  quid  enim  diversius  esse  putandumst 

aut  magis  inter  se  disiunctum  discrepitansque, 

quam  mortale  quod  est  immortali  atque  perenni 

iunctum  in  concilio  saevas  tolerare  procellas?  805 

praeterea  quaecumque  manent  aeterna  necessest 

aut  quia  sunt  solido  cum  corpore  respuere  ictus 

nec  penetrare  pati  sibi  quicquam  quod  queat  artas 

dissociare  intus  partis,  ut  materiai 

corpora  sunt  quorum  naturam  ostendimus  ante  810 

aut  ideo  durare  aetatem  posse  per  omnem, 

plagarum  quia  sunt  expertia,  sicut  inanest 

quod  manet  intactum  neque  ab  ictu  fungitur  hilum, 

aut  etiam  quia  nulla  loci  fit  copia  circum, 

quo  quasi  res  possint  discedere  dissoluique,  815 

sicut  summarum  summast  aeterna,  neque  extra 

quis  locus  est  quo  diffugiant  neque  corpora  sunt  quae 

possint  incidere  et  valida  dissolvere  plaga. 

quod  si  forte  ideo  magis  immortalis  habendast, 

quod  vitalibus  ab  rebus  munita  tenetur,  820 

aut  quia  non  veniunt  omnino  aliena  salutis 

aut  quia  quae  veniunt  aliqua  ratione  recedunt 

pulsa  prius  quam  quid  noceant  sentire  queamus, 

praeter  enim  quam  quod  morbis  cum  corporis  aegret, 
advenit  id  quod  eam  de  rebus  saepe  futuris  825 

805  saevas  itfa/W/ws  :  salvas  814  Lachmann s\i  OQ 

macerat  inque  metu  male  habet  curisque  fatigat 
praeteritisque  male  admissis  peccata  remordent, 
adde  furorem  animi  proprium  atque  oblivia  rerum, 
adde  quod  in  nigras  lethargi  mergitur  undas. 

Nil  igitur  mors  est  ad  nos  neque  pertinet  hilum,  830 
quandoquidem  natura  animi  mortalis  habetur, 
et  velut  anteacto  nil  tempore  sensimus  aegri, 
ad  confligendum  venientibus  undique  Poenis, 
omnia  cum  belli  trepido  concussa  tumultu 
horrida  contremuere  sub  altis  aetheris  oris,  835 

in  dubioque  fuere  utrorum  ad  regna  cadendum 
omnibus  humanis  esset  terraque  marique, 
sic,  ubi  non  erimus,  cum  corporis  atque  animai 
discidium  fuerit  quibus  e  sumus  uniter  apti, 
scilicet  haud  nobis  quicquam,  qui  non  erimus  tum,  8^o 
accidere  omnino  poterit  sensumque  movere, 
non  si  terra  mari  miscebitur  et  ma^e  caelo, 
et  si  iam  nostro  sentit  de  corpore  postquam 
distractast  animi  natura  animaeque  potestas, 
nil  tamen  est  ad  nos  qui  comptu  coniugioque  845 

corporis  atque  animae  consistimus  uniter  apti, 
nec,  si  materiem  nostram  collegerit  aetas 
post  obitum  rursumque  redegerit  ut  sita  nunc  est 
atque  iterum  nobis  fuerint  data  lumina  vitae, 
pertineat  quicquam  tamen  ad  nos  id  quoque  factum,  850 
interrupta  semel  cum  sit  repetentia  nostri, 
et  nunc  nil  ad  nos  de  nobis  attinet,  ante 
qui  fuimus,  (neque)  iam  de  illis  nos  adficit  angor, 
nam  cum  respicias  immensi  temporis  omne 
praeteritum  spatium,  tum  motus  materiai  855 

multimodis  quam  sint,  facile  hoc  accredere  possis, 
semina  saepe  in  eodem,  ut  nunc  sunt,  ordine  posta 

haec  eadem,  quibus  e  nunc  nos  sumus,  ante  fuisse.  [865] 
nec  memori  tamen  id  quimus  reprehendere  mente ;  [858] 

inter  enim  iectast  vitai  pausa  vageque  860  [859] 

deerrarunt  passim  motus  ab  sensibus  omnes.  [860] 

debet  enim,  misere  si  forte  aegreque  futurumst,  [861] 
ipse  quoque  esse  in  eo  tum  tempore,  cui  male  possit  [862] 
accidere,  id  quoniam  mors  eximit,  esseque  probet  [863] 


865  [864] 


870 


illum  cui  possint  incommoda  conciliari, 
scire  licet  nobis  nil  esse  in  morte  timendum 
nec  miserum  fieri  qui  non  est  posse  neque  hilum 
dilferre  an  nullo  fuerit  iam  tempore  natus, 
mortalem  vitam  mors  cum  immortalis  ademit. 

Proinde  ubi  se  videas  hominem  indignarier  ipsum, 
post  mortem  fore  ut  aut  putescat  corpore  posto 
aut  flammis  interfiat  malisve  ferarum, 
scire  licet  non  sincerum  sonere  atque  subesse 
caecum  aliquem  cordi  stimulum,  quamvis  neget  ipse 
credere  se  quemquam  sibi  sensum  in  morte  futurum.  87k 
non,  ut  opinor,  enim  dat  quod  promittit  et  unde, 
nec  radicitus  e  vita  se  tollit  et  eicit, 
sed  facit  esse  sui  quiddam  super  inscius  ipse, 
vivus  enim  sibi  cum  proponit  quisque  futurum, 
corpus  uti  volucres  lacerent  in  morte  feraeque, 
ipse  sui  miseret;  neque  enim  se  dividit  illim 
nec  removet  satis  a  proiecto  corpore  et  illum 
se  fingit  sensuque  suo  contaminat  adstans. 
hinc  indignatur  se  mortalem  esse  creatum 
nec  videt  in  vera  nullum  fore  morte  alium  se 
qui  possit  vivus  sibi  se  lugere  peremptum 
stansque  iacentem  se  lacerari  urive  dolere. 


880 


885 


858-865  hunc  versuum  ordinem  restituit  Lachmann  864  mors 

nam  si  in  morte  malumst  malis  morsuque  ferarum 
tractari,  non  invenio  qui  non  sit  acerbum 
ignibus  impositum  calidis  torrescere  flammis  890 

aut  in  meile  situm  suffocari  atque  rigere 
frigore,  cum  summo  gelidi  cubat  aequore  saxi, 
urgerive  superne  obtritum  pondere  terrae. 

‘  lam  iam  non  domus  accipiet  te  laeta,  neque  uxor 
optima  nec  dulces  occurrent  oscula  nati  895 

praeripere  et  tacita  pectus  dulcedine  tangent, 
non  poteris  factis  florentibus  esse,  tuisque 
praesidium,  mirero  misere’  aiunt  ‘  omnia  ademit 
una  dies  infesta  tibi  tot  praemia  vitae.’ 
illud  in  his  rebus  non  addunt  ‘  nec  tibi  earum  900 

iam  desiderium  rerum  super  insidet  una.’ 
quod  bene  si  videant  animo  dictisque  sequantur, 
dissoluant  animi  magno  se  angore  metuque. 

‘  tu  quidem  ut  es  leto  sopitus,  sic  eris  aevi 

quod  superest  cunctis  privatu’  doloribus  aegris.  905 

at  nos  horrifico  cinefactum  te  prope  busto 

insatiabiliter  deflevimus,  aeternumque 

nulla  dies  nobis  maerorem  e  pectore  demet’ 

illud  ab  hoc  igitur  quaerendum  est,  quid  sit  amari 

tanto  opere,  ad  somnum  si  res  redit  atque  quietem,  910 

cur  quisquam  aeterno  possit  tabescere  luctu. 

Hoc  etiam  faciunt  ubi  discubuere  tenentque 
pocula  saepe  homines  et  inumbrant  ora  coronis, 
ex  animo  ut  dicant  ‘brevis  hic  est  fructus  homullis; 
iam  fuerit  neque  post  umquam  revocare  licebit’  915 

tamquam  ia  morte  mali  cum  primis  hoc  sit  eorum, 
quod  sitis  exurat  miseros  atque  arida  torrat, 
aut  aliae  cuius  desiderium  insideat  rei. 

893  obtritum  Pontanus  :  obrutum  OQ  894  iam  iam  /  ji : 

nec  sibi  enim  quisquam  tum  se  vitamque  requirit, 
cum  pariter  mens  et  corpus  sopita  quiescunt.  920 

nam  licet  aeternum  per  nos  sic  esse  soporem, 
nec  desiderium  nostri  nos  adficit  ullum, 
et  tamen  haudquaquam  nostros  tunc  illa  per  artus 
longe  ab  sensiferis  primordia  motibus  errant, 
cum  correptus  homo  ex  somno  se  colligat  ipse.  925 

multo  igitur  mortem  minus  ad  nos  esse  putandumst, 
si  minus  esse  potest  quam  quod  nil  esse  videmus  ; 
maior  enim  turba  et  disiectus  materiai 
consequitur  leto  nec  quisquam  expergitus  exstat, 
frigida  quem  semel  est  vitai  pausa  secuta.  930 

Denique  si  vocem  rerum  natura  repente 
mittat  et  hoc  alicui  nostrum  sic  increpet  ipsa 
‘quid  tibi  tanto  operest,  mortalis,  quod  nimis  aegris 
luctibus  indulges?  quid  mortem  congemis  ac  fles? 
nam  si  grata  fuit  tibi  vita  anteacta  priorque  935 

et  non  omnia  pertusum  congesta  quasi  in  vas 
commoda  perfluxere  atque  ingrata  interiere : 
cur  non  ut  plenus  vitae  conviva  recedis 
aequo  animoque  capis  securam,  stulte,  quietem  ? 
sin  ea  quae  fructus  cumque  es  periere  profusa  940 

vitaque  in  oflensast,  cur  amplius  addere  quaeris, 
rursum  quod  pereat  male  et  ingratum  occidat  omne, 
non  potius  vitae  finem  facis  atque  laboris? 
nam  tibi  praeterea  quod  machiner  inveniamque, 
quod  placeat,  nil  est :  eadem  sunt  omnia  semper.  945 
si  tibi  non  annis  corpus  iam  marcet  et  artus 
confecti  languent,  eadem  tamen  omnia  restant, 
omnia  si  pergas  vivendo  vincere  saecla, 
atque  etiam  potius,  si  numquam  sis  moriturus,’ 

921  soporem  O  :  praerno  Q  922  adficit  Lambtnus  :  adigit  OQ 

quid  respondemus,  nisi  iustam  intendere  litem  950 

naturam  et  veram  verbis  exponere  causam  ? 

grandior  hic  vero  si  iam  seniorque  queratur  [955] 

atque  obitum  lamentetur  miser  amplius  aequo,  [952] 

non  merito  inclamet  magis  et  voce  increpet  acri  ?  [953] 

‘aufer  abhinc  lacrimas,  balatro, et  compesce  querelas.  955  [954] 

omnia  perfunctus  vitai  praemia  marces. 

sed  quia  semper  aves  quod  abest,  praesentia  temnis, 

imperfecta  tibi  elapsast  ingrataque  vita 

et  nec  opinanti  mors  ad  caput  adstitit  ante 

quam  satur  ac  plenus  possis  discedere  rerum.  960 

nunc  aliena  tua  tamen  aetate  omnia  mitte 

aequo  animoque  agedum  tmagnisf  concede:  necessest.’ 

iure,  ut  opinor,  agat,  iure  increpet  inciletque. 

cedit  enim  rerum  novitate  extrusa  vetustas 

semper,  et  ex  aliis  aliud  reparare  necessest :  965 

nec  quisquam  in  barathrum  nec  Tartara  deditur  atra. 

materies  opus  est  ut  crescant  postera  saecla; 

quae  tamen  omnia  te  vita  perfuncta  sequentur ; 

nec  minus  ergo  ante  haec  quam  tu  cecidere,  cadentque. 

sic  alid  ex  alio  numquam  desistet  oriri  970 

vitaque  mancipio  nulli  datur,  omnibus  usu. 

respice  item  quam  nil  ad  nos  anteacta  vetustas 

temporis  aeterni  fuerit,  quam  nascimur  ante. 

hoc  igitur  speculum  nobis  natura  futuri 

temporis  exponit  post  mortem  denique  nostram.  975 

numquid  ibi  horribile  apparet,  num  triste  videtur 

quicquam,  non  omni  somno  securius  exstat  ? 

Atque  ea  nimirum  quaecumque  Acherunte  profundo 
prodita  sunt  esse,  in  vita  sunt  omnia  nobis. 

nec  miser  impendens  magnum  timet  aere  saxum  980 
Tantalus,  ut  famast,  cassa  formidine  torpens; 
sed  magis  in  vita  divum  metus  urget  inanis 
mortalis  casumque  timent  quem  cuique  ferat  fors, 
nec  Tityon  volucres  ineunt  Acherunte  iacentem 
nec  quod  sub  magno  scrutentur  pectore  quicquam  985 
perpetuam  aetatem  possunt  reperire  profecto, 
quamlibet  immani  proiectu  corporis  exstet, 
qui  non  sola  novem  dispessis  iugera  membris 
obtineat,  sed  qui  terrai  totius  orbem, 
non  tamen  aeternum  poterit  perferre  dolorem 
nec  praebere  cibum  proprio  de  corpore  semper. 
sed  Tityos  nobis  hic  est,  in  amore  iacentem 
quem  volucres  lacerant  atque  exest  anxius  angor 
aut  alia  quavis  scindunt  cuppedine  curae. 

Sisyphus  in  vita  quoque  nobis  ante  oculos  est  995 

qui  petere  a  populo  fascis  saevasque  securis 

imbibit  et  semper  victus  tristisque  recedit. 

nam  petere  imperium  quod  inanest  nec  datur  umquam, 

atque  in  eo  semper  durum  sufferre  laborem, 

hoc  est  adverso  nixantem  trudere  monte  1000 

saxum  quod  tamen  (e)  summo  iam  vertice  rursum 

volvitur  et  plani  raptim  petit  aequora  campi. 

deinde  animi  ingratam  naturam  pascere  semper 

atque  explere  bonis  rebus  satiareque  numquam, 

quod  faciunt  nobis  annorum  tempora,  circum  1005 

cum  redeunt  fetusque  ferunt  variosque  lepores, 

nec  tamen  explemur  vitai  fructibus  umquam, 

hoc,  ut  opinor,  id  est,  aevo  florente  puellas 

quod  memorant  laticem  pertusum  congerere  in  vas, 

quod  tamen  expleri  nulla  ratione  potestur.  loio 

983  cuique  O :  cumque  Q  985  quod  C :  quid  OQ  988  dis¬ 

Cerberus  et  furiae  iam  vero  et  lucis  egestas 

\ 

* 

Tartarus  horriferos  eructans  faucibus  aestus, 

qui  neque  sunt  usquam  nec  possunt  esse  profecto. 

sed  metus  in  vita  poenarum  pro  male  factis 

est  insignibus  insignis,  scelerisque  luella,  1015 

carcer  et  horribilis  de  saxo  iactu’  deorsum, 

verbera  carnifices  robur  pix  lammina  taedae ; 

quae  tamen  etsi  absunt,  at  mens  sibi  conscia  factis 

praemetuens  adhibet  stimulos  terretque  flagellis 

nec  videt  interea  qui  terminus  esse  malorum  1020 

possit  nec  quae  sit  poenarum  denique  finis 

atque  eadem  metuit  magis  haec  ne  in  morte  gravescant. 

hic  Acherusia  fit  stultorum  denique  vita. 

Hoc  etiam  tibi  tute  interdum  dicere  possis 
‘lumina  sis  oculis  etiam  bonus  Ancu’  reliquit  1025 

qui  melior  multis  quam  tu  fuit,  improbe,  rebus, 
inde  alii  multi  reges  rerumque  potentes 
occiderunt,  magnis  qui  gentibus  imperitarunt, 
ille  quoque  ipse,  viam  qui  quondam  per  mare  magnum 
stravit  iterque  dedit  legionibus  ire  per  altum  1030 

ac  pedibus  salsas  docuit  super  ire  lacunas 
et  contempsit  equis  insultans  murmura  ponti, 
lumine  adempto  animam  moribundo  corpore  fudit. 
Scipiadas,  belli  fulmen,  Carthaginis  horror, 
ossa  dedit  terrae  proinde  ac  famul  infimus  esset.  1035 
adde  repertores  doctrinarum  atque  leporum, 
adde  Heliconiadum  comites ;  quorum  unus  Homerus 
sceptra  potitus  eadem  aliis  sopitu’  quietest. 
denique  Democritum  postquam  matura  vetustas 
admonuit  memores  motus  languescere  mentis,  1040 

loii  *  1012  lacttnam  indicavit  Munro  toi6  iactu’  deorsum 

sponte  sua  leto  caput  obvius  obtulit  ipse. 

ipse  Epicurus  obit  decurso  lumine  vitae, 

qui  genus  humanum  ingenio  superavit  et  omnis 

restinxit,  stellas  exortus  ut  aetherius  sol. 

tu  vero  dubitabis  et  indignabere  obire  ?  1045 

mortua  cui  vita  est  prope  iam  vivo  atque  videnti, 

qui  somno  partem  maiorem  conteris  aevi 

et  vigilans  stertis  nec  somnia  cernere  cessas 

sollicitamque  geris  cassa  formidine  mentem 

nec  reperire  potes  tibi  quid  sit  saepe  mali,  cum  1050 

ebrius  urgeris  multis  miser  undique  curis 

atque  animi  incerto  fluitans  errore  vagaris.’ 

possent  homines,  proinde  ac  sentire  videntur 
pondus  inesse  animo  quod  se  gravitate  fatiget, 
e  quibus  id  fiat  causis  quoque  noscere  et  unde  1055 
tanta  mali  tamquam  moles  in  pectore  constet, 
haud  ita  vitam  agerent,  ut  nunc  plerumque  videmus 
quid  sibi  quisque  velit  nescire  et  quaerere  semper 
commutare  locum  quasi  onus  deponere  possit, 
exit  saepe  foras  magnis  ex  aedibus  ille, 
esse  domi  quem  pertaesumst,  subitoque  (revertit), 
quippe  foris  nilo  melius  qui  sentiat  esse, 
currit  agens  mannos  ad  villam  praecipitanter, 
auxilium  tectis  quasi  ferre  ardentibus  instans; 
oscitat  extemplo,  tetigit  cum  limina  villae, 
aut  abit  in  somnum  gravis  atque  oblivia  quaerit, 
aut  etiam  properans  urbem  petit  atque  revisit, 
hoc  se  quisque  modo  fugitat,  quem  scilicet,  ut  fit, 
effugere  haud  potis  est;  ingratis  haeret  et  odit 
propterea,  morbi  quia  causam  non  tenet  aeger ; 

quam  bene  si  videat,  iam  rebus  quisque  relictis 

naturam  primum  studeat  cognoscere  rerum, 

temporis  aeterni  quoniam,  non  unius  horae, 

ambigitur  status,  in  quo  sit  mortalibus  omnis 

aetas,  post  mortem  quae  restat  cumque,  manenda.  1075 

Denique  tanto  opere  in  dubiis  trepidare  periclis 
(juae  mala  nos  subigit  vitai  tanta  cupido^?^ 
certa  quidem  finis  vitae  mortalibus  adstat 
nec  devitari  letum'  pote  quin  obeamus, 
praeterea  v^rsartiur  ibidem  atque  insumus  usque  1080 
nec  nova  vivendo  procuditur  ulla  voluptas.  ' 

sed  dum  abest  quod  Svemus,  id  exsuperare  videtur 
cetera;  post  aliud,  cum  contigit  illud,  avemus 
et  sitis  aequa  tenet  vitai  semper  hiantis.  -  v 
posteraque  in  dubiost  fortunam  quam  vehat  aetas,  1085 
quidve  ferat  nobis  casus  ^uive  exitus  instet, 
nec  prorsum  vitam  ducendo  demimus  hilum 
tempore  de  mortis  nec  delibare  valemus, 
quo  minus  esse  diu  possimus  forte  {Derempti. 
proinde  licet  quot  vis  vivendo  condere  saecla;  1090 

mors  aeterna  tamen  nilo  minus  illa  manebit, 
nec  minus  ille  diu  iam  non  erit,  ex  hodierno 
lumine  qui  finem  vitai  fecit,  et  ille, 
mensibus  atque  ‘annis  qui  multis  occidit  ante. 

1073  temporis  aeterni  Pontanus  :  aeterni  temporis  OQ  1078  certa 

[Avia  Pieridum  peragro  loca  nullius  ante 
trita  solo,  iuvat  integros  accedere  fontis 
atque  haurire,  iuvatque  novos  decerpere  flores 
insignemque  meo  capiti  petere  inde  coronam 
unde  prius  nulli  velarint  tempora  musae ; 
primum  quod  magnis  doceo  de  rebus  et  artis 
religionum  animum  nodis  exsolvere  pergo, 
deinde  quod  obscura  de  re  tam  lucida  pango 
carmina,  musaeo  contingens  cuncta  lepore, 
id  quoque  enim  non  ab  nulla  ratione  videtur, 
nam  veluti  pueris  absinthia  taetra  medentes 
cum  dare  conantur,  prius  oras  pocula  circum 
contingunt  mellis  dulci  flavoque  liquore, 
ut  puerorum  aetas  improvida  ludificetur 
labrorum  tenus,  interea  perpotet  amarum 
absinthi  laticem  deceptaque  non  capiatur, 
sed  potius  tali  pacto  recreata  valescat, 

SIC  ego  nunc,  quoniam  haec  ratio  plerumque  videtur 
tristior  esse  quibus  non  est  tractata,  retroque 
vulgus  abhorret  ab  hac,  volui  tibi  suaviloquenti 
carmine  Pierio  rationem  exponere  nostram 

et  quasi  musaeo  dulci  contingere  meile, 
si  tibi  forte  animum  tali  ratione  tenere 
versibus  in  nostris  possem,  dum  percipis  omnem 


naturam  rerum  ac  persentis  utilitatem.]  -5 

Sed  quoniam  docui  cunctarum  exordia  rerum  [45] 

qualia  sint  et  quam  variis  distantia  formis  [46] 

sponte  sua  volitent  aeterno  percita  motu,  [47] 

quoque  modo  possit  res  ex  his  quaeque  creari,  [48] 

atque  animi  quoniam  docui  natura  quid  esset  30  [26] 


et  quibus  e  rebus  cum  corpore  compta  vigeret 

quove  modo  distracta  rediret  in  ordia  prima, 

nunc  agere  incipiam  tibi,  quod  vementer  ad  has  res 

attinet,  esse  ea  quae  rerum  simulacra  vocamus; 

quae,  quasi  membranae  summo  de  corpore  rerum  35  [31] 

dereptae,  volitant  ultroque  citroque  per  auras, 

atque  eadem  nobis  vigilantibus  obvia  mentis 

terrificant  atque  in  somnis,  cum  saepe  figuras 

contuimur  miras  simulacraque  luce  carentum, 

quae  nos  horrifice  languentis  saepe  sopore  40  [36] 

excierunt,  ne  forte  animas  Acherunte  reamur 

effugere  aut  umbras  inter  vivos  volitare 

neve  aliquid  nostri  post  mortem  posse  relinqui, 

cum  corpus  simul  atque  animi  natura  perempta 

in  sua  discessum  dederint  primordia  quaeque.  45  [41] 

Dico  igitur  rerum  effigias  tenuisque  figuras  [42] 

mittier  ab  rebus  summo  de  corpore  rerum,  [43] 

quae  quasi  membranae  vel  cortex  nominitandast,  50  [51J 
quod  speciem  ac  formam  similem  gerit  eius  imago  [52] 
cuiuscumque  cluet  de  corpore  fusa  vagari.  [53] 

id  licet  hinc  quamvis  hebeti  cognoscere  corde.  [44] 

principio  quoniam  mittunt  in  rebus  apertis 

26-53  hunc  vevsuunt  ordtnevH  restituit  Marullus  3^  dereptae  Q  . 

corpora  res  multae,  partim  diffusa  solute,  " 

robora  ceu  fumum  mittunt  ignesque  vaporem, 

et  partim  contexta  magis  condensaque,  ut  olim 

cum  teretes  ponunt  tunicas  aestate  cicadae, 

et  vituli  cum  membranas  de  corpore  summo 

nascentes  mittunt,  et  item  cum  lubrica  serpens  6o 

exuit  in  spinis  vestem ;  nam  saepe  videmus 

illorum  spoliis  vepris  volitantibus  auctas. 

quae  quoniam  fiunt,  tenuis  quoque  debet  imago 

ab  rebus  mitti  summo  de  corpore  rerum. 

nam  cur  illa  cadant  magis  ab  rebusque  recedant  65 

quam  quae  tenvia  sunt,  hiscendist  nulla  potestas; 

praesertim  cum  sint  in  summis  corpora  rebus 

multa  minuta,  iaci  quae  possint  ordine  eodem 

quo  fuerint  et  formai  servare  figuram, 

et  multo  citius,  quanto  minus  indupediri  70 

pauca  queunt  et  (quae)  sunt  prima  fronte  locata. 

nam  certe  iacere  ac  largiri  multa  videmus, 

non  solum  ex  alto  penitusque,  ut  diximus  ante, 

verum  de  summis  ipsum  quoque  saepe  coloren^w^ 

et  vulgo  faciunt  id  lutea  russaque  vela 

et  ferrugina,  cum  magnis  intenta  theatris 

per  malos  vulgata  trabesque  trementia  flutant. 

namque  ibi  consessum  caveai  subter  et  omnem 

scaenai  speciem,  tpatrum  matrumque  deorum  t 

inficiunt  coguntque  suo  fluitare  colore.  80 

et  quanto  circum  mage  sunt  inclusa  theatri 

moenia,  tam  magis  haec  intus  perfusa  lepore 

omnia  corrident  correpta  luce  diei. 

68  eodem  Fontanus :  eorum  OQ  69  formai  Vossius :  forma  OO 
71  quae  Lachmann  77  flutant  Tumehus:  fluctus^:  om  O 

ergo  lintea  de  summo  cum  corpore  fucum 

mittunt,  effigias  quoque  debent  mittere  tenvis  85 

res  quaeque,  ex  summo  quoniam  iaculantur  utraque. 

sunt  igitur  iam  formarum  vestigia  certa 

quae  vulgo  volitant  subtili  praedita  filo 

nec  singillatim  possunt  secreta  videri. 

praeterea  omnis  odor  fumus  vapor  atque  aliae  res  90 

consimiles  ideo  diffusae  (e)  rebus  abundant, 

ex  alto  quia  dum  veniunt  intrinsecus  ortae, 

scinduntur  per  iter  flexum,  nec  recta  viarum 

ostia  sunt  qua  contendant  exire  coortae. 

at  contra  tenuis  summi  membrana  coloris  95 

cum  iacitur,  nil  est  quod  eam  discerpere  possit, 

in  promptu  quoniam  est  in  prima  fronte  locata. 

postremo  speculis  in  aqua  splendoreque  in  omni 

quaecumque  apparent  nobis  simulacra,  necessest. 


quandoquidem  simili  specie  sunt  praedita  rerum,  100 

ex  (ea)  imaginibus  missis  consistere  rerum. 

sunt  igitur  tenues  formae  rerum  similesque  104 

effigiae,  singillatim  quas  cernere  nemo  105 

cum  possit,  tamen  assiduo  crebroque  repulsu 

reiectae  reddunt  speculorum  ex  aequore  visum, 

nec  ratione  alia  servari  posse  videntur, 

tanto  opere  ut  similes  reddantur  cuique  figurae. 

Nunc  age  quam  tenui  natura  constet  imago  tio 


percipe,  et  in  primis,  quoniam  primordia  tantum 
sunt  infra  nostros  sensus  tantoque  minora 
quam  quae  primum  oculi  coeptant  non  posse  tueri, 
nunc  tamen  id  quoque  uti  confirmem,  exordia  rerum 
cunctarum  quam  sint  subtilia  percipe  paucis.  115 

primum  animalia  sunt  iam  partim  tantula,  quorum 

91  e  add.  Lambinus  92  intrinsecus  Lam^ inus  :  extrinsecus  OQ 

quorum  Purmann  :  eorum  OQ 


DE  RERVM  NATVRA  IV 


120 


tertia  pars  nulla  possit  ratione  videri, 
horum  intestinum  quodvis  quale  esse  putandumst? 
quid  cordis  globus  aut  oculi?  quid  membra?  quid  artus? 
quantula  sunt  ?  quid  praeterea  primordia  quaeque 
unde  anima  atque  animi  constet  natura  necessumst? 
nonne  vides  quam  sint  subtilia  quamque  minuta  ? 
praeterea  quaecumque  suo  de  corpore  odorem 
exspirant  acrem,  panaces  absinthia  taetra 
habrotonique  graves  et  tristia  centaurea, 
quorum  unum  quidvis  leviter  si  forte  duobus 


125 


* 


quin  potius  noscas  rerum  simulacra  vagari 
multa  modis  multis  nulla  vi  cassaque  sensu? 

[Sed  ne  forte  putes  ea  demum  sola  vagari, 
quaecumque  ab  rebus  rerum  simulacra  recedunt, 
sunt  etiam  quae  sponte  sua  gignuntur  et  ipsa 
constituuntur  in  hoc  caelo  qui  dicitur  aer, 
quae  multis  formata  modis  sublime  feruntur 
nec  speciem  mutare  suam  liquentia  cessant 


130 


[135] 

--  -r . . . . 

et  cuiusque  modi  formarum  vertere  in  oras  [142] 

ut  nubis  facile  interdum  concrescere  in  alto  [133] 

cernimus  et  mundi  speciem  violare  serenam  [134] 

aera  mulcentis  motu,  nam  saepe  Gigantum  [136] 

ora  volare  videntur  et  umbram  ducere  late,  [13^] 

interdum  magni  montes  avulsaque  saxa  140  [138] 

montibus  anteire  et  solem  succedere  praeter,  [139] 

inde  alios  trahere  atque  inducere  belua  nimbos.]  [140] 
Nunc  ea  quam  facili  et  celeri  ratione  genantur 
perpetuoque  fluant  ab  rebus  lapsaque  cedant 


145 


semper  enim  summum  quicquid  de  rebus  abundat 

quod  iaculentur.  et  hoc  alias  cum  pervenit  in  res, 

transit,  ut  in  primis  vitrum,  sed  ubi  aspera  saxa 

aut  in  materiam  ligni  pervenit,  ibi  iam 

scinditur  ut  nullum  simulacrum  reddere  possit. 

at  cum  splendida  quae  constant  opposta  fuerunt  150 

densaque,  ut  in  primis  speculum  est,  nil  accidit  horum. 

nam  neque,  uti  vitrum,  possunt  transire,  neque  autem 

scindi ;  quam  meminit  levor  praestare  salutem. 

quapropter  fit  ut  hinc  nobis  simulacra  redundent. 

et  quamvis  subito  quovis  in  tempore  quamque  155 

rem  contra  speculum  pona^,  apparet  imago ; 

perpetuo  fluere  ut  noscas  e  corpore  summo 

texturas  rerum  tenuis  tenuisque  figuras. 

ergo  multa  brevi  spatio  simulacra  genuntur, 

ut  merito  celer  his  rebus  dicatur  origo.  160 

et  quasi  multa  brevi  spatio  summittere  debet 

lumina  sol  ut  perpetuo  sint  omnia  plena, 

sic  ab  rebus  item  simili  ratione  necessest 

temporis  in  puncto  rerum  simulacra  ferantur 

multa  modis  multis  in  cunctas  undique  partis ;  165 

quandoquidem  speculum  quocumque  obvertimus  oris, 

res  ibi  respondent  simili  forma  atque  colore. 

praeterea  modo  cum  fuerit  liquidissima  caeli 

tempestas,  perquam  subito  fit  turbida  foede, 

undique  uti  tenebras  omnis  Acherunta  rearis  170 

liquisse  et  magnas  caeli  complesse  cavernas, 

usque  adeo  taetra  nimborum  nocte  coorta 

impendent  atrae  formidinis  ora  superne ; 

quorum  quantula  pars  sit  imago  dicere  nemost 

qui  possit  neque  eam  rationem  reddere  dictis.  175 

Nunc  age,  quam  celeri  motu  simulacra  ferantur 
et  quae  mobilitas  ollis  tranantibus  auras 

147,  152  vitrum  Oppem-ieder\  vestem  OQ 

reddita  sit,  longo  spatio  ut  brevis  hora  teratur, 

in  quem  quaeque  locum  diverso  numine  tendunt, 

suavidicis  potius  quam  multis  versibus  edam;  i8o 

parvus  ut  est  cycni  melior  canor,  ille  gruum  quam 

clamor  in  aetheriis  dispersus  nubibus  austri. 

principio  persaepe  levis  res  atque  minutis 

corporibus  factas  celeris  licet  esse  videre. 

in  quo  iam  genere  est  solis  lux  et  vapor  eius  185 

propterea  quia  sunt  e  primis  facta  minutis 

quae  quasi  cuduntur  perque  aeris  intervallum 

non  dubitant  transire  sequenti  concita  plaga. 

suppeditatur  enim  confestim  lumine  lumen 

et  quasi  protelo  stimulatur  fulgere  fulgur.  190 

quapropter  simulacra  pari  ratione  necesse  est 

immemorabile  per  spatium  transcurrere  posse 

temporis  in  puncto,  primum  quod  parvula  causa 

est  procul  a  tergo  quae  provehat  atque  propellat, 

quod  superest,  ubi  tam  volucri  levitate  ferantur  ;  195 

deinde  quod  usque  adeo  textura  praedita  rara 

mittuntur,  facile  ut  quasvis  penetrare  queant  res 

et  quasi  permanare  per  aeris  intervallum. 

praeterea  siquae  penitus  corpuscula  rerum 

ex  altoque  foras  mittuntur,  solis  uti  lux  200 

ac  vapor,  haec  puncto  cernuntur  lapsa  diei 

per  totum  caeli  spatium  diffundere  sese, 

perque  volare  mare  ac  terras  caelumque  rigare. 

quid  quae  sunt  igitur  iam  prima  fronte  parata? 

cum  iaciuntur  et  emissum  res  nulla  moratur,  ‘  205 

nonne  vides  citius  debere  et  longius  ire 

multiplexque  loci  spatium  transcurrere  eodem 

tempore  quo  solis  pervulgant  lumina  caelum  ? 

hoc  etiam  in  primis  specimen  verum  esse  videtur 

178  teratur  Poni  anus feratur  OQ  179  tendunt  Lambimts-. 

quam  celeri  motu  rerum  simulacra  ferantur, 
quod  simul  ac  primum  sub  diu  splendor  aquai 
ponitur,  extemplo  caelo  stellante  serena 
sidera  respondent  in  aqua  radiantia  mundi, 
iamne  vides  igitur  quam  puncto  tempore  imago 
aetheris  ex  oris  in  terrarum  accidat  oras? 

-^^^^uare  etiam  atque  etiam  mira  fateare  necessest 

* 

corpora  quae  feriant  oculos  visumque  lacessant, 
perpetuoque  fluunt  certis  ab  rebus  odores ; 
frigus  ut  a  fluviis,  calor  ab  sole,  aestus  ab  undis 
aequoris  exesor  moerorum  litora  circum, 
nec  variae  cessant  voces  volitare  per  auras, 
denique  in  os  salsi  venit  umor  saepe  saporis, 
cum  mare  versamur  propter,  dilutaque  contra  j  '  ^ 
cum  tuimur  misceri  absinthia,  tangit  amaror, 
usque  adeo  omnibus  ab  rebus  res  quaeque  fluenter 
fertur  et  in  cunctas  dimittitur  undique  partis 
nec  mora  nec  requies  interdatur  ulla  fluendi, 
perpetuo  quoniam  sentimus,  et  omnia  semper 
cernere  odorari  licet  et  sentire  sonare. 

_ y 

Praeterea  quoniam  jnanibus  tractata  fi^uraj 
in  tenebris  quaedam  cognoscitur  esse  eadem  quae 
cernitur  in  luce  et  claro  candore,  necessest 

4 

consimili  causa  tactum  visumque  moveri, 
nunc  igitur  si  quadratum  temptamus  et  id  nos  ' 
commovet  in  tenebris,  in  luci  quae  poterit  res  ^ 
accidere  ad  speciem  quadrata,  nisi  eius  imago?- 
esse  in  imaginibus  quapropter  causa  videtur 
cernendi  neque  posse  sine  his  res  ulla  videri, 
nunc  ea  quae  dico  rerum  simulacra  feruntur 
undique  et  in  cunctas  iaciuntur  didita  partis. 

verum  nos  oculis  quia  solis  cernere  quimus, 
propterea  fit  uti,  speciem  quo  vertimus,  omnes 
res  ibi  eam  contra  feriant  forma  atque  colore, 
et  quantum  quaeque  ab  nobis  res  absit,  imago  (i> 
efficit  ut  videamus  et  internoscere  curat, 
nam  cum  mittitur,  extemplo  protrudit  agitque  ^ 
aera  qui  inter  se  cumque  est  oculosque  locatus, 
isque  ita  per  nostras  (tcie^perlabitur  omnis 
et  quasi  perterget  pupillas  atque  ita  transit, 
propterea  fit  uti  videamus  quam  procul  absit  250  [251] 
res  quaeque.  et(  quanto  plus  aeris  ante  agitatur  [250] 
et  nostros  oculos  perterget  longior  aur^ 
tam  procul  esse  magis  res  quaeque  remota  videtur, 
scilicet  haec  summe  celeri  ratione  geruntur, 
quale  sit  ut  videamus  et  una  quam  procul  absit.  255 
illud  in  his  rebus  minime  mirabile  habendumst, 
cur,  ea  quae  feriant  oculos  simulacra  videri 
singula  cum  nequeant,  res  ipsae  perspiciantur. 
ventus  enim  quoque  paulatim  cum  verberat  et  cum 
acre  fluit  frigus,  non  privam  quamque  solemus  260  [26 ij 

particulam  venti  sentire  et  frigoris  eius,  [260] 

sed  magis  unorsum,  fierique  perinde  videmus 
corpore  tum  plagas  in  nostro  tamquam  aliquae  res 
verberet  atque  sui  det  sensum  corporis  extra, 
praeterea  lapidem  digito  cum  tundimus,  ipsum  265 

tangimus  extremum  saxi  summumque  colorem, 
nec  sentimus  eum  tactu,  verum  magis  ipsam 
duritiem  penitus  saxi  sentimus  in  alto. 

Nunc  age,  cur  ultra  speculum  videatur  imago 
percipe ;  nam  certe  penitus  semota  videtur.  2  70 

quod  genus  illa  foris  quae  vere  transpiciuntur, 

ianua  cum  per  se  transpectum  praebet  apertum, 
multa  facitque  foris  ex  aedibus  ut  videantur. 

*ls  quoque  enim  duplici  geminoque  fit  aere  visus, 
primus  enim  citra  postis  tum  cernitur  aer, 
inde  fores  ipsae  dextra  laevaque  sequuntur, 
post  extraria  lux  oculos  perterget  et  aer 
alter  et  illa  foris  quae  vere  transpiciuntur, 
sic  ubi  se  primum  speculi  proiecit  imago, 
dum  venit  ad  nostras  acies,  protrudit  agitque 
aera  qui  inter  se  cumquest  oculosque  locatus, 
et  facit  ut  prius  hunc  omnem  sentire  queamus 
quam  speculum,  sed  ubi  speculum  quoque  sensimus  ipsum, 
continuo  a  nobis  in  idem  quae  fertur  imago 
pervenit  et  nostros  oculos  reiecta  revisit 
atque  alium  prae  se  propellens  aera  volvit 
et  facit  ut  prius  hunc  quam  se  videamus,  eoque  j 
distare  ab  speculo  tantum  semota  videtur.// 
quare  etiam  atque  etiam  minime  mirarier  est  par, 
illic  cur  reddant  speculorum  ex  aequore  visum, 
aeribus  binis  quoniam  res  confit  utraque.  / 

"'nunc  ea  quae  nobis  membrorum  dextera  pars  est, 
in  speculis  fit  ut  in  laeva  videatur  eo  quod 
planitiem  ad  speculi  veniens  cum  offendit  imago, 
non  convertitur  incolumis,  sed  recta  retrorsum 
sic  eliditur,  ut  siquis,  prius  arida  quam  sit 
cretea  persona,  allidat  pilaeve  trabive, 
atque  ea  continuo  rectam  si  fronte  figuram 
servet  et  elisam  retro  sese  exprimat  ipsa, 
fiet  ita,  ante  oculus  fuerit  qui  dexter,  ut  idem 
nunc  sit  laevus,  et  e  laevo  sit  mutua  dexter, 
fit  quoque  de  speculo  in  speculum  ut  tradatur  imago, 

quinque  etiam  sexve  ut  fieri  simulacra  suerint, 

nam  quaecumque  retro  parte  interiore  latebunt, 

inde  tamen,  quamvis  torte  penitusque  remota,  305  [329] 

omnia  per  flexos  aditus  educta  licebit 

pluribus  haec  speculis  videantur  in  aedibus  esse^ 

usque  adeo  (e)  speculo  in  speculum  translucet  imago, 

et  cum  laeva  data  est,  fit  rursum  ut  dextera  fiat, 

inde  retro  rursum  redit  et  convertit  eodem.  I1310  [334] 

quin  etiam  quaecumque  latuscula  sunt  speculorum 

assimili  lateris  flexura  praedita  nostri, 

dextera  ea  propter  nobis  simulacra  remittunt, 

aut  quia  de  speculo  in  speculum  transfertur  imago, 

inde  ad  nos  elisa  bis  advolat,  aut  etiam  quod  315  [339] 

circum  agitur,  cum  venit,  im^o|  propterea  quod 

flexa  figura  docet  speculi  convertier  ad  nos. 

indugredi  porro  pariter  simulacra  pedemque 

ponere  nobiscum  credas  gestumque  imitari 

propterea  quia,  de  speculi  qua  parte  recedas,  320  [344] 

continuo  nequeunt  illinc  simulacra  reverti ; 

omnia  quandoquidem  cogit  natura  referri  / 

ac  resilire  ab  rebus  ad  aequos  reddita  flexus.  /  [347] 

Splendida  porro  oculi  fugitant  vitantque  tueri.  [299] 
sol  etiam  caecat,  contra  si  tendere  pergas,  325  [300] 

propterea  quia  vis  magnast  ipsius  et  alte 
_aera  per  purur^  graviter  simulacra  feruntur 
et  feriunt  oculos  turbantia  composituras, 
praeterea  splendor  quicumque  est  acer  adurit 
saepe  oculos  ideo  quod  semina  possidet  ignis  330  [305] 
multa,  dolorem  oculis  quae  gignunt  insinuando, 
lurida  praeterea  fiunt  quaecumque  tuentur 
arquati,  quia  luroris  de  corpore  eorum 
semina  multa  fluunt  sirnulacris  obvia  rerum, 

multaque  sunt  oculis  in  eorum  denique  mixta,  335  [310] 
quae  contage  sua  palloribus  omnia  pingunt, 
e  tenebris  autem  quae  sunt  in  luce  tuemur 
propterea  quia,  cum  propior  caliginis  aer 
ater  init  oculos  prior  et  possedit  apertos, 
insequitur  candens  confestim  lucidus  aer 
qui  quasi  purgat  eos  ac  nigras  discutit  umbras 
aeris  illius.  |(/nam  multis  partibus  hic  est 
mobilior  multisque  minutior  et  mage  pollens, 
qui  simul  atque  vias  oculorum  luce  replevit 
atque  patefecit  quas  ante  obsederat  aer 
(ater),  continuo  rerum  simulacra  sequuntur 
quae  sita  sunt  in  luce,  lacessuntque  ut  videamus, 
quod  contra  facere  in  tenebris  e  luce  nequimus 
propterea  quia  posterior  caliginis  aer  ' 

crassior  insequitur  qui  cuncta  foramina  complet 
obsiditque  vias  oculorum,  ne  simulacra  |  i 
([possint  ullarum  rerum  coniecta  mojv^re.  | 

^^uadratasque  procul  turris  cum  cernimus  urbis, 
propterea  fit  uti  videantur  saepe  rotundae, 

^ngulus  obtusus  quia  longe  cernitur  omnis 
sive  etiam  potius  non  cernitur  ac  perit  eius 
plaga  nec  ad  nostras  acies  perlabitur  ictus, 
aera  per  multum  quia  dum  simulacra  feruntur, 
cogit  hebescere  eum  crebris  offensibus  aer. 
hoc  ubi  suffugit  sensum  simul  angulus  omnis, 
fit  quasi  ut  ad  tornum  saxorum  structa  tuamur, 
non  tamen  ut  coram  quae  sunt  vereque  rotunda, 
sed  quasi  adumbratim  paulum  simulata  videntur, 
umbra  videtur  item  nobis  in  sole  moveri 
et  vestigia  nostra  sequi  gestumque  imitari ; 


[322]  qIV' 

aera  si  credis  privatum  lumine  posse 
indugredi,  motus  hominum  gestumque  sequentem, 
nam  nil  esse  potest  aliud  nisi  lumine  cassus 
aer  id  quod  nos  umbram  perhibere  suemus, 
nimirum  quia  terra  locis  ex  ordine  certis  370 

lumine  privatur  solis  quacumque  meantes 
'Officimus,  repletur  item  quod  liquimus  eius, 
propterea  fit  uti  videatur,  quae  fuit  umbra 
corporis,  e  regione  eadem  nos  usque  secuta, 
semper  enim  nova  se  radiorum  lumina  fundunt  375 

primaque  d^spereunt,  quasi  in  ignem  lana'  trahatur, 
propterea  facile  et  spoliatur  lumine  terra 
et  repletur  item  nigrasque  sibi  abluit  umbras. 

Nec  tamen  hic  oculos  falli  concedimus  hilum.“^  f 
nam  quocumque  loco  sit  lux  atque  umbra  tueri 
illorum  est.  eadem  vero  sint  lumina  necne,  * 
umbraque  quae  fuit  hic  eadem  nunc  transeat  illuc, 
an  potius  fiat  paulo  quod  diximus  ante, 
hoc  animi  demum  ratio  discernere  debet,  1 
nec  possunt  oculi  naturamTioscere  rerum.  J.  385 

proinde  animi  vitium  hoc  oculis  adfingere  noli, 
qua  vehimur  navi,  fertur,  cum  stare  videtur; 
quae  manet  in  statione,  ea  praeter  creditur  ire. 
et  fugere  ad  puppim  colles  campique  videntur 
quos  agimus  praeter  navem  velisque  volamus.  390 

sidera  cessare  aetheriis  adfixa  cavernis 
cuncta  videntur,  et  assiduo  sunt  omnia  motu, 
quandoquidem  longos  obitus  exorta  revisunt, 
cum  permensa  suo  sunt  caelum  corpore  claro^. 
solque  pari  ratione  manere  et  luna  videntur  395 

in  statione,  ea  quae  ferri  indicat  ipsa, 
exstantesque  procul  medio  de  gurgite  montes 
classibus  inter  quos  liber  patet  exitus  ingens. 

insula  coniunctis  tamen  ex  his  una  videtur, 
atria  versari  et  circumcursare  columnae 
usque  adeo  fit  uti  pueris  videantur,  ubi  ipsi 
desierunt  verti,  vix  ut  iam  credere  possint  ^ 
non  supra  sese  ruere  omnia  tecta  minari, 
/^iamque  rubrum  tremulis  iubar  ignibus  erigere  alte 
cum  coeptat  natura  supraque  extollere  montis, 
quos  tibi  tum  supra  sol  montis  esse  videtur 
comminus  ipse  suo  contingens  fervidus  igni, 
vix  absunt  nobis  missus  bis  mille  sagittae, 
vix  etiam  cursus  quingentos  saepe  veruti, 
inter  eos  solemque  iacent  immania  ponti 
aequora  substrata  aetheriis  ingentibus  oris, 
interiectaque  sunt  terrarum  milia  multa  *  ’ 


400 


40.S 


410 


quae  variae  retinent  gentes  et  saecla  ferarum, 
at  collectus  aquae  digitum  non  altior  unum, 
qui  lapides  inter  sistit  per  strata  viarum,  4^5 

despectum  praebet  sub  terras  impete  ^ 

"a  terris  quantum  caeli  'paf^  altus  hiatus ; 

nubila  dispicere  et  tcaelum  ut  videare  videre 

corpora  mirandet  sub  terras  abdita  caelo, 

denique  ubi  in  medio  nobis  equus  acer  obhaesit  420 

flumine  et  in  rapidas  amnis  despeximus  undas, 

/  stantis  equi  corpus  transversum  ferre  videtur 
^  vis  et  in  adversum  flumen  contrudere  raptim, 
et  quocumque  oculos  traiecimus  omnia  ferri 
et  fluere  assimili  nobis  ratione  videntur.  425 

porticus  “aequali  quamvis  bst  denique  ductu  * 
stansque  in  perpetuum  paribus  sullulta  columnis. 


406  tibi  Naugenus  :  ubi  OQ  418,  419  caelum  ut  videare  videre 

scribens :  volucrum  ut.  .  .  mirando  Munro  (in  commentario) :  solem  ut 
videare  videre-*  corpora  mirande  Brieger:  rerum  ut  .  .  .  mirande 

longa  tamen  parte  ab  summa  cum  tota  videtur, 

1  •  1  •  • 

paulatim  trahit  angusti 'fastigia  coni, 

tecta  solo  iungens  atque  omnia  dextera  laevis  430 

donec  in  obscurum  coni  conduxit  acumen, 
in  pelago  nautis  ex  undis  ortus  in  undis 
sol  fit  uti  videatur  obire  et  condere  lumen ; 
quippe  ubi  nil  aliud  nisi  aquam  caelumque  tuentur ; 
ne  leviter  credas  labefactari  undique  sensus.-—  T  435 
at  maris  ignaris  in  portu  clauda  videntur 
navigia  aplustris  fractis  obnitier  undae, 
nam  quaecumque  supra  rorem  salis  edita  pars  est 
remorum,  recta  est,  et  recta  superne  guberna.  ' 
quae  demersa  liquorem  obeunt,  retracta  videntur 
omnia  converti  sursumque  supina  reverti 
et  retexa^^ope  in  summo  fluitare  liquore. 
raraque  per  caelum  cum  venti  nubila  portant 
tempore  nocturno,  tum  splendida  signa  videntur 
labier  adversum  nimbos  atque  ire  superne 
longe  aliam  in  partem  ac  vera  ratione  feruntur, 
at  si  forte  oculo  manus  uni  subdita  subter 
pressit  eum,  quodam  sensu  fit  uti  videantur 
omnia  quae  tuimur  fieri  tum  bina  tuendo, 
bina  lucernarum  florenda  lumina  flammis 
binaque  per  totas  aedes  geminare  supellex 
et  duplices  hominum  facies  et  corpora  bina, 
denique  cum  suavi  devinxit  membra  sopore 
somnus  et  in  summa  corpus  iacet  omne  quiete, 
tum  vigilare  tamen  nobis  et  membra  movere 
nostra  videmur,  et  in  noctis  caligine  caeca 
cernere  censemus  solem  lumenque  diurnum, 
conclusoque  loco  caelum  mare  flumina  montis 
Ihutare  et  campos  pedibus  transire  videmur. 

et  sonitus  aiidir^  severa  silentia  noctis  460 

undiciue  cum  'constent)  et  reddere  dicta  tacentes, 
cetera  de  genere  hoc  mirande  multa  videmus, 
fjuae  violare  fidem  quasi  sensibus  omnia  quaerunt, 
nequiquam,  quoniam  pars  horum  maxima  fallit 
propter  opinatus  animi  quos  addimus  ii)si,  465 

pro  visis  ut  sint  quae  non  sunt  sensibu’  visa, 
nam  nil  aegrius  est  quam  res  secernere  apertas 
ab  dubiis,  animus  quas  ab  se  protinus  addit. 

Denique  nil  sciri  siquis  putat,  id  quoque  nescit 
an  sciri  possit,  quoniam  nil  scire  fatetur.  470 

hunc  igitur  contra  mittam  contendere  causam, 
qui  capite  ipse  sua  in  statuit  vestigia  sese. 
et  tamen  hoc  ejuoque  uti  concedam  scire,  at  id  ipsum 
(juaeram,  cum  in  rebus  veri  nil  viderit  ante, 
unde  sciat  quid  sit  scire  et  nescire  vicissim,  475 

notitiam  veri  quae  res  falsique  crearit 
et  dubium  certo  quae  res  differre  probarit. 
invenies  primis  ab  sensibus  esse  creatam 
notitiem  veri  neque  sensus  posse  refelli, 
nam  maiore  fide  debet  reperirier  illud,  480 

sponte  sua  veris  quod  possit  vincere  falsa, 
quid  maiore  fide  porro  quam  sensus  haberi 
debet?  an  ab  sensu  falso  ratio  orta  valebit 
dicere  eos  contra,  quae  tota  ab  sensibus  orta  est? 

([ui  nisi  sunt  veri,  ratio  quoque  falsa  fit  omnis.  485 

an  poterunt  oculos  aures  reprehendere,  an  auris 

tactus?  an  hunc  porro  tactum  sapor  arguet  oris, 

an  confutabunt  nares  oculive  revincent? 

non,  ut  opinor,  ita  est.  nam  sorsum  cuique  potestas 

divisast,  sua  vis  cuiquest,  ideoque  necesse  est  490 

et  quod  molle  sit  et  gelidum  fervensve  seorsum 

460  noctis  Q  corr.  :  montis  OQ  468  addit  O ;  abdit  0 

472  sua  Lachmann  :  suo  OQ  486  poterunt  l  :  poterit  OQ 

491  seorsum  Bentley  :  videri  OQ 


DE  RERVM  NATVRA  IV 


et  sorsum  varios  rerum  sentire  colores 

et  quaecumque  coloribu’  sint  coniuncta  videre. 

sorsus  item  sapor  oris  habet  vim,  sorsus  odores 

nascuntur,  sorsum  sonitus,  ideoque  necesse  est  495 

non  possint  alios  alii  convincere  sensus. 

nec  porro  poterunt  ipsi  reprehendere  sese, 

aequa  fides  quoniam  debebit  semper  haberi. 

proinde  quod  in  quoquest  his  visum  tempore,  verumst. 

et  si  non  poterit  ratio  dissolvere  causam,  500 

cur  ea  quae  fuerint  iuxtim  quadrata,  procul  sint 

visa  rotunda,  tamen  praestat  rationis  egentem 

reddere  mendose  causas  utriusque  figurae, 

quam  manibus  manifesta  suis  emittere  quoquam 

et  violare  fidem  primam  et  convellere  tota  505 

fundamenta  quibus  nixatur  vita  salusque. 

non  modo  enim  ratio  ruat  omnis,  vita  quoque  ipsa 

concidat  extemplo,  nisi  credere  sensibus  ausis 

praecipitesque  locos  vitare  et  cetera  quae  sint 

in  genere  hoc  fugienda,  sequi  contraria  quae  sint.  510 

illa  tibi  est  igitur  verborum  copia  cassa 

omnis  quae  contra  sensus  instructa  paratast. 

denique  ut  in  fabrica,  si  pravast  regula  prima, 

normaque  si  fallax  rectis  regionibus  exit, 

et  libella  aliqua  si  ex  parti  claudicat  hilum,  515 

omnia  mendose  fieri  atque  obstipa  necesse  est 

prava  cubantia  prona  supina  atque  absona  tecta, 

iam  ruere  ut  quaedam  videantur  velle,  ruantque 

prodita  iudiciis  fallacibus  omnia  primis, 

sic  igitur  ratio  tibi  rerum  prava  necessest  520 

falsaque  sit,  falsis  quaecumque  ab  sensibus  ortast. 

Nunc  alii  sensus  quo  pacto  quisque  suam  rem 
sentiat,  haudquaquam  ratio  scruposa  relicta  est. 

493  videre  Lachmann  :  necessest  OQ  514  si  Q  corr.  :  sibi  OQ 

Principio  auditur  sonus  et  vox  omnis,  in  auris 
insinuata  suo  pepulere  ubi  corpore  sensum.  525 

corpoream  (vocem)  quoque  enim  constare  fatendumst 
et  sonitum,  quoniam  possunt  impellere  sensus, 
praeterea  radit  vox  fauces  saepe  facitque 
asperiora  foras  gradiens  arteria  clamor, 
quippe  per  angustum  turba  maiore  coorta  530 

ire  foras  ubi  coeperunt  primordia  vocum, 
scilicet  expletis  quoque  ianua  raditur  oris, 
haud  igitur  dubiumst  quin  voces  verbaque  constent 
corporeis  e  principiis,  ut  laedere  possint, 
nec  te  fallit  item  quid  corporis  auferat  et  quid  535 

detrahat  ex  hominum  nervis  ac  viribus  ipsis 
perpetuus  sermo  nigrai  noctis  ad  umbram 
aurorae  perductus  ab  exoriente  nitore, 
praesertim  si  cum  summost  clamore  profusus. 


ergo  corpoream  vocem  constare  necessest,  540 

multa  loquens  quoniam  amittit  de  corpore  partem, 
asperitas  autem  vocis  fit  ab  asperitate  [551] 

principiorum  et  item  levor  levore  creatur.  [552] 

nec  simili  penetrant  auris  primordia  forma,  [542] 


cum  tuba  depresso  graviter  sub  murmure  mugit  545  [543] 
et  trevorat  raucum  retro  citat  barbara  bombum, 
et  tvalidis  necti  tortist  ex  Heliconis 
cum  liquidam  tollunt  lugubri  voce  querelam. 

Hasce  igitur  penitus  voces  cum  corpore  nostro 
exprimimus  rectoque  foras  emittimus  ore,  550  [548] 

mobilis  articulat  verborum  daedala  lingua  [549] 

formaturaque  labrorum  pro  parte  figurat.  [550] 

526  vocem  add.  Lachmann  528  praeterea  O  :  propterea  Q 

532  raditur  Q  :  reditur  O  542-552  hunc  versuum  ordinem  restituit 
Lambinus  546  revorat  raucum  retro  cita  OQ :  reboat  rau¬ 

cum  regio  cita  Lachmann  :  reboant  raucum  retro  loca  Brieger 

nociQ  oris,  Bernays  551  verborum  :  nervorum 


DE  RERVM  NATVRA  IV 


hoc  ubi  non  longum  spatiumst  unde  una  profecta 

perveniat  vox  quaeque,  necessest  verba  quoque  ipsa 

plane  exaudiri  discernique  articulatim.  555 

servat  enim  formaturam  servatque  figuram. 

at  si  interpositum  spatium  sit  longius  aequo, 

aera  per  multum  confundi  verba  necessest 

et  conturbari  vocem,  dum  transvolat  auras. 

ergo  fit,  sonitum  ut  possis  sentire  neque  illam  560 

internoscere,  verborum  sententia  quae  sit : 

usque  adeo  confusa  venit  vox  inque  pedita. 

praeterea  verbum  saepe  unum  perciet  auris 

omnibus  in  populo,  missum  praeconis  ab  ore. 

in  multas  igitur  voces  vox  una  repente  565 

diffugit,  in  privas  quoniam  se  dividit  auris 

obsignans  formam  verbi  clarumque  sonorem. 

at  quae  pars  vocum  non  auris  incidit  ipsas, 

praeterlata  perit  frustra  diffusa  per  auras. 

pars  solidis  allisa  locis  reiecta  sonorem  570 

reddit  et  interdum  frustratur  imagine  verbi. 

quae  bene  cum  videas,  rationem  reddere  possis 

tute  tibi  atque  aliis,  quo  pacto  per  loca  sola 

saxa  paris  formas  verborum  ex  ordine  reddant, 

palantis  comites  cum  montis  inter  opacos  575 

quaerimus  et  magna  dispersos  voce  ciemus. 

sex  etiam  aut  septem  loca  vidi  reddere  voces, 

unam  cum  iaceres  :  ita  colles  collibus  ipsi 

verba  repulsantes  iterabant  docta  referri. 

haec  loca  capripedes  satyros  nymphasque  tenere  580 

finitimi  fingunt  et  faunos  esse  loquuntur 

quorum  noctivago  strepitu  ludoque  iocanti 

adfirmant  vulgo  taciturna  silentia  rumpi 

chordarumque  sonos  fieri  dulcisque  querelas, 

567  verbi  Lachmann  :  verbis  OQ 

tibia  quas  fundit  digitis  pulsata  canentum,  585 

et  genus  agricolum  late  sentiscere,  cum  Pan 

pinea  semiferi  capitis  velamina  quassans 

unco  saepe  labro  calamos  percurrit  hiantis, 

fistula  silvestrem  ne  cesset  fundere  musam. 

cetera  de  genere  hoc  monstra  ac  portenta  loquuntur,  590 

ne  loca  deserta  ab  divis  quoque  forte  putentur 

sola  tenere,  ideo  iactant  miracula  dictis 

aut  aliqua  ratione  alia  ducuntur,  ut  omne 

humanum  genus  est  avidum  nimis  tauricularumf. 

Quod  superest,  non  est  mirandum  qua  ratione,  595 
per  loca  quae  nequeunt  oculi  res  cernere  apertas, 
haec  loca  per  voces  veniant  aurisque  lacessant, 
colloquium  clausis  foribus  quoque  saepe  videmus, 
nimirum  quia  vox  per  flexa  foramina  rerum 
incolumis  transire  potest,  simulacra  renutant.  600 

perscinduntur  enim,  nisi  recta  foramina  tranant, 
qualia  sunt  vitrei,  species  qua  transvolat  omnis, 
praeterea  partis  in  cunctas  dividitur  vox, 
ex  aliis  aliae  quoniam  gignuntur,  ubi  una 
dissiluit  semel  in  multas  exorta,  quasi  ignis  605 

saepe  solet  scintilla  suos  se  spargere  in  ignis, 
ergo  replentur  loca  vocibus  abdita  retro, 
omnia  quae  circum  fervunt  sonituque  cientur, 
at  simulacra  viis  derectis  omnia  tendunt 
ut  sunt  missa  semel;  quapropter  cernere  nemo  610 

saepe  supra  potis  est,  at  voces  accipere  extra, 
et  tamen  ipsa  quoque  haec,  dum  transit  clausa  (domorum) 
vox  obtunditur  atque  auris  confusa  penetrat 
et  sonitum  potius  quam  verba  audire  videmur. 

Nec,  qui  sentimus  sucum,  lingua  atque  palatum  615 

587  velamina  L  :  ullamina  OQ  590  cetera  l  ji petere  OQ 

594  auricularum  OQ  :  miraclorum  Bentley  608  fervunt  Munro  : 

plusculum  habent  in  se  rationis  plus  operaeve. 

principio  sucum  sentimus  in  ore,  cibum  cum 

mandendo  exprimimus,  ceu  plenam  spongiam  aquai 

siquis  forte  manu  premere  ac  siccare  coepit 

inde  quod  exprimimus  per  caulas  omne  palati  620 

diditur  et  rarae  per  flexa  foramina  linguae. 

hoc  ubi  levia  sunt  manantis  corpora  suci, 

suaviter  attingunt  et  suaviter  omnia  tractant 

umida  linguai  circum  sudantia  templa. 

at  contra  pungunt  sensum  lacerantque  coorta,  625 

quanto  quaeque  magis  sunt  asperitate  repleta. 

deinde  voluptas  est  e  suco  fine  palati; 

cum  vero  deorsum  per  fauces  praecipitavit, 

nulla  voluptas  est,  dum  diditur  omnis  in  artus. 

nec  refert  quicquam  quo  victu  corpus  alatur,  630 

dummodo  quod  capias  concoctum  didere  possis 

artubus  et  stomachi  umectum  servare  tenorem. 

Nunc  aliis  alius  qui  sit  cibus  ut  videamus 

* 

expediam,  quareve,  aliis  quod  triste  et  amarumst, 
hoc  tamen  esse  aliis  possit  perdulce  videri,  635 

tantaque  (in)  his  rebus  distantia  differitasque, 
ut  quod  ali  cibus  est  aliis  fuat  acre  venenum. 

+est  itaque  utt  serpens,  hominis  quae  tacta  salivis 

disperit  ac  sese  mandendo  conficit  ipsa. 

praeterea  nobis  veratrum  est  acre  venenum,  640 

at  capris  adipes  et  coturnicibus  auget. 

ut  quibus  id  fiat  rebus  cognoscere  possis, 

principio  meminisse  decet  quae  diximus  ante, 

616  operaeve  Lachmann  :  opere  OQ  621  per  flexa  Mon.  : 

perplexa  OQ  632  humectum  Fontanus  :  umidum  OQ  633  *  634 
lacunam  indicavit  Brieger  636  in  Nonius  :  om.  OQ  637  ali 

Lachmann  :  aliis  OQ  638  est  itaque  ut  OQ :  est  aliquae  ut 

semina  multimodis  in  rebus  mixta  teneri. 

porro  omnes  quaecumque  cibum  capiunt  animantes,  645 

ut  sunt  dissimiles  extrinsecus  et  generatim 

extima  membrorum  circumcaesura  coercet, 

proinde  et  seminibus  constant  variante  figura. 

semina  cum  porro  distent,  differre  necessest 

intervalla  viasque,  foramina  quae  perhibemus,  650 

omnibus  in  membris  et  in  ore  ipsoque  palato. 

esse  minora  igitur  quaedam  maioraque  debent, 

esse  triquetra  aliis,  aliis  quadrata  necessest, 

multa  rotunda,  modis  multis  multangula  quaedam. 

namque  figurarum  ratio  ut  motusque  reposcunt,  655 

proinde  foraminibus  debent  differre  figurae, 

et  variare  viae  proinde  ac  textura  coercet. 

hoc  ubi  quod  suave  est  aliis  aliis  fit  amarum, 

illi,  cui  suave  est,  levissima  corpora  debent 

contractabiliter  caulas  intrare  palati,  660 

at  contra  quibus  est  eadem  res  intus  acerba, 

aspera  nimirum  penetrant  hamataque  fauces. 

nunc  facile  est  ex  his  rebus  cognoscere  quaeque. 

quippe  ubi  cui  febris  bili  superante  coorta  est 

aut  alia  ratione  aliquast  vis  excita  morbi,  665 

perturbatur  ibi  iam  totum  corpus  et  omnes 

commutantur  ibi  positurae  principiorum ; 

fit  prius  ad  sensum  ut  quae  corpora  conveniebant 

nunc  non  conveniant,  et  cetera  sint  magis  apta, 

quae  penetrata  queunt  sensum  progignere  acerbum.  670 

utraque  enim  sunt  in  mellis  commixta  sapore ; 

id  quod  iam  supera  tibi  saepe  ostendimus  ante. 

Nunc  age  quo  pacto  naris  adiectus  odoris 
tangat  agam,  primum  res  multas  esse  necessest 
unde  fluens  volvat  varius  se  fluctus  odorum,  •  675 

et  fluere  et  mitti  vulgo  spargique  putandumst; 

648  variante  Lachmann  :  variantque  OQ  668  ut  add.  l  ji 

verum  aliis  alius  magis  est  animantibus  aptus 

dissimilis  propter  formas,  ideoque  per  auras 

mellis  apes  quamvis  longe  ducuntur  odore, 

vulturiique  cadaveribus,  tum  fissa  ferarum  680 

ungula  quo  tulerit  gressum  promissa  canum  vis 

ducit,  et  humanum  longe  praesentit  odorem 

Romulidarum  arcis  servator  candidus  anser. 

sic  aliis  alius  nidor  datus  ad  sua  quemque 

pabula  ducit  et  a  taetro  resilire  veneno  685 

cogit,  eoque  modo  servantur  saecla  ferarum. 

Hic  odor  ipse  igitur,  naris  quicumque  lacessit, 
est  alio  ut  possit  permitti  longius  alter, 
sed  tamen  haud  quisquam  tam  longe  fertur  eorum 
quam  sonitus,  quam  vox,  mitto  iam  dicere  quam  res  690 
quae  feriunt  oculorum  acies  visumque  lacessunt, 
errabundus  enim  tarde  venit  ac  perit  ante 
paulatim  facilis  distractus  in  aeris  auras ; 
ex  alto  primum  quia  vix  emittitur  ex  re  : 
nam  penitus  fluere  atque  recedere  rebus  odores  695 

significat  quod  fracta  magis  redolere  videntur 
omnia,  quod  contrita,  quod  igni  collabefacta : 
deinde  videre  licet  maioribus  esse  creatum 
principiis  quam  vox,  quoniam  per  saxea  saepta 
non  penetrat,  qua  vox  vulgo  sonitusque  feruntur.  700 
quare  etiam  quod  olet  non  tam  facile  esse  videbis 
investigare  in  qua  sit  regione  locatum, 
refrigescit  enim  cunctando  plaga  per  auras 
nec  calida  ad  sensum  decurrunt  nuntia  rerum, 
errant  saepe  canes  itaque  et  vestigia  quaerunt.  705 

[Nec  tamen  hoc  solis  in  odoribus  atque  saporum 
in  generest,  sed  item  species  rerum  atque  colores 
non  ita  conveniunt  ad  sensus  omnibus  omnes, 
ut  non  sint  aliis  quaedam  magis  acria  visu. 

680  volturiique  Pontamis:  volturique  OQ  706-721  itnctms  incl.  edd. 

quin  etiam  gallum,  noctem  explaudentibus  alis  710 

auroram  clara  consuetum  voce  vocare, 
noenu  queunt  rabidi  contra  constare  leones 
inque  tueri :  ita  continuo  meminere  fugai, 
nimirum  quia  sunt  gallorum  in  corpore  quaedam 
semina,  quae  cum  sunt  oculis  immissa  leonum,  715 

pupillas  interfodiunt  acremque  dolorem 
praebent,  ut  nequeant  contra  durare  feroces ; 
cum  tamen  haec  nostras  acies  nil  laedere  possint, 
aut  quia  non  penetrant  aut  quod  penetrantibus  illis 
exitus  ex  oculis  liber  datur,  in  remorando  720 

laedere  ne  possint  ex  ulla  lumina  parte.] 

Nunc  age  quae  moveant  animum  res  accipe,  et  unde 
quae  veniunt  veniant  in  mentem  percipe  paucis, 
principio  hoc  dico,  rerum  simulacra  vagari 
multa  modis  multis  in  cunctas  undique  partis  725 

tenvia,  quae  facile  inter  se  iunguntur  in  auris, 

_obvia  cum  veniunt,  ut  aranea  bratteaque  auri, 
quippe  etenim  multo  magis  haec  sunt  tenvia  textu 
quam  quae  percipiunt  oculos  visumque  lacessunt, 
corporis  haec  quoniam  penetrant  per  rara  cientque  730 
tenvem  animi  naturam  intus  sensumque  lacessunt. 
Centauros  itaque  et  Scyllarum  membra  videmus 
Cerbereasque  canum  facies  simulacraque  eorum 
quorum  morte  obita  tellus  amplectitur  ossa; 
omne  genus  quoniam  passim  simulacra  feruntur,  735 

partim  sponte  sua  quae  fiunt  aere  in  ipso, 
partim  quae  variis  ab  rebus  cumque  recedunt 
et  quae  confiunt  ex  horum  facta  figuris, 
nam  certe  ex  vivo  Centauri  non  fit  imago, 
nulla  fuit  quoniam  talis  natura  animalis,  740 

verum  ubi  equi  atque  hominis  casu  convenit  imago. 


712  rabidi  Wakefield\  rapidi  OQ 
740  animalis  Lambinus  :  anima  OQ 

haerescit  facile  extemplo,  quod  diximus  ante,  7-^^ 

propter  subtilem  naturam  et  tenvia  texta. 

cetera  de  genere  hoc  eadem  ratione  creantur. 

quae  cum  mobiliter  summa  levitate  feruntur,  745 

ut  prius  ostendi,  facile  uno  commovet  ictu 

quaelibet  una  animum  nobis  subtilis  imago ; 

tenvis  enim  mens  est  et  mire  mobilis  ipsa. 

Haec  fieri  ut  memoro,  facile  hinc  cognoscere  possis, 
quatenus  hoc  simile  est  illi,  quod  mente  videmus  750 
atque  oculis,  simili  fieri  ratione  necesse  est. 
nunc  igitur  quoniam  docui  me  forte  leonem 
cernere  per  simulacra,  oculos  quaecumque  lacessunt, 
scire  licet  mentem  simili  ratione  moveri, 
per  simulacra  leonem  et  cetera  quae  videt  aeque  755 
nec  minus  atque  oculi,  nisi  quod  mage  tenvia  cernit, 
nec  ratione  alia,  cum  somnus  membra  profudit, 
mens  animi  vigilat,  nisi  quod  simulacra  lacessunt 
haec  eadem  nostros  animos  quae  cum  vigilamus, 
usque  adeo,  certe  ut  videamur  cernere  eum  quem  760 
relicta  vita  iam  mors  et  terra  potitast. 
hoc  ideo  fieri  cogit  natura,  quod  omnes 
corporis  offecti  sensus  per  membra  quiescunt 
nec  possunt  falsum  veris  convincere  rebus, 
praeterea  meminisse  iacet  languetque  sopore  765 

nec  dissentit  eum  mortis  letique  potitum 
iam  pridem,  quem  mens  vivum  se  cernere  credit, 
quod  superest,  non  est  mirum  simulacra  moveri 
bracchiaque  in  numerum  iactare  et  cetera  membra, 
nam  fit  ut  in  somnis  facere  hoc  videatur  imago ;  770 

quippe  ubi  prima  perit  alioque  est  altera  nata 
inde  statu,  prior  hic  gestum  mutasse  videtur, 
scilicet  id  fieri  celeri  ratione  putandumst : 

752  leonem  Lachmann  :  lecmum  OQ  755  leonem  et  Lachmann  ; 
leonum  OQ  761  rellicta  Vossius :  reddita  OQ 

tanta  est  mobilitas  et  rerum  copia  tanta 

tantaque  sensibili  quovis  est  tempore  in  uno  775 

copia  particularum,  ut  possit  suppeditare. 

[Multaque  in  his  rebus  quaeruntur  multaque  nobis 
clarandumst,  plane  si  res  exponere  avemus, 
quaeritur  in  primis  quare,  quod  cuique  libido 
venerit,  extemplo  mens  cogitet  eius  id  ipsum.  780 

anne  voluntatem  nostram  simulacra  tuentur 
et  simul  ac  volumus  nobis  occurrit  imago, 
si  mare,  si  terram  cordist,  si  denique  caelum  ? 
conventus  hominum  pompam  convivia  pugnas, 
omnia  sub  verbone  creat  natura  paratque  ?  785 

cuni  praesertim  aliis  eadem  in  regione  locoque 
longe  dissimilis  animus  res  cogitet  omnis.  ^ 
quid  porro,  in  numerum  procedere  cum  simulacra 
cernimus  in  somnis  et  mollia  membra  movere, 
mollia,  mobiliter  cum  alternis  bracchia  mittunt  790 

et  repetunt  ollis  gestum  pede  convenienti  ? 
scilicet  arte  madent  simulacra  et  docta  vagantur, 
nocturno  facere  ut  possint  in  tempore  ludos, 
an  magis  illud  erit  verum?  quia  tempore  in  uno, 
cum  sentimus,  id  est,  cum  vox  emittitur  una,  795 

tempora  multa  latent,  ratio  quae  comperit  esse, 
propterea  fit  uti  quovis  in  tempore  quaeque 
praesto  sint  simulacra  locis  in  quisque  parata, 
et  quia  tenvia  sunt,  nisi  quae  contendit,  acute  802 

cernere  non  potis  est  animus ;  proinde  omnia  quae  sunt 
praeterea  pereunt,  nisi  si  ad  quae  se  ipse  paravit, 
ipse  parat  sese  porro  speratque  futurum  805 

ut  videat  quod  consequitur  rem  quamque  ;  fit  ergo, 
nonne  vides  oculos  etiam,  cum  tenvia  quae  sunt 

777-817  uncinis  incL  edd.  791  ollis  Creech :  oculis  OQ 

795  cum  sentimus  Munro  :  consentirr.us  OQ  versum  sic  inter¬ 

cernere  coeperunt,  contendere  se  atque  parare,  809 

nec  sine  eo  fieri  posse  ut  cernamus  acute?  810 

et  tamen  in  rebus  quoque  apertis  noscere  possis, 
si  non  advertas  animum,  proinde  esse  quasi  omni 
tempore  semotum  fuerit  longeque  remotum, 
cur  igitur  mirumst,  animus  si  cetera  perdit 
praeterquam  quibus  est  in  rebus  deditus  ipse?  815 

deinde  adopinamur  de  signis  maxima  parvis 
ac  nos  in  fraudem  induimus  frustraminis  ipsi.] 

Fit  quoque  ut  interdum  non  suppeditetur  imago 
eiusdem  generis,  sed  femina  quae  fuit  ante, 
in  manibus  vir  uti  factus  videatur  adesse,  820 

aut  alia  ex  alia  facies  aetasque  sequatur, 
quod  ne  miremur  sopor  atque  oblivia  curant.  [8 26] 

[Illud  in  his  rebus  vitium  vementer  avessis  [822] 

effugere,  errorem  vitareque  praemetuenter,  [823] 

lumina  ne  facias  oculorum  clara  creata,  825  [824] 

prospicere  ut  possemus,  et  ut  proferre  queamus  [825] 
proceros  passus,  ideo  fastigia  posse 
surarum  ac  feminum  pedibus  fundata  plicari, 
bracchia  tum  porro  validis  ex  apta  lacertis 
esse  manusque  datas  utraque  (ex)  parte  ministras,  830 
ut  facere  ad  vitam  possemus  quae  foret  usus, 
cetera  de  genere  hoc  inter  quaecumque  pretantur 
omnia  perversa  praepostera  sunt  ratione, 
nil  ideo  quoniam  natumst  in  corpore  ut  uti 
possemus,  sed  quod  natumst  id  procreat  usum.  835 

nec  fuit  ante  videre  oculorum  lumina  nata 
nec  dictis  orare  prius  quam  lingua  creatast, 
sed  potius  longe  linguae  praecessit  origo 

808  =  804  sed.  editores  818  non  editio  Brixiensis:  nos  OQ 

820  vir  uti  Q  corr.  :  virtuti  OQ  822-826  hunc  versuum  ordtnem 

restituit  Q  corr.  823-857  unanis  ind.  edd.  823  avessis  Munro  : 

sermonem  multoque  creatae  sunt  prius  aures 
quam  sonus  est  auditus,  et  omnia  denique  membra  840 
ante  fuere,  ut  opinor,  eorum  quam  foret  usus, 
haud  igitur  potuere  utendi  crescere  causa. 

contra  conferre  manu  certamina  pugnae 
et  lacerare  artus  foedareque  membra  cruore 
ante  fuit  multo  quam  lucida  tela  volarent,  845 

et  vulnus  vitare  prius  natura  coegit 
quam  daret  obiectum  parmai  laeva  per  artem, 
scilicet  et  fessum  corpus  mandare  quieti 
multo  antiquius  est  quam  lecti  mollia  strata, 
et  sedare  sitim  prius  est  quam  pocula  natum.  850 

haec  igitur  possent  utendi  cognita  causa 
credier,  ex  usu  quae  sunt  vitaque  reperta, 
illa  quidem  sorsum  sunt  omnia  quae  prius  ipsa 
nata  dedere  suae  post  notitiam  utilitatis, 
quo  genere  in  primis  sensus  et  membra  videmus ;  855 

quare  etiam  atque  etiam  procul  est  ut  credere  possis 
utilitatis  ob  officium  potuisse  creari.] 

[Illud  item  non  est  mirandum,  corporis  ipsa 
quod  natura  cibum  quaerit  cuiusque  animantis, 
quippe  etenim  fluere  atque  recedere  corpora  rebus  860 
multa  modis  multis  docui,  sed  plurima  debent 
ex  animalibu’.  (quae)  quia  sunt  exercita  motu, 
multaque  per  sudorem  ex  alto  pressa  feruntur, 
multa  per  os  exhalantur,  cum  languida  anhelant, 
his  igitur  rebus  rarescit  corpus  et  omnis  865 

subruitur  natura ;  dolor  quam  consequitur  rem. 
propterea  capitur  cibus  ut  suffulciat  artus 
et  recreet  viris  interdatus  atque  patentem 
per  membra  ac  venas  ut  amorem  obturet  edendi, 
umor  item  discedit  in  omnia  quae  loca  cumque  870 

poscunt  umorem ;  glomerataque  multa  vaporis 

corpora,  quae  stomacho  praebent  incendia  nostro, 

dissipat  adveniens  liquor  ac  restinguit  ut  ignem, 

urere  ne  possit  calor  amplius  aridus  artus. 

sic  igitur  tibi  anhela  sitis  de  corpore  nostro  875 

abluitur,  sic  expletur  ieiuna  cupido.] 

Nunc  qui  fiat  uti  passus  proferre  queamus, 
cum  volumus,  varieque  datum  sit  membra  movere, 
et  quae  res  tantum  hoc  oneris  protrudere  nostri 
corporis  insuerit,  dicam  :  tu  percipe  dicta.  880 

dico  animo  nostro  primum  simulacra  meandi 
accidere  atque  animum  pulsare,  ut  diximus  ante, 
inde  voluntas  fit ;  neque  enim  facere  incipit  ullam 
rem  quisquam,  (quam)  mens  providit  quid  velit  ante, 
id  quod  providet,  illius  rei  constat  imago.  885 

ergo  animus  cum  sese  ita  commovet  ut  velit  ire 
inque  gredi,  ferit  extemplo  quae  in  corpore  toto 
per  membra  atque  artus  animai  dissita  vis  est. 
et  facilest  factu,  quoniam  coniuncta  tenetur, 
inde  ea  proporro  corpus  ferit,  atque  ita  tota  890 

paulatim  moles  protruditur  atque  movetur, 
praeterea  tum  rarescit  quoque  corpus  et  aer 
(scilicet  ut  debet  qui  semper  mobilis  exstat) 
per  patefacta  venit  penetratque  foramina  largus 
et  dispergitur  ad  partis  ita  quasque  minutas  895 

corporis,  hic  igitur  rebus  fit  utrimque  duabus, 
tcorporis  ut  act  navis  velis  ventoque  feratur, 
nec  tamen  illud  in  his  rebus  mirabile  constat, 
tantula  quod  tantum  corpus  corpuscula  possunt 
contorquere  et  onus  totum  convertere  nostrum.  900 

quippe  etenim  ventus  subtili  corpore  tenvis 
trudit  agens  magnam  magno  molimine  navem 
et  manus  una  regit  quantovis  impete  euntem 

884  quam  add.  editio  Brixiensis  885  constat  l  ji :  constare  OQ 
897  corporis  ut  ac  OQ  :  corporis  ut  C :  corpus  uti,  ut  Lambinus  : 
aeque  id  ut  ac  Bernays  :  conpare  ut  hac  Eliis 

atque  gubernaculum  contorquet  quolibet  unum, 
multaque  per  trocleas  et  tympana  pondere  magno  905 
commovet  atque  levi  sustollit  machina  nisu. 

Nunc  quibus  ille  modis  somnus  per  membra  quietem 
irriget  atque  animi  curas  e  pectore  solvat, 
suavidicis  potius  quam  multis  versibus  edam ; 
parvus  ut  est  cycni  melior  canor,  ille  gruum  quam  910 
clamor  in  aetheriis  dispersus  nubibus  austri, 
tu  mihi  da  tenuis  auris  animumque  sagacem, 
ne  fieri  negites  quae  dicam  posse  retroque 
vera  repulsanti  discedas  pectore  dicta, 
tutemet  in  culpa  cum  sis  neque  cernere  possis.  915 

principio  somnus  fit  ubi  est  distracta  per  artus 
vis  animae  partimque  foras  eiecta  recessit 
et  partim  contrusa  magis  concessit  in  altum, 
dissoluuntur  enim  tum  demum  membra  fluuntque. 
nam  dubium  non  est,  animai  quin  opera  sit  920 

sensus  hic  in  nobis,  quem  cum  sopor  impedit  esse, 
tum  nobis  animam  perturbatam  esse  putandumst 
eiectamque  foras ;  non  omnem  ;  namque  iaceret 
aeterno  corpus  perfusum  frigore  leti. 

quippe  ubi  nulla  latens  animai  pars  remaneret  925 

in  membris,  cinere  ut  multa  latet  obrutus  ignis, 
unde  reconflari  sensus  per  membra  repente 
posset,  ut  ex  igni  caeco  consurgere  flamma? 

Sed  quibus  haec  rebus  novitas  confiat  et  unde 
perturbari  anima  et  corpus  languescere  possit,  930 

expediam  :  tu  fac  ne  ventis  verba  profundam, 
principio  externa  corpus  de  parte  necessum  est, 
aeriis  quoniam  vicinum  tangitur  auris, 
tundier  atque  eius  crebro  pulsarier  ictu, 
proptereaque  fere  res  omnes  aut  corio  sunt  935 

aut  etiam  conchis  aut  callo  aut  cortice  tectae, 
interiorem  etiam  partem  spirantibus  aer 

verberat  hic  idem,  cum  ducitur  atque  reflatur. 

quare  utrimque  secus  cum  corpus  vapulet  et  cum 

perveniant  plagae  per  parva  foramina  nobis  940 

corporis  ad  primas  partis  elementaque  prima, 

fit  quasi  paulatim  nobis  per  membra  ruina. 

conturbantur  enim  positurae  principiorum 

corporis  atque  animi,  fit  uti  pars  inde  animai 

eiciatur  et  introrsum  pars  abdita  cedat,  945 

pars  etiam  distracta  per  artus  non  queat  esse 

coniuncta  inter  se  neque  motu  mutua  fungi; 

inter  enim  saepit  coetus  natura  viasque; 

ergo  sensus  abit  mutatis  motibus  alte. 

et  quoniam  non  est  quasi  quod  suffulciat  artus,  950 

debile  fit  corpus  languescuntque  omnia  membra, 

bracchia  palpebraeque  cadunt  poplitesque  cubanti 

saepe  tamen  summittuntur  virisque  resolvunt. 

deinde  cibum  sequitur  somnus,  quia,  quae  facit  aer, 

haec  eadem  cibus,  in  venas  dum  diditur  omnis,  •  955 

efficit,  et  multo  sopor  ille  gravissimus  exstat 

quem  satur  aut  lassus  capias,  quia  plurima  tum  se 

corpora  conturbant  magno  contusa  labore. 

fit  ratione  eadem  coniectus  partim  animai 

altior  atque  foras  eiectus  largior  eius,  960 

et  divisior  inter  se  ac  distractior  intust. 

Et  quo  quisque  fere  studio  devinctus  adhaeret 
aut  quibus  in  rebus  multum  sumus  ante  morati 
atque  in  ea  ratione  fuit  contenta  magis  mens, 
in  somnis  eadem  plerumque  videmur  obire ;  965 

causidici  causas  agere  et  componere  leges,, 
induperatores  pugnare  ac  proelia  obire, 
nautae  contractum  cum  ventis  degere  bellum, 
nos  agere  hoc  autem  et  naturam  quaerere  rerum 

945  eiciatur  Lambinus  :  eliciatur  OQ  959  partim  Lachmann  : 
parte  OQ  961  intust  scripsi :  intus  OQ 

semper  et  inventam  patriis  exponere  chartis.  970 

cetera  sic  studia  atque  artis  plerumque  videntur 

in  somnis  animos  hominum  frustrata  tenere. 

et  quicumque  dies  multos  ex  ordine  ludis 

assiduas  dederunt  operas,  plerumque  videmus, 

cum  iam  destiterunt  ea  sensibus  usurpare,  975 

reliquas  tamen  esse  vias  in  mente  patentis, 

qua  possint  eadem  rerum  simulacra  venire. 

per  multos  itaque  illa  dies  eadem  obversantur 

ante  oculos,  etiam  vigilantes  ut  videantur 

cernere  saltantis  et  mollia  membra  moventis  980 

et  citharae  liquidum  carmen  chordasque  loquentis 

auribus  accipere  et  consessum  cernere  eundem 

scaenaique  simul  varios  splendere  decores. 

usque  adeo  magni  refert  studium  atque  voluptas, 

et  quibus  in  rebus  consuerint  esse  operati  985 

non  homines  solum  sed  vero  animalia  cuncta. 

quippe  videbis  equos  fortis,  cum  membra  iacebunt, 

in  somnis  sudare  tamen  spirareque  semper 

et  quasi  de  palma  summas  contendere  viris 

aut  quasi  carceribus  patefactis  tsaepe  quietet  990 

venantumque  canes  in  molli  saepe  quiete  [999] 

iactant  crura  tamen  subito  vocesque  repente  [991] 

mittunt  et  crebro  reducunt  naribus  auras, 

ut  vestigia  si  teneant  inventa  ferarum, 

expergefactique  sequuntur  inania  saepe  995  [994] 

cervorum  simulacra,  fugae  quasi  dedita  cernant, 

donec  discussis  redeant  erroribus  ad  se. 

at  consueta  domi  catulorum  blanda  propago 

discutere  et  corpus  de  terra  corripere  instant  999  [998] 

982  consessum  Marullus  :  consensum  OQ  984  voluptas  Lach- 
mann  :  voluntas  OQ  99o  saepe  quiete  OQ  :  colligere  aestum 

proinde  quasi  ignotas  facies  atque  ora  tuantur.  1004 

et  quo  quaeque  magis  sunt  aspera  seminiorum,  1005 

tam  magis  in  somnis  eadem  saevire  necessust. 

at  variae  fugiunt  volucres  pinnisque  repente 

sollicitant  divum  nocturno  tempore  lucos, 

accipitres  somno  in  leni  si  proelia  pugnas 

edere  sunt  persectantes  visaeque  volantes.  loio 

porro  hominum  mentes,  magnis  quae  motibus  edunt 

magna,  itidem  saepe  in  somnis  faciuntque  geruntque, 

reges  expugnant,  capiuntur,  proelia  miscent, 

tollunt  clamorem,  quasi  si  iugulentur,  ibidem. 

multi  depugnant  gemitusque  doloribus  edunt  1015 

et  quasi  pantherae  morsu  saevive  leonis 

mandantur  magnis  clamoribus  omnia  complent. 

multi  de  magnis  per  somnum  rebu’  loquuntur 

indicioque  sui  facti  persaepe  fuere. 

multi  mortem  obeunt,  multi,  de  montibus  altis  1020 

ut  qui  praecipitent  ad  terram,  corpore  toto 

externantur  et  ex  somno  quasi  mentibu’  capti 

vix  ad  se  redeunt  permoti  corporis  aestu. 

flumen  item  sitiens  aut  fontem  propter  amoenum 

assidet  et  totum  prope  faucibus  occupat  amnem.  1025 

puri  saepe  lacum  propter  si  ac  dolia  curta 

somno  devincti  credunt  se  extollere  vestem, 

totius  umorem  saccatum  corpori’  fundunt, 

cum  Babylonica  magnifico  splendore  rigantur. 

tum  quibus  aetatis  freta  primitus  insinuatur  1030 

semen,  ubi  ipsa  dies  membris  matura  creavit, 

conveniunt  simulacra  foris  e  corpore  quoque 

nuntia  praeclari  vultus  pulchrique  coloris, 

qui  ciet  irritans  loca  turgida  semine  multo, 

loii  motibus  :  montibus  1021  qui  O :  quasi  ^ 

1022  externantur  Lachmann  :  exterruntur  OQ  1026  sei  Lach- 

ut  quasi  transactis  saepe  omnibu’  rebu’  profundant  1035 
fluminis  ingentis  fluctus  vestemque  cruentent. 

Sollicitatur  id  in  nobis,  quod  diximus  ante, 
semen,  adulta  aetas  cum  primum  roborat  artus, 
namque  alias  aliud  res  commovet  atque  lacessit ; 
ex  homine  humanum  semen  ciet  una  hominis  vis.  1040 
quod  simul  atque  suis  eiectum  sedibus  exit, 
per  membra  atque  artus  decedit  corpore  toto 
in  loca  conveniens  nervorum  certa  cietque 
continuo  partis  genitalis  corporis  ipsas, 
irritata  tument  loca  semine  fitque  voluntas  1045 

eicere  id  quo  se  contendit  dira  libido, 
idque  petit  corpus,  mens  unde  est  saucia  amore.  1048 
namque  omnes  plerumque  cadunt  in  vulnus  et  illam 
emicat  in  partem  sanguis  unde  icimur  ictu,  1050 

et  si  comminus  est,  hostem  ruber  occupat  umor, 
sic  igitur  Veneris  qui  telis  accipit  ictus, 
sive  puer  membris  muliebribus  hunc  iaculatur 
seu  mulier  toto  iactans  e  corpore  amorem, 
unde  feritur,  eo  tendit  gestitque  coire  1055 

et  iacere  umorem  in  corpus  de  corpore  ductum, 
namque  voluptatem  praesagit  muta  cupido. 

Haec  Venus  est  nobis  ;  hinc  autemst  nomen  amoris, 
hinc  illaec  primum  Veneris  dulcedinis  in  cor 
stillavit  gutta  et  successit  frigida  cura.  1060 

nam  si  abest  quod  ames,  praesto  simulacra  tamen  sunt 
illius  et  nomen  dulce  obversatur  ad  auris, 
sed  fugitare  decet  simulacra  et  pabula  amoris 
absterrere  sibi  atque  alio  convertere  mentem 
et  iacere  umorem  collectum  in  corpora  quaeque  1065 
nec  retinere,  semel  conversum  unius  amore, 
et  servare  sibi  curam  certumque  dolorem. 

1037  in  add.  l  1047  =  1034  sed.  editores  1057  muta  O: 

ulcus  enim  vivescit  et  inveterascit  alendo 

inque  dies  gliscit  furor  atque  aerumna  gravescit, 

si  non  prima  novis  conturbes  vulnera  plagis  1070 

vulgi vagaque  vagus  Venere  ante  recentia  cures 

aut  alio  possis  animi  traducere  motus. 

Nec  Veneris  fructu  caret  is  qui  vitat  amorem, 
sed  potius  quae  sunt  sine  poena  commoda  sumit, 
nam  certe  purast  sanis  magis  inde  voluptas  1075 

quam  miseris,  etenim  potiundi  tempore  in  ipso 
fluctuat  incertis  erroribus  ardor  amantum 
nec  constat  quid  primum  oculis  manibusque  fruantur. 
quod  petiere,  premunt  arte  faciuntque  dolorem 
corporis  et  dentis  inlidunt  saepe  labellis  1080 

osculaque  adfligunt,  quia  non  est  pura  voluptas 
et  stimuli  subsunt  qui  instigant  laedere  id  ipsum 
quodcumque  est,  rabies  unde  illaec  germina  surgunt. 
sed  leviter  poenas  frangit  Venus  inter  amorem 
blandaque  refrenat  morsus  admixta  voluptas.  1085 

namque  in  eo  spes  est,  unde  est  ardoris  origo, 
restingui  quoque  posse  ab  eodem  corpore  flammam, 
quod  fieri  contra  totum  natura  repugnat; 
unaque  res  haec  est,  cuius  quam  plurima  habemus, 
tam  magis  ardescit  dira  cuppedine  pectus.  1090 

nam  cibus  atque  umor  membris  assumitur  intus ; 
quae  quoniam  certas  possunt  obsidere  partis, 
hoc  facile  expletur  laticum  frugumque  cupido, 
ex  hominis  vero  facie  pulchroque  colore 
nil  datur  in  corpus  praeter  simulacra  fruendum  1095 
tenvia ;  quae  vento  spes  raptast  saepe  misella, 
ut  bibere  in  somnis  sitiens  cum  quaerit  et  umor 

1068  ulcus  O  corr. :  vicus  OQ  1081  adfligunt  O  :  adfigunt  Q 

1083  illaec  germina  amicus  quidam  Lambini :  illae  cermina  O :  ille 
germina  Q  1085  refrenat  L  :  frenat  OQ  1096  raptast  Munro  : 

non  datur,  ardorem  qui  membris  stinguere  possit, 
sed  laticum  simulacra  petit  frustraque  laborat 
in  medioque  sitit  torrenti  flumine  potans, 
sic  in  amore  Venus  simulacris  ludit  amantis 
nec  satiare  queunt  spectando  corpora  coram 
nec  manibus  quicquam  teneris  abradere  membris 
possunt  errantes  incerti  corpore  toto, 
denique  cum  membris  collatis  flore  fruuntur 
aetatis,  iam  cum  praesagit  gaudia  corpus 
atque  in  eost  Venus  ut  muliebria  conserat  arva, 
adfigunt  avide  corpus  iunguntque  salivas 
oris  et  inspirant  pressantes  dentibus  ora, 
nequiquam,  quoniam  nil  inde  abradere  possunt 
nec  penetrare  et  abire  in  corpus  corpore  toto  ; 
nam  facere  interdum  velle  et  certare  videntur : 
usque  adeo  cupide  in  Veneris  compagibus  haerent, 
membra  voluptatis  dum  vi  labefacta  liquescunt, 
tandem  ubi  se  erupit  nervis  collecta  cupido,  1115 

parva  fit  ardoris  violenti  pausa  parumper, 
inde  redit  rabies  eadem  et  furor  ille  revisit, 
cum  sibi  quid  cupiant  ipsi  contingere  quaerunt, 
nec  reperire  malum  id  possunt  quae  machina  vincat : 
usque  adeo  incerti  tabescunt  vulnere  caeco.  1120 

Adde  quod  absumunt  viris  pereuntque  labore, 
adde  quod  alterius  sub  nutu  degitur  aetas, 
labitur  interea  res  et  Babylonica  fiunt, 
languent  officia  atque  aegrotat  fama  vacillans, 
tunguentat  et  pulchra  in  pedibus  Sicyonia  rident  1125 
scilicet  et  grandes  viridi  cum  luce  zmaragdi 
auro  includuntur  teriturque  thalassina  vestis 

quid  Lachmann quod  OQ  1121  viros  Fontanus  :  utris 

assidue  et  Veneris  sudorem  exercita  potat. 

et  bene  parta  patrum  fiunt  anademata,  mitrae, 

interdum  in  pallam  atque  Alidensia  Ciaque  vertunt.  1130 

eximia  veste  et  victu  convivia,  ludi, 

pocula  crebra,  unguenta  coronae  serta  parantur, 

nequiquam,  quoniam  medio  de  fonte  leporum 

surgit  amari  aliquid  quod  in  ipsis  floribus  angat, 

aut  cum  conscius  ipse  animus  se  forte  remordet  1135 

desidiose  agere  aetatem  lustrisque  perire, 

aut  quod  in  ambiguo  verbum  iaculata  reliquit 

quod  cupido  adfixum  cordi  vivescit  ut  ignis, 

aut  nimium  iactare  oculos  aliumve  tueri 

quod  putat  in  vultuque  videt  vestigia  risus.  1140 

Atque  in  amore  mala  haec  proprio  summeque  secundo 
inveniuntur ;  in  adverso  vero  atque  inopi  sunt, 
prendere  quae  possis  oculorum  lumine  operto, 
innumerabilia ;  ut  melius  vigilare  sit  ante, 
qua  docui  ratione,  cavereque  ne  inficiaris.  1145 

nam  vitare,  plagas  in  amoris  ne  iaciamur, 
non  ita  difficile  est  quam  captum  retibus  ipsis 
exire  et  validos  Veneris  perrumpere  nodos, 
et  tamen  implicitus  quoque  possis  inque  peditus 
effugere  infestum,  nisi  tute  tibi  obvius  obstes  1150 

et  praetermittas  animi  vitia  omnia  primum 
aut  quae  corpori’  sunt  eius,  quam  tu  petis  ac  vis. 
nam  faciunt  homines  plerumque  cupidine  caeci 
et  tribuunt  ea  quae  non  sunt  his  commoda  vere, 
multimodis  igitur  pravas  turpisque  videmus  1155 

esse  in  deliciis  summoque  in  honore  vigere, 
atque  alios  alii  irrident  Veneremque  suadent 
ut  placent,  quoniam  foedo  adflictentur  amore, 

1131  ludi  Ocorr.\  luidi  OQ  1145  inliciaris  Marullus:  inligni- 

nec  sua  respiciunt  miseri  mala  maxima  saepe. 

*  nigra  melichrus  est,  immunda  et  fetida  acosmos,  ii6o 
caesia  Palladium,  nervosa  ct  lignea  dorcas, 
parvula,  pumilio,  chariton  mia,  tota  merum  sal, 
magna  atque  immanis  cataplexis  plenaque  honoris, 
balba  loqui  non  quit,  traulizi,  muta  pudens  est ; 
at  flagrans  odiosa  loquacula  Lampadium  fit.  1165 

ischnon  eromenion  tum  fit,  cum  vivere  non  quit 
prae  macie ;  rhadine  verost  iam  mortua  tussi, 
at  tumida  et  mammosa  Ceres  est  ipsa  ab  Iaccho, 
simula  Silena  ac  saturast,  labeosa  philema, 
cetera  de  genere  hoc  longum  est  si  dicere  coner.  1170 
sed  tamen  esto  iam  quantovis  oris  honore, 
cui  Veneris  membris  vis  omnibus  exoriatur : 
nempe  aliae  quoque  sunt ;  nempe  hac  sine  viximus  ante  , 
nempe  eadem  facit,  et  scimus  facere,  omnia  turpi, 
et  miseram  taetris  se  suffit  odoribus  ipsa  1175 

quam  famulae  longe  fugitant  furtimque  cachinnant, 
at  lacrimans  exclusus  amator  limina  saepe 
floribus  et  sertis  operit  postisque  superbos 
unguit  amaracino  et  foribus  miser  oscula  figit ; 
quem  si,  iam  admissum,  venientem  offenderit  aura  1180 
una  modo,  causas  abeundi  quaerat  honestas, 
et  meditata  diu  cadat  alte  sumpta  querela, 
stultitiaque  ibi  se  damnet,  tribuisse  quod  illi 
plus  videat  quam  mortali  concedere  par  est.  ^ 
nec  Veneres  nostras  hoc  fallit;  quo  magis  ipsae  1185 
omnia  summo  opere  hos  vitae  postscaenia  celant 
quos  retinere  volunt  adstrictosque  esse  in  amore, 
nequiquam,  quoniam  tu  animo  tamen  omnia  possis 
protrahere  in  lucem  atque  omnis  inquirere  risus 
et,  si  bello  animost  et  non  odiosa,  vicissim  1190 

1168  tumida  Bemays\  iamina  OQ  1176  longe  /  ^/ :  longi  OQ 

praetermittere  (et)  humanis  concedere  rebus. 

Nec  mulier  semper  ficto  suspirat  amore 
quae  complexa  viri  corpus  cum  corpore  iungit 
et  tenet  assuctis  umectans  oscula  labris, 
nam  facit  ex  animo  saepe  et  communia  quaerens  1195 
gaudia  sollicitat  spatium  decurrere  amoris, 
nec  ratione  alia  volucres  armenta  feraeque 
et  pecudes  et  equae  maribus  subsidere  possent, 
si  non,  ipsa  quod  illarum  subat  ardet  abundans 
natura  et  Venerem  salientum  laeta  retractat.  1200 

nonne  vides  etiam  quos  mutua  saepe  voluptas 
vinxit,  ut  in  vinclis  communibus  excrucientur  ? 
in  triviis  quam  saepe  canes,  discedere  aventes 
diversi  cupide  summis  ex  viribu’  tendunt,  [1210] 

cum  interea  validis  Veneris  compagibus  haerent !  1205  [1204] 
quod  facerent  numquam  nisi  mutua  gaudia  nossent  [1205] 
quae  iacere  in  fraudem  possent  vinctosque  tenere.  [1206] 
quare  etiam  atque  etiam,  ut  dico,  est  communi’  voluptas.  [i  207] 

Et  commiscendo  cum  semine  forte  virilem  [1208] 

femina  vim  vicit  subita  vi  corripuitque,  1210  [1209] 

tum  similes  matrum  materno  semine  fiunt, 
ut  patribus  patrio,  sed  quos  utriusque  figurae 
esse  vides,  iuxtim  miscentis  vulta  parentum, 
corpore  de  patrio  et  materno  sanguine  crescunt, 
semina  cum  Veneris  stimulis  excita  per  artus  1215 

obvia  conflixit  conspirans  mutuus  ardor, 
et  neque  utrum  superavit  eorum  nec  superatumst. 
fit  quoque  ut  interdum  similes  exsistere  avorum 
possint  et  referant  proavorum  saepe  figuras 
propterea  quia  multa  modis  primordia  multis  1220 

1191  et  add.  Marullus  1203  quam  Lachmann  \  cum  OQ 

mixta  suo  celant  in  corpore  saepe  parentes, 
quae  patribus  patres  tradunt  ab  stirpe  profecta ; 
inde  Venus  varia  producit  sorte  figuras 
maiorumque  refert  vultus  vocesque  comasque ; 
quandoquidem  nilo  minus  haec  de  semine  certo  1225 
fiunt  quam  facies  et  corpora  membraque  nobis, 
et  muliebre  oritur  patrio  de  semine  saeclum 
maternoque  mares  exsistunt  corpore  creti, 
semper  enim  partus  duplici  de  semine  constat, 
atque  utri  similest  magis  id  quodcumque  creatur,  1230 
eius  habet  plus  parte  aequa ;  quod  cernere  possis, 
sive  virum  suboles  sivest  muliebris  origo. 

Nec  divina  satum  genitalem  numina  cuiquam 
absterrent,  pater  a  gnatis  ne  dulcibus  umquam 
appelletur  et  ut  sterili  Venere  exigat  aevum;  1235 

quod  plerumque  putant  et  multo  sanguine  maesti 
conspergunt  aras  adolentque  altaria  donis, 
ut  gravidas  reddant  uxores  semine  largo, 
nequiquam  divum  numen  sortisque  fatigant, 
nam  steriles  nimium  crasso  sunt  semine  partim  1240 
et  liquido  praeter  iustum  tenuique  vicissim. 
tenve  locis  quia  non  potis  est  adfigere  adhaesum, 
liquitur  extemplo  et  revocatum  cedit  abortu, 
crassius  his  porro  quoniam  concretius  aequo 
mittitur,  aut  non  tam  prolixo  provolat  ictu  1245 

aut  penetrare  locos  aeque  nequit  aut  penetratum 
aegre  admiscetur  muliebri  semine  semen, 
nam  multum  harmoniae  Veneris  differre  videntur, 
atque  alias  alii  complent  magis  ex  aliisque 
succipiunt  aliae  pondus  -magis  inque  gravescunt.  1250 
et  multae  steriles  Hymenaeis  ante  fuerunt 

1225  minus  Lambimis  :  magis  OQ  de  add.  l  ji  1234  pater 

pluribus  et  nactae  post  sunt  tamen  unde  puellos 

suscipere  et  partu  possent  ditescere  dulci. 

et  quibus  ante  domi  fecundae  saepe  nequissent 

uxores  parere,  inventast  illis  quoque  compar  125.^ 

natura,  ut  possent  gnatis  munire  senectam. 

usque  adeo  magni  refert,  ut  semina  possint 

seminibus  commisceri  genitaliter  apta, 

crassane  conveniant  liquidis  et  liquida  crassis. 

atque  in  eo  refert  quo  victu  vita  colatur ;  1260 

namque  aliis  rebus  concrescunt  semina  membris 

atque  aliis  extenvantur  tabentque  vicissim. 

et  quibus  ipsa  modis  tractetur  blanda  voluptas, 

id  quoque  permagni  refert ;  nam  more  ferarum 

quadrupedumque  magis  ritu  plerumque  putantur  1265 

concipere  uxores,  quia  sic  loca  sumere  possunt, 

pectoribus  positis,  sublatis  semina  lumbis. 

nec  molles  opu’  sunt  motus  uxoribus  hilum. 

nam  mulier  prohibet  se  concipere  atque  repugnat, 

clunibus  ipsa  viri  Venerem  si  laeta  retractat  1270 

atque  exossato  ciet  omni  pectore  fluctus; 

eicit  enim  sulcum  recta  regione  viaque 

vomeris  atque  locis  avertit  seminis  ictum. 

idque  sua  causa  consuerunt  scorta  moveri, 

ne  complerentur  crebro  gravidaeque  iacerent  1275 

et  simul  ipsa  viris  Venus  ut  concinnior  esset ; 

coniugibus  quod  nil  nostris  opus  esse  videtur. 

Nec  divinitus  interdum  Venerisque  sagittis 
deteriore  fit  ut  forma  muliercula  ametur, 
nam  facit  ipsa  suis  interdum  femina  factis  12S0 

morigerisque  modis  et  munde  corpore  culto, 
ut  facile  insuescat  (te)  secum  degere  vitam. 

1252  post  sunt  Lambtnus :  possunt  OQ  1259  crassane  Munro  : 
crassaque  OQ  1268  nec  Ponianus:  ne  OQ  1270  retractat  Q: 
retractet  O  1281  modis  Pontanus  \  moris  OQ  1282  ie  add. 

quod  superest,  consuetudo  concinnat  amorem ; 
nam  leviter  quamvis  quod  crebro  tunditur  ictu, 
vincitur  in  longo  spatio  tamen  atque  labascit, 
nonne  vides  etiam  guttas  in  saxa  cadentis 
umoris  longo  in  spatio  pertundere  saxa? 


1285 

LIBER  QVINTVS 

Qvis  potis  est  dignum  pollenti  pectore  carmen 
condere  pro  rerum  maiestate  hisque  repertis  ? 
quisve  valet  verbis  tantum  qui  fingere  laudes 
pro  meritis  eius  possit  qui  talia  nobis 
pectore  parta  suo  quaesitaque  praemia  liquit?  5 

nemo,  ut  opinor,  erit  mortali  corpore  cretus, 
nam  si,  ut  ipsa  petit  maiestas  cognita  rerum, 
dicendum  est,  deus  ille  fuit,  deus,,  inclute  Memmi, 
qui  princeps  vitae  rationem  invenit  eam  quae 
nunc  appellatur  sapientia,  quique  per  artem  lo 

fluctibus  e  tantis  vitam  tantisque  tenebris 
in  tam  tranquillo  et  tam  clara  luce  locavit, 
confer  enim  divina  aliorum  antiqua  reperta, 
namque  Ceres  fertur  fruges  Liberque  liquoris 
vitigeni  laticem  mortalibus  instituisse ;  1 5 

cum  tamen  his  posset  sine  rebus  vita  manere, 
ut  fama  est  aliquas  etiam  nunc  vivere  gentis, 
at  bene  non  poterat  sine  puro  pectore  vivi ; 
quo  magis  hic  merito  nobis  deus  esse  videtur, 
ex  quo  nunc  etiam  per  magnas  didita  gentis  20 

dulcia  permulcent  animos  solacia  vitae. 

2  maiestate  hisque  Lambinus :  maiestatis  atque  OQ 

Herculis  antistare  autem  si  facta  putabis, 

longius  a  vera  multo  ratione  ferere. 

quid  Nemeaeus  enim  nobis  nunc  magnus  hiatus 

ille  leonis  obesset  et  horrens  Arcadius  sus?  25 

denique  quid  Cretae  taurus  Lernaeaque  pestis 

hydra  venenatis  posset  vallata  colubris  ? 

quidve  tripectora  tergemini  vis  Geryonai 

* 

tanto  opere  officerent  nobis  Stymphala  colentes,  [30] 

et  Diomedis  equi  spirantes  naribus  ignem  30  (29] 

Thraces  Bistoniasque  plagas  atque  Ismara  propter? 
aureaque  Hesperidum  servans  fulgentia  mala, 
asper,  acerba  tuens,  immani  corpore  serpens 
arboris  amplexus  stirpem  quid  denique  obesset 
^propter  Atlanteum  litus  pelagique  severa,  35 

quo  neque  noster  adit  quisquam  nec  barbarus  audet? 
cetera  de  genere  hoc  quae  sunt  portenta  perempta, 
si  non  victa  forent,  quid  tandem  viva  nocerent? 
nil,  ut  opinor :  ita  ad  satiatem  terra  ferarum 
nunc  etiam  scatit  et  trepido  terrore  repleta  est  40 

per  nemora  ac  montis  magnos  silvasque  profundas ; 
quae  loca  vitandi  plerumque  est  nostra  potestas, 
at  nisi  purgatumst  pectus,  quae  proelia  nobis 
atque  pericula  tumst  ingratis  insinuandum  ? 
quantae  tum  scindunt  hominem  cuppedinis  acres  45 

sollicitum  curae  quantique  perind^  timores  ? 
quidve  superbia  spurcitia  ac  petulantia?  quantas 
efficiunt  clades  ?  quid  luxus  desidiaeque  ? 
haec  igitur  qui  cuncta  subegerit  ex  animoque 
expulerit  dictis,  non  armis,  nonne  decebit  50 

hunc  hominem  numero  divum  dignarier  esse  ? 

28  *  29  lacunam  indicavit  Munro  29,  30  hunc  versuum  ordinem 
restituit  Munro  31  Thracis  Munro  :  Thracia  OQ  35  Atlanteum 
Gifanius  :  Atianeum  OQ  38  si  Z, :  sed  OQ  victa  / 31 :  vincta 
OQ  44  tumst  Lachmann  :  sunt  OQ 

cum  bene  praesertim  multa  ac  divinitus  ipsis 
immortalibu’  de  divis  dare  dicta  suerit 
atque  omnem  rerum  naturam  pandere  dictis. 

Cuius  ego  ingressus  vestigia  dum  rationes  55 

persequor  ac  doceo  dictis,  quo  quaeque  creata 
foedere  sint,  in  eo  qiiam  sit  durare  necessum 
nec  validas  valeant  aevi  rescindere  leges, 
quo  genere  in  primis  animi  natura  reperta  est 
nativo  primum  consistere  corpore  creta  6o 

nec  posse  incolumis  magnum  durare  per  aevum, 
sed  simulacra  solere  in  somnis  fallere  mentem, 
cernere  cum  videamur  eum  quem  vita  reliquit, 
quod  superest,  nunc  huc  rationis  detulit  ordo, 
ut  mihi  mortali  consistere  corpore  mundum  65 

nativumque  simul  ratio  reddunda  sit  esse ; 
et  quibus  ille  modis  congressus  materiai 
fundarit  terram  caelum  mare  sidera  solem 
lunaique  globum ;  tum  quae  tellure  animantes 
exstiterint,  et  quae  nullo  sint  tempore  natae ;  7° 

quove  modo  genus  humanum  variante  loquela 
coeperit  inter  se  vesci  per  nomina  rerum ; 
et  quibus  ille  modis  divum  metus  insinuarit 
pectora,  terrarum  qui  in  orbi  sancta  tuetur 
fana  lacus  lucos  aras  simulacraque  divum.  75 

praeterea  solis  cursus  lunaeque  meatus 
expediam  qua  vi  flectat  natura  gubernans ; 
ne  forte  haec  inter  caelum  terramque  reamur 
libera  sponte  sua  cursus  lustrare  perennis 
morigera  ad  fruges  augendas  atque  animantis,  80 

neve  aliqua  divum  volvi  ratione  putemus, 
nam  bene  qui  didicere  deos  securum  agere  aevum, 
si  tamen  interea  mirantur  qua  ratione 

53  de  Lambinus’.  e  OQ  6r  incolumis  Marullus:  incolumen  O  : 

quaeque  geri  possint,  praesertim  rebus  in  illis 
quae  supera  caput  aetheriis  cernuntur  in  oris, 
rursus  in  antiquas  referuntur  religiones 
et  dominos  acris  adsciscunt,  omnia  posse 
quos  miseri  credunt,  ignari  quid  queat  esse, 
quid  nequeat,  finita  potestas  denique  cuique 
quanam  sit  ratione  atque  alte  terminus  haerens. 

Quod  superest,  ne  te  in  promissis  plura  moremur, 
principio  maria  ac  terras  caelumque  tuere ; 
quorum  naturam  triplicem,  tria  corpora,  Memmi, 
tris  species  tam  dissimilis,  tria  talia  texta, 
una  dies  dabit  exitio,  multosque  per  annos 
sustentata  ruet  moles  et  machina  mundi, 
nec  me  animi  fallit  quam  res  nova  miraque  menti 
accidat  exitium  caeli  terraeque  futurum, 
et  quam  difficile  id  mihi  sit  pervincere  dictis  ; 
ut  fit  ubi  insolitam  rem  apportes  auribus  ante 
nec  tamen  hanc  possis  oculorum  subdere  visu 
nec  iacere  indu  manus,  via  qua  munita  fidei 
proxima  fert  humanum  in  pectus  templaque  mentis, 
sed  tamen  effabor.  dictis  dabit  ipsa  fidem  res 
forsitan  et  graviter  terrarum  motibus  ortis 
omnia  conquassari  in  parvo  tempore  cernes, 
quod  procul  a  nobis  flectat  fortuna  gubernans, 
et  ratio  potius  quam  res  persuadeat  ipsa 
succidere  horrisono  posse  omnia  victa  fragore. 

Qua  prius  aggrediar  quam  de  re  fundere  fata 
sanctius  et"  multo  certa  ra^ne  magis  quam 
Pythia  quae  tripode  a  Phoebi  lauroque  profatur, 
multa  tibi  expediam  doctis  solacia  dictis ; 
religione  refrenatus  ne  forte  rearis 
terras  et  solem  et  caelum,  mare  sidera  lunam, 
corpore  divino  debere  aeterna  manere, 

ii6  manere  editio  Juntina  :  meare  OQ 

pro{)tereaque  putes  ritu  par  esse  Gigantum 

pendere  eos  poenas  immani  pro  scelere  omnis 

qui  ratione  sua  disturbent  moenia  mundi 

praeciarumque  velint  caeli  restinguere  solem  120 

immortalia  mortali  sermone  notantes; 

quae  procul  usque  adeo  divino  a  numine  distant, 

inque  deum  numero  quae  sint  indigna  videntur, 

notitiam  potius  praebere  ut  posse  putentur 

quid  sit  vitali  motu  sensuque  remotum.  125 

quippe  etenim  non  est,  cum  quovis  corpore  ut  esse 

posse  animi  natura  putetur  consiliumque ; 

sicut  in  aethere  non  arbor,  non  aequore  salso 

nubes  esse  queunt  neque  pisces  vivere  in  arvis 

nec  eruor  in  lignis  neque  saxis  sucus  inesse.  130 

certum  ac  dispositumst  ubi  quicquid  crescat  et  insit. 

sic  animi  natura  nequit  sine  corpore  oriri 

sola  neque  a  nervis  et  sanguine  longius  esse. 

quod  si  posset  enim,  multo  prius  ipsa  animi  vis 

in  capite  aut  umeris  aut  imis  calcibus  esse  135 

posset  et  innasci  quavis  in  parte  soleret, 

tandem  in  eodem  homine  atque  in  eodem  vase  manere. 

quod  quoniam  nostro  quoque  constat  corpore  certum 

dispositumque  videtur  ubi  esse  et  crescere  possit 

sorsum  anima  atque  animus,  tanto  magis  infitiandum  140 

totum  posse  extra  corpus  formamque  animalem 

putribus  in  glebis  terrarum  aut  solis  in  igni 

aut  in  aqua  durare  aut  altis  aetheris  oris. 

haud  igitur  constant  divino  praedita  sensu, 

quandoquidem  nequeunt  vitaliter  esse  animata.  145 

Illud  item  non  est  ut  possis  credere,  sedis 
esse  deum  sanctas  in  mundi  partibus  ullis, 
tenvis  enim  natura  deum  longeque  remota 

117  par  Marullus'.  pars  OQ  122  a  numine  distant  Madvig: 

sensibus  ab  nostris  animi  vix  mente  videtur ; 
quae  quoniam  manuum  tactum  suffugit  et  ictum,  150 
tactile  nil  nobis  quod  sit  contingere  debet, 
tangere  enim  non  quit  quod  tangi  non  licet  ipsum, 
quare  etiam  sedes  quoque  nostris  sedibus  esse 
dissimiles  debent,  tenues  de  corpore  eorum  ; 

(juae  tibi  posterius  largo  sermone  probabo.  155 

dicere  porro  hominum  causa  voluisse  parare 

[)raeclaram  mundi  naturam  proptereaque 

allaudabile  opus  divum  laudare  decere 

aeternumque  putare  atque  immortale  futurum 

nec  fas  esse,  deum  quod  sit  ratione  vetusta  160 

gentibus  humanis  fundatum  perpetuo  aevo, 

sollicitare  suis  ulla  vi  ex  sedibus  umquam 

nec  verbis  vexare  et  ab  imo  evertere  summa, 

cetera  de  genere  hoc  adfingere  et  addere,  Memmi, 

desiperest.  quid  enim  immortalibus  atque  beatis  165 

gratia  nostra  queat  largirier  emolumenti, 

ut  nostra  quicquam  causa  gerere  aggrediantur? 

quidve  novi  potuit  tanto  post  ante  quietos 

inlicere  ut  cuperent  vitam  mutare  priorem  ? 

nam  gaudere  novis  rebus  debere  videtur  170 

cui  veteres  obsunt ;  sed  cui  nil  accidit  aegri 

tempore  in  anteacto,  cum  pulchre  degeret  aevum, 

quid  potuit  novitatis  amorem  accendere  tali  ? 

at,  credo,  in  tenebris  vita  ac  maerore  iacebat,  [175] 

donec  diluxit  rerum  genitalis  origo.  175  [176] 

quidve  mali  fuerat  nobis  non  esse  creatis?  [174] 

natus  enim  debet  quicumque  est  velle  manere 

in  vita,  donec  retinebit  blanda  voluptas. 

qui  numquam  vero  vitae  gustavit  amorem 

nec  fuit  in  numero,  quid  obest  non  esse  creatum?  180 

152  quod  Marullus:  quod  si  OQ  174-176  hunc  versuum  ordi¬ 

exemplum  porro  gignundis  rebus  et  ipsa 

notities  divis  hominum  unde  est  insita  primum, 

quid  vellent  facere  ut  scirent  animoque  viderent, 

quove  modost  umquam  vis  cognita  principiorum 

quidque  inter  sese  permutato  ordine  possent,  185 

si  non  ipsa  dedit  specimen  natura  creandi  ? 

namque  ita  multa  modis  multis  primordia  rerum 

ex  infinito  iam  tempore  percita  plagis 

ponderibusque  suis  consuerunt  concita  ferri 

omnimodisque  coire  atque  omnia  pertemptare,  190 

quaecumque  inter  se  possent  congressa  creare, 

ut  non  sit  mirum  si  in  talis  disposituras 

deciderunt  quoque  et  in  talis  venere  meatus, 

qualibus  haec  rerum  geritur  nunc  summa^novahcfe. 

Quod  (si)  iam  rerum  ignorem  primordia  quae  sint,  195 
hoc  tamen  ex  ipsis  caeli  rationibus  ausim 
confirmare  aliisque  ex  rebus  reddere  multis, 
nequaquam  nobis  divinitus  esse  paratam 
naturam  rerum  :  tanta  stat  praedita  culpa, 
principio  quantum  caeli  tegit  impetus  ingens,  200 

inde  avide  partem  montes  silvaeque  ferarum 
possedere,  tenent  rupes  vastaeque  paludes 
et  mare  quod  late  terrarum  distinet  oras, 
inde  duas  porro  prope  partis  fervidus  ardor 
assiduusque  geli  casus  mortalibus  aufert.  205 

quod  superest  arvi,  tamen  id  natura  sua  vi 
sentibus  obducat,  ni  vis  humana  resistat 
vitai  causa  valido  consueta  bidenti 
ingemere  et  terram  pressis  proscindere  aratris, 
si  non  fecundas  vertentes  vomere  glebas  210 

terraique  solum  subigentes  cimus  ad  ortus, 

183  divis  hominum  Munro  :  hominum  divis  OQ  185  sese  editio 
Brixiensis  :  se  OQ  186  specimen  Pius  :  speciem  OQ  193  meatus 
1  }i  :  maestus  OQ  195  si  add.  Marullus  201  avide  Bernays  ; 
avidam  OQ  209  aratris  O  corr.  :  atris  O  :  versum  om.  Q 

sponte  sua  nequeant  liquidas  exsistere  in  auras, 
et  tamen  interdum  magno  quaesita  labore 
cum  iam  per  terras  frondent  atque  omnia  florent, 
aut  nimiis  torret  fervoribus  aetherius  sol  215 

aut  subiti  perimunt  imbres  gelidaeque  pruinae, 
flabraque  ventorum  violento  turbine  vexant 
praeterea  genus  horriferum  natura  ferarum 
humanae  genti  infestum  terraque  marique 
cur  alit  atque  auget?  cur  anni  tempora  morbos  220 

apportant?  quare  mors  immatura  vagatur? 
tum  porro  puer,  ut  saevis  proiectus  ab  undis 
navita,  nudus  humi  iacet,  infans,  indigus  omni 
vitali  auxilio,  cum  primum  in  luminis  oras 
nixibus  ex  alvo  matris  natura  profudit,  225 

vagituque  locum  lugubri  complet,  ut  aequumst 
cui  tantum  in  vita  restet  transire  malorum, 
at  variae  crescunt  pecudes  armenta  feraeque 
nec  crepitacillis  opus  est  nec  cuiquam  adhibendast 
almae  nutricis  blanda  atque  infracta  loquela 
nec  varias  quaerunt  vestis  pro  tempore  caeli, 
denique  non  armis  opus  est,  non  moenibus  altis, 
quis  sua  tutentur,  quando  omnibus  omnia  large 
tellus  ipsa  parit  naturaque  daedala  rerum. 

Principio  quoniam  terrai  corpus  et  umor 
aurarumque  leves  animae  calidique  vapores, 
e  quibus  haec  rerum  consistere  summa  videtur, 
omnia  nativo  ac  mortali  corpore  constant, 
de|Det  eodem  omnis  mundi  natura  putari, 
quippe  etenim  quorum  partis  et  membra  videmus 
corpore  nativo  ac  mortalibus  esse  figuris, 
haec  eadem  ferme  mortalia  cernimus  esse 

227  restet  transire  L\  re  et  transirest  OQ  233  quis  Christ : 

et  nativa  simul,  quapropter  maxima  mundi 
cum  videam  membra  ac  partis  consumpta  regigni, 
scire  licet  caeli  quoque  item  terraeque  fuisse  245 

principiale  aliquod  tempus  clademque  futuram. 

Illud  in  his  rebus  ne  corripuisse  rearis 
me  mihi,  quod  terram  atque  ignem  mortalia  sumpsi 
esse  neque  umorem  dubitavi  aurasque  perire 
atque  eadem  gigni  rursusque  augescere  dixi, 
principio  pars  terrai  nonnulla,  perusta 
solibus  assiduis,  multa  pulsata  pedum  vi, 
pulveris  exhalat  nebulam  nubisque  volantis 
quas  validi  toto  dispergunt  aere  venti, 
pars  etiam  glebarum  ad  diluviem  revocatur 
imbribus  et  ripas  r^d^eritia  flumina  rodunt, 
praeterea  pro  parte  sua,  quodcumque  alid  auget, 
redditur ;  et  quoniam  dubio  procul  esse  videtur 
omniparens  eadem  rerum  commune  sepulcrum, 
ergo  terra  tibi  libatur  et  aucta  recrescit. 

Quod  superest,  umore  novo  mare  flumina  fontis 
semper  abundare  et  latices  manare  perennis 
nil  opus  est  verbis  :  magnus  decursus  aquarum 
undique  declarat,  sed  primum  quicquid  aquai 
tollitur  in  summaque  flt  ut  nil  umor  abundet,  265 

partim  quod  validi  verrentes  aequora  venti 
diminuunt  radiisque  retexens  aetherius  sol, 
partim  quod  subter  per  terras  diditur  omnis, 
percolatur  enim  virus  retroque  remanat 
materies  umoris  et  ad  caput  amnibus  omnis  270 

convenit,  inde  super  terras  fluit  agmine  dulci 
qua  via  secta  semel  liquido  pede  detulit  undas. 

Aera  nunc  igitur  dicam  qui  corpore  toto 
innumerabiliter  privas  mutatur  in  horas. 

245  item  Beniley  ;  idem  OQ  24.8  me  mihi  Q :  memini  O 

257  alid  Lambinus  :  alit  OQ 


250 


255 


260 


11* 


T.  LVCRETI  CARI 


semper  enim,  quodcumque  fluit  de  rebus,  id  omne  275 

aeris  in  magnum  fertur  mare  ;  qui  nisi  contra 

corpora  retribuat  rebus  recreetque  fluentis, 

omnia  iam  resoluta  forent  et  in  aera  versa. 

haud  igitur  cessat  gigni  de  rebus  et  in  res 

recidere,  assidue  quoniam  fluere  omnia  constat.  280 

Largus  item  liquidi  fons  luminis,  aetherius  sol, 
irrigat  assidue  caelum  candore  recenti 
suppeditatque  novo  confestim  lumine  lumen, 
nam  primum  quicquid  fulgoris  disperit  ei, 
quocumque  accidit,  ■'id  l^et  hinc  cognoscere  possis,  285 
quod  simul  ac  primis  ^«bes  succedere  soli 
coepere  et  radios  inter  (fdasi  rumpere  lucis, 
extemplo  inferior  pars  hol-um  disperit  omnis 
terraque  inumbratur  ^mbi  cumque  feruntur  ; 
ut  noscas  splendore  novo  'res  semper  egere  290 

et  primum  iactum  fulgoris  quemque  perire 
nec  ratione  alia  res  posse  in  sole  videri, 
perpetuo  ni  suppeditet  lucis  caput  ipsum, 
quin  etiam  nocturna  tibi,  terrestria  quae  sunt, 
lumina,  pendentes  lychni  claraeque  coruscis  295 

fulguribus  pingues  multa  caligine  taedae 
consimili  properant  ratione,  ardore  ministro,  .  ^ 
suppeditare  novum  lumen,  tremere  ignibus  initant, 
instant,  nec  loca  lux  inter  quasi  rupta  relinquit, 
usque  adeo  properanter  ab  omnibus  ignibus  ei  300 

exitium  celeri  celatur  origine  flammae, 
sic  igitur  solem  lunam  stellasque  putandumst 
ex  alio  atque  alio  lucem  iactare  subortu 
et  primum  quicquid  flammarum  perdere  semper  ; 
inviolabilia  haec  ne  credas  forte  vigere.  305 

Denique  non  lapides  quoque  vinci  cernis  ab  aevo, 

282  recenti  Q  corr.  :  regenti  OQ  288  disperit  Q  corr. :  disperis  OQ 

non  altas  turris  ruere  et  putrescere  saxa, 

non  delubra  deum  simulacraque  fessa  fatisci, 

nec  sanctum  numen  fati  protollere  finis 

posse  neque  adversus  naturae  foedera  niti?  310 

denique  non  monumenta  virum  dilapsa  videmus, 

tquaerere  proporro  sibi  cumque  senescere  credast 

non  ruere  avulsos  silices  a  montibus  altis 

nec  validas  aevi  viris  perferre  patique 

finiti?  neque  enim  caderent  avulsa  repente,  315 

ex  infinito  quae  tempore  pertolerassent 

omnia  tormenta  aetatis  privata  fragore. 

Denique  iam  tuere  hoc,  circum  supraque  quod  omnem 
continet  amplexu  terram :  si  procreat  ex  se 
omnia,  quod  quidam  memorant,  recipitque  perempta,  320 
totum  nativo  ac  mortali  corpore  constat, 
nam  quodcumque  alias  ex  se  res  auget  alitque, 
deminui  debet,  recreari,  cum  recipit  res. 

Praeterea  si  nulla  fuit  genitalis  origo 
terrarum  et  caeli  semperque  aeterna  fuere,  325 

cur  supera  bellum  Thebanum  et  funera  Troiae 
non  alias  alii  quoque  res  cecinere  poetae? 
quo  tot  facta  virum  totiens  cecidere  neque  usquam 
aeternis  famae  monumentis  insita  florent  ? 
verum,  ut  opinor,  habet  novitatem  siimma  recensque  330 
naturast  mundi  neque  pridem  exordia  cepit, 
quare  etiam  quaedam  nunc  artes  expoliuntur, 
nunc  etiam  augescunt ;  nunc  addita  navigiis  sunt 
multa,  modo  organici  melicos  peperere  sonores, 
denique  natura  haec  rerum  ratioque  repertast  335 

nuper,  et  hanc  primus  cum  primis  ipse  repertus 
nunc  ego  sum  in  patrias  qui  possim  vertere  voces, 
quod  si  forte  fuisse  antehac  eadem  omnia  credis, 
sed  periise  hominum  torrenti  saecla  vapore, 
aut  cecidisse  urbis  magno  ^"^amine  mundi,  34° 

aut  ex  imbribus  assiduis  exisse  rapaces 
per  terras  amnis  atque  oppida  coperuisse, 
tanto  quique  magis  victus  fateare  necessest 
exitium  quoque  terrarum  caelique  futurum, 
nam  cum  res  tantis  morbis  tantisque  periclis  345 

temptarentur,  ibi  si  tristior  incubuisset 
causa,  darent  late  cladem  magnasque  ruinas, 
nec  ratione  alia  mortales  esse  videmur 
inter  nos,  nisi  quod  morbis  aegrescimus  isdem 
atque  illi  quos  a  vita  natura  removit.  350 

Praeterea  quaecumque  manent  aeterna  necessust 
aut,  quia  sunt  solido  cum  corpore,  respuere  ictus 
nec  penetrare  pati  sibi  quicquam  quod  queat  artas 
dissociare  intus  partis,  ut  materiai 

corpora  sunt  quorum  naturam  ostendimus  ante,  355 

aut  ideo  durare  aetatem  posse  per  omnem, 

plagarum  quia  sunt  expertia,  sicut  inane  est 

quod  manet  intactum  neque  ab  ictu  fungitur  hilum, 

aut  etiam  quia  nulla  loci  fit  copia  circum, 

quo  quasi  res  possint  discedere  dissoluique,  360 

sicut  summarum  summa  est  aeterna,  neque  extra 

qui  locus  est  quo  dissiliant  neque  corpora  sunt  quae 

possint  incidere  et  valida  dissolvere  plaga. 

at  neque,  uti  docui,  solido  cum  corpore  mundi 

naturast,  quoniam  admixtumst  in  rebus  inane,  365 

nec  tamen  est  ut  inane,  neque  autem  corpora  desunt, 

ex  infinito  quae  possint  forte  coorta 

corruere  hanc  rerum  violento  turbine  summam 

aut  aliam  quamvis  cladem  importare  per  ictus, 

nec  porro  natura  loci  spatiumque  profundi  370 

deficit,  exspergi  quo  possint  moenia  mundi, 

aut  alia  quavis  possunt  vi  pulsa  perire. 

haud  igitur  leti  praeclusa  est  ianua  caelo 

nec  soli  terraeque  neque  altis  aequoris  undis, 

sed  patet  immane  et  vasto  respectat  hiatu.  375 

quare  etiam  nativa  necessumst  confiteare 

haec  eadem ;  neque  enim,  mortali  corpore  quae  sunt, 

ex  infinito  iam  tempore  adhuc  potuissent 

immensi  validas  aevi  contemnere  viris. 

Denique  tantopere  inter  se  cum  maxima  mundi  380 
pugnent  membra,  pio  nequaquam  concita  bello, 
nonne  vides  aliquam  longi  certaminis  ollis 
posse  dari  finem  ?  vel  cum  sol  et  vapor  omnis 
omnibus  epotis  umoribus  exsuperarint : 
quod  facere  intendunt,  neque  adhuc  conata  patrantur :  385 
tantum  suppeditant  amnes  ultraque  minantur 
omnia  diluviare  ex  alto  gurgite  ponti, 
nequiquam,  quoniam  verrentes  aequora  venti 
deminuunt  radiisque  retexens  aetherius  sol, 
et  siccare  prius  confidunt  omnia  posse  390 

quam  liquor  incepti  possit  contingere  finem, 
tantum  spirantes  aequo  certamine  bellum 
magnis  (inter  se)  de  rebus  cernere  certant, 
cum  semel  interea  fuerit  superantior  ignis 
et  semel,  ut  fama  est,  umor  regnant  in  arvis.  395 

'ignis  enim  superavit  et  ardens  multa  perussit, 
avia  cum  Phaethonta  rapax  vis  solis  equorum 
aethere  raptavit  toto  terrasque  per  omnis. 

at  pater  omnipotens  ira  tum  percitus  acri 

magnanimum  Phaethonta  repenti  fulminis  ictu  400 

deturbavit  equis  in  terram,  solque  cadenti 

obvius  aeternam  succepit  lampada  mundi 

disiectosque  redegit  equos  iunxitque  trementis, 

inde  suum  per  iter  recreavit  cuncta  gubernans, 

scilicet  ut  veteres  Graium  cecinere  poetae.  405 

quod  procul  a  vera  nimis  est  ratione  repulsum. 

ignis  enim  superare  potest  ubi  materiai 

ex  infinito  sunt  corpora  plura  coorta ; 

inde  cadunt  vires  aliqua  ratione  revictae, 

aut  pereunt  res  exustae  torrentibus  auris.  410 

umor  item  quondam  coepit  superare  coortus, 

ut  fama  est,  hominum  multas  quando  obruit  urbis. 

inde  ubi  vis  aliqua  ratione  aversa  recessit, 

ex  infinito  fuerat  quaecumque  coorta, 

constiterunt  imbres  et  flumina  vim  minuerunt.  415 

Sed  quibus  ille  modis  coniectus  materiai 
fundarit  terram  et  caelum  pontique  profunda, 
solis  lunai  cursus,  ex  ordine  ponam, 
nam  certe  neque  consilio  primordia  rerum 
ordine  se  suo  quaeque  sagaci  mente  locarunt  420 

nec  quos  quaeque  darent  motus  pepigere  profecto, 
sed  quia  multa  modis  multis  primordia  rerum 
ex  infinito  iam  tempore  percita  plagis 
ponderibusque  suis  consuerunt  concita  ferri 
omnimodisque  coire  atque  omnia  pertemptare,  435 

quaecumque  inter  se  possent  congressa  creare, 
propterea  fit  uti  magnum  vulgata  per  aevum 
omne  genus  coetus  et  motus  experiundo 
tandem  conveniant  ea  quae  Cohvecta'^  repente 
magnarum  rerum  fiunt  exordia  saepe,  430 

terrai  maris  et  caeli  generisque  animantum. 

Hic  neque  tum  solis  rota  cerni  lumine  largo 
altivolans  poterat  nec  magni  sidera  mundi 
nec  mare  nec  caelum  nec  denique  terra  neque  aer 


nec  similis  nostris  rebus  res  ulla  videri,  435 

sed  nova  tempestas  quaedam  molesque  coorta 
omne  genus  de  principiis,  discordia  quorum  [440] 

intervalla  vias  conexus  pondera  plagas  [441] 

concursus  motus  turbabat  proelia  miscens,  [442] 

propter  dissimilis  formas  variasque  figuras  440  [443] 

quod  non  omnia  sic  poterant  coniuncta  manere  [444] 
nec  motus  inter  sese  dare  convenientis.  [445] 

diffugere  inde  loci  partes  coepere  paresque  [437] 

cum  paribus  iungi  res  et  discludere  mundum  [438] 

membraque  dividere  et  magnas  disponere  partis,  445  [439] 
hoc  est,  a  terris  altum  secernere  caelum, 
et  sorsum  mare,  uti  secreto  umore  pateret, 
sorsus  item  puri  secretique  aetheris  ignes. 


Quippe  etenim  primum  terrai  corpora  quaeque, 
propterea  quod  erant  gravia  et  perplexa,  coibant  450 
in  medio  atque  imas  capiebant  omnia  sedis ; 
quae  quanto  magis  inter  se  perplexa  coibant, 
tam  magis  expressere  ea  quae  mare  sidera  solem 
lunamque  efficerent  et  magni  moenia  mundi, 
omnia  enim  magis  haec  e  levibus  atque  rotundis  455 
seminibus  multoque  minoribu’  sunt  elementis 
quam  tellus,  ideo,  per  rara  foramina,  terrae 
partibus  erumpens  primus  se  sustulit  aether 
ignifer  et  multos  secum  levis  abstulit  ignis, 
non  alia  longe  ratione  ac  saepe  videmus,  460 

aurea  cum  primum  gemmantis  rore  per  herbas 

matutina  rubent  radiati  lumina  solis 

exhalantque  lacus  nebulam  fluviique  perennes, 

ipsaque  ut  interdum  tellus  fumare  videtur; 

omnia  quae  sursum  cum  conciliantur,  in  alto  465 

corpore  concreto  subtexunt  nubila  caelum. 

sic  igitur  tum  se  levis  ac  diffusilis  aether 

corpore  concreto  circumdatus  undique  flexit 

et  late  diffusus  in  omnis  undique  partis 

omnia  sic  avido  complexu  cetera  saepsit.  470 

hunc  exordia  sunt  solis  lunaeque  secuta, 

interutrasque  globi  quorum  vertuntur  in  auris  ; 

quae  neque  terra  sibi  adscivit  nec  maximus  aether, 

quod  neque  tam  fuerunt  gravia  ut  depressa  sederent, 

nec  levia  ut  possent  per  summas  llfeier  oras,  475 

et  tamen  interutrasque  ita  ^uht  ut  corpora  viva 

versent  et  partes  ut  mundi  totius  exstent ; 

quod  genus  in  nobis  quaedam  licet  in  statione 

membra  manere,  tamen  cum  sint  ea  quae  moveantur. 

his  igitur  rebus  retractis  terra  repente,  480 

maxima  qua  nunc  se  ponti  plaga  caerula  tendit, 

succidit  et  salso  suffudit  gurgite  fossas. 

inque  dies  quanto  circum  magis  aetheris  aestus 

et  radii  solis  cogebant  undique  terram 

verberibus  crebris  extrema  ad  limina  in  artum,  •  485 

in  medio  ut  propulsa  suo  condensa  coiret, 

tam  magis  expressus  salsus  de  corpore  sudor 

augebat  mare  manando  camposque  natantis, 

et  tanto  magis  illa  foras  elapsa  volabant 

corpora  multa  vaporis  et  aeris  altaque  caeli  490 

densebant  procul  a  terris  fulgentia  templa. 

sidebant  campi,  crescebant  montibus  altis 

ascensus  ;  neque  enim  poterant  subsidere  saxa 
nec  _pariter  tantundem  omnes  succumbere  partes. 

Sic  igitur  terrae  concreto  corpore  pondus  495 

constitit  atque  omnis  mundi  quasi  limus  in  imum 
confluxit  gravis  et  subsedit  funditus  ut  faex  ; 
inde  mare  inde  aer  inde  aether  ignifer  ipse 
corporibus  liquidis  sunt  omnia  pura  relicta, 
et  leviora  aliis  alia,  et  liquidissimus  aether 
atque  levissimus  aerias  super  influit  auras, 
nec  liquidum  corpus  turbantibus  aeris  auris 
commiscet ;  sinit  haec  violentis  oninia  verti 
turbinibus,  sinit  incertis  turbare  procellis, 
ipse  suos  ignis  certo  fert  impete  labens.  505 

nam  modice  fluere  atque  uno  posse  aethera  nisu 
significat  Pontos,  mare  certo  quod  fluit  aestu  -  ‘‘ 
unum  labendi  conservans^^iiS^^e  tenorem. 

p^otibus  astrorum  nunc  quae  sit  causa  canamus, 
principio  magnus  caeli  si  vertitur  orbis,  510 

ex  utraque  polum  parti  premere  aera  nobis  ' 
dicendum  est  extraque  tenere  et  claudere  utrimque ; 
inde  alium  supra  fluere  atque  intendere  eodem 
quo  volvenda  micant  aeterni  sidera  mundi ; 
aut  alium  subter,  contra  qui  subvehat  orbem,  515 

ut  fluvios  versare  rotas  atque  haustra  videmus, 
est  etiam  quoque  uti  possit  caelum  omne  manere 
in  statione,  tamen  cum  lucida  signa  ferantur  ; 
sive  quod  inclusi  rapidi  sunt  aetheris  aestus 
quaerentesque  viam  circum  versantur  et  ignes  520 

passim  per  caeli  volvunt  summania  templa ; 
sive  aliunde  fluens  alicunde  extrinsecus  aer 
versat  agens  ignis  ;  sive  ipsi  serpere  possunt 
quo  cuiusque  cibus  vocat  atque  invitat  euntis, 

flammea  per  caelum  pascentes  corpora  passim. 
nam  quid  in  hoc  mundo  sit  eorum  ponere  certum 
difficile  est ;  sed  quid  possit  fiatque  per  omne 
in  variis  mundis  varia  ratione  creatis, 
id  doceo  plurisque  sequor  disponere  causas, 
motibus  astrorum  quae  possint  esse  per  omne ; 
e  quibus  una  tamen  siet  hic  quoque  causa  necessest 
quae  vegeat  motum  signis  ;  sed  quae  sit  earum 
praecipere  haudquaquamst  pedetemptim  progredientis.] 
Terraque  ut  in  media  mundi  regione  quiescat, 
evanescere  paulatim  et  decrescere  pondus 
convenit,  atque  aliam  naturam  subter  habere 
ex  ineunte  aevo  coniunctam  atque  uniter  aptam 
partibus  aeriis  mundi  quibus  insita  vivit, 
propterea  non  est  oneri  neque  deprimit  auras ; 
ut  sua  cuique  homini  nullo  sunt  pondere  membra 
nec  caput  est  oneri  collo  nec  denique  totum 
corporis  in  pedibus  pondus  sentimus  inesse ; 
at  quaecumque  foris  veniunt  impostaque  nobis 
pondera  sunt  laedunt,  permulto  saepe  minora, 
usque  adeo  magni  refert  quid  quaeque  queat  res. 
sic  igitur  tellus  non  est  aliena  repente 
allata  atque  auris  aliunde  obiecta  alienis, 
sed  pariter  prima  concepta  ab  origine  mundi 
certaque  pars  eius,  quasi  nobis  membra,  videtur, 
praeterea  grandi  tonitru  concussa  repente 
terra  supra  quae  se  sunt  concutit  omnia  motu  ; 
quod  facere  haud  ulla  posset  ratione,  nisi  esset 
partibus  aeriis  mundi  caeloque  revincta, 
nam  communibus  inter  se  radicibus  haerent 
ex  ineunte  aevo  coniuncta  atque  uniter  apta. 

nonne  vides  etiam  quam  magno  pondere  nobis 

sustineat  corpus  tenuissima  vis  animai 

propterea  quia  tam  coniuncta  atque  uniter  apta  est? 

denique  iam  saltu  pernici  tollere  corpus 

quid  potis  est  nisi  vis  animae  quae  membra  gubernat?  560 

iamne  vides  quantum  tenuis  natura  valere 

possit,  ubi  est  coniuncta  gravi  cum  corpore,  ut  aer 

coniunctus  terris  et  nobis  est  animi  vis  ? 

Nec  nimio  solis  maior  rota  nec  minor  ardor 
esse  potest,  nostris  quam  sensibus  esse  videtur.  565 

nam  quibus  e  spatiis  cumque  ignes  lumina  possunt 

•  I  i  4  # 

adicere  et  calidum  membris  adflare  vaporem, 
nil  illa  his  intervallis  de  corpore  libant 
flammarum  nil  ad  speciem  est  contractior  ignis. 

/  proinde,  calor  quoniam  solis  lumenque  profusum  570  [573] 
perveniunt  nostros  ad  sensus  et  loca  mulcent,  [570] 

forma  quoque  hinc  solis  debet  filumque  videri,  [571] 

nil  adeo  ut  possis  plus  aut  minus  addere,  vere.  [572] 
lunaque  sive  notho  fertur  loca  lumine  lustransU^.^-’^  575 
sive  suam  proprio  iactat  de  corpore  lucem, 
quidquid  id  est,  nilo  fertur  maiore  figura 
quam,  nostris  oculis  qua  cernimus,  esse  videtur, 
nam  prius  omnia,  quae  longe  semota  tuemur 
aera  per  multum,  specie  confusa  videntur  580 

quam  minui  filum,  quapropter  luna  necesse  est, 
quandoquidem  claram  speciem  certamque  figuram  ■ 

praebet,  ut  est  oris  extremis  cumque  notata  ^ 

quantaque  quantast  hinc  nobis  videatur  in  alto, 
postremo  quoscumque  vides  hinc  aetheris  ignis ;  585 

quandoquidem  quoscumque  in  terris  cernimus  (ignis), 

558  apta  Q  corr.  :  rapta  OQ  560  quid  Lambinus :  quis  OQ 

568  nil  illa  his  Bernays  :  nihil  nisi  OQ  570-573  hunc  versuum 

ordinem  restituit  Marullus  571  mulcent /.ac/jmaww  :  fulgent  OO 

574  =  571  (570)  secl.  editores  581  minui  Bentley\  mi  OQ  584 
quantaque  Eichstddt :  quanto  quoque  OQ  586  ignes  add.  Marullus 

dum  tremor  est  clarus,  dum  cernitur  ardor  eorum, 
perparvum  quiddam  interdum  mutare  videntur 
alteram  utram  in  partem  filum,  quo  longius  absunt : 


scire  licet  perquam  pauxillo  posse  minores  590  [594] 

esse  vel  exigua  maiores  parte  brevique.  [595] 

Illud  item  non  est  mirandum,  qua  ratione  [590] 

tantulus  ille  queat  tantum  sol  mittere  lumen,  [591] 

quod  maria  ac  terras  omnis  caelumque  rigando  [592] 
compleat  et  calido  perfundat  cuncta  vapore.  595  [593] 
'  nam  licet  hinc  mundi  patefactum  totius  unum  597 

largifluum  fontem  scatere  atque  erumpere  lumen, 
ex  omni  mundo  quia  sic  elementa  vaporis 
undique  conveniunt  et  sic  coniectus  eorum  600 


confluit,  ex  uno  capite  hic  ut  profluat  ardor. 

nonne  vides  etiam  quam  late  parvus  aquai 

prata  riget  fons  interdum  campisque  redundet  ? 

est  etiam  quoque  uti  non  magno  solis  ab  igni 

aera  percipiat  calidis  fervoribus  ardor,  605 

opportunus  ita  est  si  forte  et  idoneus  aer, 

ut  queat  accendi  parvis  ardoribus  ictus  ; 

quod  genus  interdum  segetes  stipulamque  videmus 

accidere  ex  una  scintilla  incendia  passim. 

forsitan  et  rosea  sol  alte  lampade  lucens  610 

possideat  multum  caecis  fervoribus  ignem 

circum  se,  nullo  qui  sit  fulgore  notatus, 

aestifer  ut  tantum  radiorum  exaugeat  ictum. 

Nec  ratio  solis  simplex  (et)  certa  patescit, 
quo  pacto  aestivis  e  partibus  aegocerotis  615 

brumalis  adeat  flexus  atque  inde  revertens 
cancri  se  ut  vertat  metas  ad  solstitialis, 

587  est  add.  l  588  videntur  Q  :  videtur  O  589  absunt 

Lachmann  :  absit  OQ  590  595  hunc  versuum  ordinem  restituit 

Marullus  596  584  secl.  editores  609  accidere  Q  :  accedere  O 

613  aestifer  ut  tantum  /77  :  aestiferi  utantum  Q  x  aestiferi  utantur  O 

614  et  certa  Munro:  recta  OQ  6i'j  cancri  se  Lachmann  :  can- 

lunaque  mensibus  id  spatium  videatur  obire, 

annua  sol  in  quo  consumit  tempora  cursu. 

non,  inquam,  simplex  his  rebus  reddita  causast.  620 

nam  fieri  vel  cum  primis  id  posse  videtur, 

Democriti  quod  sancta  viri  sententia  ponit, 

quanto  quaeque  magis  sint  terram  sidera  propter, 

tanto  posse  minus  cum  caeli  turbine  ferri. 

evanescere  enim  rapidas  illius  et  acris  625 

imminui  subter  viris,  ideoque  relinqui 

paulatim  solem  cum  posterioribu’  signis, 

inferior  multo  quod  sit  quam  fervida  signa. 

et  magis  hoc  lunam  :  quanto  demissior  eius 

cursus  abest  procul  a  caelo  terrisque  propinquat,  630 

tanto  posse  minus  cum  signis  tendere  cursum. 

flaccidiore  etenim  quanto  iam  turbine  fertur 

inferior  quam  sol,  tanto  magis  omnia  signa 

hanc  adipiscuntur  circum  praeterque  feruntur. 

propterea  fit  ut  haec  ad  signum  quodque  reverti  635 

mobilius  videatur,  ad  hanc  quia  signa  revisunt. 

fit  quoque  ut  e  mundi  transversis  partibus  aer 

alternis  certo  fluere  alter  tempore  possit, 

qui  queat  aestivis  solem  detrudere  signis 

brumalis  usque  ad  flexus  gelidumque  rigorem,  640 

et  qui  reiciat  gelidis  a  frigoris  umbris 

aestiferas  usque  in  partis  et  fervida  signa. 

et  ratione  pari  lunam  stellasque  putandumst, 

quae  volvunt  magnos  in  magnis  orbibus  annos, 

aeribus  posse  alternis  e  partibus  ire.  645 

nonne  vides  etiam  diversis  nubila  ventis 

diversas  ire  in  partis  inferna  supernis  ? 

qui  minus  illa  queant  per  magnos  aetheris  orbis 

aestibus  inter  se  diversis  sidera  ferri  ? 

At  nox  obruit  ingenti  caligine  terras,  650 


632  etenim  Lachmann  :  etiam  OQ 

aut  ubi  de  longo  cursu  sol  ultima  caeli 

impulit  atque  suos  efflavit  languidus  ignis 

concussos  itere  et  labefactos  aere  multo, 

aut  quia  sub  terras  cursum  convertere  cogit 

vis  eadem,  supra  quae  terras  pertulit  orbem.  655 

Tempore  item  certo  roseam  Matuta  per  oras 
aetheris  auroram  differt  et  lumina  pandit, 
aut  quia  sol  idem,  sub  terras  ille  revertens, 
anticipat  caelum  radiis  accendere  temptans, 
aut  quia  conveniunt  ignes  et  semina  multa  660 

confluere  ardoris  consuerunt  tempore  certo, 
quae  faciunt  solis  nova  semper  lumina  gigni ; 
quod  genus  Idaeis  fama  est  e  montibus  altis 
dispersos  ignis  orienti  lumine  cerni, 

inde  coire  globum  quasi  in  unum  et  conficere  orbem.  665 

nec  tamen  illud  in  his  rebus  mirabile  debet 

esse,  quod  haec  ignis  tam  certo  tempore  possunt 

semina  confluere  et  solis  reparare  nitorem. 

multa  videmus  enim,  certo  quae  tempore  fiunt 

omnibus  in  rebus,  florescunt  tempore  certo  670 

arbusta  et  certo  dimittunt  tempore  florem. 

nec  minus  in  certo  dentis  cadere  imperat  aetas 

tempore  et  impubem  molli  pubescere  veste 

et  pariter  mollem  malis  demittere  barbam. 

fulmina  postremo  nix  imbres  nubila  venti  675 

non  nimis  incertis  fiunt  in  partibus  anni. 

namque  ubi  sic  fuerunt  causarum  exordia  prima 

atque  ita  res  mundi  cecidere  ab  origine  prima, 

conseque  quoque  iam  redeunt  ex  ordine  certo. 

Crescere  itemque  dies  licet  et  tabescere  noctes,  680 
et  minui  luces,  cum  sumant  augmina  noctes, 

651  sol  ultima  C:  solvet  ima  OQ  656  Matuta  Fontanus  :  ma¬ 
tura  OQ  667  possunt  Lachmann :  possit  OQ  679  conseque 

.  .  .  redeunt  Lachmann  :  consequiae  .  .  .  rerum  OQ 

aut  quia  sol  idem  sub  terras  atque  superne 

imparibus  currens  anfractibus  aetheris  oras 

partit  et  in  partis  non  aequas  dividit  orbem, 

et  quod  ab  alterutra  detraxit  parte,  reponit  685 

eius  in  adversa  tanto  plus  parte  relatus, 

donec  ad  id  signum  caeli  pervenit,  ubi  anni 

nodus  nocturnas  exaequat  lucibus  umbras. 

nam  medio  cursu  flatus  aquilonis  et  austri 

distinet  aequato  caelum  discrimine  metas  690 

propter  signiferi  posituram  totius  orbis, 

annua  sol  in  quo  concludit  tempora  serpens, 

obliquo  terras  et  caelum  lumine  lustrans, 

ut  ratio  declarat  eorum  qui  loca  caeli 

omnia  dispositis  signis  ornata  notarunt.  695 

aut  quia  crassior  est  certis  in  partibus  aer, 

sub  terris  ideo  tremulum  iubar  haesitat  ignis 

nec  penetrare  potest  facile  atque  emergere  ad  ortus. 

propterea  noctes  hiberno  tempore  longae 

cessant,  dum  veniat  radiatum  insigne  diei.'  700 

aut  etiam,  quia  sic  alternis  partibus  anni 

tardius  et  citius  consuerunt  confluere  ignes 

qui  faciunt  solem  certa  desurgere  parte, 

propterea  fit  uti  videantur  dicere  verum 

* 

Luna  potest  solis  radiis  percussa  nitere  705 

inque  dies  magis  (id)  lumen  convertere  nobis 
ad  speciem,  quantum  solis  secedit  ab  orbi, 
donec  eum  contra  pleno  bene  lumine  fulsit 
atque  oriens  obitus  eius  super  edita  vidit ; 
inde  minutatim  retro  quasi  condere  lumen  710 

debet  item,  quanto  propius  iam  solis  ad  ignem 

692  concludit  Lachmann  ;  contudit  OQ  704  *  705  lactmam 

indicavit  Munto  705  percussa  l  :  perculsa  OQ  706  id 

add.  Lachmann 

labitur  ex  alia  signorum  parte  per  orbem  ; 

ut  faciunt,  lunam  qui  fingunt  esse  pilai 

consimilem  cursusque  viam  sub  sole  tenere. 

est  etiam  quare  proprio  cum  lumine  possit  715 

volvier  et  varias  splendoris  reddere  formas. 

corpus  enim  licet  esse  aliud  quod  fertur  et  una 

labitur  omnimodis  occursans  officiensque 

nec  potis  est  cerni,  quia  cassum  lumine  fertur. 

versarique  potest,  globus  ut,  si  forte,  pilai  720 

dimidia  ex  parti  candenti  lumine  tinctus, 

versandoque  globum  variantis  edere  formas, 

donec  eam  partem,  quaecumque  est  ignibus  aucta, 

ad  speciem  vertit  nobis  oculosque  patentis ; 

inde  minutatim  retro  contorquet  et  aufert  725 

luciferam  partem  glomeraminis  atque  pilai ; 

ut  Babylonica  Chaldaeum  doctrina  refutans 

astrologorum  artem  contra  convincere  tendit, 

proinde  quasi  id  fieri  nequeat  quod  pugnat  uterque 

aut  minus  hoc  illo  sit  cur  amplectier  ausis.  730 

denique  cur  nequeat  semper  nova  luna  creari 

ordine  formarum  certo  certisque  figuris 

inque  dies  privos  aborisci  quaeque  creata 

atque  alia  illius  reparari  in  parte  locoque, 

difficilest  ratione  docere  et  vincere  verbis,  735 

ordine  cum  (possint)  tam  certo  multa  creari. 

it  ver  et  Venus,  et  Veneris  praenuntius  ante 

pennatus  graditur.  Zephyri  vestigia  propter 

Flora  quibus  mater  praespargens  ante  viai 

cuncta  coloribus  egregiis  et  odoribus  opplet.  740 

inde  loci  sequitur  calor  aridus  et  comes  una 

pulverulenta  Ceres  (et)  etesia  flabra  aquilonum. 

727  Chaldaeum  Avancius :  Chaldeum  OQ  733  aborisci  Lach- 
mann  :  abolisci  OQ  736  possint  add.  Lachmann  742  pul¬ 

verulenta  Pontanus  :  pulverunta  OQ  et  add.  Marullus 

inde  autumnus  adit,  graditur  simul  Euhius  Euan, 
inde  aliae  tempestates  ventique  sequuntur, 
altitonans  Volturnus  et  auster  fulmine  pollens, 
tandem  brifma  nives  adfert  pigrumque  rigorem 
reddit  hiemps,  sequitur  crepitans  hanc  dentibus  algor, 
quo  minus  est  mirum  si  certo  tempore  luna 
gignitur  et  certo  deletur  tempore  rursus, 
cum  fieri  possint  tam  certo  tempore  multa. 

Solis  item  quoque  defectus  lunaeque  latebras 
pluribus  e  causis  fieri  tibi  posse  putandumst. 
nam  cur  luna  queat  terram  secludere  solis 
lumine  et  a  terris  altum  caput  obstruere  ei, 
obiciens  caecum  radiis  ardentibus  orbem  ; 
tempore  eodem  aliud  facere  id  non  posse  putetur 
corpus  quod  cassum  labatur  lumine  semper  ? 
solque  suos  etiam  dimittere  languidus  ignis 
tempore  cur  certo  nequeat  recreareque  lumen, 
cum  loca  praeteriit  flammis  infesta  per  auras, 
quae  faciunt  ignis  interstingui  atque  perire  ? 
et  cur  terra  queat  lunam  spoliare  vicissim 
lumine  et  oppressum  solem  super  ipsa  tenere, 
menstrua  dum  rigidas  coni  perlabitur  umbras  ; 
tempore  eodem  aliud  nequeat  succurrere  lunae 
corpus  vel  supra  solis  perlabier  orbem, 
quod  radios  interrumpat  lumenque  profusum  ? 
et  tamen  ipsa  suo  si  fulget  luna  nitore, 
cur  nequeat  certa  mundi  languescere  parte, 
dum  loca  luminibus  propriis  inimica  per  exit? 

^  Quod  superest,  quoniam  magni  per  caerula  mundi 
qua  fieri  quicquid  posset  ratione  resolvi, 
solis  uti  varios  cursus  lunaeque  meatus 
noscere  possemus  quae  vis  et  causa  cieret. 

quove  modo  (possent)  offecto  lumine  obire  "" 
et  neque  opinantis  tenebris  obducere  terras, 
cum  quasi  conivent  et  aperto  lumine  rursum 
omnia  convisunt  clara  loca  candida  luce, 
nunc  redeo  ad  mundi  novitatem  et  mollia  terrae 
arva,  novo  fetu  quid  primum  in  luminis  oras 
tollere  et  incertis  crerint  committere  ventis. 

Principio  ^enus  herbarum  viridemque  nitorem 
terra  dedit  circum  collis  camposque  per  omnis, 
florida  fulserunt  viridanti  prata  colore, 
arboribusque  datumst  variis  exinde  per  auras 
crescendi  magnum  immissis  certamen  habenis, 
ut  pluma  atque  pili  primum  saetaeque  creantur 
quadrupedum  membris  et  corpore  pennipotentum, 
sic  nova  tum  tellus  herbas  virgultaque  primum 
sustulit,  ^rtHe  lojT) mortalia  saecla  creavit 
multa  modis  multis  varia  ratione  coorta.  ’ 

nam  neque  de  caelo  cecidisse  animalia  possunt 
nec  terrestria  de  salsis  exisse  lacunis, 
linquitur  ut  merito  maternum  nomen  adepta 
terra  sit,  e  terra  quoniam  sunt  cuncta  creata, 
multaque  nunc  etiam  exsistunt  animalia  terris 
imbribus  et  calido  solis  concreta  vapore ; 
quo  minus  est  mirum  si  tum  sunt  plura  coorta 
et  maiora,  nova  tellure  atque  aethere  adulta. 
principio  genus  alituum  variaeque  volucres 
ova  relinquebant  exclusae  tempore  verno,  * 
folliculos  ut  nunc  teretes  aestate  cicadae 
linquunt  sponte  sua  victum  vitamque  petentes, 
tum  tibi  terra  dedit  primum  mortalia  saecla, 
multus  enim  calor  atque  umor  superabat  in  arvis, 
hoc  ubi  quaeque  loci  regio  opportuna  dabatur, 

776  possent  add.  editio  Brixiensis 
dunt  OQ 

crescebant  uteri  terram  radicibus  apti ; 
quos  ubi  tempore  maturo  patefecerat  aetas 
infantum  fugiens  umorem  aurasque  petessens,  810 

convertebat  ibi  natura  foramina  terrae 
et  sucum  venis  cogebat  fundere  apertis 
consimilem  lactis,  sicut  nunc  femina  quaeque 
cum  peperit,  dulci  repletur  lacte,  quod  omnis 
impetus  in  mammas  convertitur  ille  alimenti.  815 

terra  cibum  pueris,  vestem  vapor,  herba  cubile 
praebebat  multa  et  molli  lanugine  abundans, 
at  novitas  mundi  nec  frigora  dura  ciebat 
nec  nimios  aestus  nec  magnis  viribus  auras, 
omnia  enim  pariter  crescunt  et  robora  sumunt.  820 

Quare  etiam  atque  etiam  maternum  nomen  adepta 
terra  tenet  merito,  quoniam  genus  ipsa  creavit 
humanum  atque  animal  prope  certo  tempore  fudit  , 
omne  quod  in  magnis  bacchatur  montibu’  passim, 
aeriasque  simul  volucris  variantibu’  formis,  *  825 

sed  quia  finem  aliquam  pariendi  debet  habere, 
destitit,  ut  mulier  spatio  defessa  ve^sto. 

^mutat  enim  mundi  naturam  ..totius  abtas 
ex  alioque  alius  status  excipere  omnia  (^bet, 
nec  manet  ulla  sui  similis  res :  omnia  migrant,  830 

-  omnia  commutat  natura  et  vertere  cogit.  ^  •  '  — 

/  namque  aliud  putrescit  et  aevo  debile  languet, 

porro  aliud  succrescit  et  e  contemptibus  exit.  ■ 

—  ‘j 

sic  igitur  mundi  naturam  totius  aetas 
mutat  et  ex  alio  terram  status  excipit  alter,  835 

_quod  tulit  ut  nequeat,  possit  quod  non  tulit  ante. 
Multaque  tum  tellus  etiam  portenta  creare 
conatast  mira  facie  membrisque  coorta, 

809  aetas  Mamllus :  aestas  OQ  823  animal  Marullus  :  anima 
®33  succrescit  Lac/imann  {in  notis)  :  crescit  OQ  836 

tulit  ut  Bentley  :  potuit  OQ  838  facie  / :  facit  OQ 

androgynum,  interutrasque  nec  utrum,  utrimque  remotum, 
orba  pedum  partim,  manuum  viduata  vicissim,  840 

muta  sine  ore  etiam,  sine  vultu  caeca  reperta, 
vinctaque  membrorum  per  totum  corpus  adhaesu, 
nec  facere  ut  possent  quicquam  nec  cedere  quoquam 
nec  vitare,  malum  nec  sumere  quod  foret  usus, 
cetera  de  genere  hoc  monstra  ac  portenta  creabat,  845 
nequiquam,  quoniam  natura  absterruit  auctum 
nec  potuere  cupitum  aetatis  tangere  florem 
nec  reperire  cibum  nec  iungi  per  Veneris  res. 
multa  videmus  enim  rebus  concurrere  debere, 
ut  propagando  possint  procudere  saecla;  850 

pabula  primum  ut  sint,  genitalia  deinde  per  artus 
semina  qua  possint  membris  manare  remissa ; 
feminaque  ut  maribus  coniungi  possit,  habere  l»*'  " 
mutua  qui  mutent  inter  se  gaudia  uterque. 

^  Multaque  tum  interiisse  animantum  saecla  necessest  855 

nec  potuisse  propagando  procudere  prolem. 

nam  quaecumque  vides  vesci  vitalibus  auris, 

aut  dolus  aut  virtus  aut  denique  mobilitas  est 

ex  ineunte  aevo  genus  id  tutata  reservans. 

multaque  sunt,  nobis  ex  utilitate  sua  quae  860 

commendata  manent,  tutelae  tradita  nostrae. 

principio  genus  acre  leonum  saevaque  saecla 

tutatast  virtus,  vulpis  dolus  et  fuga  cervos. 

at  levisomna  canum  fido  cum  pectore  corda 

et  genus  omne  quod  est  veterino  semine  partum  865 

lanigeraeque  simul  pecudes  et  bucera  saecla 

omnia  sunt  hominum  tutelae  tradita,  Memmi. 

839  androgynum  interutraque  (interutrasque  Munro)  nec  utrum, 
utrimque  Lachmann  ;  androgynem  inter  utras  nec  utramque  utrum¬ 
que  OQ  841  muta  Naugerius  •.  multa  OQ  844  foret  Lam- 

binus  :  volet  OQ  852  remissa  Lachmann  :  remissis  OQ  854 
mutent  Bernays\  metuent  OQ  859  tutata  editio  Brixiensis: 

nam  cupide  fugere  feras  pacemque  secuta 

sunt  et  larga  suo  sine  pabula  parta  labore, 

quae  damus  utilitatis  eorum  praemia  causa.  870 

at  quis  nil  horum  tribuit  natura,  nec  ipsa 

sponte  sua  possent  ut  vivere  nec  dare  nobis 

utilitatem  aliquam  quare  pateremur  eorum 

praesidio  nostro  pasci  genus  esseque  tutum, 

scilicet  haec  aliis  praedae  lucroque  iacebant  875 

indupedita  suis  fatalibus  omnia  vinclis, 

donec  ad  interitum  genus  id  natura  redegit. 

Sed  neque  Centauri  fuerunt,  nec  tempore  in  ullo 
esse  queunt  duplici  natura  et  corpore  bino 
ex  alienigenis  membris  compacta,  potestas 
hinc  illinc  tparvis  ut  non  sit  parst  esse  potissit.  Jf^^  ' 
id  licet  hinc  quamvis  hebeti  cognoscere  corde.  h 
principio  circum  tribus  actis  impiger  annis 
floret  equus,  puer  haudquaquam;  nam  saepe  etiam  nunc 
ubera  mammarum  in  somnis  lactantia  quaeret.  885 

post  ubi  equum  validae  vires  aetate  senecta 
membraque  deficiunt  fugienti  languida  vita, 
tum  demum  pueris  aevo  florente  iuventas 
occipit  et  molli  vestit  lanugine  malas, 
ne  forte  ex  homine  et  veterino  semine  equorum  890 

confieri  credas  Centauros  posse  neque  esse, 
aut  rabidis  canibus  succinctas  semimarinis 
corporibus  Scyllas  et  cetera  de  genere  horum, 
inter  se  quorum  discordia  membra  videmus ; 
quae  neque  florescunt  pariter  nec  robora  sumunt  895 
corporibus  neque  proiciunt  aetate  senecta 
nec  simili  Venere  ardescunt  nec  moribus  unis 
conveniunt,  neque  sunt  eadem  iucunda  per  artus. 

871  nil  Ponfanus  :  ni  O  :  in  Q  881  parvis  ut  non  sit  pars 

O  (sat  Q)  :  partis  ut  si  par  Lachmann  :  visque  ut  non  sat  par  Munro  : 
partis  ut  non  par  Brieger  884  nam  Q  :  om.  O  888  pueris 

quippe  videre  licet  pinguescere  saepe  cicuta 
barbigeras  pecudes,  homini  quae  est  acre  venenum.  900 
(denique)  flamma  quidem  cum  corpora  fulva  leonum 
tam  soleat  torrere  atque  urere  quam  genus  omne 
visceris  in  terris  quodcumque  et  sanguinis  exstet, 
qui  fieri  potuit,  triplici  cum  corpore  ut  una, 
prima  leo,  postrema  draco,  media  ipsa^  Chimaera  905 
ore  foras  acrem  flaret  de  corpore  flammam  ? 
quare  etiam  tellure  nova  caeloque  recenti 
talia  qui  fingit  potuisse  animalia  gigni, 
nixus  in  hoc  uno  novitatis  nomine  inani,  i- 
multa  licet  simili  ratione  effutiat  ore, 
aurea  tum  dicat  per  terras  flumina  vulgo 
fluxisse  et  gemmis  florere  arbusta  suesse 
aut  hominem  tanto  membrorum  esse  impete  natum, 
trans  maria  alta  pedum  nisus  ut  ponere  posset 
et  manibus  totum  circum  se  vertere  caelum, 
nam  quod  multa  fuere  in  terris  semina  rerum 
tempore  quo  primum  tellus  animalia  fudit, 
nil  tamen  est  signi  mixtas  potuisse  creari 
inter  se  pecudes  compactaque  membra  animantum, 
propterea  quia  quae  de  terris  nunc  quoque  abundant  920 
herbarum  genera  ac  fruges  arbustaque  laeta 
non  tamen  inter  se  possunt  complexa  creari, 
sed  res  quaeque  suo  ritu  procedit  et  omnes 
foedere  naturae  certo  discrimina  servant,  ^ 

At  genus  humanum  multo  fuit  illud  in  arvis 
durius,  ut  decuit,  tellus  quod  dura  creasset, 
et  maioribus  et  solidis  magis  ossibus  intus 
fundatum,  validis  aptum  per  viscera  nervis,  ^ 
nec  facile  ex  aestu  nec  frigore  quod  caperetur 
nec,  novitate  cibi  nec  labi  corporis  ulla,  93^ 

^  multaque  per  caelum  solis  volventia  lustra 
vulgivago  vitam  tractabant  more  ferarum. 

.  .  plfwSh<Vv>- 

nec  robustus  erat  curvi  moderator  aratri 


quisquam,  nec  scibat  ferro  molirier  arva 

•  .  '  ■■ 

nec  nova  defodere  in  terram  virgulta  neque  altis  935 

arboribus  veteres  decidere  falcibu’  ramos. 

quod  sol  atque  imbres  dederant,  quod  terra  crearat 

sponte  sua,  satis  id  placabat  pectora  donum. 

glandiferas  inter  curabant  corpora  quercus 

plerumque;  et  quae  nunc  hiberno  tempore  cernis  In' ^^40 y 

arbuta  puniceo  fieri  matura  colore, 

plurjma  tum  tellus  etiam  rnaiora  ferebat. 

multaque  praeterea  novitas  tum  florida  mundi 

pabula  dura  tulit,  miseris  mortalibus  ampla. 

at  sedare  sitim  fluvii  fontesque  vocabant,  945 

ut  nunc  montibus  e  magnis  decursus  aquai 

claru’  citat  late  sitientia  saecla  ferarum. 

denique  nota  vagi  silvestria  templa  tenebant 

nympharum,  quibus  e  scibant  umori’  fluenta 

lubrica  proluvie  larga  lavere  umida  saxa,  950 

umida  saxa,  super  viridi  stillantia  musco, 

et  partim  plano  s^\ere  atque  erumpere  campOi___ _ 

necdum  res  igni  scibant  tractare  neque  uti 

pellibus  et  spoliis  corpus  vestire  ferarum,  , 

sed  nemora  atque  cavos  montis  silvasque  colebant  955 

et  frutices  inter  conciebant  squaljda  membra 

verbera  ventorum  vitare^^imbrisque  coacti. 

nec  jgommune^^num  poterant  spectare  neque  ullis 

moribus  inter  se  scibant  nec  legibus  uti. 

quod  cuique  obtulerat  praedae  fortuna,  ferebat  960 

sponte  sua  sibi  quisque  valere  et  vivere  doctus. 

934  molirier  editio  Brixiensis :  mollerier  OQ  944  dura  Vaf. 

^975] 
[968] 
970  [969] 

[970! 

[971] 

[972] 

[973] 

975  [974] 


et  Venus  in  silvis  iungebat  corpora  amantum  ;  . 

conciliabat  enim  vel  mutua  quamque  cupido  ,  t 
vel  violenta  viri  vis  atque  impensa  libido 
vel  pretium,  glandes  atque  arbuta  vel  pira  lecta.  965 
et  manuum  mira  freti  virtute  pedumque 
consectabantur  silvestria  saecla  ferarum 
missilibus  saxis  et  magno  pondere  clavae ;  ' 

multaque  vincebant,  vitabant  pauca  latebris ; 
saetigerisque  pares  subus  silvestria  membra 
nuda  dabant  terrae  nocturno  tempore  capti, 
circum  se  foliis  ac  frondibus  involventes, 
nec  plangore  diem  magno  solemque  per  agros 
quaerebant  pavidi  palantes  noctis  in  umbris, 
sed  taciti  respectabant  somnoque  sepulti,  t*  ’’ 
dum  rosea  face’^!  inferret  lumina  caelo, 
a  parvis  quod  enim  consuerant  cernere  semper 
alterno  tenebras  et  lucem  tempore  gigni, 
non  erat  ut  fieri  posset  mirarier  umquam 
nec  diffidere  ne  terras  aeterna  teneret  980 

nox  in  perpetuum  detracto  lumine  solis, 
sed  magis  illud  erat  curae,  quod  saecla  ferarum 
infestam  miseris  faciebant  saepe  quietem, 
eiectique  domo  fugiebant  saxea  tecta 
spumigeri  suis  adventu  validique  leonis  985 

atque  intempesta  cedebant  nocte  paventes 
hospitibus  saevis  instrata  cubilia  fronde. 

Nec  nimio  tum  plus  quam  nunc  mortalia  saecla 
dulcia  linquebant  lamentis  lumina  vitae, 
unus  enim  tum  quisque  magis  deprensus  eorum  990 

pabula  viva  feris  praebebat,  dentibus  haustus, 
et  nemora  ac  montis  gemitu  silvasque  replebat 
viva  videns  vivo  sepeliri  viscera  busto. 

962  iungebat  L  :  lugebat  OQ  968-975  hunc  versuum  ordinem 

et  quos  effugium  servarat  corpore  adeso, 

posterius  tremulas  super  ulcera  taetra  tenentes  995 

palmas  horriferis  accibant  vocibus  Orcum, 

donec  eos  vita  privarant  vermina  saeva 

expertis  opis,  ignaros  quid  vulnera  vellent. 

at  non  multa  virum  sub  signis  milia  ducta 

una  dies  dabat  exitio  nec  turbida  ponti  1000 

aequora  lidebant  navis  ad  saxa  virosque. 

hic  temere  incassum  frustra  mare  saepe  coortum 

saevibat  leviterque  minas  ponebat  inanis, 

nec  poterat  quemquam  placidi  pellacia  ponti 

subdola  pellicere  in  fraudem  ridentibus  undis,  1005 

improba  navigiis  ratio  cum  caeca  iacebat. 

tum  penuria  deinde  cibi  languentia  leto 

membra  dabat,  contra  nunc  rerum  copia  mersat. 

illi  imprudentes  ipsi  sibi  saepe  venenum 

vergebant,  nunc  dant  (aliis)  sollertius  ipsi.  10 10 

Inde  casas  postquam  ac  pellis  ignemque  pararunt, 
et  mulier  coniuncta  viro  concessit  in  unum 

* 

% 

cognita  sunt,  prolemque  ex  se  videre  creatam, 

tum  genus  humanum  primum  mollescere  coepit. 

ignis  enim  curavit  ut  alsia  corpora  frigus  1015 

non  ita  iam  possent  caeli  sub  tegmine  ferre, 

et  Venus  imminuit  viris  puerique  parentum 

blanditiis  facile  ingenium  fregere  superbum. 

tunc  et  amicitiem  coeperunt  iungere  aventes 

finitimi  inter  se  nec  laedere  nec  violari,  1020 

et  pueros  commendarunt  muliebreque  saeclum, 

vocibus  et  gestu  cum  balbe  significarent 

994  et  Brieger :  at  OQ  995  ulcera  / 31  :  vicerat  OQ  997  do¬ 
nique  Vossius :  denique  OQ  1002  hic  Lachmann :  nec  OQ 

imbecillorum  esse  aequum  misererier  omnis. 

nec  tamen  omnimodis  poterat  concordia  gigni, 

sed  bona  magnaque  pars  servabat  foedera  caste;  1025 

aut  genus  humanum  iam  tum  foret  omne  peremptum 

nec  potuisset  adhuc  perducere  saecla  propago. 

^  At  varios  linguae  sonitus  natura  subegit 
mittere  et  utilitas  expressit  nomina  rerum, 
non  alia  longe  ratione  atque  ipsa  videtur  1030 

protrahere  ad  gestum  pueros  infantia  linguae, 
cum  facit  ut  digito  quae  sint  praesentia  monstrent. 

^sentit  enim  vis  quisque  suas  quoad  possit  abuth - 

cornua  nata  prius  vitulo  quam  frontibus  exstent,  _ 

^llis  iratus  petit  atque  infestus  inurget.  1035 

at  catuli  pantherarum  scymnique  leonum 
unguibus  ac  pedibusj  iam  tum  morsuque  repugnant, 
vix  etiam  cum  sunt  dentes  unguesque  creati, 
alituum  porro  genus  alis  omne  videmus  • 

fidere  et  a  pinnis  tremulum  petere  auxiliatum.  1040 

^'^roinde  putare  aliquem  tum  nomina  distribuisse 
rebus  et  inde  homines  didicisse  vocabula  prima, 
desiperest.  nam  cur  hic  posset  cuncta  notare 
vocibus  et  varios  sonitus  emittere  linguae, 
tempore  eodem  alii  facere  id  non  quisse  putentur?  1045 
praeterea  si  non  alii  quoque  vocibus  usi 
inter  se  fuerant,  unde  insita  notities  est 
utilitatis  et  unde  data  est  huic  prima  potestas, 
quid  vellet  facere  ut  sciret  animoque  videret? 

'  cogere  item  pluris  unus  victosque  domare  1050 

non  poterat,  rerum  ut  perdiscere  nomina  vellent, 
nec  ratione  docere  ulla  suadereque  surdis, 

1023  omnis  Marullus  :  omni  OQ  1025  caste  l :  casti  OO 

1033  suas  Mulier :  suam  OQ  quoad  Lambinus  {tn  notis)  :  quod  OQ 
1035  infestus  l ji :  infessus  OQ  1038  etiam  Marullus:  iam  O: 

quid  sit  opus  facto,  facilest ;  neque  enim  paterentur 

nec  ratione  ulla  sibi  ferrent  amplius  auris 

vocis  inauditos  sonitus  obtundere  frustra.  1055 

postremo  quid  in  hac  mirabile  tantoperest  re, 

si  genus  humanum,  cui  vox  et  lingua  vigeret, 

pro  vario  sensu  varia  res  voce  notaret  ? 

cum  pecudes  mutae,  cum  denique  saecla  ferarum 

dissimilis  soleant  voces  variasque  ciere,  1060 

cum  metus  aut  dolor  est  et  cum  iam  gaudia  gliscunt 

quippe  etenim  licet  id  rebus  cognoscere  apertis. 

irritata  canum  cum  primum  magna  Molossum 

mollia  ricta  fremunt  duros  nudantia  dentis, 

longe  alio  sonitu  rabie  restricta  minantur,  1065 

et  cum  iam  latrant  et  vocibus  omnia  complent. 

et  catulos  blande  cum  lingua  lambere  temptant 

aut  ubi  eos  iactant  pedibus  morsuque  petentes 

suspensis  teneros  imitantur  dentibus  haustus, 

longe  alio  pacto  gannitu  vocis  adulant,  1070 

et  cum  desprti  baubantur  in  aedibus  aut  cum 

plorantes  fugiunt  summisso  corpore  plagas. 

denique  non  hinnitus  item  differre  videtur, 

inter  equas  ubi  equus  florenti  aetate  iuvencus 

pinnigeri  saevit  calcaribus  ictus  amoris  1075 

et  fremitum  patulis  sub  naribus  edit  ad  arma, 

et  cum  sic  alias  concussis  artubus  hinnit? 

postremo  genus  alituum  variaeque  volucres, 

accipitres  atque  ossifragae  mergique  marinis 

fluctibus  in  salso  victum  vitamque  petentes,  1080 

longe  alias  alio  iaciunt  in  tempore  voces, 

et  cum  de  victu  certant  praedaque  repugnant. 

1053  facilest  Lachmann  :  facile  si  OQ  1062  id  Gifamus  :  in  OQ 
1064  fremunt  MaruUus  :  premunt  OQ  1065  restricta  Lachmann  : 
stricta  00  1068  petentes/^/;  potentes  OQ  1071  deserti 

et  partim  mutant  cum  tempestatibus  una 

raucisonos  cantus,  cornicum  ut  saecla  vetusta 

corvorumque  greges  ubi  aquam  dicuntur  et  imbris  1085 

poscere  et  interdum  ventos  aurasque  vocare. 

ergo  si  varii  sensus  animalia  cogunt, 

muta  tamen  cum  sint,  varias  emittere  voces, 

quanto  mortalis  magis  aequumst  tum  potuisse 

dissimilis  alia  atque  alia  res  voce  notare  !  1090 

[Illud  in  his  rebus  tacitus  ne  forte  requiras, 
fulmen  detulit  in  terram  mortalibus  ignem 
primitus,  inde  omnis  flammarum  diditur  ardor, 
multa  videmus  enim  caelestibus  inlita  flammis 
fulgere,  cum  caeli  donavit  plaga  vapore.  1095 

et  ramosa  tamen  cum  ventis  pulsa  vacillans 
aestuat  in  ramos  incumbens  arboris  arbor, 
exprimitur  validis  extritus  viribus  ignis 
et  micat  interdum  flammai  fervidus  ardor, 
mutua  dum  inter  se  rami  stirpesque  teruntur.  1100 

quorum  utrumque  dedisse  potest  mortalibus  ignem, 
inde  cibum  coquere  ac  flammae  mollire  vapore 
sol  docuit,  quoniam  mitescere  multa  videbant 
verberibus  radiorum  atque  aestu  victa  per  agros. 

Inque  dies  magis  hi  victum  vitamque  priorem  1105 
commutare  novis  monstrabant  rebu’  benigni, 
ingenio  qui  praestabant  et  corde  vigebant, 
condere  coeperunt  urbis  arcemque  locare 
praesidium  reges  ipsi  sibi  perfugiumque, 
et  pecus  atque  agros  divisere  atque  dedere  ino 

pro  facie  cuiusque  et  viribus  ingenioque ; 
nam  facies  multum  valuit  viresque  vigebant, 
posterius  res  inventast  aurumque  repertum, 

1091.-1160  uncinis  incl.  edd.  1094  \xi\i\.Q.  Lachmann  i  insita 

1095  vapore  Lachmann  :  vaporis  OQ  1105  hi  \\cinra.  Naugerius : 
invictum  OQ  1106  rebu’  benigni  Lachmann'.  rebus  et  igni  OQ 

quod  facile  et  validis  et  pulchris  dempsit  honorem ; 
divitioris  enim  sectam  plerumque  sequuntur  1115 

quamlibet  et  fortes  et  pulchro  corpore  creti, 
quod  siquis  vera  vitam  ratione  gubernet, 
divitiae  grandes  homini  sunt  vivere  parce 
aequo  animo;  neque  enim  est  umquam  penuria  parvi, 
at  claros  homines  voluerunt  se  atque  potentis,  1120 

ut  fundamento  stabili  fortuna  maneret 
et  placidam  possent  opulenti  degere  vitam, 
nequiquam,  quoniam  ad  summum  succedere  honorem 
certantes  iter  infestum  fecere  viai, 

et  tamen  e  summo,  quasi  fulmen,  deicit  ictos  1125 

invidia  interdum  contemptim  in  Tartara  taetra ; 

invidia  quoniam,  ceu  fulmine,  summa  vaporant  [1131] 

plerumque  et  quae  sunt  aliis  magis  edita  cumque;  [1132] 

ut  satius  multo  iam  sit  parere  quietum  [1127! 

quam  regere  imperio  res  velle  et  regna  tenere.  1130  [1128] 

proinde  sine  incassum  defessi  sanguine  sudent,  [1129] 

angustum  per  iter  luctantes  ambitionis;  [1130] 

quandoquidem  sapiunt  alieno  ex  ore  petuntque 

res  ex  auditis  potius  quam  sensibus  ipsis, 

nec  magis  id  nunc  est  neque  erit  mox  quam  fuit  ante.  1135 

Ergo  regibus  occisis  subversa  iacebat 
pristina  maiestas  soliorum  et  sceptra  superba, 
et  capitis  summi  praeclarum  insigne  cruentum 
sub  pedibus  vulgi  magnum  lugebat  honorem; 
nam  cupide  conculcatur  nimis  ante  metutum.  1140 

res  itaque  ad  summam  faecem  turbasque  redibat, 
imperium  sibi  cum  ac  summatum  quisque  petebat, 
inde  magistratum  partim  docuere  creare 
iuraque  constituere,  ut  vellent  legibus  uti. 

II 16  creti  l  \  certi  OQ  1124  certantes  iter  Marullus:  certan- 
tesque  inter  OQ  1127-1132  hunc  versuum  ordinem  restituit  Munro 

nam  genus  humanum,  defessum  vi  colere  aevum,  1145 

ex  inimicitiis  languebat;  quo  magis  ipsum 

sponte  sua  cecidit  sub  leges  artaque  iura. 

acrius  ex  ira  quod  enim  se  quisque  parabat 

ulcisci  quam  nunc  concessumst  legibus  aequis, 

hanc  ob  rem  est  homines  pertaesum  vi  colere  aevum.  1150 

inde  metus  maculat  poenarum  praemia  vitae. 

circumretit  enim  vis  atque  iniuria  quemque 

atque,  unde  exortast,  ad  eum  plerumque  revertit, 

nec  facilest  placidam  ac  pacatam  degere  vitam 

qui  violat  factis  communia  foedera  pacis.  1155 

etsi  fallit  enim  divum  genus  humanumque, 

perpetuo  tamen  id  fore  clam  diffidere  debet; 

quippe  ubi  se  multi  per  somnia  saepe  loquentes 

aut  morbo  delirantes  protraxe  ferantur 

et  celata  (diu)  in  medium  peccata  dedisse.]  1160 

Nunc  quae  causa  deum  per  magnas  numina  gentis 
pervulgarit  et  ararum  compleverit  urbis 
suscipiendaque  curarit  sollemnia  sacra, 
quae  nunc  in  magnis  florent  sacra  rebu’  locisque, 
unde  etiam  nunc  est  mortalibus  insitus  horror  1165 

qui  delubra  deum  nova  toto  suscitat  orbi 
terrarum  et  festis  cogit  celebrare  diebus, 
non  ita  difficilest  rationem  reddere  verbis, 
quippe  etenim  iam  tum  divum  mortalia  saecla 
egregias  animo  facies  vigilante  videbant  1170 

^  magis  in  somnis  mirando  corporis  auctu, 
his  igitur  sensum  tribuebant  propterea  quod 
membra  movere  videbantur  vocesque  superbas 
mittere  pro  facie  praeclara  et  viribus  amplis, 
aeternamque  dabant  vitam,  quia  semper  eorum  1175 

suppeditabatur  facies  et  forma  manebat, 

1145  vi  colere  / :  vicere  O:  vigere  Q  1152  vis  C  :  ius  OQ 

1160  diu  add.  M aridius 

et  tamen  omnino  quod  tantis  viribus  auctos 
non  temere  ulla  vi  convinci  posse  putabant, 
fortunisque  ideo  longe  praestare  putabant, 
quod  mortis  timor  haud  quemquam  vexaret  eorum, 
et  simul  in  somnis  quia  multa  et  mira  videbant 
efficere  et  nullum  capere  ipsos  inde  laborem. 

'praeterea  caeli  rationes  ordine  certo 
et  varia  annorum  cernebant  tempora  verti 
nec  poterant  quibus  id  fieret  cognoscere  causis, 
ergo  perfugium  sibi  habebant  omnia  divis 
tradere  et  illorum  nutu  facere  omnia  flecti, 
in  caeloque  deum  sedis  et  templa  locarunt, 
per  caelum  volvi  quia  sol  et  luna  videtur, 
luna  dies  et  nox  et  noctis  signa  severa 
noctivagaeque  faces  caeli  flammaeque  volantes, 
nubila  sol  imbres  nix  venti  fulmina  grando 
et  rapidi  fremitus  et  murmura  magna  minarum. 

O  genus  infelix  humanum,  talia  divis 
cum  tribuit  facta  atque  iras  adiunxit  acerbas  ! 
quantos  tum  gemitus  ipsi  sibi,  quantaque  nobis 
vulnera,  quas  lacrimas  peperere  minoribu’  nostris  ! 
nec  pietas  ullast  velatum  saepe  videri 
vertier  ad  lapidem  atque  omnis  accedere  ad  aras 
nec  procumbere  humi  prostratum  et  pandere  palmas  1200 
ante  deum  delubra  nec  aras  sanguine  multo 
spargere  quadrupedum  nec  votis  nectere  vota, 
sed  mage  pacata  posse  omnia  mente  tueri, 
nam  cum  suspicimus  magni  caelestia  mundi 
templa  super  stellisque  micantibus  aethera  fixum, 
et  venit  in  mentem  solis  lunaeque  viarum, 
tunc  aliis  oppressa  malis  in  pectora  cura 
illa  quoque  expergefactum  caput  erigere  infit. 


1195 


1205 


1189  sol  Lambinus'.  nox  OQ 

nequae  forte  deum  nobis  immensa  potestas 

sit,  vario  motu  quae  candida  sidera  verset.  1210 

temptat  enim  dubiam  mentem  rationis  egestas, 

ecquaenam  fuerit  mundi  genitalis  origo, 

et  simul  ecquae  sit  finis,  quoad  moenia  mundi 

solliciti  motus  hunc  possint  ferre  laborem, 

an  divinitus  aeterna  donata  salute  1215 

perpetuo  possint  aevi  labentia  tractu 

immensi  validas  aevi  contemnere  viris. 

praeterea  cui  non  animus  formidine  divum 

contrahitur,  cui  non  correpunt  membra  pavore, 

fulminis  horribili  cum  plaga  torrida  tellus  1220 

contremit  et  magnum  percurrunt  murmura  caelum  ? 

non  populi  gentesque  tremunt,  regesque  superbi 

corripiunt  divum  percussi  membra  timore, 

nequid  ob  admissum  foede  dictumve  superbe 

poenarum  grave  sit  solvendi  tempus  adultum?  1225 

summa  etiam  cum  vis  violenti  per  mare  venti 

induperatorem  classis  super  aequora  verrit 

cum  validis  pariter  legionibus  atque  elephantis, 

non  divum  pacem  votis  adit  ac  prece  quaesit 

ventorum  pavidus  paces  animasque  secundas,  1230 

nequiquam,  quoniam  violento  turbine  saepe 

correptus  nilo  fertur  minus  ad  vada  leti? 

usque  adeo  res  humanas  vis  abdita  quaedam 

obterit  et  pulchros  fascis  saevasque  securis 

proculcare  ac  ludibrio  sibi  habere  videtur.  1235 

denique  sub  pedibus  tellus  cum  tota  vacillat 

concussaeque  cadunt  urbes  dubiaeque  minantur, 

quid  mirum  si  se  temnunt  mortalia  saecla 

atque  potestates  magnas  mirasque  relinquunt 

in  rebus  viris  divum,  quae  cuncta  gubernent?  1240 

1214  solliciti  :  et  taciti  OQ  1224  nequid  Lachmann: 

nequod  OQ  1225  adultum  Lachmann  :  adauctum  OQ 

Quod  superest,  aes  atque  aurum  ferrumque  repertumst 
et  simul  argenti  pondus  plumbique  potestas, 
ignis  ubi  ingentis  silvas  ardore  cremarat 
montibus  in  magnis,  seu  caeli  fulmine  misso, 
sive  quod  inter  se  bellum  silvestre  gerentes  1245 

hostibus  intulerant  ignem  formidinis  ergo, 
sive  quod  inducti  terrae  bonitate  volebant 
pandere  agros  pinguis  et  pascua  reddere  rura, 
sive  feras  interficere  et  ditescere  praeda, 
nam  fovea  atque  igni  prius  est  venarier  ortum  1250 

quam  saepire  plagis  saltum  canibusque  ciere, 
quidquid  id  est,  quacumque  e  causa  flammeus  ardor 
horribili  sonitu  silvas  exederat  altis 
ab  radicibus  et  terram  percoxerat  igni, 
manabat  venis  ferventibus  in  loca  terrae  1255 

concava  conveniens  argenti  rivus  et  auri, 
aeris  item  et  plumbi,  quae  cum  concreta  videbant 
posterius  claro  in  terra  splendere  colore, 
tollebant  nitido  capti  levique  lepore, 

et  simili  formata  videbant  esse  figura  1260 

atque  lacunarum  fuerant  vestigia  cuique, 
tum  penetrabat  eos  posse  haec  liquefacta  calore 
quamlibet  in  formam  et  faciem  decurrere  rerum 
et  prorsum  quamvis  in  acuta  ac  tenvia  posse 
mucronum  duci  fastigia  procudendo,  1265 

ut  sibi  tela  parent,  silvasque  ut  caedere  possint 
materiem  que  dolare  et  levia  radere  tigna 
et  terebrare  etiam  ac  pertundere  perque  forare, 
nec  minus  argento  facere  haec  auroque  parabant 
quam  validi  primum  violentis  viribus  aeris,  1270 

nequiquam,  quoniam  cedebat  victa  potestas, 

1241  aes  atque  Marullus:  aeque  OQ  1244  caeli  Q:  caelo  O 

1253  altis  O  :  altas  Q  1258  terra  Lachmann  :  terras  OQ  126^ 
dolare  et  levia  Marullus  :  dolaret  levare  ac  OQ 

nec  poterant  pariter  durum  sufferre  laborem. 

tum  fuit  in  pretio  magis  aes  aurumque  iacebat 

propter  inutilitatem  hebeti  mucrone  retusum. 

nunc  iacet  aes,  aurum  in  summum  successit  honorem.  1275 

sic  volvenda  aetas  commutat  tempora  rerum. 

quod  fuit  in  pretio,  fit  nullo  denique  honore ; 

porro  aliud  succedit  et  (e)  contemptibus  exit 

inque  dies  magis  appetitur  floretque  repertum 

laudibus  et  miro  est  mortalis  inter  honore.  1280 

Nunc  tibi  quo  pacto  ferri  natura  reperta 
sit  facilest  ipsi  per  te  cognoscere,  Memmi, 
arma  antiqua  manus  ungues  dentesque  fuerunt 
et  lapides  et  item  silvarum  fragmina  rami, 
et  flamma  atque  ignes,  postquam  sunt  cognita  primum.  1285 
posterius  ferri  vis  est  aerisque  reperta, 
et  prior  aeris  erat  quam  ferri  cognitus  usus, 
quo  facilis  magis  est  natura  et  copia  maior, 
aere  solum  terrae  tractabant,  aereque  belli 
miscebant  fluctus  et  vulnera  vasta  serebant  1290 

et  pecus  atque  agros  adimebant,  nam  facile  ollis 
omnia  cedebant  armatis  nuda  et  inerma, 
inde  minutatim  processit  ferreus  ensis 
versaque  in  opprobium  species  est  falcis  aenae, 
et  ferro  coepere  solum  proscindere  terrae  1295 

exaequataque  sunt  creperi  certamina  belli, 
et  prius  est  armatum  in  equi  conscendere  costas 
et  moderarier  hunc  frenis  dextraque  vigere 
quam  biiugo  curru  belli  temptare  pericla, 
et  biiugos  prius  est  quam  bis  coniungere  binos  1300 
et  quam  falciferos  armatum  escendere  currus, 
inde  boves  lucas  turrito  corpore,  taetras, 
anguimanus,  belli  docuerunt  vulnera  Poeni 

1273  tum  Lachmann  :  nam  OQ  aes  add.  l  ji  1278  e  add. 

edtito  Brixiensis  1302  lucas  Q  corr.  :  cas  OQ 


DE  RERVM  NATVRA  V 


sufferre  et  magnas  Martis  turbare  catervas. 

sic  alid  ex  alio  peperit  discordia  tristis,  1305 

horribile  humanis  quod  gentibus  esset  in  armis, 

inque  dies  belli  terroribus  addidit  augmen. 

Temptarunt  etiam  tauros  in  moenere  belli  .. 

expertique  sues  saevos  sunt  mittere  in  hostis. 

et  validos  partim  prae  se  misere  leones  1310 

cum  doctoribus  armatis  saevisque  rhagistris 

qui  moderarier  his  possent  vinclisque  tenere, 

nequiquam,  quoniam  permixta  caede  calentes 

turbabant  saevi  nullo  discrimine  turmas, 

terrificas  capitum  qua^^r^s  undique  cnstas,  1315 

nec  poterant  equites  ^fremitu  perterrita  equorum 

pectora  mulcere  et  frenis  convertere  in  hostis. 

:  .  ,  ...  ^ 

irritata  leae  laciebant  corpora  saltu 

undique  et  adversum  venientibus^  ora  petebant 

et  nec  opinantis  a  tergo  deripiebant  1320 

deplexaeque  dabant  in  terram  vulnere  ^  victos, 

morsibus  adfixae  validis  atque  unguibus  uncis. 

.  -KZa./*'/  t 

iactabantque  suos  tauri  pedibusque  terebant 
et  latera  ac  ventris  hauribant  subter  eqi^j‘um 
cornibus  et  terram  minitanti  fronte  ruebant.  1325 

et  validis  socios  caedebant  dentibus  apri 
tela  infr^ta  suo  tin^nt^  sanguine  saevi, 
permixtasque  dabant  equitum  peditumque^ruinas.  1329 

nam  transversa  feros  exibant  dentis  adactus  1330 

ium^nta"'a"ut  pedibus  ventos  erecta  petebant, 
nequiquam,  quoniam  ab  nervis  succisa  videres 
concidere  atque  gravi  terram  consternere  casu, 
siqiios  ante  domi  domitos  satis  esse  putabant, 
effervescere  cernebant  in  rebus  agendis  1335 

1325  fronte  Lachmann:  mente  OQ  1328  in  se  fracta  suo 

tinguentes  sanguine  tela  sed.  Mon.  1330  dentis  adactus  Manilius : 
dentis  adauctus  Q  :  dentibus  adauctus  O 

vulneribus  clamore  fuga  terrore  tumultu, 
nec  poterant  ullam  partem  reducere  eorum ; 
diffugiebat  enim  varium  genus  omne  ferarum  ^ 
ut  nunc  saepe  boves  lucae  ferro  male  mactae 
diffugiunt,  fera  fata  suis  cum  multa  dedere, 
si  fuit  ut  facerent.  /  sed  vix  adducor  ut,  ante 
quam  commune  malum  fieret  foedumque,  futurum 
non  quierint  animo  praesentire  atque  videre/' 
sed  facere  id  non  tam  vincendi  spe  voluerunt, 
quam  dare  quod  gemerent  hostes,  ipsique  perire, 
qui  numero  diffidebant  armisque  vacabant. 

Nexilis  ante  fuit  vestis  quam  textile  tegmen, 
textile  post  ferrumst,  quia  ferro  tela  paratur, 
nec  ratione  alia  possunt  tam  levia  gigni 
insilia  ac  fusi  radii  scapique  sonantes, 
et  facere  ante  viros  lanam  natura  coegit 
quam  muliebre  genus ;  nam  longe  praestat  in  arte 
et  sollertius  est  multo  genus  omne  virile; 
agricolae  donec  ^vTtio  vertere  severi, 
ut  muliebribus  id  manibus  concedere  vellent 
atque  ipsi  pariter  durum  sufferre  laborem 
atque  opere  in  duro  durarent  membra  manusque. 

At  specimen  sationis  et  insitionis  origo 
ipsa  fuit  rerum  primum  natura  creatrix, 
arboribus  quoniam  bacae  glandesque  caducae 
tempestiva  dabant  pullorum  examina  subter  ; 
unde  etiam  libitumst  stirpis  committere  ramis 
et  nova  defodere  in  terram  virgulta  per  agros, 
inde  aliam  atque  aliam  culturam  dulcis  agelli 

in  variis  mundis  varia  ratione  creatis  (  =  528) 

temptabant  fructusque  feros  mansuescere^  terram 
cernebant  indiilgendo  blandeque^colendo.^^ 
inque  dies  magis  in  montem  succedere  silvas  137® 

'cogebant  infraqiie  locum  concedere  cultis, 

\  prata  lacus  rivos  segetes  vinetaque  laeta 
collibus  et  campis  ut  haberent,  atque  olearum  ' 
caerula  distinguens  inter  plaga  currere  posset 
per  tumulos  et  convallis  camposque  profusa;  1375 

ut  nunc  esse  vide^v^io  distincta  lepore 
omnia,  quae  pomis*^ntei^ita  dulcibus  ornant 
arbustisque  tenent  felicibus  obsita  circum/^ 

At  liquidas  avium  voces  imitarier  ore 
ante  fuit  multo  quam  levia  carmina  cantu  ^  1380 

concelebrare  homines  possent  aurisque  iuvara 
et  zephyri?  cava  per  calamorum,  sibila  primum 
agrestis  docuere  cavas  inflare  cicutas. 
inde  minutatim  dulcis  didicere  querelas, 

('-tibia  quas  ^fundit  digitis  pulsata  canentiim,"^'^  1385 

avia  per  nemora  ac  silvas  saltusque  repertas,  ■ 
per  loca  pastorum  deserta  atque  otia  dia.  • 

haec  animos  ollis  mulcebant  atque  iuvabant  1390 

cum  satiate  cibi ;  nam  tum  sunt  omma  cordi, 
saepe  itaque  inter  se  prostrati  in  gramine  molli 
propter  aquae  rivum  sub  ramis  arboris  alta^^^  ^ 
non  magnis  opibus  iucunde  corpora  habebant, 
praesertim  cum  j^empestas  ridebat  et  anni  1395 

tempora  pingebant  viridantis  floribus  herbas.^  ^  ^ 
tum  ioca,  tum  sermo,  tum  dulces  esse  cachinni 
consuerant,  agrestis  enim  tum  musa  vigebat ;  ^ 

/  tum  caput  atque  umeros  plexis  redimire  coronis 
'  floribus  et  foliis  lascivia  laeta  monebat,  1400 

atque  extra  numerum  procedere  membra  moventis 

1386  Bocken'iuller  \  reperta  OO  1388-1389  ~  i454> 

duriter  et  duro  terram  pede  pellere  matrem ; 
unde  oriebantur  risus  dulcesque  cachinni,  , ,  t 

omnia  quod  nova  tum^  magis  haec  et  mira  vigebant. 
et  vigilantibus  hinc  aderant  solacia  somni,  ^^1405 

ducere  multimodis  voces  et  flectere  cantus 
et  supera  calamos  unco  percurrere  labro . 
unde  etiam  vigiles  nunc  haec  accepta  tuentur 
et  numerum  servare  tgenust  didicere,  neque  hilo 
maiorem  interea  capiunt  dulcedini  fructum  1410 

(juam  silvestre  genus  capiebat  terrigenarum, 
nam  quod  adest  praesto,  »isi  quid  cognovimus  ante 
suavius,  in  primis  placet  et  pollere  videtur, 
posteriorque  fere  melior  res  illa  reperta 
perdit  et  immutat  sensus  ad  pristina  quaeque.  1415 

sic  odium  coepit  glandis,  sic  illa  relicta 
strata  cubilia  sunt  herbis  et  Ifror^dibus  aucta, 
pellis'  ‘item  cecidit  vestis"  confempfa  ferinae  ; 
quam  reor  invidia  tali  tunc  esse  repertam,  , 
ut  letum  insidiis  qui  gessit  primus  obiret,  1420 

et  tamen  inter  eos  distractam  sanguine  multo 
disperiisse  neque  m  fructum  convertere  quisse.^^^^ 
tunc  igitur  pelles,  nunc  aurum  et  purpura  curis 
exercent  hominum  vitam  belloque  fatigant; 
tjuo  magis  in  nobis,  ut  opinor,  culpa  resedit.  1425 

frigus  enim  nudos  sine  pellibus  excrucfalit 
terrigenas;  at  nos  nil  laedit  veste  carere  ^ 


> .  , 


purpurea  atque  auro  signisqii43in^enHbus  apta, 

dum  plebeia  tamen  sit  quae^  defendere  possit. 

ergo  hominum  genus  incassum  frustraque  laborat  1430 

semper  et  in  curis  consumit  inanibus  aevum, 

nimirum  quia  non  cognovit  quae  sit  habendi  < 

1405  somni  Lambtnus :  somno  OQ  1409  genus  OQ :  sonis 
Lachmann  :  recens  Munro  :  genis  Everett  1419  tunc  editio 

Brixiensis:  nunc  OQ  1431  in  addi ji 

^nis  et  omnino  quoad  crescat  vera  voluptas, 
idque  minutatim  vitam  provexit  in  altum 
et  belli  magnos  commovit  funditus  aestus,  1435 

At  vigiles  mundi^  magnum  versatile  templum 
sol  et  luna  suo  lustrantes  lumine  circumT  4-/. 
r)erdocuete,  homines  annorum  tempora  verti 
et  certa  ratione  geri  rem  atque  ordine  certo. 

lam  validis  ^^aepti‘^degebant  turribus  aevum  1440 

t 

et  divisa  colebatur  discretaque  tellus, 

iam  mare  i?(5livolis  florebat  tpropter  odorest 

auxilia  ac  'socios  iam  pacto  foSere  habebant, 

carminibus  cum  res  gestas  coepere  poetae 

tradere;  nec  multo  priu’  sunt  elementa  reperta.  1445 

propterea  quid  sit  prius  actum  respicere  aetas 

.  .  .  .  i  .“C 

nostra  nequit,  nisi  qua  ratio  vestigia  monstrat. 

Navigia  atque  agri  culturas  moenia  leges 
arma  vias  vestis  et  cetera  de  genere  horum, 
praemia,  delicias  quoque  vitae  funditus  omnis,  ^  ^50 
carmina  picturas,  et  daedala  signa  polire, 
usus  et  impigrae  simul  experientia  mentis 
paulatim  docuit  pedetemptim  progredientis, 
sic  unumquicquid  paulatim  protrahit  aetas  - 
in  medium  ratioque  in  luminis  erigit  oras.  1455 

namque  alid  ex  alio  clarescere  cordi’  videbant 
artibus,  ad  summum  donec  venere  cacumen. 

1442  iam  Lachmann  :  tum  OQ  florebat  propter  odores  OQ  : 

florebat  puppibus  et  res  Lachmann :  florebat  puppibus  ;  urbes  Munro  : 
proreis  florebat  opertum  Eliis  i449  add  l  ji  1451  polire 

DE  RERVM  NATVRA 

LIBER  SEXTVS 

Primae  frugiparos  fetus  mortalibus  aegris 

dididerunt  quondam  praeclaro  nomine  Athenae 

et  recreaverunt  vitam  legesque  rogarunt, 

et  primae  dederunt  solacia  dulcia  vitae, 

cum  genuere  virum  tali  cum  corde  repertum,  5 

omnia  veridico  qui  quondam  ex  ore  profudit ; 

cuius  et  extincti  propter  divina  reperta 

divulgata  vetus  iam  ad  caelum  gloria  fertur. 

nam  cum  vidit  hic  ad  victum  quae  flagitat  usus 

omnia  iam  ferme  mortalibus  esse  parata  lo 

et,  proquam  posset,  vitam  consistere  tutam, 

divitiis  homines  et  honore  et  laude  potentis 

adfluere  atque  bona  gnatorum  excellere  fama, 

nec  minus  esse  domi  cuiquam  tamen  anxia  corda, 

atque  animi  ingratis  vitam  vexare  (sine  ulla)  15 

pausa  atque  infestis  cogi  saevire  querelis, 

intellegit  ibi  vitium  vas  efficere  ipsum 

omniaque  illius  vitio  corrumpier  intus 

quae  collata  foris  et  commoda  cumque  venirent ; 

1 1  posset  Lachmann  :  possent  OQ  13  excellere  Marullus 

partim  quod  fluxum  pertusumque  esse  videbat,  20 

ut  nulla  posset  ratione  explerier  umquam  ; 

partim  quod  taetro  quasi  conspurcare  sapore 

omnia  cernebat,  quaecumque  receperat,  intus. 

veridicis  igitur  purgavit  pectora  dictis 

et  finem  statuit  cuppedinis  atque  timoris  25 

exposuitque  bonum  summum  quo  tendimus  omnes 

quid  foret,  atque  viam  monstravit,  tramite  parvo 

qua  possemus  ad  id  recto  contendere  cursu, 

quidve  mali  foret  in  rebus  mortalibu’  passim, 

quod  fieret  naturali  varieque  volaret  30 

seu  casu  seu  vi,  quod  sic  natura  parasset, 

et  quibus  e  portis  occurri  cuique  deceret, 

et  genus  humanum  frustra  plerumque  probavit 

volvere  curarum  tristis  in  pectore  fluctus. 

nam  veluti  pueri  trepidant  atque  omnia  caecis  35 

in  tenebris  metuunt,  sic  nos  in  luce  timemus 

interdum,  nilo  quae  sunt  metuenda  magis  quam 

quae  pueri  in  tenebris  pavitant  finguntque  futura. 

hunc  igitur  terrorem  animi  tenebrasque  necessest 

non  radii  solis  nec  lucida  tela  diei  40 

discutiant,  sed  naturae  species  ratioque. 

quo  magis  inceptum  pergam  pertexere  dictis. 

Et  quoniam  docui  mundi  mortalia  templa 
esse  et  nativo  consistere  corpore  caelum, 
et  quaecumque  in  eo  fiunt  fierique  necessest,  45 

pleraque  dissolui,  quae  restant  percipe  porro, 
quandoquidem  semel  insignem  conscendere  currum 

* 

Eventorum  exirtant  placentur  omnia  rursumt 

30  fieret  Susius  :  fuerit  OQ  44  et  add.  l  ji  47  *  48  lacunam 
indicavit  Bernays  48  ventorum  exirtant.  placentur  omnia  rursum 

quae  fuerint  sint  placato  conversa  furore. 

cetera  quae  fieri  in  terris  caeloque  tuentur  ,  50 

mortales,  pavidis  cum  pendent  mentibu’  saepe, 

et  faciunt  animos  humilis  formidine  divum 

depressosque  premunt  ad  terram  propterea  quod 

ignorantia  causarum  conferre  deorum 

cogit  ad  imperium  res  et  concedere  regnum.  55 

nam  bene  qui  didicere  deos  securum  agere  aevum,  58 

si  tamen  interea  mirantur  qua  ratione 

quaeque  geri  possint,  praesertim  rebus  in  illis  60 

quae  supera  caput  aetheriis  cernuntur  in  oris, 

rursus  in  antiquas  referuntur  religiones 

et  dominos  acris  adsciscunt,  omnia  posse 

quos  miseri  credunt,  ignari  quid  queat  esse, 

quid  nequeat,  finita  potestas  denique  cuique  65 

quanam  sit  ratione  atque  alte  terminus  haerens  ; 

quo  magis  errantes  caeca  ratione  feruntur. 

quae  nisi  respuis  ex  animo  longeque  remittis 

dis  indigna  putare  alienaque  pacis  eorum, 

delibata  deum  per  te  tibi  numina  sancta  70 

saepe  oberunt ;  non  quo  violari  summa  deum  vis 

possit,  ut  ex  ira  poenas  petere  imbibat  acris, 

sed  quia  tute  tibi  placida  cum  pace  quietos 

constitues  magnos  irarum  volvere  fluctus, 

nec  delubra  deum  placido  cum  pectore  adibis,  75 

nec  de  corpore  quae  sancto  simulacra  feruntur 

in  mentis  hominum  divinae  nuntia  formae, 

suscipere  haec  animi  tranquilla  pace  valebis. 

inde  videre  licet  qualis  iam  vita  sequatur. 

quam  quidem  ut  a  nobis  ratio  verissima  longe  80 

reiciat,  quamquam  sunt  a  me  multa  profecta, 

49  furore  Lambtnus :  favore  OQ  57  ~  ^  i53>  ^5*1 

multa  tamen  restant  et  sunt  ornanda  politis 
versibus ;  est  ratio  caeli  speciesque  tenenda, 
sunt  tempestates  et  fulmina  clara  canenda, 
quid  faciant  et  qua  de  causa  cumque  ferantur ;  85 

ne  trepides  caeli  divisis  partibus  amens, 
unde  volans  ignis  pervenerit  aut  in  utram  se 
verterit  hinc  partem,  quo  pacto  per  loca  saepta 
insinuarit,  et  hinc  dominatus  ut  extulerit  se^ 
tu  mihi  supremae  praescrii)ta  ad  candida  calcis  92 

currenti  spatium  praemonstra,  callida  musa 
Calliope,  requies  hominum  divumque  voluptas, 
te  duce  ut  insigni  capiam  cum  laude  coronam.  95 

Principio  tonitru  quatiuntur  caerula  caeli 
propterea  quia  concurrunt  sublime  volantes 
aetheriae  nubes  contra  pugnantibu’  ventis, 
nec  fit  enim  sonitus  caeli  de  parte  serena, 
verum  ubicumque  magis  denso  sunt  agmine  nubes,  100 
tam  magis  hinc  magno  fremitus  fit  murmure  .saepe, 
praeterea  neque  tam  condenso  corpore  nubes 
esse  queunt  quam  sunt  lapides  ac  tigna,  neque  autem 
tam  tenues  quam  sunt  nebulae  fumique  volantes, 
nam  cadere  aut  bruto  deberent  pondere  pressae  105 

ut  lapides,  aut  ut  fumus  constare  nequirent 
nec  cohibere  nives  gelidas  et  grandinis  imbris, 
dant  etiam  sonitum  patuli  super  aequora  mundi, 
carbasus  ut  quondam  magnis  intenta  theatris 
dat  crepitum  malos  inter  iactata  trabesque,  no 

interdum  perscissa  furit  petulantibus  auris 
et  fragilis  sonitus  chartarum  commeditatur, 
id  quoque  enim  genus  in  tonitru  cognoscere  possis, 

•aut  ubi  suspensam  vestem  chartasque  volantis 

83  caeli  speciesque  editio  Brixiensis :  caelisque  OQ  90,  91  — 

verberibus  venti  versant  planguntque  per  auras.  115 

fit  quoque  enim  interdum  ut  non  tam  concurrere  nubes 

frontibus  adversis  possint  quam  de  latere  ire 

diverso  motu  radentes  corpora  tractim, 

aridus  unde  auris  terget  sonus  ille  diuque 

ducitur,  exierunt  donec  regionibus  artis.  120 

Hoc  etiam  pacto  tonitru  concussa  videntur 
omnia  saepe. gravi  tremere  et  divulsa  repente 
maxima  dissiluisse  capacis  moenia  mundi, 
cum  subito  validi  venti  collecta  procella 
nubibus  intorsit  sese  conclusaque  ibidem  125 

turbine  versanti  magis  ac  magis  undique  nubem 
cogit  uti  fiat  spisso  cava  corpore  circum, 
post  ubi  comminuit  vis  eius  et  impetus  acer, 
tum  perterricrepo  sonitu  dat  scissa  fragorem, 
nec  mirum,  cum  plena  animae  vesicula  parva  130 

saepe  ita  det  torvum  sonitum  displo.sa  repente. 

Est  etiam  ratio,  cum  venti  nubila  perflant, 
ut  sonitus  faciant,  etenim  ramosa  videmus 
nubila  saepe  modis  multis  atque  aspera  ferri ; 
scilicet  ut,  crebram  silvam  cum  flamina  cauri  135 

perflant,  dant  sonitum  frondes  ramique  fragorem, 
fit  quoque  ut  interdum  validi  vis  incita  venti 
perscindat  nubem  perfringens  impete  recto, 
nam  quid  possit  ibi  flatus  manifesta  docet  res, 
hic,  ubi  lenior  est,  in  terra  cum  tamen  alta  140 

arbusta  evolvens  radicibus  haurit  ab  imis, 
sunt  etiam  fluctus  per  nubila,  qui  quasi  murmur 
dant  in  frangendo  graviter ;  quod  item  fit  in  altis 
fluminibus  magnoque  mari,  cum  frangitur  aestus, 
fit  quoque,  ubi  e  nubi  in  nubem  vis  incidit  ardens  145 

116  ut  add.  l  }i  118  corpora  Gronovius:  corpore  OQ 

120  exierunt  Vat.  iyo6:  exierum  OQ  129  scissa  Dernays:  missa 

fulminis,  haec  multo  si  forte  umore  recepit 
ignem,  continuo  (ut)  magno  clamore  trucidet ; 
ut  calidis  candens  ferrum  e  fornacibus  olim 
stridit,  ubi  in  gelidum  propere  demersimus  imbrem, 
aridior  porro  si  nubes  accipit  ignem,  150 

uritur  ingenti  sonitu  succensa  repente ; 
lauricomos  ut  si  per  montis  flamma  vagetur 
turbine  ventorum  comburens  impete  magno  ; 
nec  res  ulla  magis  quam  Phoebi  Delphica  laurus 
terribili  sonitu  flamma  crepitante  crematur.  155 

denique  saepe  geli  multus  fragor  atque  ruina 
grandinis  in  magnis  sonitum  dat  nubibus  alte, 
ventus  enim  cum  confercit,  franguntur,  in  artum 
concreti  montes  nimborum  et  grandine  mixti. 

Fulgit  item,  nubes  ignis  cum  semina  multa  160 

excussere  suo  concursu  ;  ceu  lapidem  si 
percutiat  lapis  aut  ferrum;  nam  tum  quoque  lumen 
exsilit  et  claras  scintillas  dissipat  ignis, 
sed  tonitrum  fit  uti  post  auribus  accipiamus, 
fulgere  quam  cernant  oculi,  quia  semper  ad  auris  165 
tardius  adveniunt  quam  visum  quae  moveant  res. 
id  licet  hinc  etiam  cognoscere,  caedere  si  quem 
ancipiti  videas  ferro  procul  arboris  auctum, 
ante  fit  ut  cernas  ictum  quam  plaga  per  auris 
det  sonitum,  sic  fulgorem  quoque  cernimus  ante  170 
quam  tonitrum  accipimus,  pariter  qui  mittitur  igni 
e  simili  causa,  concursu  natus  eodem. 

Hoc  etiam  pacto  volucri  loca  lumine  tingunt 
nubes  et  tremulo  tempestas  impete  fulgit, 
ventus  ubi  invasit  nubem  et  versatus  ibidem  175 

fecit  ut  ante  cavam  docui  spissescere  nubem, 
mobilitate  sua  fervescit ;  ut  omnia  motu 
percalefacta  vides  ardescere,  plumbea  vero 

147  ut  add.  Lambinus  trucidet  editio  Jvmtina :  trucidat  OQ 

glans  etiam  longo  cursu  volvenda  liquescit. 

ergo  fervidus  hic  nubem  cum  perscidit  atram,  i8o 

dissipat  ardoris  quasi  per  vim  expressa  repente 

semina  quae  faciunt  nictantia  fulgura  flammae ; 

inde  sonus  sequitur  qui  tardius  adficit  auris 

quam  quae  perveniunt  oculorum  ad  lumina  nostra. 

scilicet  hoc  densis  fit  nubibus  et  simul  alte  185 

exstructis  aliis  alias  super  impete  miro ; 

ne  tibi  sit  frudi  quod  nos  inferne  videmus 

quam  sint  lata  magis  quam  sursum  exstructa  quid  exstent. 

contemplator  enim,  cum  montibus  assimulata 

nubila  portabunt  venti  transversa  per  auras,  190 

aut  ubi  per  magnos  montis  cumulata  videbis 

insuper  esse  aliis  alia  atque  urgere  superne 

in  statione  locata  sepultis  undique  ventis. 

tum  poteris  magnas  moles  cognoscere  eorum 

speluncasque  velut  saxis  pendentibu’  structas  195 

cernere,  quas  venti  cum  tempestate  coorta 

complerunt,  magno  indignantur  murmure  clausi 

nubibus  in  caveisque  ferarum  more  minantur; 

nunc  hinc  nunc  illinc  fremitus  per  nubila  mittunt 

quaerentesque  viam  circum  versantur  et  ignis  200 

semina  convolvunt  e  nubibus  atque  ita  cogunt 

multa  rotantque  cavis  flammam  fornacibus  intus, 

donec  divulsa  fulserunt  nube  corusci. 

Hac  etiam  fit  uti  de  causa  mobilis  ille 
devolet  in  terram  liquidi  color  aureus  ignis,  205 

semina  quod  nubis  ipsas  permulta  necessust 
ignis  habere;  etenim  cum  sunt  umore  sine  ullo, 
flammeus  est  plerumque  colos  et  splendidus  ollis, 
quippe  etenim  solis  de  lumine  multa  necessest 

179  liquescit  Fontanus  :  quiescit  OQ  183  adficit  Bentley  :  ad- 

concipere,  ut  merito  rubeant  ignisque  profundant.  210 
hasce  igitur  cum  ventus  agens  contrusit  in  unum 
compressitque  locum  cogens,  expressa  profundunt 
semina  quae  faciunt  flammae  fulgere  colores, 
fulgit  item,  cum  rarescunt  quoque  nubila  caeli, 
nam  cum  ventus  eas  leviter  diducit  euntis  215 

dissoluitque,  cadant  ingratis  illa  necessest 
semina  quae  faciunt  fulgorem,  tum  sine  taetro 
terrore  et  sonitu  fulgit  nulloque  tumultu. 

Quod  superest,  (quali)  natura  praedita  constent 
fulmina,  declarant  ictu  eius  inusta  vaporis  220 

signa  notaeque  gravis  halantis  sulpuris  auras, 
ignis  enim  sunt  haec  non  venti  signa  neque  imbris, 
praeterea  saepe  accendunt  quoque  tecta  domorum 
et  celeri  flamma  dominantur  in  aedibus  ipsis, 
hunc  tibi  subtilem  cum  primis  ignibus  ignem  225 

constituit  natura  minutis  mobilibusque 
corporibus,  cui  nil  omnino  obsistere  possit, 
transit  enim  validum  fulmen  per  saepta  domorum, 
clamor  ut  ac  voces,  transit  per  saxa,  per  aera, 
et  liquidum  puncto  facit  aes  in  tempore  et  aurum,  230 
curat  item  vasis  integris  vina  repente 
diffugiant,  quia  nimirum  facile  omnia  circum 
collaxat  rareque  facit  lateramina  vasis 
adveniens  calor  eius  et  insinuatus  in  ipsum 
mobiliter  soluens  differt  primordia  vini.  235 

quod  solis  vapor  aetatem  non  posse  videtur 
efficere  usque  adeo  pollens  fervore  corusco, 
tanto  mobilior  vis  et  dominantior  haec  est. 

Nunc  ea  quo  pacto  gignantur  et  impete  tanto 
fiant  ut  possint  ictu  discludere  turris,  240 

218  sonitu  Vat.  igs4  :  sonis  OQ  219  quali  add.  Lambinus 

disturbare  domos,  avellere  tigna  trabesque, 
et  monumenta  virum  demoliri  atque  tcieret, 
exanimare  homines,  pecudes  prosternere  passim, 
cetera  de  genere  hoc  qua  vi  facere  omnia  possint, 
expediam,  neque  te  in  promissis  plura  morabor.  245 

Fulmina  gignier  e  crassis  alteque  putandumst 
nubibus  exstructis  ;  nam  caelo  nulla  sereno 
nec  leviter  densis  mittuntur  nubibus  umquam. 
nam  dubio  procul  hoc  fieri  manifesta  docet  res ; 
quod  tum  per  totum  concrescunt  aera  nubes,  250 

undique  uti  tenebras  omnis  Acherunta  reamur 
liquisse  et  magnas  caeli  complesse  cavernas, 
usque  adeo  taetra  nimborum  nocte  coorta 
impendent  atrae  formidinis  ora  superne, 
cum  commoliri  tempestas  fulmina  coeptat.  255 

praeterea  persaepe  niger  quoque  per  mare  nimbus, 
ut  picis  e  caelo  demissum  flumen,  in  undas 
sic  cadit  effertus  tenebris  procul  et  trahit  atram 
fulminibus  gravidam  tempestatem  atque  procellis, 
ignibus  ac  ventis  cum  primis  ipse  repletus,  260 

in  terra  quoque  ut  horrescant  ac  tecta  requirant, 
sic  igitur  supera  nostrum  caput  esse  putandumst 
tempestatem  altam,  neque  enim  caligine  tanta 
obruerent  terras,  nisi  inaedificata  superne 
multa  forent  multis  exempto  nubila  sole;  265 

nec  tanto  possent  venientes  opprimere  imbri, 
flumina  abundare  ut  facerent  camposque  natare, 
si  non  exstructis  foret  alte  nubibus  aether, 
hic  igitur  ventis  atque  ignibus  omnia  plena 
sunt ;  ideo  passim  fremitus  et  fulgura  fiunt.  270 

quippe  etenim  supra  docui  permulta  vaporis 

semina  habere  cavas  nubis  et  multa  necessest 

concipere  ex  solis  radiis  ardoreque  eorum. 

hoc  ubi  ventus  eas  idem  qui  cogit  in  unum 

forte  locum  quemvis,  expressit  multa  vaporis  275 

semina  seque  simul  cum  eo  commiscuit  igni, 

insinuatus  ibi  vertex  versatur  in  arto 

et  calidis  acuit  fulmen  fornacibus  intus. 

nam  duplici  ratione  accenditur,  ipse  sua  cum 

mobilitate  calescit  et  e  contagibus  ignis.  280 

inde  ubi  percaluit  venti  vis  (et)  gravis  ignis 

impetus  incessit,  maturum  tum  quasi  fulmen 

perscindit  subito  nubem,  ferturque  coruscis 

omnia  luminibus  lustrans  loca  percitus  ardor. 

quem  gravis  insequitur  sonitus,  displosa  repente  285 

opprimere  ut  caeli  videantur  templa  superne. 

inde  tremor  terras  graviter  pertemptat  et  altum 

murmura  percurrunt  caelum ;  nam  tota  fere  tum 

tempestas  concussa  tremit  fremitusque  moventur. 

quo  de  concussu  sequitur  gravis  imber  et  uber,  290 

omnis  uti  videatur  in  imbrem  vertier  aether 

atque  ita  praecipitans  ad  diluviem  revocari : 

tantus  discidio  nubis  ventique  procella 

mittitur,  ardenti  sonitus  cum  provolat  ictu. 

est  etiam  cum  vis  extrinsecus  incita  venti  295 

incidit  in  calidam  maturo  fulmine  nubem ; 

quam  cum  perscidit,  extemplo  cadit  igneus  ille 

vertex  quem  patrio  vocitamus  nomine  fulmen. 

hoc  fit  idem  in  partis  alias,  quocumque  tulit  vis. 

fit  quoque  ut  interdum  venti  vis  missa  sine  igni  300 

igniscat  tamen  in  spatio  longoque  meatu, 

dum  venit,  amittens  in  cursu  corpora  quaedam 

grandia  quae  nequeunt  pariter  penetrare  per  auras; 

atque  alia  ex  ipso  corradens  aere  portat 

parvula  quae  faciunt  ignem  commixta  volando;  305 

non  alia  longe  ratione  ac  plumbea  saepe 

fervida  fit  glans  in  cursu,  cum  multa  rigoris 

corpora  dimittens  ignem  concepit  in  auris. 

fit  quoque  ut  ipsius  plagae  vis  excitet  ignem, 

frigida  cum  venti  pepulit  vis  missa  sine  igni,  310 

nimirum  quia,  cum  vementi  perculit  ictu, 

confluere  ex  ipso  possunt  elementa  vaporis 

et  simul  ex  illa  quae  tum  res  excipit  ictum; 

ut,  lapidem  ferro  cum  caedimus,  evolat  ignis, 

nec,  quod  frigida  vis  ferrist,  hoc  setius  illi  3^5 

semina  concurrunt  calidi  fulgoris  ad  ictum. 

sic  igitur  quoque  res  accendi  fulmine  debet, 

opportuna  fuit  si  forte  et  idonea  flammis. 

nec  temere  omnino  plane  vis  frigida  venti 

esse  potest,  ea  quae  tanta  vi  missa  supernest,  320 

quin,  prius  in  cursu  si  non  accenditur  igni, 

at  tepefacta  tamen  veniat  commixta  calore. 

Mobilitas  autem  fit  fulminis  et  gravis  ictus, 
et  celeri  ferme  percurrunt  fulmina  lapsu, 
nubibus  ipsa  quod  omnino  prius  incita  se  vis  325 

colligit  et  magnum  conamen  sumit  eundi, 
inde  ubi  non  potuit  nubes  capere  impetis  auctum, 
exprimitur  vis  atque  ideo  volat  impete  miro, 
ut  validis  quae  de  tormentis  missa  feruntur, 
adde  quod  e  parvis  et  levibus  est  elementis,  330 

nec  facilest  tali  naturae  obsistere  quicquam. 
inter  enim  fugit  ac  penetrat  per  rara  viarum, 
non  igitur  multis  offensibus  in  remorando 

haesitat,  hanc  ob  rem  celeri  volat  impete  labens. 

deinde,  quod  omnino  natura  pondera  deorsum  335 

omnia  nituntur,  cum  plagast  addita  vero, 

mobilitas  duplicatur  et  impetus  ille  gravescit, 

ut  vementius  et  citius  quaecumque  morantur 

obvia  discutiat  plagis  itinerque  sequatur. 

denique  quod  longo  venit  impete,  sumere  debet  340 

mobilitatem  etiam  atque  etiam,  quae  crescit  eundo 

et  validas  auget  viris  et  roborat  ictum. 

nam  facit  ut  quae  sint  illius  semina  cumque 

e  regione  locum  quasi  in  unum  cuncta  ferantur, 

omnia  coniciens  in  eum  volventia  cursum.  345 

forsitan  ex  ipso  veniens  trahat  aere  quaedam 

corpora  quae  plagis  incendunt  mobilitatem. 

incolumisque  venit  per  res  atque  integra  transit 

multa,  foraminibus  liquidus  quia  transvolat  ignis. 

multaque  perfringit,  cum  corpora  fulminis  ipsa  350 

corporibus  rerum  inciderunt,  qua  texta  tenentur. 

dissoluit  porro  facile  aes  aurumque  repente 

confervefacit,  e  parvis  quia  facta  minute 

corporibus  vis  est  et  levibus  ex  elementis, 

quae  facile  insinuantur  et  insinuata  repente  355 

dissoluunt  nodos  omnis  et  vincla  relaxant. 

autumnoque  magis  stellis  fulgentibus  apta 

concutitur  caeli  domus  undique  totaque  tellus, 

et  cum  tempora  se  veris  florentia  pandunt. 

frigore  enim  desunt  ignes  ventique  calore  360 

deficiunt  neque  sunt  tam  denso  corpore  nubes. 

interutrasque  igitur  cum  caeli  tempora  constant, 

tum  variae  causae  concurrunt  fulminis  omnes. 

nam  fretus  ipse  anni  permiscet  frigus  (et)  aestum, 

quorum  utrumque  opus  est  fabricanda  ad  fulmina  nubi,  365 

ut  discordia  (sit)  rerum  magnoque  tumultu 

ignibus  et  ventis  furibundus  fluctuet  aer. 

prima  caloris  enim  pars  et  postrema  rigoris, 

tempus  id  est  vernum;  quare  pugnare  necessest 

dissimilis  res  inter  se  turbareque  mixtas.  37° 

et  calor  extremus  primo  cum  frigore  mixtus 

volvitur,  autumni  quod  fertur  nomine  tempus, 

hic  quoque  confligunt  hiemes  aestatibus  acres. 

propterea  (freta)  sunt  haec  anni  nominitanda, 

nec  mirumst,  in  eo  si  tempore  plurima  fiunt  375 

fulmina  tempestasque  cietur  turbida  caelo, 

ancipiti  quoniam  bello  turbatur  utrimque, 

hinc  flammis  illinc  ventis  umoreque  mixto. 

Hoc  est  igniferi  naturam  fulminis  ipsam 
perspicere  et  qua  vi  faciat  rem  quamque  videre,  3^® 
non  Tyrrhena  retro  volventem  carmina  frustra 
indicia  occultae  divum  perquirere  mentis, 
unde  volans  ignis  pervenerit  aut  in  utram  se 
verterit  hinc  partem,  quo  pacto  per  loca  saepta 
insinuarit,  et  hinc  dominatus  ut  extulerit  se,  385 

quidve  docere  queat  de  caelo  fulminis  ictus, 
quod  si  luppiter  atque  alii  fulgentia  divi 
terrifico  quatiunt  sonitu  caelestia  templa 
et  iaciunt  ignem  quo  cuiquest  cumque  voluptas, 
cur  quibus  incautum  scelus  aversabile  cumquest  39*^ 

non  faciunt  icti  flammas  ut  fulguris  halent 
pectore  perfixo,  documen  mortalibus  acre, 
et  potius  nulla  sibi  turpi  conscius  in  re 
volvitur  in  flammis  innoxius  inque  peditur 

turbine  caelesti  subito  correptus  et  igni  ? 
cur  etiam  loca  sola  petunt  frustraque  laborant? 
an  tum  bracchia  consuescunt  firmantque  lacertos? 
in  terraque  patris  cur  telum  perpetiuntur 
obtundi  ?  cur  ipse  sinit  neque  parcit  in  hostis  ? 
denique  cur  numquam  caelo  iacit  undique  puro 
luppiter  in  terras  fulmen  sonitusque  profundit  ? 
an  simul  ac  nubes  successere,  ipse  in  eas  tum 
descendit,  prope  ut  hinc  teli  determinet  ictus  ? 
in  mare  qua  porro  mittit  ratione?  quid  undas 
arguit  et  liquidam  molem  camposque  natantis? 
praeterea  si  vult  caveamus  fulminis  ictum, 
cur  dubitat  facere  ut  possimus  cernere  missum? 
si  nec  opinantis  autem  vult  opprimere  igni, 
cur  tonat  ex  illa  parte,  ut  vitare  queamus, 
cur  tenebras  ante  et  fremitus  et  murmura  concit  ? 
et  simul  in  multas  partis  qui  credere  possis 
mittere?  an  hoc  ausis  numquam  contendere  factum, 
ut  fierent  ictus  uno  sub  tempore  plures? 
at  saepest  numero  factum  fierique  necessest, 
ut  pluere  in  multis  regionibus  et  cadere  imbris, 
fulmina  sic  uno  fieri  sub  tempore  multa, 
postremo  cur  sancta  deum  delubra  suasque 
discutit  infesto  praeclaras  fulmine  sedis 
et  bene  facta  deum  frangit  simulacra  suisque 
demit  imaginibus  violento  vulnere  honorem? 
altaque  cur  plerumque  petit  loca  plurimaque  eius 
montibus  in  summis  vestigia  cernimus  ignis  ? 

Quod  superest,  facilest  ex  his  cognoscere  rebus, 
presteras  Grai  quos  ab  re  nominitarunt, 
in  mare  qua  missi  veniant  ratione  superne, 
nam  fit  ut  interdum  tamquam  demissa  columna 

in  mare  de  caelo  descendat,  quam  freta  circum 
fervescunt  graviter  spirantibus  incita  flabris, 
et  quaecumque  in  eo  tum  sint  deprensa  tumultu 
navigia  in  summum  veniant  vexata  periclum.  430 

hoc  fit  ubi  interdum  non  quit  vis  incita  venti 
rumpere  quam  coepit  nubem,  sed  deprimit,  ut  sit 
in  mare  de  caelo  tamquam  demissa  columna, 
paulatim,  quasi  quid  pugno  bracchique  superne 
coniectu  trudatur  et  extendatur  in  undas;  435 

quam  cum  discidit,  hinc  prorumpitur  in  mare  venti 
vis  et  fervorem  mirum  concinnat  in  undis, 
versabundus  enim  turbo  descendit  et  illam 
deducit  pariter  lento  cum  corpore  nubem ; 
quam  simul  ac  gravidam  detrusit  ad  aequora  ponti,  440 
ille  in  aquam  subito  totum  se  immittit  et  omne 
excitat  ingenti  sonitu  mare  fervere  cogens, 
fit  quoque  ut  involvat  venti  se  nubibus  ipse 
vertex  corradens  ex  aere  semina  nubis 
et  quasi  demissum  caelo  prestera  imitetur.  445 

hic  ubi  se  in  terras  demisit  dissoluitque, 
turbinis  immanem  vim  provomit  atque  procellae, 
sed  quia  fit  raro  omnino  montisque  necessest 
officere  in  terris,  apparet  crebrius  idem 
prospectu  maris  in  magno  caeloque  patenti.  450 

Nubila  concrescunt,  ubi  corpora  multa  volando 
hoc  supero  in  caeli  spatio  coiere  repente 
asperiora,  modis  quae  possint  indupedita 
exiguis  tamen  inter  se  comprensa  teneri, 
haec  faciunt  primum  parvas  consistere  nubis;  455 

inde  ea  comprendunt  inter  se  conque  gregantur 
et  coniungendo  crescunt  ventisque  feruntur 

usque  adeo  donec  tempestas  saeva  coortast. 

fit  quoque  uti  montis  vicina  cacumina  caelo 

quam  sint  quaeque  magis,  tanto  magis  edita  fument  460 

assidue  furvae  nubis  caligine  crassa 

propterea  quia,  cum  consistunt  nubila  primum, 

ante  videre  oculi  quam  possint,  tenvia,  venti 

portantes  cogunt  ad  summa  cacumina  montis. 

hic  demum  fit  uti  turba  maiore  coorta  465 

et  condensa  queant  apparere  et  simul  ipso 

vertice  de  montis  videantur  surgere  in  aethram. 

nam  loca  declarat  sursum  ventosa  patere 

res  ipsa  et  sensus,  ‘  montis  cum  ascendimus  altos. 

praeterea  permulta  mari  quoque  tollere  toto  470 

corpora  naturam  declarant  litore  vestes 

suspensae,  cum  concipiunt  umoris  adhaesum. 

quo  magis  ad  nubis  augendas  multa  videntur 

posse  quoque  e  salso  consurgere  momine  ponti ; 

nam  ratio  consanguineast  umoribus  omnis.  475 

praeterea  fluviis  ex  omnibus  et  simul  ipsa 

surgere  de  terra  nebulas  aestumque  videmus, 

quae  velut  halitus  hinc  ita  sursum  expressa  feruntur 

suffunduntque  sua  caelum  caligine  et  altas 

sufficiunt  nubis  paulatim  conveniundo.  480 

urget  enim  quoque  signiferi  super  aetheris  aestus 

et  quasi  densendo  subtexit  caerula  nimbis. 

fit  quoque  ut  huc  veniant  in  caelum  extrinsecus  illa 

corpora  quae  faciunt  nubis  nimbosque  volantis. 

innumerabilem  enim  numerum  summamque  profundi  485 

esse  infinitam  docui,  quantaque  volarent 

corpora  mobilitate  ostendi  quamque  repente 

immemorabile  (per)  spatium  transire  solerent. 

haud  igitur  mirumst  si  parvo  tempore  saepe 

tam  magnis  nimbis  tempestas  atque  tenebrae  49° 

coperiant  maria  ac  terras  impensa  superne, 

undique  quandoquidem  per  caulas  aetheris  omnis 

et  quasi  per  magni  circum  spiracula  mundi 

exitus  introitusque  elementis  redditus  exstat. 

Nunc  age,  quo  pacto  pluvius  concrescat  in  altis  495 
nubibus  umor  et  in  terras  demissus  ut  imber 
decidat,  expediam,  primum  iam  semina  aquai 
multa  simul  vincam  consurgere  nubibus  ipsis 
omnibus  ex  rebus  pariterque  ita  crescere  utrumque, 
et  nubis  et  aquam  quaecumque  in  nubibus  exstat,  500 
ut  pariter  nobis  corpus  cum  sanguine  crescit, 
sudor  item  atque  umor  quicumque  est  denique  membris, 
concipiunt  etiam  multum  quoque  saepe  marinum 
umorem,  veluti  pendentia  vellera  lanae, 
cum  supera  magnum  mare  venti  nubila  portant.  505 

consimili  ratione  ex  omnibus  amnibus  umor 
tollitur  in  nubis,  quo  cum  bene  semina  aquarum 
multa  modis  multis  convenere  undique  adaucta, 
confertae  nubes  (umorem)  mittere  certant 
dupliciter ;  nam  vis  venti  contrudit  et  ipsa  5 10 

copia  nimborum  turba  maiore  coacta 
urget,  de  supero  premit  ac  facit  effluere  imbris, 
praeterea  cum  rarescunt  quoque  nubila  ventis 
aut  dissolvuntur,  solis  super  icta  calore, 
mittunt  umorem  pluvium  stillantque,  quasi  igni  515 

cera  super  calido  tabescens  multa  liquescat, 
sed  vemens  imber  fit,  ubi  vementer  utraque 
nubila  vi  cumulata  premuntur  et  impete  venti. 

488  per  add.  Fontanus  49°  nimbis  Lachmann:  montis  OQ 

509  umorem  Munro  :  vi  venti  OQ  512  urget,  de  Lachmann  : 

urgete  OQ  5^^  cera  l  )i :  tela  OQ 


'r.  LVCRETI  CARI 


at  remanere  diu  pluviae  longumque  morari 

consuerunt,  ubi  multa  cientur  semina  aquarum  520 

at(jue  aliis  aliae  nubes  nimbique  rigantes 

insuper  atque  omni  vulgo  de  parte  feruntur, 

terraque  cum  fumans  umorem  tota  redhalat. 

hic  ubi  sol  radiis  tempestatem  inter  opacam 

adversa  fulsit  nimborum  aspergine  contra,  525 

tum  color  in  nigris  exsistit  nubibus  arci. 

Cetera  quae  sursum  crescunt  sursumque  creantur, 
et  quae  concrescunt  in  nubibus,  omnia,  prorsum 
omnia,  nix  venti  grando  gelidaeque  pruinae 
et  vis  magna  geli,  magnum  duramen  aquarum, 
et  mora  quae  fluvios  passim  refrenat  euntis, 
perfacilest  tamen  haec  reperire  animoque  videre 
omnia  quo  pacto  fiant  quareve  creentur, 
cum  bene  cognoris  elementis  reddita  quae  sint. 

Nunc  age  quae  ratio  terrai  motibus  exstet 
percipe,  et  in  primis  terram  fac  ut  esse  rearis 
subter  item  ut  supera  ventosis  undique  plenam 
speluncis  multosque  lacus  multasque  lacunas 
in  gremio  gerere  et  rupis  deruptaque  saxa; 
multaque  sub  tergo  terrai  flumina  tecta 
volvere  vi  fluctus  summersaque  saxa  putandumst. 
undique  enim  similem  esse  sui  res  postulat  ipsa, 
his  igitur  rebus  subiunctis  suppositisque 
terra  superne  tremit  magnis  concussa  ruinis, 
subter  ubi  ingentis  speluncas  surruit  aetas ; 
quippe  cadunt  toti  montes  magnoque  repente 
concussu  late  disserpunt  inde  tremores, 
et  merito,  quoniam  plaustri  concussa  tremescunt 

tecta  viam  propter  non  magno  pondere  tota, 

nec  minus  texultantes  dupuist  cumque  viai  550 

ferratos  utrimque  rotarum  succutit  orbis. 

fit  quoque,  ubi  in  magnas  aquae  vastasque  lacunas 

gleba  vetustate  e  terra  provolvitur  ingens, 

ut  iactetur  aquae  fluctu  quoque  terra  vacillans; 

ut  vas  interdum  non  quit  constare,  nisi  umor  555 

destitit  in  dubio  fluctu  iactarier  intus. 

Praeterea  ventus  cum  per  loca  subcava  terrae 
collectus  parte  ex  una  procumbit  et  urget 
obnixus  magnis  speluncas  viribus  altas, 
incumbit  tellus  quo  venti  prona  premit  vis.  5<5o 

tum  supera  terram  quae  sunt  exstructa  domorum 
ad  caelumque  magis  quanto  sunt  edita  quaeque, 
inclinata  tminentt  in  eandem  prodita  partem 
protractaeque  trabes  impendent  ire  paratae, 
et  metuunt  magni  naturam  credere  mundi  565 

exitiale  aliquod  tempus  clademque  manere, 
cum  videant  tantam  terrarum  incumbere  molem  ! 
quod  nisi  respirent  venti,  vis  nulla  refrenet 
res  neque  ab  exitio  possit  reprehendere  euntis, 
nunc  quia  respirant  alternis  inque  gravescunt  570 

et  quasi  collecti  redeunt  ceduntque  repulsi, 
saepius  hanc  ob  rem  minitatur  terra  ruinas 
quam  facit ;  inclinatur  enim  retroque  recellit 
et  recipit  prolapsa  suas  in  pondera  sedis, 
hac  igitur  ratione  vacillant  omnia  tecta,  575 

summa  magis  mediis,  media  imis,  ima  perhilum. 

Est  haec  eiusdem  quoque  magni  causa  tremoris, 

550  exultantes  dupuis  OQ  :  exultant  et  ubi  lapi’  Lachmann  :  exul- 
tant  ut  scrupus  Munro ;  exultant  res  ut  lapi  Bockemuller .  exultant  et 
scrupus  Eliis  viai  Lachmann  :  vim  OQ  555  interdum  Lach¬ 
mann  :  inter  OQ  563  minent  OQ  :  meant  Lachmann  ;  tument 

Munro  :  minantur  Goebel  eandem  in  pro  in  eandem  scribens  068 
venti,  vis  Marullus :  ventis  OQ  574  pondera  Q  :  pondere  O 

ventus  ubi  atque  animae  subito  vis  maxima  quaedam 

aut  extrinsecus  aut  ipsa  tellure  coorta 

in  loca  se  cava  terrai  coniecit  ibique  580 

speluncas  inter  magnas  fremit  ante  tumultu 

versabundaquc  portatur,  post  incita  cum  vis 

exagitata  foras  erumpitur  et  simul  altam 

diffindens  terram  magnum  concinnat  hiatum. 

in  Syria  Sidone  quod  accidit  et  fuit  Aegi  585 

in  Peloponneso,  quas  exitus  hic  animai 

disturbat  urbis  et  terrae  motus  obortus. 

multaque  praeterea  ceciderunt  moenia  magnis 

motibus  in  terris  et  multae  per  mare  pessum 

subsedere  suis  pariter  cum  civibus  urbes.  590 

quod  nisi  prorumpit,  tamen  impetus  ipse  animai 

et  fera  vis  venti  per  crebra  foramina  terrae 

dispertitur  ut  horror  et  incutit  inde  tremorem ; 

frigus  uti  nostros  penitus  cum  venit  in  artus, 

concutit  invitos  cogens  tremere  atque  movere.  595 

ancipiti  trepidant  igitur  terrore  per  urbis, 

tecta  superne  timent,  metuunt  inferne  cavernas 

terrai  ne  dissoluat  natura  repente, 

neu  distracta  suum  late  dispandat  hiatum 

atque  suis  confusa  velit  complere  ruinis.  600 

proinde  licet  quamvis  caelum  terramque  reantur 

incorrupta  fore  aeternae  mandata  saluti ; 

et  tamen  interdum  praesens  vis  ipsa  pericli 

subdit  et  hunc  stimulum  quadam  de  parte  timoris, 

ne  pedibus  raptim  tellus  subtracta  feratur  605 

in  barathrum  rerumque  sequatur  prodita  summa 

funditus  et  fiat  mundi  confusa  ruina. 

[Principio  mare  mirantur  non  reddere  maius 

582  (\\xe  add.  l  ji  586  qvidLS  Avancius  \  qua  OQ  589  pessum 
Q  corr.  :  possum  OQ  600  adque  Lachmann  :  idque  OQ  604 

subdit  O :  subdita  Q  605  subtracta  L :  substructa  OQ  608- 
638  hos  versus  uncinis  inclusit  Lachmann 

naturam,  quo  sit  tantus  decursus  aquarum, 

omnia  quo  veniant  ex  omni  flumina  parte.  6io 

adde  vagos  imbris  tempestatesque  volantis, 

omnia  quae  maria  ac  terras  sparguntque  rigantque ; 

adde  suos  fontis  ;  tamen  ad  maris  omnia  summam 

guttai  vix  instar  erunt  unius  adaugmen ; 

quo  minus  est  mirum  mare  non  augescere  magnum.  615 

praeterea  magnam  sol  partem  detrahit  aestu. 

quippe  videmus  enim  vestis  umore  madentis 

exsiccare  suis  radiis  ardentibu’  solem : 

at  pelage  multa  et  late  substrata  videmus. 

proinde  licet  quamvis  ex  uno  quoque  loco  sol  620 

umoris  parvam  delibet  ab  aequore  partem ; 

largiter  in  tanto  spatio  tamen  auferet  undis. 

tum  porro  venti  quoque  magnam  tollere  partem 

umoris  possunt  verrentes  aequora,  ventis 

una  nocte  vias  quoniam  persaepe  videmus  625 

siccari  mollisque  luti  concrescere  crustas. 

praeterea  docui  multum  quoque  tollere  nubis 

umorem  magno  conceptum  ex  aequore  ponti 

et  passim  toto  terrarum  spargere  in  orbi, 

cum  pluit  in  terris  et  venti  nubila  portant.  630 

postremo  quoniam  raro  cum  corpore  tellus 

est,  et  coniunctast,  oras  maris  undique  cingens, 

debet,  ut  in  mare  de  terris  venit  umor  aquai, 

in  terras  itidem  manare  ex  aequore  salso ; 

percolatur  enim  virus  retroque  remanat  •  635 

materies  umoris  et  ad  caput  amnibus  omnis 

confluit,  inde  super  terras  redit  agmine  dulci 

qua  via  secta  semel  liquido  pede  detulit  undas.] 

Nunc  ratio  quae  sit,  per  fauces  montis  ut  Aetnae 

616  magnam  sol  Pontanus :  sol  magnam  OQ  624  aequora, 

ventis  Lachmann\  aequora  venti  OQ  632  maris  Q  corr.  :  magis 
OQ  638  detulit  O  corr.  ;  tulit  OQ 

exspirent  ignes  interdum  turbine  tanto,  640 

expediam,  neque  enim  mediocri  clade  coorta 
flammea  tempestas  Siculum  dominata  per  agros 
finitimis  ad  se  convertit  gentibus  ora, 
fumida  cum  caeli  scintillare  omnia  templa 
cernentes  pavida  complebant  pectora  cura,  645 

fjuid  moliretur  rerum  natura  novarum. 

Hisce  tibi  in  rebus  latest  alteque  videndum 
et  longe  cunctas  in  partis  dispiciendum, 
ut  reminiscaris  summam  rerum  esse  profundam 
et  videas  caelum  summai  totius  unum  650 

quam  sit  parvula  pars  et  quam  multesima  constet 
nec  tota  pars,  homo  terrai  quota  totius  unus, 
quod  bene  propositum  si  plane  contueare 
ac  videas  plane,  mirari  multa  relinquas, 
numquis  enim  nostrum  miratur  siquis  in  artus  655 

accepit  calido  febrim  fervore  coortam 
aut  alium  quemvis  morbi  per  membra  dolorem  ? 
obturgescit  enim  subito  pes,  arripit  acer 
saepe  dolor  dentis,  oculos  invadit  in  ipsos, 
exsistit  sacer  ignis  et  urit  corpore  serpens  660 

quamcumque  arripuit  partem,  repitque  per  artus, 
nimirum  quia  sunt  multarum  semina  rerum, 
et  satis  haec  tellus  morbi  caelumque  mali  fert, 
unde  queat  vis  immensi  procrescere  morbi, 
sic  igitur  toti  caelo  terraeque  putandumst  665 

ex  infinito  satis  omnia  suppeditare, 
unde  repente  queat  tellus  concussa  moveri 
perque  mare  ac  terras  rapidus  percurrere  turbo, 
ignis  abundare  Aetnaeus,  flammescere  caelum, 
id  quoque  enim  fit  et  ardescunt  caelestia  templa  670 
et  tempestates  pluviae  graviore  coortu 

641  mediocri  clade  Vossius :  media  grecia  de  OQ  642  flammea 
Heinsius :  flammae  OQ  653  propositum  Q  corr.  ;  propositus  OQ 

sunt,  ubi  forte  ita  se  tetulerunt  semina  aquarum. 

‘at  nimis  est  ingens  incendi  turbidus  ardor.’ 

scilicet  et  fluvius  quivis  est  maximus  ei 

qui  non  ante  aliquem  maiorem  vidit,  et  ingens  675 

arbor  homoque  videtur,  et  omnia  de  genere  omni 

maxima  quae  vidit  quisque,  haec  ingentia  fingit, 

cum  tamen  omnia  cum  caelo  terraque  marique 

nil  sint  ad  summam  summai  totius  omnem. 

Nunc  tamen  illa  modis  quibus  irritata  repente  680 
flamma  foras  vastis  Aetnae  fornacibus  efflet, 
expediam,  primum  totius  subcava  montis 
est  natura,  fere  silicum  suffulta  cavernis, 
omnibus  est  porro  in  speluncis  ventus  et  aer. 
ventus  enim  fit,  ubi  est  agitando  percitus  aer.  685 

hic  ubi  percaluit  calefecitque  omnia  circum 
saxa  furens,  qua  contingit,  terram  que,  et  ab  ollis 
excussit  calidum  flammis  velocibus  ignem, 
tollit  se  ac  rectis  ita  faucibus  eicit  alte, 
fert  itaque  ardorem  longe  longeque  favillam  690 

differt  et  crassa  volvit  caligine  fumum 
extruditque  simul  mirando  pondere  saxa ; 
ne  dubites  quin  haec  animai  turbida  sit  vis. 
praeterea  magna  ex  parti  mare  montis  ad  eius 
radices  frangit  fluctus  aestumque  resorbet.  695 

ex  hoc  usque  mari  speluncae  montis  ad  altas  ' 
perveniunt  subter  fauces,  hac  ire  fatendumst 

* 

et  penetrare  mari  penitus  res  cogit  aperta 
atque  efflare  foras  ideoque  extollere  flammam 
saxaque  sublectare  et  harenae  tollere  nimbos.  700 

in  summo  sunt  vertice  enim  crateres,  ut  ipsi 

674  quivis  est  Bentley  :  qui  visus  OQ  690  itaque  Heinsius  : 

itque  OQ  695  resorbet  l  ji :  resolvet  OQ  697  *  698  lacunam 
indicavit  Muntx)  698  aperta  aperto  OQ  701  vertice 

enim  Turnebus  :  verticeni  OQ 

nominitant ;  nos  quod  fauces  perhibemus  et  ora. 

Sunt  aliquot  quoque  res  quarum  unam  dicere  causam 
non  satis  est,  verum  pluris,  unde  una  tamen  sit ; 
corpus  ut  exanimum  siquod  procul  ipse  iacere  705 

conspicias  hominis,  fit  ut  omnis  dicere  causas 
conveniat  leti,  dicatur  ut  illius  una. 
nam  neque  eum  ferro  nec  frigore  vincere  possis 
interiisse  neque  a  morbo  neque  forte  veneno, 
verum  aliquid  genere  esse  ex  hoc  quod  contigit  ei  710 
scimus,  item  in  multis  hoc  rebus  dicere  habemus. 

Nilus  in  aestatem  crescit  campisque  redundat 
unicus  in  terris,  Aegypti  totius  amnis, 
is  rigat  Aegyptum  medium  per  saepe  calorem, 
aut  quia  sunt  aestate  aquilones  ostia  contra,  7^5 

anni  tempore  eo  qui  etesiae  esse  feruntur, 
et  contra  fluvium  flantes  remorantur  et  undas 
cogentes  sursus  replent  coguntque  manere, 
nam  dubio  procul  haec  adverso  flabra  feruntur 
flumine,  quae  gelidis  ab  stellis  axis  aguntur.  720 

ille  ex  aestifera  parti  venit  amnis  ab  austro, 
inter  nigra  virum  percocto  saecla  colore 
exoriens  penitus  media  ab  regione  diei, 
est  quoque  uti  possit  magnus  congestus  harenae 
fluctibus  adversis  oppilare  ostia  contra,  725 

cum  mare  permotum  ventis  ruit  intus  harenam ; 
quo  fit  uti  pacto  liber  minus  exitus  amni 
et  proclivis  item  fiat  minus  impetus  undis, 
fit  quoque  uti  pluviae  forsan  magis  ad  caput  ei 
tempore  eo  fiant,  quod  etesia  flabra  aquilonum  730 

nubila  coniciunt  in  eas  tunc  omnia  partis, 
scilicet  ad  mediam  regionem  eiecta  diei 
cum  convenerunt,  ibi  ad  altos  denique  montis 


710  verum  Marullus:  utrum  OQ  contigit  ei  Vossius’.  coiitioitel 

contrusae  nubes  coguntur  vique  premuntur, 
forsitan  Aethiopum  penitus  de  montibus  altis  735 

crescat,  ubi  in  campos  albas  descendere  ningues 
tabificis  subigit  radiis  sol  omnia  lustrans. 

Nunc  age,  Averna  tibi  quae  sint  loca  cumque  lacusque 
expediam,  quali  natura  praedita  constent, 
principio,  quo  Averna  vocantur  nomine,  id  ab  re  740 
impositumst,  quia  sunt  avibus  contraria  cunctis, 
e  regione  ea  quod  loca  cum  venere  volantes, 
remigi  oblitae  pennarum  vela  remittunt 
praecipitesque  cadunt  molli  cervice  profusae 
in  terram,  si  forte  ita  fert  natura  locorum,  745 

aut  in  aquam,  si  forte  lacus  substratus  Avernist. 
is  locus  est  Cumas  apud,  acri  sulpure  montes 
oppleti  calidis  ubi  fumant  fontibus  aucti; 
est  et  Athenaeis  in  moenibus,  arcis  in  ipso 
vertice,  Palladis  ad  templum  Tritonidis  almae,  750 

quo  numquam  pennis  appellunt  corpora  raucae 
cornices,  non  cum  fumant  altaria  donis, 
usque  adeo  fugitant  non  iras  Palladis  acris 
pervigili  causa,  Graium  ut  cecinere  poetae, 
sed  natura  loci  opus  efficit  ipsa  suapte.  755 

in  Syria  quoque  fertur  item  locus  esse  videri, 
quadrupedes  quoque  quo  simul  ac  vestigia  primum 
intulerint,  graviter  vis  cogat  concidere  ipsa, 
manibus  ut  si  sint  divis  mactata  repente, 
omnia  quae  naturali  ratione  geruntur,  760 

et  quibus  e  fiant  causis  apparet  origo  ; 
ianua  ne  forte  his  Orci  regionibus  esse 
credatur,  post  hinc  animas  Acheruntis  in  oras 
ducere  forte  deos  manis  inferne  reamur, 

736  descendere  Lambinus  :  decedere  OQ  740  quo  Lachmann  : 
quod  OQ  743  remigi  Lachmann  :  remigio  OQ  746  Avernist 
Munro  :  Averni  OQ  747  acri  sulpure  Salmasius  :  ecri  suiper  OQ 
762  forte  his  Munro  :  poteis  OQ 

naribus  alipedes  ut  cervi  saepe  putantur  765 

ducere  de  latebris  serpentia  saecla  ferarum, 
quod  procul  a  vera  quam  sit  ratione  repulsum 
percipe ;  nam  de  re  nunc  ipsa  dicere  conor. 

Principio  hoc  dico,  quod  dixi  saepe  quoque  ante, 
in  terra  cuiusque  modi  rerum  esse  figuras ;  770 

multa,  cibo  quae  sunt,  vitalia,  multaque,  morbos 
incutere  et  mortem  quae  possint  accelerare, 
et  magis  esse  aliis  alias  animantibus  aptas 
res  ad  vitai  rationem  ostendimus  ante 
propter  dissimilem  naturam  dissimilisque  775 

texturas  inter  sese  primasque  figuras, 
multa  meant  inimica  per  auris,  multa  per  ipsas 
insinuant  naris  infesta  atque  aspera  ftactut, 
nec  sunt  multa  parum  tactu  vitanda  neque  autem 
aspectu  fugienda  saporeque  tristia  quae  sint.  780 

Deinde  videre  licet  quam  multae  sint  homini  res 
acriter  infesto  sensu  spurcaeque  gravesque ; 
arboribus  primum  certis  gravis  umbra  tributa 
usque  adeo,  capitis  faciant  ut  saepe  dolores, 
siquis  eas  subter  iacuit  prostratus  in  herbis.  785 

est  etiam  magnis  Heliconis  montibus  arbor 
floris  odore  hominem  taetro  consueta  necare, 
scilicet  haec  ideo  terris  ex  omnia  surgunt, 
multa  modis  multis  multarum  semina  rerum 
quod  permixta  gerit  tellus  discretaque  tradit.  790 

nocturnumque  recens  extinctum  lumen  ubi  acri 
nidore  offendit  naris,  consopit  ibidem, 
concidere  et  spumas  qui  morbo  mittere  suevit, 
castoreoque  gravi  mulier  sopita  recumbit 
et  manibus  nitidum  teneris  opus  efliuit  ei,  795 

768  de  re  om.  O  771  quae  Wakefield:  eque  OQ  778  tactu 
OQ :  odore  Lambinus :  adactu  Lachmann :  iactu  Munro :  sese 
Brieger:  tractu  Housman  793  spumas  Madvig:  pumos  OQ 

tempore  eo  si  odoratast  quo  menstrua  solvit. 

multaque  praeterea  languentia  membra  per  artus 

solvunt  atque  animam  labefactant  sedibus  intus. 

denique  si  calidis  etiam  cunctere  lavabris 

plenior  et  fueris,  solio  ferventis  aquai  800 

quam  facile  in  medio  fit  uti  des  saepe  ruinas  ! 

carbonumque  gravis  vis  atque  odor  insinuatur 

quam  facile  in  cerebrum,  nisi  aquam  praecepimus  ante  ! 

at  cum  membra  domus  percepit  tfervida  servist, 

tum  fit  odor  vini  plagae  mactabilis  instar.  805 

nonne  vides  etiam  terra  quoque  sulpur  in  ipsa 

gignier  et  taetro  concrescere  odore  bitumen; 

denique  ubi  argenti  venas  aurique  sequuntur, 

terrai  penitus  scrutantes  abdita  ferro, 

qualis  exspiret  Scaptensula  subter  odores?  810 

quidve  mali  fit  ut  exhalent  aurata  metalla ! 

quas  hominum  reddunt  facies  qualisque  colores  ! 

nonne  vides  audisve  perire  in  tempore  parvo 

quam  soleant  et  quam  vitai  copia  desit, 

quos  opere  in  tali  cohibet  vis  magna  necessis?  815 

hos  igitur  tellus  omnis  exaestuat  aestus 

exspiratque  foras  in  apertum  promptaque  caeli. 

Sic  et  Averna  loca  alitibus  summittere  debent 
mortiferam  vim,  de  terra  quae  surgit  in  auras, 
ut  spatium  caeli  quadam  de  parte  venenet ;  820 

quo  simul  ac  primum  pennis  delata  sit  ales, 
impediatur  ibi  caeco  correpta  veneno, 
ut  cadat  e  regione  loci,  qua  derigit  aestus, 
quo  cum  corruit,  hic  eadem  vis  illius  aestus 
reliquias  vitae  membris  ex  omnibus  aufert.  825 

800  et  fueris  Brieger  {auctore  Wakefield) :  efflueris  OQ  804  fer¬ 
vida  servis  O :  fervida  fervis  Q  :  fervida  febris  Lamhinus ;  fervida 
sorbus  Eliis  :  fervidior  vis  Lachmann,  fervidu’,  nervis  Munro,  qui 
ambo  viri  pro  vini  in  v.  805  ex  Pii  coniectura  scribunt  813  audisve 
l  ji :  audire  OQ  815  necessis  Lachmann  :  necessest  OQ  817 
apertum  Q  :  aperta  O 

quippe  etenim  primo  quasi  quendam  conciet  aestum, 
posterius  fit  uti,  cum  iam  cecidere  veneni 
in  fontis  ipsos,  ibi  sit  quoque  vita  vomenda 
propterea  quod  magna  mali  fit  copia  circum. 

Fit  quoque  ut  interdum  vis  haec  atque  aestus  Averni  830 
aera,  qui  inter  avis  cumquest  terramque  locatus, 
discutiat,  prope  uti  locus  hic  linquatur  inanis, 
cuius  ubi  e  regione  loci  venere  volantes, 
claudicat  extemplo  pinnarum  nisus  inanis 
et  conamen  utrimque  alarum  proditur  omne.  835 

hic  ubi  nixari  nequeunt  insistereque  alis, 
scilicet  in  terram  delabi  pondere  cogit 
natura,  et  vacuum  prope  iam  per  inane  iacentes 
dispergunt  animas  per  caulas  corporis  omnis. 

* 

frigidior  porro  in  puteis  aestate  fit  umor,  840 

rarescit  quia  terra  calore  et  semina  siquae 

forte  vaporis  habet  proprii,  dimittit  in  auras. 

quo  magis  est  igitur  tellus  effeta  calore, 

fit  quoque  frigidior  qui  in  terrast  abditus  umor. 

frigore  cum  premitur  porro  omnis  terra  coitque  845 

et  quasi  concrescit,  fit  scilicet  ut  coeundo 

exprimat  in  puteos  si  quem  gerit  ipsa  calorem. 

Esse  apud  Hammonis  fanum  fons  luce  diurna 
frigidus  et  calidus  nocturno  tempore  fertur, 
hunc  homines  fontem  nimis  admirantur  et  acri  850 

sole  putant  subter  terras  fervescere  raptim, 
nox  ubi  terribili  terras  caligine  texit, 
quod  nimis  a  verast  longe  ratione  remotum, 
quippe  ubi  sol  nudum  contractans  corpus  aquai 
non  quierit  calidum  supera  de  reddere  parte,  855 

839  *  840  schedam  unam  intercidisse  probavit  Lachmann  841  rare¬ 

cum  superum  lumen  tanto  fervore  fruatur, 

qui  queat  hic  subter  tam  crasso  corpore  terram 

percoquere  umorem  et  calido  satiare  vapore? 

praesertim  cum  vix  possit  per  saepta  domorum 

insinuare  suum  radiis  ardentibus  aestum.  860 

quae  ratiost  igitur?  nimirum  terra  magis  quod 

rara  tepet  circum  fontem  quam  cetera  tellus 

multaque  sunt  ignis  prope  semina  corpus  aquai. 

hoc  ubi  roriferis  terram  nox  obruit  umbris, 

extemplo  penitus  frigescit  terra  coitque.  865 

hac  ratione  fit  ut,  tamquam  compressa  manu  sit, 

exprimat  in  fontem  quae  semina  cumque  habet  ignis, 

quae  calidum  faciunt  laticis  tactum  atque  saporem. 

inde  ubi  sol  radiis  terram  dimovit  obortus 

et  rarefecit  calido  gliscente  vapore,  870 

rursus  in  antiquas  redeunt  primordia  sedis 

ignis  et  in  terram  cedit  calor  omnis  aquai. 

frigidus  hanc  ob  rem  fit  fons  in  luce  diurna. 

praeterea  solis  radiis  iactatur  aquai 

umor  et  in  lucem  tremulo  rarescit  ab  aestu ;  875 

propterea  fit  uti  quae  semina  cumque  habet  ignis 
dimittat ;  quasi  saepe  gelum,  quod  continet  in  se, 
mittit  et  exsolvit  glaciem  nodosque  relaxat. 

Frigidus  est  etiam  fons,  supra  quem  sita  saepe 
stuppa  iacit  flammam  concepto  protinus  igni,  880 

taedaque  consimili  ratione  accensa  per  undas 
collucet,  quocumque  natans  impellitur  auris, 
nimirum  quia  sunt  in  aqua  permulta  vaporis 
semina  de  terraque  necessest  funditus  ipsa 
ignis  corpora  per  totum  consurgere  fontem  885 

858  satiare  Vat.  igs4  '  sociare  OQ  862  tepet  Lachmann  ; 

et  simul  exspirare  foras  exireque  in  auras, 

non  ita  multa  tamen,  calidus  queat  ut  fieri  fons, 

propterea  dispersa  foras  erumpere  cogit 

vis  per  aquam  subito  sursumque  ea  conciliari. 

quod  genus  endo  marist  Aradi  fons,  dulcis  aquai  890 

qui  scatit  et  salsas  circum  se  dimovet  undas  ; 

et  multis  aliis  praebet  regionibus  aequor 

utilitatem  opportunam  sitientibu’  nautis, 

quod  dulcis  inter  salsas  intervomit  undas. 

sic  igitur  per  eum  possunt  erumpere  fontem  895 

et  scatere  illa  foras  in  stuppam  semina ;  quae  cum 

conveniunt  aut  in  taedai  corpore  adhaerent, 

ardescunt  facile  extemplo,  quia  multa  quoque  in  se 

semina  habent  ignis  stuppae  taedaeque  latentis. 

nonne  vides  etiam,  nocturna  ad  lumina  linum  900 

nuper  ubi  extinctum  admoveas,  accendier  ante 

quam  tetigit  flammam,  taedamque  pari  ratione? 

multaque  praeterea  prius  ipso  tacta  vapore 

eminus  ardescunt  quam  comminus  imbuat  ignis. 

hoc  igitur  fieri  quoque  in  illo  fonte  putandumst.  905 

Quod  superest,  agere  incipiam  quo  foedere  fiat 
naturae,  lapis  hic  ut  ferrum  ducere  possit, 
quem  Magneta  vocant  patrio  de  nomine  Grai, 

Magnetum  quia  fit  patriis  in  finibus  ortus. 

hunc  homines  lapidem  mirantur ;  quippe  catenam  910 

saepe  ex  anellis  reddit  pendentibus  ex  se. 

quinque  etenim  licet  interdum  plurisque  videre 

ordine  demissos  levibus  iactarier  auris, 

unus  ubi  ex  uno  dependet  subter  adhaerens 

ex  alioque  alius  lapidis  vim  vinclaque  noscit :  915 

888  propterea  Lachmann  :  praeterea  OQ  890  marist  Aradi 
Bernays  :  maris  parat  OQ  892  praebet  l  ji :  praeter  OQ  897 

usque  adeo  permananter  vis  pervalet  eius. 

Hoc  genus  in  rebus  firmandumst  multa  prius  quam 
ipsius  rei  rationem  reddere  possis, 
et  nimium  longis  ambagibus  est  adeundum ; 
quo  magis  attentas  auris  animumque  reposco.  920 

Principio  omnibus  ab  rebus,  quascumque  videmus, 
perpetuo  fluere  ac  mitti  spargique  necessest 
corpora  quae  feriant  oculos  visumque  lacessant, 
perpetuoque  fluunt  certis  ab  rebus  odores ; 
frigus  ut  a  fluviis,  calor  ab  sole,  aestus  ab  undis  925 
aequoris  exesor  moerorum  litora  propter, 
nec  varii  cessant  sonitus  manare  per  auris, 
denique  in  os  salsi  venit  umor  saepe  saporis, 
cum  mare  versamur  propter,  dilutaque  contra 
cum  tuimur  misceri  absinthia,  tangit  amaror.  930  [934] 
usque  adeo  omnibus  ab  rebus  res  quaeque  fluenter  [935] 
fertur  et  in  cunctas  dimittitur  undique  partis  [930] 

nec  mora  nec  requies  interdatur  ulla  fluendi,  [931] 

perpetuo  quoniam  sentimus,  et  omnia  semper  [932] 

cernere  odorari  licet  et  sentire  sonare.  935  [933] 

Nunc  omnes  repetam  quam  raro  corpore  sint  res 
commemorare ;  quod  in  primo  quoque  carmine  claret, 
quippe  etenim,  quamquam  multas  hoc  pertinet  ad  res 
noscere,  cum  primis  hanc  ad  rem  protinus  ipsam, 
qua  de  disserere  aggredior,  firmare  necessest  940 

nil  esse  in  promptu  nisi  mixtum  corpus  inani, 
principio  fit  ut  in  speluncis  saxa  superne 
sudent  umore  et  guttis  manantibu’  stillent, 
manat  item  nobis  e  toto  corpore  sudor, 
crescit  barba  pilique  per  omnia  membra,  per  artus.  945 
diditur  in  venas  cibus  omnis,  auget  alitque 

927  auris  Housman  :  auras  OQ  930-935  versuum  ordinem 
restituit  Lachmann  941  mixtum  corpus  editio  Brixiensis  :  corpus 

mixtum  OQ 


T.  LVCRETI  CARI 


corporis  extremas  quoque  partis  unguiculosque. 

frigus  item  transire  per  aes  calidumque  vaporem 

sentimus,  sentimus  item  transire  per  aurum 

atque  per  argentum,  cum  pocula  plena  tenemus.  950 

denique  per  dissaepta  domorum  saxea  voces 

pervolitant,  permanat  odor  frigusque  vaporque 

ignis,  qui  ferri  quoque  vim  penetrare  suevit 

denique  qua  circum  tcaelit  lorica  coercet. 

morbida  visque  simul,  cum  extrinsecus  insinuatur,  955 

et  tempestates  terra  caeloque  coortae, 

in  caelum  terrasque  remotae  iura  facessunt ; 

quandoquidem  nil  est  nisi  raro  corpori’  nexu. 

Huc  accedit  uti  non  omnia,  quae  iaciuntur 
corpora  cumque  ab  rebus,  eodem  praedita  sensu  960 
atque  eodem  pacto  rebus  sint  omnibus  apta, 
principio  terram  sol  excoquit  et  facit  are, 
at  glaciem  dissolvit  et  altis  montibus  altas 
exstructasque  nives  radiis  tabescere  cogit, 
denique  cera  liquefit  in  eius  posta  vapore.  965 

ignis  item  liquidum  facit  aes  aurumque  resolvit, 
at  coria  et  carnem  trahit  et  conducit  in  unum, 
umor  aquae  porro  ferrum  condurat  ab  igni, 
at  coria  et  carnem  mollit  durata  calore, 
barbigeras  oleaster  eo  iuvat  usque  capellas,  970 

effluat  tambrosiast  quasi  vero  et  nectare  tinctus  ; 
qua  nil  est  homini  quod  amariu’  frondeat  esca, 
denique  amaracinum  fugitat  sus  et  timet  omne 
unguentum ;  nam  saetigeris  subus  acre  venenumst, 

954  caeli  OQ :  coli  L  :  corii  l  ji :  colli  editio  Brixiensis :  corpus 

quod  nos  interdum  tamquam  recreare  videtur.  975 

at  contra  nobis  caenum  taeterrima  cum  sit 
spurcities,  eadem  subus  haec  iucunda  videtur, 
insatiabiliter  toti  ut  volvantur  ibidem. 

Hoc  etiam  superest,  ipsa  quam  dicere  de  re 
aggredior  quod  dicendum  prius  esse  videtur.  980 

multa  foramina  cum  variis  sint  reddita  rebus, 
dissimili  inter  se  natura  praedita  debent 
esse  et  habere  suam  naturam  quaeque  viasque. 
quippe  etenim  varii  sensus  animantibus  insunt, 
quorum  quisque  suam  proprie  rem  percipit  in  se.  985 
nam  penetrare  alio  sonitus  alioque  saporem 
cernimus  e  sucis,  alio  nidoris  odores, 
praeterea  manare  aliud  per  saxa  videtur,  990  [991] 

atque  aliud  lignis,  aliud  transire  per  aurum,  [992] 

argentoque  foras  aliud  vitroque  meare.  [993] 

nam  fluere  hac  species,  illae  calor  ire  videtur,  [994] 

atque  aliis  aliud  citius  transmittere  eadem.  [995] 

scilicet  id  fieri  cogit  natura  viarum  995  [996] 

multimodis  varians,  ut  paulo  ostendimus  ante,  ,[997] 

propter  dissimilem  naturam  textaque  rerum.  [990] 

Quapropter,  bene  ubi  haec  confirmata  atque  locata 
omnia  constiterint  nobis  praeposta  parata, 
quod  superest,  facile  hinc  ratio  reddetur  et  omnis  1000 
causa  patefiet  quae  ferri  pelliciat  vim. 
principio  fluere  e  lapide  hoc  permulta  necessest 
semina  sive  aestum  qui  discutit  aera  plagis, 
inter  qui  lapidem  ferrumque  est  cumque  locatus, 
hoc  ubi  inanitur  spatium  multusque  vacefit  1005 

in  medio  locus,  extemplo  primordia  ferri 
in  vacuum  prolapsa  cadunt  coniuncta,  fit  utque 

977  iucunda  C:  ciunda  O:  inunda  Q  988,  989  =  995,  996  sec/. 
editores  990-997  hunc  versuum  ordinem  restituit  Lambinus  1007 

anulus  ipse  sequatur  eatque  ita  corpore  toto, 
nec  res  ulla  magis  primoribus  ex  elementis 
indupedita  suis  arte  conexa  cohaeret 
quam  validi  ferri  natura  et  frigidus  horror, 
quo  minus  est  mirum,  quod  ducitur  ex  elementis, 
corpora  si  nequeunt  e  ferro  plura  coorta 
in  vacuum  ferri,  quin  anulus  ipse  sequatur ; 
quod  facit,  et  sequitur,  donec  pervenit  ad  ipsum 
iam  lapidem  caecisque  in  eo  compagibus  haesit, 
hoc  fit  idem  cunctas  in  partis,  unde  vacefit 
cumque  locus,  sive  e  transverso  sive  superne 
corpora  continuo  in  vacuum  vicina  feruntur, 
quippe  agitantur  enim  plagis  aliunde  nec  ipsa 
sponte  sua  sursum  possunt  consurgere  in  auras, 
huc  accedit  item,  quare  queat  id  magis  esse, 
haec  quoque  res  adiumento,  motusque  iuvatur, 
quod,  simul  a  fronte  est  anelli  rarior  aer 
factus  inanitusque  locus  magis  ac  vacuatus, 
continuo  fit  uti  qui  post  est  cumque  locatus 
aer  a  tergo  quasi  provehat  atque  propellat, 
semper  enim  circumpositus  res  verberat  aer; 
sed  tali  fit  uti  propellat  tempore  ferrum, 
parte  quod  ex  una  spatium  vacat  et  capit  in  se.  1030 
hic,  tibi  quem  memoro,  per  crebra  foramina  ferri 
parvas  ad  partis  subtiliter  insinuatus 
trudit  et  impellit,  quasi  navem  velaque  ventus, 
denique  res  omnes  debent  in  corpore  habere 
aera,  quandoquidem  raro  sunt  corpore  et  aer 
omnibus  est  rebus  circumdatus  appositusque. 
hic  igitur,  penitus  qui  in  ferrost  abditus  aer. 

sollicito  motu  semper  iactatur  eoque 

verberat  anellum  dubio  procul  et  ciet  intus 

scilicet :  ille  eodem  fertur  quo  praecipitavit  1040 

iam  semel  et  partem  in  vacuam  conamina  sumpsit. 

Fit  quoque  ut  a  lapide  hoc  ferri  natura  recedat 
interdum,  fugere  atque  sequi  consueta  vicissim. 
exsultare  etiam  Samothracia  ferrea  vidi 
et  ramenta  simul  ferri  furere  intus  aenis  1045 

in  scaphiis,  lapis  hic  Magnes  cum  subditus  esset  : 
usque  adeo  fugere  ab  saxo  gestire  videtur, 
aere  interposito  discordia  tanta  creatur 
propterea  quia  nimirum  prius  aestus  ubi  aeris 
praecepit  ferrique  vias  possedit  apertas,  1050 

posterior  lapidis  venit  aestus  et  omnia  plena 
invenit  in  ferro  neque  habet  qua  tranet  ut  ante, 
cogitur  offensare  igitur  pulsareque  fluctu 
ferrea  texta  suo;  quo  pacto  respuit  ab  se 
atque  per  aes  agitat,  sine  eo  quod  saepe  resorbet.  1055 

Illud  in  his  rebus  mirari  mitte,  quod  aestus 
non  valet  e  lapide  hoc  alias  impellere  item,  res. 
pondere  enim  fretae  partim  stant ;  quod  genus  aurum  ; 
et  partim  raro  quia  sunt  cum  corpore,  ut  aestus 
pervolet  intactus,  nequeunt  impellier  usquam ;  1060 

lignea  materies  in  quo  genere  esse  videtur, 
interutrasque  igitur  ferri  natura  locata 
aeris  ubi  accepit  quaedam  corpuscula,  tum  fit, 
impellant  ut  eam  Magnesia  flumine  saxa, 
nec  tamen  haec  ita  sunt  aliarum  rerum  aliena,  1065 

ut  mihi  multa  parum  genere  ex  hoc  suppeditentur 
quae  memorare  queam  inter  se  singlariter  apta, 
saxa  vides  primum  sola  colescere  calce, 
glutine  materies  taurino  iungitur  uno, 

ut  vitio  venae  tabularum  saepius  hiscant  1070 

quam  laxare  queant  compages  taurea  vincla. 

vitigeni  latices  aquai  fontibus  audent 

misceri,  cum  pix  nequeat  gravis  et  leve  olivum, 

purpureusque  color  conchyli  iungitur  uno 

corpore  cum  lanae,  dirimi  qui  non  queat  usquam,  1075 

non  si  Neptuni  fluctu  renovare  operam  des, 

non,  mare  si  totum  velit  eluere  omnibus  undis. 

denique  non  auro  res  aurum  copulat  una 

aerique  (aes)  plumbo  fit  uti  iungatur  ab  albo? 

cetera  iam  quam  multa  licet  reperire?  quid  ergo?  1080 

nec  tibi  tam  longis  opus  est  ambagibus  usquam, 

nec  me  tam  multam  hic  operam  consumere  par  est, 

sed  breviter  paucis  praestat  comprendere  multa. 

quorum  ita  texturae  ceciderunt  mutua  contra, 

ut  cava  conveniant  plenis  haec  illius  illa  10S5 

huiusque  inter  se,  iunctura  haec  optima  constat. 

est  etiam,  quasi  ut  anellis  hamisque  plicata 

inter  se  quaedam  possint  copiata  teneri ; 

quod  magis  in  lapide  hoc  fieri  ferroque  videtur. 

Nunc  ratio  quae  sit  morbis  aut  unde  repente  1090 
mortiferam  possit  cladem  conflare  coorta 
morbida  vis  hominum  generi  pecudumque  catervis, 
expediam,  primum  multarum  semina  rerum 
esse  supra  docui  quae  sint  vitalia  nobis, 
et  contra  quae  sint  morbo  mortique  necessest  1095 

multa  volare,  ea  cum  casu  sunt  forte  coorta 
et  perturbarunt  caelum,  fit  morbidus  aer. 
atque  ea  vis  omnis  morborum  pestilitasque 
aut  extrinsecus  ut  nubes  nebulaeque  superne 
per  caelum  veniunt,  aut  ipsa  saepe  coortae  1100 

de  terra  surgunt,  ubi  putorem  umida  nactast 

intempestivis  pluviisque  et  solibus  icta. 

nonne  vides  etiam  caeli  novitate  et  aquarum 

temptari  procul  a  patria  quicumque  domoque 

adveniunt  ideo  quia  longe  discrepitant  res?  1105 

nam  quid  Brittannis  caelum  differre  putamus, 

et  quod  in  Aegypto  est  qua  mundi  claudicat  axis, 

quidve  quod  in  Ponto  est  differre,  et  Gadibus  atque 

usque  ad  nigra  virum  percocto  saecla  colore  ? 

quae  cum  quattuor  inter  se  diversa  videmus  mo 

quattuor  a  ventis  et  caeli  partibus  esse, 

tum  color  et  facies  hominum  distare  videntur 

largiter  et  morbi  generatim  saecla  tenere. 

est  elephas  morbus  qui  propter  flumina  Nili 

gignitur  Aegypto  in  media  neque  praeterea  usquam.  1115 

Atthide  temptantur  gressus  oculique  in  Achaeis 

finibus,  inde  aliis  alius  locus  est  inimicus 

partibus  ac  membris  :  varius  concinnat  id  aer.  U— 5^ 

proinde  ubi  se  caelum  quod  nobis  forte  alienum 

commovet  atque  aer  inimicus  serpere  coepit,  1120 

ut  nebula  ac  nubes  paulatim  repit  et  omne 

qua  graditur  conturbat  et  immutare  coactat, 

fit  quoque  ut,  in  nostrum  cum  venit  denique  caelum, 

corrumpat  reddatque  sui  simile  atque  alienum. 

haec  igitur  subito  clades  nova  pestilitasque  1125 

aut  in  aquas  cadit  aut  fruges  persidit  in  ipsas 

aut  alios  hominum  pastus  pecudumque  cibatus, 

aut  etiam  suspensa  manet  vis  aere  in  ipso 

et,  cum  spirantes  mixtas  hinc  ducimus  auras, 

illa  quoque  in  corpus  pariter  sorbere  necessest.  1130 

consimili  ratione  venit  bubus  quoque  saepe 

pestilitas  et  iam  pigris  balantibus  aegror. 

II 15  Aegypto  l}i\  Aegypta  OQ  1121  ut  Fontanus  \ 

nec  refert  utrum  nos  in  loca  deveniamus 

nobis  adversa  et  caeli  mutemus  amictum, 

an  caelum  nobis  ultro  natura  tcorumptumt  1135 

deferat  aut  aliquid  quo  non  consuevimus  uti, 

quod  nos  adventu  possit  temptare  recenti. 

Haec  ratio  quondam  morborum  et  mortifer  aestus 
finibus  in  Cecropis  funestos  reddidit  agros 
vastavi tque  vias,  exhausit  civibus  urbem.  1140 

nam  penitus  veniens  Aegypti  finibus  ortus, 
aera  permensus  multum  camposque  natantis, 
incubuit  tandem  populo  Pandionis  omni, 
inde  catervatim  morbo  mortique  dabantur, 
principio  caput  incensum  fervore  gerebant  1145 

et  duplices  oculos  suffusa  luce  rubentis, 
sudabant  etiam  fauces  intrinsecus  atrae  ^ 
sanguine  et  ulceribus  vocis  via  saepta  coibat 
atque  animi  interpres  manabat  lingua  cruore 
debilitata  malis,  motu  gravis,  aspera  tactu.  1150 

inde  ubi  per  fauces  pectus  complerat  et  ipsum 
morbida  vis  in  cor  maestum  confluxerat  aegris, 
omnia  tum  vero  vitai  claustra  lababant. 

r 

spiritus  ore  foras  taetrum  volvebat  odorem, 

rancida  quo  perolent  proiecta  cadavera  ritu.  1155 

atque  animi  prorsum  vires  totius  et  omne 

languebat  corpus  leti  iam  limine  in  ipso. 

intolerabilibusque  malis  erat  anxius  angor 

assidue  comes  et  gemitu  commixta  querela. 

singultusque  frequens  noctem  per  saepe  diemque  1160 

corripere  assidue  nervos  et  membra  coactans 

dissoluebat  eos,  defessos  ante,  fatigans. 

nec  nimio  cuiquam  posses  ardore  tueri 

1135  corumptum  O0  :  coruptum  /  :  alienum  Bentley  :  coortum 

Lachmann  :  coruscum  Eliis  :  corruptum  ante  ultro  Brieger  1 138 
aestus  Macrobius :  ae  OQ  ii43  omni  Marullus:  omnem  O: 

omne  Q  1156  et  add.  l  ji 

corporis  in  summo  summam  fervescere  partem, 

sed  potius  tepidum  manibus  proponere  tactum  1165 

et  simul  ulceribus  quasi  inustis  omne  rubere 

corpus,  ut  est  per  membra  sacer  dum  diditur  ignis. 

intima  pars  hominum  vero  flagrabat  ad  ossa, 

flagrabat  stomacho  flamma  ut  fornacibus  intus. 

nil  adeo  posses  cuiquam  leve  tenveque  membris  1170 

vertere  in  utilitatem,  at  ventum  et  frigora  semper. 

in  fluvios  partim  gelidos  ardentia  morbo 

membra  dabant  nudum  iacientes  corpus  in  undas. 


multi  praecipites  lymphis  putealibus  alte  [1178] 

inciderunt  ipso  venientes  ore  patente:  1175  [1174] 

insedabiliter  sitis  arida,  corpora  mersans,  [1175] 

aequabat  multum  parvis  umoribus  imbrem.  [1176] 

nec  requies  erat  ulla  mali:  defessa  iacebant  [1177] 

corpora,  mussabat  tacito  medicina  timore, 
quippe  patentia  cum  totiens  ardentia  morbis  1180 

lumina  versarent  oculorum  expertia  somno. 


multaque  praeterea  mortis  tum  signa  dabantur, 

perturbata  animi  mens  in  maerore  metuque, 

triste  supercilium,  furiosus  vultus  et  acer, 

sollicitae  porro  plenaeque  sonoribus  aures,  1185 

creber  spiritus  aut  ingens  raroque  coortus, 

sudorisque  madens  per  collum  splendidus  umor, 

tenvia  sputa  minuta,  croci  contacta  colore 

salsaque,  per  fauces  rauca  vix  edita  tussi. 

in  manibus  vero  nervi  trahere  et  tremere  artus  1190 

a  pedibusque  minutatim  succedere  frigus 

non  dubitabat,  item  ad  supremum  denique  tempus 

compressae  nares,  nasi  primoris  acumen 

tenve,  cavati  oculi,  cava  tempora,  frigida  pellis 

II 71  at  /  achmann ad  OQ  1174 -1178  hunc  versuum  ordinem 
dedit  N au gerins  1174  lymphis  /  y/ :  nymphis  OQ  1176 

mersans  O  :  inerrans  O 

duraque,  in  ore  truci  rictum,  frons  tenta  tumebat.  1195 

nec  nimio  rigida  post  artus  morte  iacebant. 

octavoque  fere  candenti  lumine  solis 

aut  etiam  nona  reddebant  lampade  vitam. 

quorum  siquis,  ut  est,  vitarat  funera  leti, 

ulceribus  taetris  et  nigra  proluvie  alvi  1200 

posterius  tamen  hunc  tabes  letumque  manebat, 

aut  etiam  multus  capitis  cum  saepe  dolore 

corruptus  sanguis  expletis  naribus  ibat  : 

huc  hominis  totae  vires  corpusque  fluebat. 

profluvium  porro  qui  taetri  sanguinis  acre  1205 

exierat,  tamen  in  nervos  huic  morbus  et  artus 

ibat  et  in  partis  genitalis  corporis  ipsas. 

et  graviter  partim  metuentes  limina  leti 

vivebant  ferro  privati  parte  virili, 

et  manibus  sine  nonnulli  pedibusque  manebant  1210 
in  vita  tamen,  et  perdebant  lumina  partim  : 
usque  adeo  mortis  metus  his  incesserat  acer, 
atque  etiam  quosdam  cepere  oblivia  rerum 
cunctarum,  neque  se  possent  cognoscere  ut  ipsi, 
multaque  humi  cum  inhumata  iacerent  corpora  supra  1215 
corporibus,  tamen  alituum  genus  atque  ferarum 
aut  procul  absiliebat,  ut  acrem  exiret  odorem, 
aut,  ubi  gustarat,  languebat  morte  propinqua, 
nec  tamen  omnino  temere  illis  solibus  ulla 
comparebat  avis,  nec  tristia  saecla  ferarum  1220 

exibant  silvis,  languebant  pleraque  morbo 
et  moriebantur,  cum  primis  fida  canum  vis 
strata  viis  animam  ponebat  in  omnibus  aegre  ; 
extorquebat  enim  vitam  viS'  morbida  membris, 
incomitata  rapi  certabant  funera  vasta  1225 

1 195  in  ore  trucei  Munro  :  inhoretiacet  O  ;  inoretiacet  Q  rictum 
Lamhinus  :  rectum  OQ  tumebat  Heinsius  :  mebat  OQ  1212  his 
Mon.  :  nsOQ  incGSSGvaX  Lambinus  :  incusserat  OQ  1217  exiret 
editio  Brixiensis  ;  exciret  OQ  1220  nec  tristia  Macrobius  :  nectia  OQ 

nec  ratio  remedi  communis  certa  dabatur  ; 

nam  quod  ali  dederat  vitalis  aeris  auras 

volvere  in  ore  licere  et  caeli  templa  tueri, 

hoc  aliis  erat  exitio  letum  que  parabat. 

illud  in  his  rebus  miserandum  magnopere  unum  1230 

aerumnabile  erat,  quod  ubi  se  quisque  videbat 

implicitum  morbo,  morti  damnatus  ut  esset, 

deficiens  animo  maesto  cum  corde  iacebat. 


funera  respectans  animam  amittebat  ibidem, 
quippe  etenim  nullo  cessabant  tempore  apisci 
ex  aliis  alios  avidi  contagia  morbi, 
lanigeras  tamquam  pecudes  et  bucera  saecla, 
idque  vel  in  primis  cumulabat  funere  funus, 
nam  quicumque  suos  fugitabant  visere  ad  aegros, 
vitai  nimium  cupidos  mortisque  timentis  1240 

poenibat  paulo  post  turpi  morte  malaque, 
desertos,  opis  expertis,  incuria  mactans, 
qui  fuerant  autem  praesto,  contagibus  ibant 
atque  labore,  pudor  quem  tum  cogebat  obire 
blandaque  lassorum  vox  mixta  voce  querelae.  1245 
optimus  hoc  leti  genus  ergo  quisque  subibat. 


1235 


[12371, 

[1238] 

[1239] 

[12401 

[1241] 

[1242] 

[^243j 

[1244] 


f 


* 

inque  aliis  alium,  populum  sepelire  suorum 

certantes  ;  lacrimis  lassi  luctuque  redibant ; 

inde  bonam  partem  in  lectum  maerore  dabantur. 

nec  poterat  quisquam  reperiri,  quem  neque  morbus  1250 

nec  mors  nec  luctus  temptaret  tempore  tali. 

Praeterea  iam  pastor  et  armentarius  omnis 
et  robustus  item  curvi  moderator  aratri 
languebat,  penitusque  casa  contrusa  iacebant 
corpora  paupertate  et  morbo  dedita  morti.  1255 

exanimis  pueris  super  exanimata  parentum 


1237  [12453  hunc  versum  huc  transponi  tussit  Bentley  1246-*  1247  la¬ 
cunam  indicavit  Munro  1250  morbus  l  ji ;  morbo  OQ 

corpora  nonnumquam  posses  retroque  videre 

matribus  et  patribus  natos  super  edere  vitam. 

nec  minimam  partem  ex  agris  is  maeror  in  urbem 

confluxit,  languens  quem  contulit  agricolarum  1260 

copia  conveniens  ex  omni  morbida  parte. 

omnia  complebant  loca  tectaque ;  quo  magis  taestust 

confertos  ita  acervatim  mors  accumulabat. 

multa  siti  protracta  viam  per  proque  voluta 

corpora  silanos  ad  aquarum  strata  iacebant  1265 

interclusa  anima  nimia  ab  dulcedine  aquarum, 

multaque  per  populi  passim  loca  prompta  viasque 

languida  semanimo  cum  corpore  membra  videres 

horrida  paedore  et  pannis  cooperta  perire 

corporis  inluvie,  pelli  super  ossibus  una,  1270 

ulceribus  taetris  prope  iam  sordique  sepulta. 

omnia  denique  sancta  deum  delubra  replerat 

corporibus  mors  exanimis  onerataque  passim 

cuncta  cadaveribus  caelestum  templa  manebant, 

hospitibus  loca  quae  complerant  aedituentes.  1275 

nec  iam  religio  divum  nec  numina  magni 

pendebantur  enim  :  praesens  dolor  exsuperabat. 

nec  mos  ille  sepulturae  remanebat  in  urbe, 

quo  prius  hic  populus  semper  consuerat  humari ; 

perturbatus  enim  totus  trepidabat,  et  unus  1280 

quisque  suum  pro  re  (compostum)  maestus  humabat. 

multaque  res  subita  et  paupertas  horrida  suasit. 

namque  suos  consanguineos  aliena  rogorum 

insuper  exstructa  ingenti  clamore  locabant 

subdebantque  faces,  multo  cum  sanguine  saepe  1285 

rixantes  potius  quam  corpora  desererentur. 

1259  is  maeror  Munro  :  maeroris  OQ  1262  aestus  OQ  :  aestu 
Marullus ;  astu  Lachmann :  aestus  Munro  qut  lacunam  indicat 
1264  protracta  Lachmann  :  prostrata  OQ  1274  manebant  C : 

manebat  O:  manebit  Q  1279  quo  prius  Q\  huc  pius  O  1281 
compostum  add.  Lachmann  1282  res  add.  C  1285  faces  l  ji : 
fauces  OQ 

